Otázka na hodinu otázok H-000101/2011
Komisii
Schôdza: marca 2011
článok 116 rokovacieho poriadku
Rodi Kratsa-Tsagaropoulou
(PPE) Vec: Odchýlenie sa od rozpočtových cieľov Grécka a privatizácie
Komisia je vyzvaná, aby odpovedala na otázku o tom, ako sa vyvíja realizácia programu zameraného na fiškálnu konsolidáciu v Grécku, ako aj o úlohe a cieľoch privatizácií.
V programe privatizácií sa pôvodne počítalo s príjmom vo výške 3 miliárd eur v rokoch 2011 – 2012.
Táto suma bola následne prehodnotená na 7 miliárd eur.
A v súčasnosti sa zvýšila na 15 miliárd eur na uvedené dva roky a na 35 miliárd eur na roky 2013 – 2015.
Prečo bolo potrebné revalorizovať príjmy pochádzajúce z privatizácií?
Ktorý prvok nebol správne stanovený už na začiatku?
Čo sa neuskutočnilo správne?
Odchýlil sa program fiškálnej konsolidácie gréckej vlády od svojich cieľov?
Domnieva sa Komisia, že by bolo možné zvýšiť verejné príjmy v Grécku, najmä prostredníctvom privatizácií?
V ktorých oblastiach (verejné služby, verejné statky)?
Prostredníctvom akých postupov (využívanie, predaj)?
