3.5.2005
NÁVRH UZNESENIA
ktorý na základe otázky na ústne zodpovedanie B6‑0237/2005
v súlade s článkom 108 odsekom 5 rokovacieho poriadku
predkladá Karl-Heinz Florenz
v mene Výboru pre životné prostredie, verejné zdravie a bezpečnosť potravín
o stratégii EÚ na konferenciu v Almaty o Aarhuskom dohovore
Uznesenie Európskeho parlamentu o stratégii EÚ na konferenciu v Almaty o Aarhuskom dohovore
Európsky parlament ,
–
so zreteľom na Aarhuský dohovor o prístupe k informáciám, účasti verejnosti v rozhodovacích procesoch a prístupe k spravodlivosti v záležitostiach životného prostredia z 25. júna 1998 a na nadchádzajúcu schôdzu zmluvných strán MOP -2, ktorá sa uskutoční v meste Almaty v Kazachstane od 25. do 27. mája 2005,
–
so zreteľom na otázku na ústne zodpovedanie B6-0237/2005 v mene Výboru pre životné prostredie, verejné zdravie a bezpečnosť potravín,
–
so zreteľom na článok 108 odsek 5 rokovacieho poriadku
A.
keďže aarhuský dohovor nadobudol účinnosť 30. októbra 2001,
B.
keďže aarhuský dohovor ratifikovalo Európske spoločenstvo dňa 17. februára 2005 Rozhodnutie Rady zo 17. februára 2005 o uzatvorení aarhuského dohovoru v mene Európskeho spoločenstva (zatiaľ neuverejnené) , ako aj väčšina jeho členských štátov vrátane nových členských štátov,
C.
keďže 19 z 35 zmluvných strán aarhuského dohovoru sú v súčasnosti členmi Európskej únie,
D.
keďže Parlament a Rada už čiastočne prijali legislatívne nástroje na uplatňovanie aarhuského dohovoru Smernica č. 2003/4/ES o prístupe verejnosti k enviromentálnym informáciám a rušiac smernicu Rady č. 90/313/EHS (Ú. v.
EÚ L 41 zo 14.
2.
2003, s.
26); Smernica č. 2003/35/ES z 26. mája 2003 určujúca podmienky verejnej účasti v súvislosti s prípravou určitých plánov a programov týkajúcich sa ochrany životného prostredia a ktorou sa menia a dopĺňajú smernice Rady č. 85/33/ES a 96/61/ES týkajúce sa verejnej účasti a prístupu k spravodlivosti (Ú. v.
EÚ L z 25.
6.
2003, s.17) a keďže Parlament a Rada Návrh nariadenia o uplatňovaní ustanovení aarhuského dohovoru v inštitúciách a orgánoch ES ( KOM(2003)622 konečné znenie); návrh smernice o prístupe k spravodlivosti v záležitostiach životného prostredia ( KOM(2003)624 ). v súčasnosti rokujú o ďalších legislatívnych nástrojoch,
E.
keďže cieľom aarhuského dohovoru je umožniť štátnym orgánom a občanom prevziať individuálnu a kolektívnu zodpovednosť za ochranu a zlepšenie životného prostredia v prospech a pre blaho súčasných a budúcich generácií,
F.
keďže Kyjevský protokol o registroch uvoľňovania a prenosu znečisťujúcich látok prispieva k zvýšeniu zodpovednosti podnikov, k znižovaniu znečistenia a podpore trvalo udržateľného rozvoja,
1.
vyzýva EÚ, aby počas rokovaní zaujala vedúcu, transparentnú a konštruktívnu úlohu;
2.
domnieva sa, že MOP-2 bude dobrou príležitosťou tak na zhodnotenie pokroku, ktorý sa doteraz dosiahol, ako aj na úvahy o budúcich náročných úlohách;
3.
vyzýva Komisiu a členské štáty, aby zabezpečili, že rozhodnutia prijaté na MOP-2 sa budú ďalej uplatňovať a rozvíjať dohovor a že sa vytvoria synergie medzi aarhuským dohovorom a príslušnými mnohostrannými dohodami v oblasti ochrany životného prostredia;
4.
vyzýva Komisiu a členské štáty, aby sa zamerali najmä na zabezpečenie toho, že:
– sa určia presné ustanovenia na zaručenie efektívnej a komplexnej účasti verejnosti na rozhodovacom procese týkajúceho sa mimovládnych organizácií, ak je to vhodné, zmenou a doplnením dohovoru a jeho príloh;
– sa vytvorí stály systém finančných opatrení na zaručenie financovania na báze predvídateľnosti;
– sa ďalej bude zlepšovať mechanizmus zhody, založený na získaných skúsenostiach;
5.
vyzýva Komisiu a členské štáty, aby pokračovali v legislatívnej práci s cieľom prijať legislatívny nástroj, ktorý uplatňuje článok 9 dohovoru v rámci Európskej únie;
6.
vyjadruje podporu práci ďalších významných organizácií a dohovorov, predovšetkým Kartagénskeho protokolu o biologickej bezpečnosti; domnieva sa však, že aarhuský dohovor je kompetentným fórom pre úvahy o horizontálnych zásadách prístupu verejnosti k informáciám, účasti a prístupu k spravodlivosti v záležitostiach životného prostredia;
7.
vyzýva krajiny, ktoré tak ešte neurobili, aby ratifikovali aarhuský dohovor a Kyjevský protokol o registroch uvoľňovania a prenosu znečisťujúcich látok a aby podporili ďalšie krajiny, ktoré nie sú členmi Hospodárskej komisie OSN pre Európu UNECE, aby dostali možnosť stať sa zmluvnými stranami dohovoru, ak si to budú želať;
8.
domnieva sa, že poslanci Európskeho parlamentu, ktorí tvoria súčasť delegácie ES, predstavujú významný prínos a preto očakáva, že budú mať prístup na koordinačné schôdze EÚ v Almaty, a to aspoň so štatútom pozorovateľov či už s právom vystúpiť alebo bez neho;
9.
poveruje predsedu Parlamentu, aby postúpil toto uznesenie Komisii, Rade, vládam a parlamentom členských krajín a sekretariátu Hospodárskej komisie OSN pre Európu so žiadosťou, aby bolo rozoslané všetkým zmluvným stranám, ktoré nie sú členmi EÚ.
