Herbert Bösch: štáty musia niesť zodpovednosť za plnenie rozpočtu EÚ
Rozpočet
2007-04-24 - 08:01
Herbert Bösch: "Nie sme kanibali"
Jednou z hlavných tém tohtoročného udeľovania absolutória je spôsob, ako s rozpočtom EÚ nakladajú členské štáty.
Pred utorkovou rozpravou o absolutóriu za rok 2005 sme predsedovi výboru EP pre kontrolu rozpočtu Herbertovi Böschovi položili tri otázky.
Parlamentný výbor pre kontrolu rozpočtu má hlavnú úlohu pri udeľovaní absolutória.
Parlament ním odobruje, že Komisia hospodárila s rozpočtom EÚ riadne.
Ktoré body sú pri udeľovaní absolutória v tomto roku najdôležitejšie?
"V prvom rade chceme, aby členské štáty prebrali svoju zodpovednosť za správne riadenie a používanie finančných prostriedkov EÚ.
Až 80 percent z týchto peňazí sa totiž míňa cez agentúry v členských štátoch.
Takže kontrola rozpočtu môže efektívne fungovať len vtedy, ak členské štáty preberú časť svojej zodpovednosti.
Niektoré krajiny to už robia, iné sa vzpierajú a my musíme začať konkrétne menovať a karhať.
Hovoríme totiž o peniazoch daňových poplatníkov.
Takže len ťažko dokážem porozumieť, že niektoré krajiny sa snažia zbaviť svojej zodpovednosti za hospodárenie s 80 percentami rozpočtu EÚ.
Od národných vlád chceme vyhlásenie, ktoré potvrdí, že peniaze sa minuli podľa pravidiel.
V druhom rade chceme do všetkých členských štátov rozšíriť administratívu a kontrolný systém poľnohospodárskych dotácií, ktorý dnes funguje všade, kde sa používa.
V jednom členskom štáte, konkrétne v Grécku, však nefunguje úplne.
Tu zas musíme vyvinúť väčší tlak.
A po tretie, v poslednej dobe vzniká čoraz viac agentúr EÚ, ktoré sa stále ťažšie kontrolujú.
Aj to je otázka, na ktorú sa musíme zamerať."
Komisia nedávno neprijala kritiku Dvora audítorov v jeho poslednej a predposlednej výročnej správe s tým, že "absolútne nesúhlasí" s jeho niektorými metódami, ktoré prekrúcajú skutočnosť.
Aké je stanovisko Parlamentu?
Prikláňate sa na stranu Komisie alebo Dvora audítorov?
"Nie sme v úlohe rozhodcu.
V prvom rade nerozumiem, prečo Komisia reagovala takýmto nerozvážnym spôsobom...O správach audítorov môžete povedať čokoľvek....Nepočul som však o žiadnej demokratickej krajine, kde by vláda tak kritizovala obsah správy Dvora audítorov.
Nezávislosť Dvora audítorov je posvätná, predovšetkým pokiaľ ide o kontrolu "strážcu zmlúv", teda o kontrolu Komisie.
Po druhé, Parlament udeľuje absolutórium na základe výročnej správy Dvora audítorov.
Jeho nezávislé zistenia sú pre nás najdôležitejším zdrojom informácií.
Niet teda pochýb o tom, aké je naše stanovisko v tomto prípade.
Inou otázkou je, aké politické závery zo správy vyvedieme.
Dvor audítorov nebol celé roky schopný poskytnúť nám takzvané Vyhlásenie o vierohodnosti účtovníctva.
Parlament však aj napriek tomu, až na jednu výnimku, ktorá viedla k odstúpeniu Komisie v roku 1999, vždy vydal pozitívny verdikt.
Ten sa taktiež zakladal na skutočnosti, že sme videli zlepšenie, čo je z politického hľadiska najpodstatnejšie.
Osobne si myslím, že správa Dvora audítorov sa takisto každoročne zlepšovala.
Takže v podstate vidíme, že veci idú správnym smerom.
Z tohto dôvodu nemáme problém udeliť absolutórium."
Na jednej strane všetci chcú, aby sa s peniazmi občanov hospodárilo dobre.
Na druhej strane, ľudia ktorí sa usilujú získať granty alebo dotácie tvrdia, že systém sa stal príliš byrokratickým.
Audítori a Parlament vyvíja na Komisiu tlak, aby používala financie podľa pravidiel a aby bojovala proti podvodom.
Neprináša to však ešte viac byrokracie?
"Prvé odstúpenie Komisie v histórii v roku 1999 viedlo k niektorým prehnaným reakciám.
Na schválenie zmluvy sa začalo vyžadovať viac podpisov.
Avšak to samo ešte právnu istotu nezvýši.
Otázkou je, kto za schválenie kontraktu napokon nesie zodpovednosť.
Výbor EP pre kontrolu rozpočtu netvoria kanibali.
Chceme, aby sa ľudia rozhodovali na spoľahlivom základe, hoci aj vtedy, keď sa neskôr ukáže, že rozhodnutie bolo nesprávne.
Po vojne je každý generál...my však chceme, aby ľudia niesli svoju zodpovednosť a zdôvodnili svoje rozhodnutia.
Myslím si, že Komisia si niekedy zle vysvetlila tlak tak, že sa od nej očakáva viac papierovačiek a predlžovanie procesu prijímania rozhodnutí.
Snažíme sa to napraviť.
Aj prostredníctvom reformy rozpočtových pravidiel EÚ.
Aktivity a politiky sa nesmú stať obeťami procesu.
Ak získanie financií na projekt trvá roky, aj to hovorí o nesprávnom hospodárení s rozpočtom."
Rozprava o absolutóriu za rok 2005 môžete sledovať v priamom prenose v utorok ráno na nižšie uvedenom odkaze.
20070420STO05493 Priamy prenos Poslanci žiadajú, aby vlády prebrali zodpovednosť za rozpočet EÚ Všetko o rozpočte Výbor pre kontrolu rozpočtu Čo je to rozpočtové absolutórium
SK
1
PHOTO
20070420PHT05655.jpg
SK
2
LINK
/eplive/public/freetext_page_direct/20061120FTX00012-2101/default_sk.htm
SK
5
LINK
/activities/expert/committees/presentation.do?committee=2350&rewritten&language=SK
-//EP//TEXT IM-PRESS 20061011STO11555 0 NOT XML V0//SK
-//EP//TEXT IM-PRESS 20061106FCS12347 0 NOT XML V0//SK
-//EP//TEXT IM-PRESS 20060929STO11183 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
