BRIEFING z EP 4. - 5. júna 2008
2008-05-29 - 17:02
Najdôležitejšie udalosti zasadnutia
EP je za podporu mladých poľnohospodárov
Poslanci budú hlasovať o iniciatívnej správe, ktorej cieľom je upozorniť na výzvy vyplývajúce z reformy spoločnej poľnohospodárskej politiky EÚ, pričom pozornosť zamerajú na podporu vstupu mladých ľudí do poľnohospodársko-potravinárskeho odvetvia.
Poslanci sa budú EK pýtať na nútenú prostitúciu pri futbalových majstrovstvách
Poslanci predložia počas zasadnutia interpeláciu Európskej komisii, v ktorej sa jej budú pýtať na kroky, ktoré uskutočnila v súvislosti s bojom proti nútenej prostitúcii a obchodovaniu s ľuďmi.
EP ho odštartoval v roku 2006 kampaňou „Červená karta nútenej prostitúcii“ v súvislosti s majstrovstvami sveta vo futbale.
Otázku Komisii predloží v mene Výboru EP pre práva žien jeho predsedníčka, slovenská europoslankyňa Anna Záborská (EPP-ED).
Zahraničná a obranná politika EÚ
Parlament bude hlasovať o dvoch iniciatívnych správach týkajúcich sa zahraničnej a obrannej politiky EÚ, v ktorých poukazuje na zvýšenie efektívnosti zahraničnej politiky po vstupe Lisabonskej zmluvy do platnosti a zároveň požaduje, aby sa zvýšila demokratická kontrola Spoločnej zahraničnej a bezpečnostnej politiky (SZBP), ako aj Európskej bezpečnostnej a obrannej politiky (EBOP).
Vyhlásenie k prípravám summitu EÚ – USA
Poslanci si vypočujú vyhlásenie Rady a Európskej komisie o prípravách summitu EÚ - USA, ktorý sa uskutoční 10. júna v slovinskej Ľubľane.
Uznesenie o situácii v Gruzínsku
Poslanci EP prijmú uznesenie o situácii v Gruzínsku v súvislosti s nedávnym rozhodnutím Ruska nadviazať oficiálne kontakty s vedením separatistických regiónov Abcházska a Južného Osetska.
20080516BRI29012
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080516BRI29012 FULL-TEXT DOC XML V0//SK
-//EP//TEXT IM-PRESS 20080516BRI29012 ITEM-001-SK DOC XML V0//SK
Poľnohospodárstvo
EP je za podporu mladých poľnohospodárov
2008-05-29 - 17:02
So záverom reformy spoločnej poľnohospodárskej politiky (SPP) Európskej únie venuje Európsky parlament osobitnú pozornosť mladým poľnohospodárom a výzvam, ktorým budú musieť čeliť.
Poslanci budú preto hlasovať o iniciatívnej správe, ktorej cieľom je upozorniť na tieto výzvy a poukázať na nevyhnutnosť zakladania nových poľnohospodárskych podnikov.
Za jeden z hlavných nástrojov v tomto smere považuje EP podporu vstupu mladých ľudí do poľnohospodársko-potravinárskeho odvetvia.
Problémy európskeho poľnohospodárstva
Európske poľnohospodárstvo musí v súčasnosti vykonávať množstvo úloh - vyrábať kvalitné potraviny, zabezpečovať potravinovú bezpečnosť, chrániť životné prostredie (pôdu a vodu), udržiavať krajinu a zároveň čeliť výzvam, ktoré vyplývajú z väčšej otvorenosti trhu na medzinárodnej úrovni či z následkov klimatických zmien.
V posledných rokoch však v Európskej únii dochádza k opúšťaniu vidieckych oblastí a zároveň pokračuje starnutie vidieckeho obyvateľstva.
Vyše polovicu európskych poľnohospodárskych podnikov riadia v súčasnosti poľnohospodári, ktorí majú viac ako 55 rokov, štvrtina poľnohospodárov má dokonca viac než 65 rokov.
Najkritickejšia situácia je pritom na juhu Európskej únie.
Poľnohospodári, ktorí majú menej ako 35 rokov, predstavujú v celej EÚ iba 7,6%.
Podpora mladých poľnohospodárov
Podľa EP je preto vhodné zaviesť politiky, ktoré budú zamerané na podporu začatia podnikateľskej činnosti mladých poľnohospodárov.
Poľnohospodárske podniky riadené mladými poľnohospodármi sa totiž ukazujú ako ziskovejšie, najmä vzhľadom na väčší sklon mladých ľudí prijímať inovačné rozhodnutia, využívať nové ekologické kultivačné postupy, či byť otvorenejší voči novým požiadavkám trhu.
Problematické oblasti a možnosti
Vzhľadom na to, že najväčšie problémy sú spojené s vysokými nákladmi na začatie podnikateľskej činnosti mladých poľnohospodárov (prekážky týkajúce sa dostupnosti úverov a ťažkosti s poskytovaním záruk), Parlament navrhuje ustanoviť rôzne stimuly, pričom zastáva názor, že pri vyvíjaní a realizácii opatrení na podporu mladých poľnohospodárov treba osobitne zohľadňovať situáciu mladých poľnohospodárov v nových členských štátoch.
Keďže mnoho mladých poľnohospodárov považuje investičnú podporu a úľavy na úrokových sadzbách za najefektívnejšie prostriedky na oživenie svojej podnikateľskej činnosti a posilnenie svojho konkurenčného postavenia, správa EP vyzýva Komisiu a členské štáty, aby im venovali náležitú pozornosť.
Počas prípravy programov na rozvoj vidieka by malo byť okrem toho podľa EP povinným opatrením prideľovanie stimulov na začatie podnikania s cieľom uprednostniť podnety v prospech mladých poľnohospodárov.
V oblasti pôsobenia žien v poľnohospodárstve by sa zas mal klásť dôraz na vzdelávanie, manažérsky rozvoj a odbornú spôsobilosť žien pre riadenie poľnohospodárskych podnikov.
EP sa okrem toho domnieva, že mladí poľnohospodári môžu dosiahnuť väčšiu konkurencieschopnosť, ak sa im podarí získať prednostný prístup k programom na propagáciu a šírenie informácií, navrhuje preto, aby mohli medzinárodné a multiproduktové propagačné programy nových podnikov získať väčšiu podporu na úrovni EÚ.
Na vnútornom trhu by sa informačné aktivity týkajúce sa poľnohospodárskych a potravinárskych výrobkov mali podľa správy osobitne zamerať na mladých ľudí v školskom veku, aby originálnym spôsobom poukázali na pozitíva potravinovej bezpečnosti, výrobných metód šetrných k životnému prostrediu, či na priaznivé účinky konzumácie konkrétneho výrobku.
Vzhľadom na mnohostranné rokovania s perspektívou väčšieho otvorenia trhov tretích krajín musia tiež podľa správy mladí poľnohospodári získavať informácie a hodnotiace nástroje na odhadnutie trendov na trhu, na účely čoho navrhujú využívanie monitorovacích stredísk.
Donato Tommaso VERALDI ALDE IT Dokument: Aká budúcnosť čaká mladých poľnohospodárov v rámci súčasnej reformy SPP?
Číslo: a6-0182/2008
Procedúra: Iniciatívna správa Text návrhu správy: Aká budúcnosť čaká mladých poľnohospodárov v rámci súčasnej reformy SPP?
-//EP//TEXT REPORT A6-2008-0182 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080516BRI29012 FULL-TEXT DOC XML V0//SK
-//EP//TEXT IM-PRESS 20080516BRI29012 ITEM-COVER-SK DOC XML V0//SK
-//EP//TEXT IM-PRESS 20080516BRI29012 ITEM-002-SK DOC XML V0//SK
Práva žien/Rovnosť príležitostí
Poslanci sa budú EK pýtať na nútenú prostitúciu pri futbalových majstrovstvách
2008-05-29 - 17:02
Poslanci predložia počas zasadnutia interpeláciu Európskej komisii, v ktorej sa jej budú pýtať na kroky, ktoré uskutočnila v súvislosti s bojom proti nútenej prostitúcii a obchodovaniu s ľuďmi.
EP ho odštartoval v roku 2006 kampaňou „Červená karta nútenej prostitúcii“ v súvislosti s majstrovstvami sveta vo futbale.
Otázku Komisii predloží v mene Výboru EP pre práva žien jeho predsedníčka, slovenská europoslankyňa Anna Záborská (EPP-ED).
Parlament k tejto problematike schválil uznesenie už v marci 2006, pred usporiadaním futbalových majstrovstiev sveta v Nemecku.
Skúsenosti totiž ukázali, že počas každého väčšieho športového podujatia dochádza k výraznému nárastu dopytu po sexuálnych službách.
Poslanci v prijatom uznesení navrhli stratégie zvládnutia tohto problému a tiež vyhlásenie "Dňa boja proti obchodovaniu s ľuďmi".
V predloženej otázke na ústne zodpovedanie chcú teraz o Komisie vedieť, či bol implementovaný akčný plán, ktorý v roku 2005 prijala Rada a Komisia pre zdieľanie najlepších postupov jednotlivých členských štátov EÚ v tejto oblasti, ako aj to, či už členské krajiny Únie previedli do svojich právnych predpisov smernicu 2004/81/EC, prípadne aké kroky Komisia podnikla, ak sa tak ešte nestalo.
Poslanci sa tiež Komisie budú pýtať, kedy predloží štúdiu o vzťahu medzi legislatívou v oblasti prostitúcie a rozsahom obchodu so ženami a dievčatami, ktorú od nej požaduje Výbor EP pre práva žien už od januára 2006.
Na záver bude europoslancov zaujímať aj podpora užšej policajnej spolupráce medzi členskými krajinami s cieľom bojovať proti obchodu s ľuďmi a nútenej prostitúcii, ako aj podpora zo strany Komisie pre kampaň „Červená karta nútenej prostitúcii“.
Anna ZÁBORSKÁ EPP-ED SK Dokument: Nútená prostitúcia a obchodovanie so ženami na účely sexuálneho vykorisťovania
Číslo: O-0062/2008
Procedúra: Otázka na ústne zodpovedanie Otázka na ústne zodpovedanie: Nútená prostitúcia a obchodovanie so ženami na účely sexuálneho vykorisťovania Poslanci sa pýtali Komisie na nútenú prostitúciu počas majstrovstiev sveta vo futbale (15.
6.
2006)
-//EP//TEXT OQ O-2008-0062 0 NOT XML V0//SK
-//EP//TEXT IM-PRESS 20060608BRI08802 ITEM-013-SK NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080516BRI29012 FULL-TEXT DOC XML V0//SK
-//EP//TEXT IM-PRESS 20080516BRI29012 ITEM-001-SK DOC XML V0//SK
-//EP//TEXT IM-PRESS 20080516BRI29012 ITEM-003-SK DOC XML V0//SK
Bezpečnosť a obrana
Zahraničná a obranná politika EÚ
2008-05-29 - 17:02
Poslanci EP budú hlasovať o dvoch iniciatívnych správach týkajúcich sa zahraničnej a obrannej politiky EÚ, v ktorých poukazujú na zvýšenie efektívnosti zahraničnej politiky po vstupe Lisabonskej zmluvy do platnosti a zároveň požadujú, aby sa zvýšila demokratická kontrola Spoločnej zahraničnej a bezpečnostnej politiky (SZBP), ako aj Európskej bezpečnostnej a obrannej politiky (EBOP).
Spoločná zahraničná a bezpečnostná politika (SZBP)
Správa poslanca Jaceka SARYUSZA-WOLSKEHO (EPP-ED, PL) o SZBP je reakciou na Výročnú správu Rady za rok 2006 a poukazuje na to, že budúci post Vysokého predstaviteľa pre SZBP/podpredsedu Komisie bude svoju legitímnosť odvodzovať priamo z EP.
Zdôrazňuje tiež, že je nevyhnutné zvýšiť transparentnosť a demokratickosť procesu ustanovovania plánovanej Služby pre vonkajšie aktivity EÚ.
Správa tiež uvádza, že jednou z hlavných priorít EÚ v roku 2008 musí byť stabilita západného Balkánu a požaduje zintenzívnenie dialógu so Srbskom, vrátane konkrétnych krokov v oblasti vízovej politiky.
EP je tiež presvedčený, že je potrebné zabrániť izolácii Srbska.
V prípade Kosova správa uvádza, že misia EULEX musí ochraňovať záujmy národnostných menšín.
V oblasti energetiky správa uvádza presvedčenie EP, že „význam zahraničnopolitického rozmeru energetickej bezpečnosti, vrátane závislosti Únie od energie a ďalších strategických dodávok z nestabilných či nedemokratických krajín a regiónov, bude ďalej narastať“ a odporúča preto rozsiahlo diverzifikovať energetické zdroje a energetické prepravné trasy, ako aj zvýšiť energetickú účinnosť a solidaritu v tejto oblasti medzi členskými krajinami EÚ.
V tejto súvislosti správa odsudzuje „nekoordinované podpisovanie bilaterálnych dohôd o energetike členskými štátmi“, čo podľa poslancov poškodzuje záujmy a spochybňuje strategické projekty EÚ ako celku.
Za ďalšiu strategickú prioritu pre rok 2008 označuje správa posilnenie európskej susedskej politiky (ESP), najmä v troch hlavných oblastiach regionálnej spolupráce, ktorými sú oblasť Stredozemného, Baltského a Čierneho mora.
Za veľmi dôležité v roku 2008 označuje Parlament aj prehodnotenie vzťahov Únie s Ruskom, pričom zastáva názor, že tieto vzťahy by sa mali zakladať na vyváženom partnerstve, ktoré by sa zaoberalo celosvetovými otázkami, akými sú nešírenie zbraní hromadného ničenia či regionálna a energetická bezpečnosť, a podporovalo by upevnenie demokracie, ochranu ľudských práv, voľný obchod a predovšetkým dodržiavanie právneho štátu.
Parlament preto žiada členské štáty EÚ, aby koordinovali vzťahy s Ruskou federáciou na základe spoločných záujmov Únie.
V prípade vzťahov s Čínou poslanci odporúčajú ich prehĺbenie v politickej a hospodárskej rovine, avšak pod podmienkou, že táto krajina dosiahne v oblasti demokracie a ľudských práv významný pokrok a bude venovať pozornosť vážnym obavám EÚ týkajúcich sa jej konania v Tibete.
Parlament okrem toho v správe uvádza, že režim nešírenia jadrových zbraní podľa Zmluvy o nešírení jadrových zbraní (NPT) je vážne ohrozený a vyzýva Radu a predovšetkým dva členské štáty vlastniace jadrové zbrane, aby predložili európsku iniciatívu na plnenie záväzkov súvisiacich s odzbrojovaním.
Správa sa dôrazne stavia proti výrobe a šíreniu zbraní hromadného ničenia, a poukazuje pritom na zložitosť jasného oddelenia využívania jadrovej energie na energetické účely a na výrobu jadrových zbraní.
V tejto súvislosti poukazuje EP najmä na nepredvídateľnosť cieľov iránskeho jadrového programu a túto krajinu vyzýva, aby vo svojich vzťahoch s Medzinárodnou agentúrou pre atómovú energiu (MAAE) konal transparentne a aby sa snažil znovu nadobudnúť dôveru medzinárodného spoločenstva.
Európska bezpečnostná a obranná politika (EBOP)
Správa Helmuta KUHNEHO (PES, DE) o EBOP a Európskej bezpečnostnej stratégii (EBS) vyzýva Vysokého predstaviteľa EÚ na vypracovanie Bielej knihy o pokroku a nedostatkoch implementácie EBS od roku 2003 a požaduje, aby sa budúce hodnotenia vypracovávali po konzultáciách s EP.
Správa sa zaoberá konceptom tzv. „bojových skupín“ (Battle Group), pričom odsudzuje skutočnosť, že doposiaľ neboli použité najmä z dôvodu striktne definovaných ustanovení o ich nasadení a vyjadruje ľútosť nad tým, že z tohto dôvodu ich koncept nevyriešil problém vytvárania vojenských síl pre konkrétne operácie.
Parlament preto navrhuje zaradiť EUROCORPS ako stálu vojenskú silu pod vojenským velením EÚ a vyzýva členské štáty, aby do nej prispeli.
Parlament považuje za dôležité posilniť civilnú schopnosť riešenia konfliktov a vyzýva preto Komisiu a Radu, aby vytvorili civilné mierové sily EÚ pre krízový manažment a predchádzanie konfliktom.
Parlament tiež v správe vyzýva Radu, aby preskúmala možnosti vytvorenia „civilno-vojenských, tzv. reakčných síl pre bezpečnosť ľudí“, ktoré by realizovali operácie v oblasti bezpečnosti ľudí, a tvorilo by ich zhruba 15 000 členov, z ktorých by aspoň tretina bola z radov civilných odborníkov (napr. policajti, odborníci na monitorovanie ľudských práv, rozvojoví a humanitárni odborníci a administrátori).
Jacek SARYUSZ-WOLSKI EPP-ED PL Helmut KUHNE PSE DE Dokument: Výročná spáva za rok 2006 o SZBP
Číslo: A6-0189/2008
Procedúra: Iniciatívna správa
Dokument: Európska bezpečnostná stratégia, EBOP
Číslo: A6-0186/2008
Procedúra: Iniciatívna správa Text návrhu správy: výročná správa za rok 2006 o SZBP Text návrhu správy: Európska bezpečnostná stratégia, EBOP
-//EP//TEXT REPORT A6-2008-0189 0 NOT XML V0//SK
-//EP//TEXT REPORT A6-2008-0186 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080516BRI29012 FULL-TEXT DOC XML V0//SK
-//EP//TEXT IM-PRESS 20080516BRI29012 ITEM-002-SK DOC XML V0//SK
-//EP//TEXT IM-PRESS 20080516BRI29012 ITEM-004-SK DOC XML V0//SK
Vonkajšie vzťahy
Vyhlásenie k prípravám summitu EÚ – USA
2008-05-29 - 17:02
Poslanci si vypočujú vyhlásenie Rady a Európskej komisie o prípravách summitu EÚ - USA, ktorý sa uskutoční v 10. júna slovinskej Ľubľane.
Vrcholnému summitu oboch regiónov majú dominovať rôzne témy, vrátane problematiky voľného obchodu a bezvízového režimu pre občanov EÚ pri ich cestách do USA.
Delegáciu EÚ povedie na summite predseda Európskej komisie José Manuel BARROSO spolu so slovinským premiérom Janezom JANŠOM , delegácii USA bude predsedať americký prezident George W. BUSH .
Podľa informácií slovinského predsedníctva bude summit bude zameraný na politické a regionálne otázky, globálnu bezpečnosť a bilaterálne partnerstvo.
Summity oboch mocností sa konajú pravidelne každý rok, vždy striedavo v EÚ a v USA.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080516BRI29012 FULL-TEXT DOC XML V0//SK
-//EP//TEXT IM-PRESS 20080516BRI29012 ITEM-003-SK DOC XML V0//SK
-//EP//TEXT IM-PRESS 20080516BRI29012 ITEM-005-SK DOC XML V0//SK
Vonkajšie vzťahy
Uznesenie o situácii v Gruzínsku
2008-05-29 - 17:02
Poslanci EP prijmú uznesenie o situácii v Gruzínsku v súvislosti s nedávnym rozhodnutím Ruska nadviazať oficiálne kontakty s vedením separatistických regiónov Abcházska a Južného Osetska.
Rozprava o tejto problematike sa uskutočnila ešte počas májového zasadnutia pléna v Bruseli.
Okrem zásahov Ruska do vnútornej politiky tejto krajiny trápia Gruzínsko aj demonštrácie vedené opozíciou proti výsledkom parlamentných volieb, ktoré sa konali 21. mája.
Demonštranti považujú volebné výsledky za zmanipulované v prospech vládnuceho Zjednoteného národného hnutia súčasného prezidenta Michaila Saakašviliho.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080516BRI29012 FULL-TEXT DOC XML V0//SK
-//EP//TEXT IM-PRESS 20080516BRI29012 ITEM-004-SK DOC XML V0//SK
-//EP//TEXT IM-PRESS 20080516BRI29012 ITEM-COVER-SK DOC XML V0//SK
-//EP//TEXT IM-PRESS 20080516BRI29012 ITEM-001-SK DOC XML V0//SK
-//EP//TEXT IM-PRESS 20080516BRI29012 ITEM-002-SK DOC XML V0//SK
-//EP//TEXT IM-PRESS 20080516BRI29012 ITEM-003-SK DOC XML V0//SK
-//EP//TEXT IM-PRESS 20080516BRI29012 ITEM-004-SK DOC XML V0//SK
-//EP//TEXT IM-PRESS 20080516BRI29012 ITEM-005-SK DOC XML V0//SK
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20080516BRI29012 ITEM-COVER-SK DOC XML V0//SK
-//EP//TEXT IM-PRESS 20080516BRI29012 ITEM-001-SK DOC XML V0//SK
-//EP//TEXT IM-PRESS 20080516BRI29012 ITEM-002-SK DOC XML V0//SK
-//EP//TEXT IM-PRESS 20080516BRI29012 ITEM-003-SK DOC XML V0//SK
-//EP//TEXT IM-PRESS 20080516BRI29012 ITEM-004-SK DOC XML V0//SK
-//EP//TEXT IM-PRESS 20080516BRI29012 ITEM-005-SK DOC XML V0//SK
