Cena EP za žurnalistiku: Víťazmi národného kola sa stali T. Rundesová, R. Goldírová a M. Štefániková
Kultúra
Slovensko
2010-06-18 - 12:28
Táňa Rundesová z denníka Hospodárske noviny, Renáta Goldírová zo Slovenského rozhlasu a Martina Štefániková z TV Trenčín boli nominované za Slovensko na Cenu EP za žurnalistiku 2010.
Víťazné príspevky postupujú do európskeho kola, v ktorom budú súťažiť s národnými víťazmi z ostatných členských krajín Európskej únie.
Národný víťaz v kategórii internet nebol nominovaný.
V kategórii tlač bola nominovaná Táňa Rundesová za článok „Kartely sa rodia aj pri káve“, v ktorom sa podrobne venuje téme kartelových dohôd.
Na konkrétnych príkladoch poskytuje informácie o tom, na čo si dať pozor pri dohodách s konkurenciou alebo ako sa zachovať pri kontrole úradov.
Národnou víťazkou v kategórii rozhlasových príspevkov zvíťazila Renáta Goldírová s novým programom Eurožurnál.
Priamo z Bruselu v nom prin áša týždenný súhrn udalostí, ktoré hýb u Európskou úniou - stav gréckej ekonomiky a pohľad na to, či a ako pomôcť tejto krajine.
V reportáži sa venuje stratégii Európa 2020 a aj tomu, čo prinesie pre Slovensko.
Martina Štefániková z TV Trenčín bola nominovaná v kategórii televízia za reportáž o aktivitách Trenčianskeho samosprávneho kraja v Bruseli.
Prostredníctvom reportáže sa obyvatelia trenčianskeho regiónu majú možnosť dozvedieť o činnosti Domu slovenských regiónov v Bruseli, predovšetkým zastúpenia Trenčianskeho samosprávneho kraja, a tiež o konkrétnych príkladoch spolupráce s európskymi inštitúciami.
Porotcovia ocenili žurnalistickú kvalitu príspevkov a tiež spôsob, akým sa nominovaným novinárom podarilo sprostredkovať európske témy čitateľom, divákom a poslucháčom.
Porota pozitívne hodnotila výber tém víťazných príspevkov a rovnako aj komplexnosť ich spracovania.
Národných kandidátov v jednotlivých kategóriách vybrala porota v zložení: vedúca zahraničnej redakcie agentúry SITA Helga Dingová, člen predstavenstva Slovenského syndikátu novinárov Ján Füle a šéfredaktor internetového portálu EurActiv.sk Radovan Geist.
Európsky parlament udelí toto ocenenie tento rok po tretí krát.
Cenou za žurnalistiku chce Európsky parlament vyzdvihnúť úsilie tých novinárov, ktorí sa zaoberajú európskou integráciou a ktorí pomohli občanom EÚ lepšie porozumieť ako fungujú európske inštitúcie.
Víťaz každej kategórie na európskej úrovni si odnesie finančnú odmenu 5000 eur.
Mená víťazov spoznáme v októbri.
20100518IPR74730
-//EP//DTD IM-PRESS 20050901 AVI DOC XML V0//EN
-//EP//STYLESHEET IM-PRESS 20050901 AVI DOC XML V0//EN
