KONEČNÉ ZNENIE
A6-0215/2006
19.6.2006
*
SPRÁVA
o upravenom návrhu na rozhodnutie Rady o uzavretí Protokolu proti nelegálnemu prevádzaniu migrantov po zemi, mori a vzduchom, ktorým sa dopĺňa Dohovor OSN proti nadnárodnému organizovanému zločinu v mene Európskeho spoločenstva
(8174/2006 – KOM(2005)0503 – C6‑0129/2006 – 2003/0196(CNS))
(Opätovná konzultácia)
Výbor pre občianske slobody, spravodlivosť a vnútorné veci
Spravodajca:
Jean-Marie Cavada
(Zjednodušený postup – článok 43 ods. 1 rokovacieho poriadku)
PE 374.412v01-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................6
DÔVODOVÁ SPRÁVA.............................................................................................................7
POSTUP...................................................................................................................................10
NÁVRH LEGISLATÍVNEHO UZNESENIA EURÓPSKEHO PARLAMENTU
o upravenom návrhu na rozhodnutie Rady o uzavretí Protokolu proti nelegálnemu prevádzaniu migrantov po zemi, mori a vzduchom, ktorým sa dopĺňa Dohovor OSN proti nadnárodnému organizovanému zločinu v mene Európskeho spoločenstva
(8174/2006 – KOM(2005)0503 – C6‑0129/2006 – 2003/0196(CNS) )
Konzultačný postup – opätovná konzultácia)
Európsky parlament ,
– so zreteľom na návrh Rady (8174/2006):
– so zreteľom na upravený návrh Komisie Rade [ KOM(2005)0503 ] 1 ,
– so zreteľom na svoju pozíciu z 13. januára 2004,
– so zreteľom na články 62 ods.2, 63 ods. 3, 66, 179 a 181a v spojení s článkom 300 ods. 2 prvým pododsekom Zmluvy o ES,
– so zreteľom na opätovnú konzultáciu s Radou v súlade s článkom 300 ods. 3 prvým odsekom Zmluvy o ES ( C6‑0129/2006 ),
– so zreteľom na článok 51 a články 43 ods. 1, 55 ods. 3 a 83 ods. 7 rokovacieho poriadku,
– so zreteľom na správu Výboru pre občianske slobody, spravodlivosť a vnútorné veci ( A6‑0215/2006 ),
1. schvaľuje uzavretie zmluvy;
2. poveruje svojho predsedu, aby túto pozíciu postúpil Rade a Komisii a vládam a parlamentom členských štátov.
DÔVODOVÁ SPRÁVA
Východiská
Dohovor OSN proti nadnárodnému organizovanému zločinu a jeho protokoly o obchodovaní s ľuďmi a nelegálnom prevádzaní migrantov vychádzajú z rezolúcie Valného zhromaždenia OSN 53/111 z 9. decembra 1998.
Touto rezolúciou sa ustanovilo zriadenie medzivládneho výboru povereného vypracovaním medzinárodného dohovoru proti organizovanému zločinu spolu s dodatkovými protokolmi.
Komisia sa na rokovaniach zúčastňovala v úzkej spolupráci s členskými štátmi EÚ.
Rokovania o samotnom dohovore boli ukončené v júli 2000, zatiaľ čo rokovania o protokole o a protokole o obchodovaní s ľuďmi prebiehali do októbra 2000.
Na účely podpísania dohovoru a protokolov sa v decembri 2000 uskutočnila konferencia na vysokej úrovni v Palerme.
Na tejto konferencii Komisia oficiálne podpísala všetky tri nástroje, z ktorých jeden – dohovor – nadobudol platnosť 29. septembra 2003 po uložení 40. ratifikačného nástroja.
Protokol na predchádzanie nelegálnemu prevádzaniu migrantov nadobudol platnosť 28. januára 2004.
Cieľ dohovoru
Cieľom dohovoru je umožniť signatárskym štátom účinnú spoluprácu v oblasti boja proti organizovanému zločinu harmonizáciou definícií jednotlivých trestných činov v rámci rozdielnych vnútroštátnych právnych systémov tak, aby čin, ktorým dôjde v jednom štáte k spáchaniu trestného činu, bol uznaný ako trestný čin aj v ostatných signatárskych štátoch.
Týmto sa vytvorí prvý globálny nástroj na boj proti zločineckým sieťam, ktorým sa ustanovia všeobecné definície niektorých základných pojmov trestného práva týkajúcich sa boja proti organizovanému zločinu.
Takisto ide o prvý právne záväzný nástroj OSN v tejto oblasti.
Na základe dohovoru sa od štátov požaduje, aby uznali štyri druhy závažných trestných činov: účasť na činnosti organizovanej zločineckej siete, pranie špinavých peňazí, marenie spravodlivosti a korupcia.
Dohovor takisto stanovuje prostriedky na zlepšenie spolupráce medzi štátmi, najmä v oblasti vzájomnej právnej pomoci, spoločného vyšetrovania a vydávania osôb.
Osobitné ustanovenia sa tiež týkajú sledovateľnosti nezákonne získaných peňazí, zadržania a konfiškácie ziskov z trestnej činnosti a ochrany obetí a svedkov.
Oba uvedené protokoly ustanovujú prísne opatrenia na boj proti nezákonnému prevádzaniu migrantov a obchodovaniu s ľuďmi, najmä so ženami a s deťmi, a to ochranou takýchto osôb pred otroctvom, sexuálnym zneužívaním a nezákonným zamestnávaním.
V tejto súvislosti je potrebné poznamenať, že v protokole o obchodovaní s ľuďmi sú zahrnuté opatrenia, na základe ktorých sa obetiam poskytne právna a hmotná pomoc.
Z článku 6 tohto protokolu vyplýva požiadavka, na základe ktorej má každý zmluvný štát zabezpečiť nielen to, aby boli informácie o príslušnom súdnom a správnom konaní k dispozícii, ale aj to, aby sa prijali všetky opatrenia nevyhnutné na telesné a psychologické zotavenie obetí.
Pozícia spravodajcu
Spravodajca bezvýhradne schvaľuje postoj Spoločenstva v súvislosti s jeho podpísaním uvedených nástrojov medzinárodného práva prijatých pod záštitou OSN, čo je jedinou možnou odpoveďou na celosvetové problémy takéhoto charakteru.
Na účely boja proti vysoko organizovaným sieťam, ktoré plne využívajú akékoľvek medzery vo vnútroštátnych právnych systémoch, sa vyžaduje čo najširšia spolupráca založená na spoločných postupoch a čo i len minimálnej harmonizácii právnych noriem.
V tejto súvislosti je potrebné s uspokojením konštatovať, že dohovor ratifikovalo 121 štátov a Európske spoločenstvo.
S poľutovaním však treba poznamenať, že 7 členských štátov EÚ dohovor ešte neratifikovalo 1 .
Od podpísania dohovoru Spoločenstvom v decembri roku 2000 sa vôľa EÚ napredovať vo vytváraní priestoru slobody, bezpečnosti a spravodlivosti prejavuje v podobe vypracovania množstva nástrojov v rámci dohovoru vrátane európskeho zatykača, ako aj opatrení prijatých napr. v záujme boja proti praniu špinavých peňazí, obchodovaniu s ľuďmi a nezákonnému prisťahovalectvu.
Prijatím týchto nástrojov EÚ dokázala pokročiť ďalej ako OSN vzhľadom na nižší počet členských krajín, vzájomnú dôveru, na ktorej sa vzťahy medzi nimi vo väčšej miere zakladajú, a pomerne rovnorodý charakter ich právnych systémov a postupov.
Takisto musela uskutočniť ďalšie opatrenia v dôsledku zrušenia vnútorných hraníc, čo bolo výrazným podnetom na odstránenie prekážok užšej nadnárodnej spolupráce.
POSTUP
Názov
Upravený návrh na rozhodnutie Rady o uzavretí Protokolu proti nelegálnemu prevádzaniu migrantov po zemi, mori a vzduchom, ktorým sa dopĺňa Dohovor OSN proti nadnárodnému organizovanému zločinu v mene Európskeho spoločenstva
Referenčné čísla
8174/2006 - KOM(2005)0503 – C6-0129/2006 – 2003/0196(CNS)
Dátum predloženia pozície Parlamentu
– číslo P
13.1.2004
P4_TA(2004)0006
Dátum opätovnej konzultácie s EP
7.4.2006
Gestorský výbor Dátum oznámenia na schôdzi
LIBE 15.5.2006
Výbor požiadaný o stanovisko
Dátum oznámenia na schôdzi
FEMM
15.5.2006
Bez predloženia stanoviska
dátum rozhodnutia
FEMM
9.6.2006
Spravodajca dátum menovania
Jean-Marie Cavada 1.6.2006
Zjednodušený postup - dátum rozhodnutia
1.6.2006
Prerokovanie vo výbore
Dátum prijatia
19.6.2006
Dátum predloženia
19.6.2006
