Rozhodnutie EP pomôže zlepšiť bývanie skupinám obyvateľov s nižšími príjmami
Regionálna politika
2010-02-10 - 14:01
Skupiny obyvateľov s nižšími príjmami vo všetkých členských krajinách EÚ by mali mať nárok na finančnú podporu zo štrukturálnych fondov na renováciu alebo pri výmene svojho bývania.
Vyplýva to z nariadenia, ktoré dnes schválil Európsky parlament.
Prostriedky z Európskeho fondu pre regionálny rozvoj (ERDF) môžu byť na bývanie čerpané len v niektorých prípadoch.
Donedávna mohli z tohto fondu čerpať prostriedky na zvyšovanie kvality bývania len obyvatelia 12 členských krajín, ktoré sa stali členmi EÚ v rokoch 2004 a 2007.
V minulom roku EÚ upravila nariadenie o ERDF tak, aby ho mohli využívať všetky členské krajiny a regióny, ale len na zlepšenie energetickej účinnosti alebo obnoviteľnú energiu v bývaní.
Dnešné schválenie zmeny nariadenia znamená, že peniaze z ERDF budú môcť na podporu bývania - ako doplnok k ďalším zdrojom - využívať všetky členské štáty EÚ a takýmto spôsobom podporovať renováciu, ako aj výmenu súčasného bývania marginalizovaných skupín obyvateľstva bez ohľadu na to, či žijú v mestských alebo vidieckych oblastiach.
Cieľom tejto zmeny nariadenia je zlepšiť situáciu všetkých skupín na okraji spoločnosti, vrátane Rómov, ktorí dnes predstavujú najväčšiu marginalizovanú skupinu spoločenstva s nízkymi príjmami v Európe.
Správa o návrhu nariadenia poslanca Lamberta Van Nistelrooija (EPP, NL) bola schválená v pléne pomerom hlasov 588 za, 57 proti a 16 poslancov sa zdržalo hlasovania.
20100209IPR68678 Návrh uznesenia Prijaté nariadenie (viď 10. februára) Profil spravodajcu
SK
2
LINK
/activities/plenary/ta/calendar.do?language=SK
SK
3
LINK
/members/public/geoSearch/view.do;jsessionid=A445203DD4698323E3390406CA813BD3.node1?language=SK&partNumber=1&country=NL&id=28165
-//EP//TEXT REPORT A7-2009-0048 0 NOT XML V0//SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
