EP hlasoval o legislatívnom programe EK na rok 2006
Inštitúcie
2005-12-16 - 12:16
Plénum Európskeho parlamentu si ešte 15. novembra vypočulo prehlásenie Európskej komisie k jej legislatívnemu a pracovnému programu na budúci rok.
K tomuto prehláseniu dnes poslanci tesnou väčšinou (255 za, 251 proti a 32 absencií) prijali uznesenie.
Predseda Komisie José Manuel BARROSO europoslancov v novembri oboznámil s prioritami, ktoré si vytýčila EK na posledný rok súčasného dlhodobého rozpočtu.
Medzi tieto priority patrí prosperita, solidarita, bezpečnosť a úloha EÚ ako významného hráča svetovej politickej scény.
Poslanci dnes hlasovali o programe komisie, aj keď prešiel len tesnou väčšinou hlasov.
Za jeho znenie hlasovali poslanci najsilnejšej politickej skupiny EPP-ED, liberáli (ALDE) a poslanci skupiny Únie za Európu národov.
Medzi najkontroverznejšie odseky patrila časť o rozširovaní Únie, pri ktorej Parlament vyzval Komisiu na začatie procesu prehodnotenia a analýzy externých limitov rozširovania EÚ, "berúc do úvahy absorpčnú kapacitu Únie" .
Ďalšou spornou časťou bol článok 33, ktorý hovorí o potrebe "politiky podpory rodín a vhodného prostredia pre deti, aby došlo k zosúladeniu pracovného a rodinného života".
Poslanci odmietli časť článku 43, v ktorom sa spomínala možnosť "zrušenia zákazu priamej reklamy liekov na lekársky predpis".
20051216IPR03831
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
