Hlavné body zasadnutia EP 12. - 15. marca 2007
Inštitúcie
2007-03-09 - 17:52
Program zasadnutia bude opäť bohatý
Počas marcového zasadnutia EP v Štrasburgu poslanci prerokujú viacero zaujímavých tém.
Budú sa týkať rodovej rovnosti, sťahovania hudby cez internet, ako aj použitia biotechnológií v poľnohospodárstve.
Poslanci si vypočujú vyhlásenie Komisie k dohode o otvorení leteckého priestoru medzi EÚ a USA a pripomenú si obete terorizmu.
Iniciatívna správa o rodovej rovnosti poslankyne Amalie Sartori poukazuje okrem nedostatočného zastúpenia žien v rôznych sférach verejného a profesionálneho života aj na nerovné zárobky medzi oboma pohlaviami.
Ďalšia iniciatívna správa, o ktorej sa bude hlasovať, bola vypracovaná poslankyňou Katalin Lévai a reaguje na odporúčanie Európskej komisie pre spravovanie on-line hudobného trhu v EÚ, vrátane autorských práv. Poslanci sú voči nezáväznému odporúčaniu kritickí, a žiadajú, aby túto oblasť regulovala rámcová smernica.
Biotechnológie aj letecká doprava
Z iniciatívnych správ možno napokon spomenúť správu fínskeho poslanca zo skupiny liberálov poslanca Virrankoskiho o biotechnológiách, ktorá podporuje zvýšenie ich využívania v poľnohospodárstve EÚ.
Správa pri prejednávaní vo Výbore EP pre poľnohospodárstvo prešla pomerne tesnou väčšinou hlasov a poslanci zo skupiny Európskej zjednotenej ľavice/Nordickej zelenej ľavice k nej predložili svoju menšinovú pozíciu.
Viacero bodov zasadnutia sa týka leteckej dopravy.
Ide napríklad o prvé čítanie návrhu nariadenia, ktorého cieľom je zvýšiť bezpečnosť letov pridelením nových právomocí Európskej agentúre pre bezpečnosť letectva (EASA).
Poslanci si ďalej vypočujú vyhlásenie Európskej komisie k dohode o otvorení leteckého priestoru medzi EÚ a USA, známej pod názvom "Open Sky".
Tulenie výrobky
Parlament sa tiež vyjadrí k návrhu nariadenia o obchodovaní s mäsom z hovädzieho dobytka, v ktorom ide predovšetkým o vyjasnenie rozdielov medzi rôznymi druhmi mäsa, ktoré sa v súčasnosti v Únii predávajú pod označením "teľacie".
Poslanci budú o tomto bode hlasovať v rámci konzultačného postupu, čo znamená, že konečné slovo v tejto otázke bude mať Rada.
Dôležitým bodom bude aj vyhlásenie Európskej komisie k viacerými krajinami navrhovanému zákazu výrobkov z tuleňov v EÚ.
Komisia v januári odmietla výzvy na celoeurópsky zákaz všetkých produktov z tuleňov s tým, že smernica z roku 1983, zakazujúca dovoz kožušín z tuleních mláďat, je postačujúca.
Návrat k samitu
Blíži sa 50. výročie založenia Európskej únie, pri príležitosti čoho bude zverejnená tzv. Berlínska deklarácia, významné spoločné vyhlásenie všetkých štátov Únie.
Poslanci EP si preto vypočujú vyhlásenie Rady a Komisie k Berlínskej deklarácii, a tiež k bodom bruselského summitu Európskej rady z 8. a 9. marca.
Vzhľadom na to, že v marci si EÚ pripomína aj Deň obetí terorizmu, pred začatím plenárneho týždňa si pamiatku obetí madridských a londýnskych teroristických útokov uctí minútou ticha aj Európsky parlament.
Spomienkového stretnutia sa už po tretíkrát v EP zúčastnia aj žiaci škôl z rôznych miest Európy.
20070309STO03966 Najdôležitejšie body zasadnutia EP 12. - 15. marca 2007 Sledujte plenárne zasadnutie cez internet!
SK
1
PHOTO
20070309PHT04023.jpg
-//EP//TEXT IM-PRESS 20070228BRI03712 FULL-TEXT NOT XML V0//SK
-//EP//TEXT IM-PRESS 20060904STO10269 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
