A7-0345/2011
13.10.2011
*
SPRÁVA
o návrhu nariadenia Rady (Euratom), ktorým sa ustanovujú pravidlá účasti podnikov, výskumných centier a univerzít na nepriamych akciách rámcového programu Európskeho spoločenstva pre atómovú energiu a šírenia výsledkov výskumu (2012 – 2013)
(KOM(2011)0071 – C7‑0076/2011 – 2011/0045(NLE))
Výbor pre priemysel, výskum a energetiku
Spravodajca:
Jan Březina
PE 469.874v02-00
Označenie postupov
* Konzultácia
*** Súhlas
***I Riadny legislatívny postup (prvé čítanie)
***II Riadny legislatívny postup (druhé čítanie)
***III Riadny legislatívny postup (tretie čítanie)
(Typ postupu závisí od právneho základu navrhnutého v návrhu aktu.)
Pozmeňujúce a doplňujúce návrhy k návrhu aktu
V pozmeňujúcich a doplňujúcich návrhoch Európskeho parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti návrhu aktu, ku ktorým sa navrhuje oprava pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť schválené príslušnými oddeleniami.
V záhlaví každého pozmeňujúceho a doplňujúceho návrhu týkajúceho sa platného aktu, ktorý sa má návrhom aktu zmeniť, sa v treťom riadku uvádza platný akt a vo štvrtom riadku príslušné ustanovenie tohto aktu.
Časti prevzaté z ustanovenia platného aktu, ktoré chce Európsky parlament zmeniť a doplniť, ktoré sa však návrhom aktu nezmenili, sa označujú tučným písmom .
Prípadné vypustenia týkajúce sa takýchto častí textu sa označujú takto: [...] .
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
VÝSLEDOK ZÁVEREČNÉHO HLASOVANIA VO VÝBORE..............................................12
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu nariadenia Rady (Euratom), ktorým sa ustanovujú pravidlá účasti podnikov, výskumných centier a univerzít na nepriamych akciách rámcového programu Európskeho spoločenstva pre atómovú energiu a šírenia výsledkov výskumu (2012 – 2013)
( KOM(2011)0071 – C7‑0076/2011 – 2011/0045(NLE) )
(Konzultácia)
Európsky parlament,
– so zreteľom na návrh Komisie pre Radu (KOM (2011)0071),
– so zreteľom na články 7 a 10 Zmluvy o založení Európskeho spoločenstva pre atómovú energiu, v súlade s ktorými Rada konzultovala s Európskym parlamentom ( C7–0076/2011 ),
– so zreteľom na článok 55 rokovacieho poriadku,
– so zreteľom na správu Výboru pre priemysel, výskum a energetiku ( A7-0345/2011 ),
1. schvaľuje zmenený a doplnený návrh Komisie;
2. vyzýva Komisiu, aby zmenila svoj návrh v súlade s článkom 293 ods. 2 Zmluvy o fungovaní Európskej únie a článkom 106a Zmluvy o založení Európskeho spoločenstva pre atómovú energiu;
3. vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
4. žiada Radu o opätovnú konzultáciu, ak má v úmysle podstatne zmeniť návrh Komisie;
5. poveruje svojho predsedu, aby postúpil túto pozíciu Rade a Komisii.
Pozmeňujúci a doplňujúci návrh
1
Návrh nariadenia
Odôvodnenie 1
Text predložený Komisiou
Pozmeňujúci a doplňujúci návrh
(1) Rámcový program Európskeho spoločenstva pre atómovú energiu v oblasti jadrového výskumu a odbornej prípravy na roky 2012 – 2013, ďalej len „rámcový program (roky 2012 – 2013)“, bol prijatý rozhodnutím Rady č. .../.../Euratom z ... o rámcovom programe Európskeho spoločenstva pre atómovú energiu v oblasti jadrového výskumu a odbornej prípravy (roky 2012 – 2013).
Za implementáciu rámcového programu (roky 2012 – 2013) a jeho osobitných programov vrátane súvisiacich finančných aspektov nesie zodpovednosť Komisia.
(1) Cieľom rámcového programu Európskeho spoločenstva pre atómovú energiu v oblasti jadrového výskumu a odbornej prípravy na roky 2012 – 2013, ďalej len „rámcový program (roky 2012 – 2013)“, ktorý bol prijatý rozhodnutím Rady č. .../.../Euratom z ... o rámcovom programe Európskeho spoločenstva pre atómovú energiu v oblasti jadrového výskumu a odbornej prípravy (roky 2012 – 2013) , je doplnenie iných opatrení Únie v oblasti výskumnej politiky, ktoré sú potrebné na vykonávanie stratégie Európa 2020, najmä tých, ktoré sa týkajú vzdelávania a odbornej prípravy, konkurencieschopnosti a inovácií, priemyslu, zamestnanosti a životného prostredia .
Za implementáciu rámcového programu (roky 2012 – 2013) a jeho osobitných programov vrátane súvisiacich finančných aspektov nesie zodpovednosť Komisia.
Pozmeňujúci a doplňujúci návrh
2
Návrh nariadenia
Odôvodnenie 4a (nové)
Text predložený Komisiou
Pozmeňujúci a doplňujúci návrh
(4a) Rámcový program (2012 – 2013) by mal prispieť k dosiahnutiu cieľov iniciatívy Inovácie v Únii, ktorá je jednou z hlavných iniciatív stratégie Európa 2020, a to posilnením hospodárskej súťaže v záujme vedeckej excelentnosti a urýchlením vykonávania kľúčových inovácií v oblasti jadrovej energie, najmä pokiaľ ide o jadrovú syntézu a bezpečnosť, a zároveň podieľaním sa na riešení hlavných úloh v odvetví energetiky a v oblasti zmeny klímy.
Pozmeňujúci a doplňujúci návrh
3
Návrh nariadenia
Odôvodnenie 4a (nové)
Text predložený Komisiou
Pozmeňujúci a doplňujúci návrh
(4a) Zostavenie a vykonávanie rámcového programu (2012 – 2013) by malo vychádzať zo zásad jednoduchosti, stability, transparentnosti, právnej istoty, jednotnosti, excelentnosti a dôvery a odporúčaní uvedených v správe Európskeho parlamentu o zjednodušení vykonávania rámcových programov pre výskum.
Pozmeňujúci a doplňujúci návrh
4
Návrh nariadenia
Odôvodnenie 5a (nové)
Text predložený Komisiou
Pozmeňujúci a doplňujúci návrh
(5a) Zvýšená pozornosť a zvýšené výdavky z rozpočtu sú potrebné pre iniciatívy, ktoré dopĺňajú kľúčový jadrový výskum, najmä pokiaľ ide o investície do ľudského kapitálu a opatrenia zamerané na riešenie rizika nedostatku kvalifikovanej pracovnej sily v nadchádzajúcich rokoch (napríklad granty pre výskumných pracovníkov v jadrovej oblasti) a následnú stratu vedúceho postavenia Únie.
Pozmeňujúci a doplňujúci návrh
5
Návrh nariadenia
Odôvodnenie 6a (nové)
Text predložený Komisiou
Pozmeňujúci a doplňujúci návrh
(6a) Osobitnú pozornosť treba venovať rozvoju zmluvných mechanizmov, ktoré znižujú riziko nesprávneho plnenia, ako aj rozloženiu rizika a nákladov v čase.
Pozmeňujúci a doplňujúci návrh
6
Návrh nariadenia
Odôvodnenie 8
Text predložený Komisiou
Pozmeňujúci a doplňujúci návrh
(8) Rámcovým programom (roky 2012 – 2013) by sa mala podporovať účasť najvzdialenejších regiónov Spoločenstva, ako aj širokého spektra podnikov, výskumných centier a univerzít.
(8) Rámcovým programom (roky 2012 – 2013) by sa mala podporovať účasť najvzdialenejších regiónov Spoločenstva, ako aj širokého spektra podnikov, výskumných centier a univerzít , ktorých výskumné aktivity by mali byť založené na dodržiavaní základných etických zásad, najmä tých, ktoré sú stanovené v Charte základných práv Európskej únie .
Pozmeňujúci a doplňujúci návrh
7
Návrh nariadenia
Odôvodnenie 23a (nové)
Text predložený Komisiou
Pozmeňujúci a doplňujúci návrh
(23a) Realizácia projektu ITER v Európe v súlade s dohodou z 21. novembra 2006 o založení Medzinárodnej organizácie pre výskum energie jadrovej syntézy ITER v kontexte spoločnej realizácie projektu ITER by mala byť stredobodom výskumnej činnosti v oblasti jadrovej syntézy rámcového programu (2012 – 2013).
Pozmeňujúci a doplňujúci návrh
8
Návrh nariadenia
Článok 11 – odsek 2
Text predložený Komisiou
Pozmeňujúci a doplňujúci návrh
Podľa charakteru a cieľov nepriamej akcie sa v nich môžu ustanoviť aj dodatočné podmienky, ktoré treba splniť, pokiaľ ide o druh účastníka a prípadne jeho sídlo.
Podľa charakteru a cieľov nepriamej akcie sa v nich môžu ustanoviť aj dodatočné odôvodnené podmienky, ktoré treba splniť, pokiaľ ide o druh účastníka a prípadne jeho sídlo.
Pozmeňujúci a doplňujúci návrh
9
Návrh nariadenia
Článok 12 – odsek 3
Text predložený Komisiou
Pozmeňujúci a doplňujúci návrh
3.
Výzvy na predkladanie návrhov majú jasne stanovené ciele, aby sa zabezpečilo, že uchádzači nepredkladajú návrhy zbytočne.
3.
Výzvy na predkladanie návrhov majú jasne stanovené kvantitatívne a kvalitatívne ciele, aby sa zabezpečilo, že uchádzači nepredkladajú návrhy zbytočne.
Pozmeňujúci a doplňujúci návrh
10
Návrh nariadenia
Článok 14 – odsek 1 – pododsek 2
Text predložený Komisiou
Pozmeňujúci a doplňujúci návrh
Kritériami sú excelentnosť, účinok a vykonávanie.
V rámci týchto požiadaviek sa v pracovnom programe stanovujú kritériá výberu a hodnotenia a môžu sa doplniť ďalšie požiadavky, koeficienty a hraničné hodnoty alebo sa môžu uviesť ďalšie podrobnosti týkajúce sa uplatňovania kritérií.
Kritériami sú excelentnosť, účinok a vykonávanie.
V rámci týchto požiadaviek sa v pracovnom programe stanovujú kritériá výberu a hodnotenia a môžu sa doplniť jasne odôvodnené ďalšie požiadavky, koeficienty a hraničné hodnoty alebo sa môžu uviesť ďalšie podrobnosti týkajúce sa uplatňovania kritérií.
Pozmeňujúci a doplňujúci návrh
11
Návrh nariadenia
Článok 14 – odsek 3a (nový)
Text predložený Komisiou
Pozmeňujúci a doplňujúci návrh
3a.
S cieľom zamedziť meškaniu a podporiť efektívnosť nákladov treba optimalizovať všetky fázy procesu.
Ide o prístup k návrhom pracovných programov, uverejňovanie výziev na predkladanie návrhov, vypracúvanie predbežných návrhov, výberové konania a čas potrebný na schválenie a vyplatenie grantov.
Pozmeňujúci a doplňujúci návrh
12
Návrh nariadenia
Článok 16 – odsek 2 – pododsek 4
Text predložený Komisiou
Pozmeňujúci a doplňujúci návrh
Pri menovaní skupín nezávislých odborníkov sa prijímajú vhodné opatrenia na zabezpečenie vyváženého zastúpenia žien a mužov.
Pri menovaní skupín nezávislých odborníkov sa prijímajú vhodné opatrenia na zabezpečenie primeraného vyváženého zastúpenia žien a mužov a na zaistenie rovnováhy medzi členskými štátmi, ktoré uskutočňujú výskum a odbornú prípravu v jadrovej oblasti .
Odôvodnenie
Pri vymenúvaní skupín nezávislých odborníkov je dôležité podniknúť kroky na zabezpečenie nielen primeraného vyváženého zastúpenia mužov a žien, ale takisto na zaistenie podobnej rovnováhy medzi členskými štátmi, ktoré uskutočňujú výskum a odbornú prípravu v jadrovej oblasti, a pridruženými štátmi.
Pozmeňujúci a doplňujúci návrh
13
Návrh nariadenia
Článok 16 – odsek 2 – pododsek 4a (nový)
Text predložený Komisiou
Pozmeňujúci a doplňujúci návrh
Pri menovaní skupín nezávislých odborníkov sa prijímajú vhodné opatrenia na zabezpečenie vyváženého zastúpenia priemyslu (vrátane MSP) a akademickej obce.
Pozmeňujúci a doplňujúci návrh
14
Návrh nariadenia
Článok 30 – odsek 3 – pododsek 1 – písmeno e
Text predložený Komisiou
Pozmeňujúci a doplňujúci návrh
e) nesmú obsahovať neoprávnené náklady, najmä identifikovateľné nepriame dane vrátane dane z pridanej hodnoty, clá, dlžné úroky, rezervy pre prípadné budúce straty alebo poplatky , kurzové straty, náklady spojené s návratnosťou kapitálu, deklarované alebo vzniknuté náklady alebo náklady uhradené v súvislosti s iným projektom Únie, dlhy a s nimi spojené náklady, nadmerné alebo neuvážené výdavky a akékoľvek ďalšie náklady, ktoré nespĺňajú podmienky uvedené v písmenách a) až d).
e) nesmú obsahovať neoprávnené náklady, najmä identifikovateľné nepriame dane vrátane nevratnej dane z pridanej hodnoty, clá, dlžné úroky, kurzové straty, náklady spojené s návratnosťou kapitálu, deklarované alebo vzniknuté náklady alebo náklady uhradené v súvislosti s iným projektom Únie, dlhy a s nimi spojené náklady, nadmerné alebo neuvážené výdavky a akékoľvek ďalšie náklady, ktoré nespĺňajú podmienky uvedené v písmenách a) až d).
VÝSLEDOK ZÁVEREČNÉHO HLASOVANIA VO VÝBORE
Dátum prijatia
6.10.2011
Výsledok záverečného hlasovania
+:
–:
0:
41
4
1
Poslanci prítomní na záverečnom hlasovaní
Jean-Pierre Audy, Ivo Belet, Bendt Bendtsen, Jan Březina, Maria Da Graça Carvalho, Giles Chichester, Christian Ehler, Ioan Enciu, Vicky Ford, Gaston Franco, Adam Gierek, Norbert Glante, Fiona Hall, Jacky Hénin, Edit Herczog, Romana Jordan Cizelj, Krišjānis Kariņš, Lena Kolarska-Bobińska, Béla Kovács, Bogdan Kazimierz Marcinkiewicz, Marisa Matias, Judith A. Merkies, Miloslav Ransdorf, Herbert Reul, Teresa Riera Madurell, Jens Rohde, Paul Rübig, Amalia Sartori, Francisco Sosa Wagner, Konrad Szymański, Michael Theurer, Evžen Tošenovský, Ioannis A. Tsoukalas, Claude Turmes, Niki Tzavela, Marita Ulvskog, Vladimir Urutchev, Alejo Vidal-Quadras, Henri Weber
Náhradníci prítomní na záverečnom hlasovaní
Antonio Cancian, Jolanta Emilia Hibner, Yannick Jadot, Werner Langen, Vladko Todorov Panayotov, Mario Pirillo
Náhradníci (čl. 187 ods. 2) prítomní na záverečnom hlasovaní
Werner Schulz
