KONEČNÉ ZNENIE
A6-0285/2006
18.9.2006
*
SPRÁVA
o návrhu nariadenia Rady, ktorým sa mení a dopĺňa nariadenie (ES) č. 2667/2000 o Európskej agentúre pre obnovu
(KOM(2006)0162 – C6‑0170/2006 –2006/0057(CNS))
Výbor pre zahraničné veci
Spravodajca:
Jelko Kacin
PE 374.462v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................7
STANOVISKO Výboru pre kontrolu rozpočtu .....................................................8
POSTUP...................................................................................................................................13
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu nariadenia Rady, ktorým sa mení a dopĺňa nariadenie (ES) č. 2667/2000 o Európskej agentúre pre obnovu
(KOM (2006)0162 – C6‑0170/2006 – 2006/0057(CNS) )
(Konzultačný postup)
Európsky parlament ,
– so zreteľom na návrh Komisie pre Radu (KOM (2006)0162)
Zatiaľ neuverejnené v úradnom vestníku. ,
– so zreteľom na prvú vetu článku 181a ods. 2 Zmluvy o ES, v súlade s ktorým Rada konzultovala s Európskym parlamentom ( C6‑0170/2006 ),
– so zreteľom na článok 51 rokovacieho poriadku,
– so zreteľom na správu Výboru pre zahraničné veci a stanovisko Výboru pre kontrolu rozpočtu ( A6‑0285/2006 ),
1. schvaľuje návrh Komisie v znení zmien a doplnení;
2. vyzýva Komisiu, aby zodpovedajúcim spôsobom zmenila a doplnila svoj návrh v súlade s článkom 250 ods. 2 Zmluvy o ES;
3. vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
4. žiada Radu o opätovnú konzultáciu, ak má v úmysle podstatne zmeniť návrh Komisie;
5. poveruje svojho predsedu, aby túto pozíciu postúpil Rade a Komisii.
Text predložený Komisiou
Pozmeňujúce a doplňujúce návrhy Európskeho parlamentu
Pozmeňujúci a doplňujúci návrh
1
ODÔVODNENIE 5 A (nové)
(5a) Aby si EÚ udržala vysokú úroveň účasti v regióne, mala by Komisia zabezpečiť, aby sa príslušné odborné znalosti, ktoré agentúra získala pri poskytovaní technickej a finančnej pomoci dotknutým krajinám, počas postúpenia zodpovednosti nestratili a aby sa zaručila kontinuita práce.
Odôvodnenie
S cieľom upevniť a podporiť proces reforiem v regióne je potrebné zabezpečiť, aby boli zhromaždené vedomosti a technické znalosti získané počas existencie agentúry postúpené delegáciám.
Pozmeňujúci a doplňujúci návrh
2
ČLÁNOK 1 A (nový)
Článok 1a
Správy
1.
V záujme väčšej jasnosti a transparentnosti Komisia predkladá Európskemu parlamentu a Rade štvrťročné správy, v ktorých uvedie podrobné informácie o pokračujúcom fungovaní plánu postúpenia zodpovednosti vrátane rozdelenia úloh medzi agentúru a príslušné delegácie Komisie, ako aj informácie o spolupráci medzi nimi počas prechodného obdobia.
Správy zahŕňajú aj predpokladaný harmonogram procesu postúpenia, ciele dosiahnuté od predloženia predchádzajúcej správy, ako aj stanovenie nových cieľov, okrem toho, že poskytujú prehľad o tom, ako bude postúpenie prebiehať v praxi v prípade všetkých dotknutých krajín, najmä Bývalej juhoslovanskej republiky Macedónska vzhľadom na jej štatút kandidátskej krajiny.
2.
V súvislosti so správami uvedenými v odseku 1 Komisia bližšie určí:
a) opatrenia, ktoré má v úmysle prijať po zrušení agentúry na podporu regionálnych projektov, napríklad projektov týkajúcich sa spolupráce medzi krajinami a cezhraničných projektov v oblasti infraštruktúry.
b). plány na posilnenie delegácií/úradov Komisie po rozdelení republík Srbsko a Čierna Hora.
Správa má tiež zahŕňať návrhy na posilnenie delegácií/úradov zaoberajúcich sa budúcim štatútom Kosova.
DÔVODOVÁ SPRÁVA
Komisia navrhla v svojej správe Rade a Parlamentu z 23. decembra 2005 ukončiť činnosť Európskej agentúry pre obnovu, zároveň však požiadala o predĺženie jej pôsobenia na ďalšie dva roky, do 31. decembra 2008, s jej súčasným štatútom a mandátom.
Činnosť agentúry spolu s jej činnosťou v rámci programu CARDS, sa má postupne ukončiť a nahradiť delegáciami a úradmi Komisie, ktoré budú riadiť nový finančný nástroj IPA.
Spravodajca návrh podporuje, ale upozorňuje na skutočnosť, že postupné ukončenie činnosti agentúry prebieha v čase, ktoré je dôležitým obdobím pre rozvoj na západnom Balkáne.
Nevyhnutné je, aby prechodné obdobie prebehlo účinným spôsobom a bez prerušenia, s cieľom upevniť dosiahnuté výsledky a podporiť regionálnu stabilitu.
Na postúpenie úloh delegáciám je, okrem toho, potrebné riadne a včasné plánovanie, s riadnym zohľadnením meniacich sa politických okolností, s cieľom zabezpečiť, aby sa harmonogram postúpenia zodpovednosti náležite dodržal.
Proces postúpenia by nemal agentúre v žiadnom prípade brániť rýchlo reagovať na potreby, ktoré vzniknú v dôsledku politických udalostí.
14.7.2006
STANOVISKO Výboru pre kontrolu rozpočtu
pre Výbor pre zahraničné veci
k návrhu nariadenia Rady, ktorým sa mení a dopĺňa nariadenie (ES) č. 2667/2000 o Európskej agentúre pre obnovu
( KOM(2006)0162 – C6‑0170/2006 – 2006/0057(CNS) )
Spravodajkyňa výboru požiadaného o stanovisko:
Edit Herczog
STRUČNÉ ODÔVODNENIE
Komisia navrhla v svojej správe Rade a Parlamentu z 23. decembra 2005 ukončiť činnosť Európskej agentúry pre obnovu, zároveň však požiadala o predĺženie jej pôsobenia na ďalšie dva roky, do 31. decembra 2008, s jej súčasným štatútom a mandátom.
Agentúra spolu s jej činnosťou v rámci programu CARDS, sa má postupne ukončiť a nahradiť delegáciami a úradmi Komisie, ktoré budú riadiť nový finančný nástroj IPA.
Spravodajca sa domnieva, že prípadné ukončenie činnosti Európskej agentúry pre obnovu by sa nemalo uskutočniť podľa presne stanoveného harmonogramu.
Mali by sa vyčleniť dostatočné rozpočtové prostriedky, ktoré Európskej agentúre pre obnovu umožnia ponúknuť zamestnancom v prípade potreby zmluvy do konca roku 2008, aby mohla v plnom rozsahu vykonávať svoje poslanie a aby sa zmiernil problém, ktorý má agentúra v súvislosti s prijímaním vhodných zamestnancov vzhľadom na jej krátkodobý mandát.
Komisia by mala dôsledne kontrolovať tie rozpočtové zdroje, ktoré sa nepoužili na predĺženie zamestnaneckých zmlúv.
Je treba stále zdôrazňovať význam zlepšenia a zabezpečenia dobrej finančnej správy.
Komisia a agentúra preto musia úzko spolupracovať s misiou OSN pre dočasnú správu v Kosove a ďalšími finančnými orgánmi, aby zabezpečili transparentnosť obstarávania a zlepšili rozpočtovú kontrolu.
Je potrebné vyzvať Dvor audítorov, aby pozorne sledoval činnosť agentúry a informoval o nej Európsky parlament.
POZMEŇUJÚCE A DOPLŇUJÚCE NÁVRHY
Výbor pre kontrolu rozpočtu vyzýva Výbor pre zahraničné veci, aby ako gestorský výbor zaradil do svojej správy tieto pozmeňujúce a doplňujúce návrhy:
Text predložený Komisiou
Pozmeňujúce a doplňujúce návrhy Parlamentu
Pozmeňujúci a doplňujúci návrh
1
ODÔVODNENIE 5
(5) V uvedenej správe Komisia navrhuje ukončiť činnosť Európskej agentúry pre obnovu, avšak zároveň navrhuje predĺženie jej pôsobenia na dva roky, t.j. do 31. decembra 2008, s jej súčasným mandátom a štatútom a postupné ukončenie jej aktivity podľa programu CARDS.
(5) V uvedenej správe Komisia navrhuje ukončiť činnosť Európskej agentúry pre obnovu, avšak zároveň navrhuje predĺženie jej pôsobenia na dva roky .
Podľa odporúčania Európskeho parlamentu vydaného v rámci udelenia absolutória na plnenie rozpočtu za rozpočtový rok 2004 1 by sa prípadné postupné ukončenie činnosti Európskej agentúry pre obnovu nemalo uskutočniť podľa vopred stanoveného harmonogramu, ale malo by závisieť od hospodárskych a politických kritérií a od vývoja, pričom by sa mal v plnej miere využiť prínos Európskej agentúry pre obnovu v súvislosti s jej skúsenosťami a know-how.
_____________
1 Prijaté texty, 27.4.2006, P6_TA(2006)0157 a P6_TA(2006)0169 .
Pozmeňujúci a doplňujúci návrh
2
ODÔVODNENIE 5 A (nové)
(5a) Komisia by mala pred prijatím rozhodnutia s ďalekosiahlymi finančnými dôsledkami vypracovať správu, ktorá objasní, či súčasný model založený na delegáciách je schopný vykonávať špeciálne úlohy Európskej agentúry pre obnovu s rovnakou odbornosťou.
Pozmeňujúci a doplňujúci návrh
3
ODÔVODNENIE 5 B (nové)
(5b) V prípade potreby by sa mohlo zvážiť zriadenie delegácií/úradov so zreteľom na potrebu regionálnej stability a pri náležitom zohľadnení harmonogramu v súvislosti s rozhodnutím Bezpečnostnej rady OSN o štatúte Kosova.
POSTUP
Názov
Návrh nariadenia Rady, ktorým sa mení a dopĺňa nariadenie (ES) č. 2667/2000 o Európskej agentúre pre obnovu
Referenčné čísla
KOM(2006)0162 – C6-0170/2006 - 2006/0057(CNS)
Gestorský výbor
AFET
Výbor požiadaný o stanovisko dátum oznámenia na schôdzi
CONT 13.6.2006
Rozšírená spolupráca – dátum oznámenia na schôdzi
Spravodajkyňa výboru požiadaného o stanovisko dátum menovania
Edit Herczog 20.4.2006
Predchádzajúci spravodajca
Prerokovanie vo výbore
19.6.2006
13.7.2006
Dátum prijatia
13.7.2006
Výsledok záverečného hlasovania
+:
–:
0:
20
Poslanci prítomní na záverečnom hlasovaní
Inés Ayala Sender, Herbert Bösch, Mogens N.J. Camre, Paulo Casaca, Petr Duchoň, Szabolcs Fazakas, Markus Ferber, Ona Juknevičienė, Edith Mastenbroek, Jan Mulder, Borut Pahor, José Javier Pomés Ruiz, Bart Staes, Margarita Starkevičiūtė, Alexander Stubb
Náhradníci prítomní na záverečnom hlasovaní
Valdis Dombrovskis, Robert Goebbels, Edit Herczog, Bill Newton Dunn, Paul Rübig
Náhradníci (čl. 178 ods. 2) prítomní na záverečnom hlasovaní
POSTUP
Názov
Návrh nariadenia Rady, ktorým sa mení a dopĺňa nariadenie (ES) č. 2667/2000 o Európskej agentúre pre obnovu
Referenčné čísla
KOM(2006)0162 – C6–0170/2006 – 2006/0057(CNS)
Dátum predloženia v EP
2.6.2006
Gestorský výbor dátum oznámenia na schôdzi
AFET 13.6.2006
Výbor požiadaný o stanovisko dátum oznámenia na schôdzi
BUDG 13.6.2006
CONT 13.6.2006
INTA 13.6.2006
Bez predloženia stanoviska dátum rozhodnutia
INTA 19.4.2006
BUDG
25.4.2006
Spravodajca dátum menovania
Jelko Kacin 3.5.2006
Prerokovanie vo výbore
11.7.2006
12.9.2006
Dátum prijatia
12.9.2006
Výsledok záverečného hlasovania
+:
–:
0:
29
1
Poslanci prítomní na záverečnom hlasovaní
Panagiotis Beglitis, Simon Coveney, Giorgos Dimitrakopoulos, Maciej Marian Giertych, Jana Hybášková, Anna Ibrisagic, Toomas Hendrik Ilves, Ioannis Kasoulides, Joost Lagendijk, Vytautas Landsbergis, Cecilia Malmström, Annemie Neyts-Uyttebroeck, Vural Öger, Alojz Peterle, João de Deus Pinheiro, Mirosław Mariusz Piotrowski, Bernd Posselt, Libor Rouček, José Ignacio Salafranca Sánchez-Neyra, György Schöpflin, Gitte Seeberg, István Szent-Iványi, Charles Tannock, Paavo Väyrynen, Inese Vaidere, Josef Zieleniec
Náhradníci prítomní na záverečnom hlasovaní
Irena Belohorská, Tunne Kelam, Erik Meijer, Marcello Vernola
Náhradníci (čl. 178 ods.2) prítomní na záverečnom hlasovaní
Dátum preloženia
18.9.2006
