Plenárne zasadnutie 7. - 8. októbra: Lisabonská zmluva, hospodárska kríza a médiá v Taliansku
Inštitúcie
2009-10-06 - 16:52
Dvojdňové zasadnutie sa uskutočnilo v Bruseli Na programe októbrového plenárneho zasadnutia EP v Bruseli sa objavilo viacero zaujímavých bodov.
Poslanci diskutovali o výsledku írskeho referenda o Lisabonskej zmluve a tiež o slobode informácií v Taliansku.
Kvôli finančnej kríze bol zriadený osobitný výbor a poslanci sa zaoberali návrhom silnejšej ochrany cestujúcich v prípade bankrotu leteckej spoločnosti.
V nasledujúcich sekciách nájdete základné informácie o plenárnom zasadnutí a tiež podrobnejšie príspevky k hlavným bodom schôdze.
20091002FCS61743
Hlavné body zasadnutia
Zástancovia Lisabonskej zmluvy v Írsku © BELGA_EPA_AIDAN CRAWLEY Rozprava o výsledku írskeho referenda o Lisabonskej zmluve
O výsledku referenda o Lisabonskej zmluve, ktoré sa konalo 2. októbra v Írsku, v stredu popoludní diskutovali politické skupiny Parlamentu s predstaviteľmi Komisie a Rady.
Rozpravy sa zúčastnil predseda Európskej komisie José Manuel Barroso a švédsky premiér Frederik Reinfeldt.
Írski voliči schválili Lisabonskú zmluvu 67,1 % hlasov, proti zmluve sa vyjadrilo 32,9 % Írov.
Referenda sa zúčastnilo 59 % občanov, čo je o 6 % viac ako v roku 2008.
Osobitný výbor pre finančnú a hospodársku krízu
V stredu 7. októbra poslanci analyzovali následky finančnej krízy a navrhli opatrenia na jej zmiernenie.
Rozhodli tiež o zriadení osobitného výboru.
Mená jeho členov boli schválené vo štvrtok 8. októbra.
Osobitný výbor je zriadený na jeden rok a má 45 poslancov.
Diskusia o slobode informácií v Taliansku
Sloboda informácií v Taliansku bola témou rozpravy medzi poslancami EP a Komisiou.
Hlasovanie sa uskutoční počas plenárnej schôdze EP v Štrasburgu, ktorá sa bude konať 19. až 22. októbra.
Odškodnenie v prípade bankrotu leteckej spoločnosti
Pasažieri, ktorí si rezervovali letenky v leteckej spoločnosti, ktorá skrachovala, by mali mať nárok na kompenzáciu, domnievajú sa poslanci.
Parlament preto v stredu v rozprave požiadali Komisiu, aby navrhla revíziu príslušného právneho predpisu alebo pripravila nový právny predpis, ktorý by ochránil cestujúcich v prípade úpadku leteckej spoločnosti, a to vrátane preskúmania možnosti „založenia rezervného fondu náhrad financovaného z príspevkov leteckých spoločností“.
Finančná kríza: Poslanci žiadajú pomoc pre najchudobnejšie krajiny
V reakcii na globálnu ekonomickú krízu Parlament schválil uznesenie, v ktorom vyzýva na reformu medzinárodných finančných inštitúcií a prijatie ďalších opatrení.
Poslanci diskutovali o výsledku írskeho referenda
Predseda EP Jerzy Buzek počúva prejav predsedu Komisie Barrosa Októbrové plenárne zasadnutie v Bruseli odštartovala rozprava o výsledkoch írskeho referenda o Lisabonskej zmluve.
Väčšina rečníkov privítala odsúhlasenie zmluvy vo všeľudovom hlasovaní.
Diskusia sa dotkla aj nedokončenej ratifikácie zmluvy v Česku a vymenovaní nových postov v EÚ, ktoré vzniknú na základe Lisabonskej zmluvy.
Ohlasy na výsledok referenda
Ako prvý sa k téme vyjadril predseda EP Jerzy Buzek.
V samom úvode plenárneho zasadnutia zdôraznil, že "írski obyvatelia vyslali jasný odkaz, že chcú zostať v srdci zjednotenej Európy."
Ako ďalej dodal, zabudnúť sa nesmie ani na obyvateľov s opačným názorom.
"Tí, ktorí hlasujú proti, sa nám snažia niečo povedať, pred niečím nás varovať.
Ich názor vezmeme do úvahy," dodal Buzek.
Líder skupiny ľudovcov Joseph Daul je presvedčený, že výsledok referenda hovorí "nielen áno Lisabonskej zmluve, ale aj áno Európe ako priestoru bezpečnosti a spoločne zdieľaných hodnôt".
Ozvali sa však aj kritické hlasy.
Nigel Farage zo skupiny Európa slobody a demokracie navrhuje tretie referendum, ktoré by podľa jeho slov bolo "slobodné a spravodlivé".
Ako ďalej podčiarkol, jeho frakcia bude "viesť kampaň za vystúpenie Veľkej Británie [z EÚ]."
Zástupca Konfederatívnej skupiny zjednotenej ľavice Lothar Bisky by zas uvítal záväzné referendá, pretože "len zopár krajín má možnosť vyjadriť svoj názor týmto spôsobom".
Výsledok všeľudového hlasovania by sa mal akceptovať, "aj keď nie je taký, aký chcete".
Ratifikácia v Česku
Viacerí rečníci sa dotkli doposiaľ neskončenej ratifikácie zmluvy v Česku, kde ešte chýba podpis prezidenta Václava Klausa.
Joseph Daul ho napríklad požiadal, aby "sa zachoval zodpovedne".
Líder socialistov Martin Schulz zas zdôraznil, že nejde o otázku či bude silnejšia EÚ , alebo členské štáty, ale o vzájomné sa dopĺňanie, kde "sa EÚ stáva celosvetovým partnerom a posilňuje tak pozíciu členských štátov".
V pléne tiež v prípade neratifikovania zmluvy Klausom položil otázku: "Je si plne vedomý, že tento kontinent čelí rozhodujúcej dobe?"
Ako pokračovať
Lisabonská zmluva okrem iného vytvorí nové pozície v rámci EÚ a mení podmienky tých súčasných.
Vznikne napríklad post predsedu Európskej rady a zmeniť by sa mali pravidlá týkajúce sa Európskej komisie a Vysokého predstaviteľa pre zahraničnú politiku.
Líder liberálov Guy Verhofstadt preto požiadal Radu, aby nečakala na dokončenie ratifikácie v Poľsku a Česku a už teraz spustila rokovania o obsadení postov.
Predseda Európskej komisie José Manuel Barroso chce najprv počkať na "právne vyjasnenie" situácie.
Švédsky premiér v mene predsedníckej krajiny EÚ Fredrik Reinfeldt podčiarkol, že najskôr chce počkať na dokončenie ratifikácie.
Šéf frakcie zelených Daniel Cohn-Bendit v otázke obsadenia funkcií žiada verejnú diskusiu, ktorá by však "nemala byť rozhodnutím vlád za zatvorenými dverami na poslednú chvíľu".
Timothy Kirkhope zo skupiny konzervatívcov a reformistov sa obáva, že Lisabonská zmluvu je krokom smerom k superštátu.
Ľudia podľa jeho názoru nechcú centralizovanejšiu úniu, ale "Európu rozmanitosti (...), ktorá bude jej obyvateľom bližšia a relevantnejšia".
Dokončenie ratifikácie
Lisabonskú zmluvu doposiaľ plne ratifikovalo 24 krajín EÚ.
Írsko po referende ešte čakajú formality a v prípade Poľska a Česka chýba podpis prezidentov.
Český prezident Václav Klaus zatiaľ čaká na verdikt ústavného súdu, ktorý má rozhodnúť, či Lisabonská zmluva je v súlade s českou ústavou.
Írske "áno" otvára dvere definitívnej ratifikácii Lisabonskej zmluvy Reformná zmluva prinesie viac práv pre občanov Viac o Lisabonskej zmluve Znenie Lisabonskej zmluvy Flickr: Fotogaléria zo zasadnutia
Osobitný výbor pre finančnú a hospodársku krízu
Osobitný výbor je odpoveďou EP na finančnú krízu © BELGA_AFP PHOTO_Emmanuel Dunand Poslanci Európskeho parlamentu rozhodli vo štvrtok 8. októbra o zložení osobitného výboru pre finančnú a hospodársku krízu, ktorý bude mať 45 členov a jeho pôsobenie potrvá 12 mesiacov s možnosťou predĺženia.
Cieľom nového výboru je analyzovať a posúdiť rozsah krízy, jej dôsledky na členské štáty EÚ, a navrhnúť vhodné opatrenia na obnovu stabilných finančných trhov.
Predseda EP Jerzy Buzek vyhlásil: "Mali by sme sa poučiť z tejto hospodárskej a finančnej krízy a zabezpečiť, aby sa neopakovala.
Poslanci EP musia posúdiť efektívnosť opatrení prijatých Európskou úniou a členskými štátmi s cieľom zmierniť finančnú krízu.
Tento nový výbor EP poslúži ako dôležité fórum pre tento cieľ."
Dve predložené správy
Nový výbor začne pôsobiť vo štvrtok 8. októbra.
Svoje zistenia predloží v dvoch správach: jedna bude pripravená v polovici mandátu, druhá na jeho konci.
Tá bude zároveň obsahovať odporúčania pokiaľ ide o kroky a opatrenia, ktoré treba prijať.
Osobitný výbor pre finančnú a hospodársku krízu bude organizovať diskusie s expertmi, sociálnymi partnermi, zástupcami priemyslu, predstaviteľmi vlád a národných parlamentov.
Prostredníctvom odporúčaní sa tiež bude podieľať na legislatívnej práci stálych výborov.
Poslanci schválili vytvorenie výboru v stredu 7. októbra, pričom o jeho zložení rozhodli o deň neskôr.
Zoznam poslancov osobitného výboru pre finančnú a hospodársku krízu nájdete na nižšie uvedenom odkaze.
Zloženie osobitného výboru
Rozprava o slobode informácií v Taliansku
Komisárka Reding predstavila stanovisko Komisie k slobode médií v Taliansku V diskusii o slobode informácií v Taliansku poslanci za EPP, ECR a EFD varovali pred využívaním Európskej únie ako fóra na riešenie národných politických otázok.
Poslanci z frakcií S&D, ALDE a Zelení/EFA zasa vyzvali Európsku komisiu, aby vypracovala celoeurópsku legislatívu v oblasti plurality médií.
Komisárka pre médiá Viviane Reding v rozprave upozornila, že EÚ má len obmedzené právomoci v oblasti písaných médií.
Na druhej strane všetky členské štáty majú inštitúcie na riešenie akýchkoľvek problémov týkajúcich sa základných práv. Komisárka vyzvala poslancov, aby sa nepokúšali prostredníctvom inštitúcií EÚ riešiť otázky, ktoré by sa mali riešiť na národnej úrovni.
Líder ľudovcov (EPP) Joseph Daul odsúdil skutočnosť, že Parlament sa využíva ako fórum na debatu o národných otázkach.
Zdôraznil, že Taliansko je demokratická krajina, kde je rešpektovaná vláda zákona.
EP nemá žiadne právomoci v diskutovanej problematike a nemal by sa využívať na vyrovnávanie účtov.
Taliansky poslanec David-Maria Sassoli za skupinu socialistov a demokratov (S&D) povedal, že Taliansko je demokratickou krajinou, čo dokazuje verdikt ústavného súdu zo 7. októbra 2009.
Podľa Sassoliho by však právo na informácie malo byť zaručené spoločnými normami vo všetkých krajinách EÚ.
Vyzval preto na prijatie európskej smernice s pravidlami platnými pre všetkých.
Belgický líder skupiny liberálov (ALDE) Guy Verhofstadt vyhlásil, že nemožno popierať, že existuje problém.
Skutočnosť, že tri krajiny EÚ označila organizácia Freedom House za štáty, kde je len čiastočná sloboda médií, ho znepokojuje.
Vyzval preto Komisiu, aby zaručila pluralitu médií.
Holandská poslankyňa za skupinu Zelených/EFA Judith Sargentini označila pokus vyradiť diskusiu na túto tému z programu plenárnej schôdze za hanebný.
V dôsledku tlakov pristupujú talianski novinári k autocenzúre a talianska demokracia sa stala zraniteľnou.
Existujúce členské štáty by mali rešpektovať kodanské kritériá do rovnakej miery ako kandidátske krajiny.
Poliak Ryszard Czarnecki z frakcie Európskych konzervatívcov a reformistov (ECR) uviedol, že podobné témy sa objavili aj v iných členských štátoch, vrátane Poľska, bez toho, aby sa o nich diskutovalo v EP.
Je na Talianoch, aby vyriešili vnútorné talianske otázky.
Patrick Le Hyaric za Konfederatívnu skupinu zjednotenej ľavice (GUE/NGL) kritizoval vplyv talianskeho premiéra na médiá, ktorý podľa neho nie je v súlade s modernou demokraciou.
Vyzval na vytvorenie európskeho orgánu na sledovanie slobody tlače.
Talian Francesco Speroni z poslaneckého klubu Európa slobody a demokracie (EFD) zdôraznil, že opozícia v Taliansku dostáva v médiách bohatý priestor.
Ak by si Parlament naozaj myslel, že v Taliansku nie je dostatočná sloboda tlače, mal by použiť článok 7 Zmluvy o EÚ a začať procedúru pre porušenie základných práv. Podľa jeho názoru však k tomu neexistujú vecné podklady.
V odpovedi na konci debaty komisárka Reding poslancom povedala, že legislatíva v oblasti plurality médií by bola možná iba v prípade, ak by mohla pomôcť riešiť problémy týkajúce sa fungovania vnútorného trhu.
Parlament bude hlasovať o uznesení o slobode informácií na plenárnom zasadnutí v Štrasburgu 19.-22. októbra.
Videozáznam rozpravy Flickr: Fotogaléria z rozpravy
Budú cestujúci odškodňovaní v prípade bankrotu aeroliniek?
Cestujúci by mohli byť lepšie chránení v prípade bankrotu aeroliniek © BELGA_EPA_TELENEWS Od roku 2000 v EÚ zbankrotovalo niekoľko desiatok leteckých spoločností.
Aj nedávny kolaps SkyEurope priniesol cestujúcim mnoho problémov.
Ľudia nemohli odcestovať alebo sa vrátiť späť, mnohí prišli o zakúpené letenky.
Parlamentný výbor pre dopravu preto navrhuje posilniť ochranu cestujúcich a vyplatiť im kompenzáciu v prípade bankrotu.
Peniaze za zakúpené letenky dnes nestratia tí cestujúci, ktorí pri kúpe využívajú kreditné karty.
Poslanci však chcú posilniť ochranu pre všetkých pasažierov.
Vznikne fond náhrad?
V stredu 7. októbra preto predseda výboru pre dopravu Brian Simpson na plenárnom zasadnutí v Bruseli požiadal Európsku komisiu, aby prišla s návrhom ako lepšie chrániť cestujúcich.
Výbor tiež navrhuje začať diskusiu o možnom zriadení rezervného fondu náhrad, ktorý by bol financovaný z príspevkov leteckých spoločností.
To by podľa britského socialistu "nemalo byť vnímané ako požiadavka.
Chceme len spustiť diskusiu o tom, aké nástroje nám najlepšie pomôžu vyriešiť tento problém," dodal Simpson.
Komisár pre dopravu Antonio Tajani finančnú kompenzáciu pre pasažierov podporuje.
Ako pred poslancami zdôraznil, okrem fondu náhrad by riešením mohli byť zmeny v zákonoch o bankrote v jednotlivých krajinách EÚ.
Silnejšiu ochranu cestujúcich by privítali aj politické skupiny EP.
Parlament by sa mal k tejto téme vrátiť v priebehu jesene a predložiť návrh uznesenia.
Posilnené práva cestujúcich
Európska únia sa ochranou leteckých pasažierov zaoberala už viackrát.
Vznikol napríklad čierny zoznam potenciálne nebezpečných aeroliniek, zaviedli sa pravidlá vyplácania náhrad v prípade zmeškaných a zrušených letov, posilnili sa práva cestujúcich so zdravotným postihnutím a sprehľadnili sa ceny leteniek.
Interpelácia predsedu výboru pre dopravu Mali by byť cestujúci odškodnení v prípade bankrotu leteckej spoločnosti?
Spoľahlivé a bezpečné lety pre všetkých občanov EÚ Štúdia o ochrane cestujúcich v prípade bankrotu aeroliniek (anglicky) IATA: Štatistické údaje o leteckom priemysle (anglicky)
Poslanci kvôli kríze žiadajú pomoc pre rozvojové krajiny
Rozvojové krajiny pociťujú dôsledky krízy veľmi intenzívne © BELGA/EPA/CARL FOURIE Rozvojové krajiny doplácajú na krízu mimoriadne tvrdo.
Očakáva sa, že o prácu tam príde 23 miliónov ľudí, len v tomto roku bude v extrémnej chudobe žiť až 90 miliónov osôb.
Ohrozené sú dodávky liekov proti pre 1,7 milióna pacientov s HIV a medzi rokmi 2009 až 2015 by počet detských úmrtí mal byť ročne 200 000 až 400 000.
Poslanci preto žiadajú pomoc.
Hoci ide o štáty, ktoré súčasnú finančnú krízu nespôsobili, tvrdo na ňu doplácajú.
Poslanci EP preto vo štvrtok 8. októbra schválili uznesenie, ktoré sa touto témou zaoberá.
Samotná rozprava prebehla ešte na predchádzajúcom plenárnom zasadnutí v septembri.
Zničený pokrok
Schválený text konštatuje, že kríza "podkopala a v niektorých prípadoch zničila ťažko dosiahnutý pokrok v odstraňovaní chudoby, hladu a materskej a detskej úmrtnosti a v oblasti vzdelanosti, rodovej rovnosti, prístupu k pitnej vode a riadnej hygiene".
Poslancov tiež znepokojuje fakt, že "k júlu 2009 bolo 82 % nových pôžičiek Medzinárodného menového fondu poskytnutých európskym krajinám a len 1,6 % krajinám v Afrike".
Uznesenie ďalej pripomína, že "v roku 2008 klesli reálne hodnoty [rozvojovej] pomoci niektorých členských štátov EÚ".
Navrhnuté opatrenia
Keďže prisľúbené financovanie z medzinárodných štruktúr nebude pre rozvojové krajiny dostatočné a rýchle, poslanci navrhujú prijať ďalšie kroky.
Finančná výpomoc by sa mala zvýšiť, medzinárodné finančné inštitúcie zreformovať a opatrenia za účelom dosiahnutia Miléniových rozvojových cieľov opätovne preskúmať.
Z hľadiska rozvoja je podľa návrhu "dôležitá súdržnosť politiky v oblastiach ako hospodárstvo, obchod, životné prostredie a poľnohospodárstvo, aby sa predišlo ešte závažnejším následkom celosvetovej finančnej a hospodárskej krízy na rozvojové krajiny".
Uznesenie o následkoch finančnej krízy pre rozvojové krajiny Rozprava zo septembra 2009 Výbor pre rozvoj
10 správ z plenárneho zasadnutia v Bruseli
Poslanci si prezerajú zasadací poriadok pred rozpravou o írskom referende Predseda EP Jerzy Buzek sa na začiatku zasadnutia vyjadruje k írskemu "áno" Rozprava o Lisabonskej zmluve prebehla na začiatku zasadnutia Francúzsky poslanec José Bové si takto pripomenul zabitú ruskú novinárku Annu Politkovskú Švédsky premiér a súčasný predseda Európskej rady Fredrik Reinfeldt sa svojim tímom radí pred vystúpením Lisabonskej zmluve O tlmočenie nebola počas rozpravy k slobode médií v Taliansku rozhodne núdza Vystúpenia počas rozpravy k slobode médií v Taliansku boli živé.
Zľava: Viviane Reding, Joseph Daul, David-Maria Sassoli, Guy Verhofstadt, Judith Sargentini, Ryszard Czarnecki, Patrick Le Hyaric, Francesco Speroni a predseda EP Jerzy Buzek Hlasovací blok prebehol vo štvrtok napoludnie Plenárne zasadnutie v Bruseli síce trvalo len dva dni, o to viac bol však nabitý jeho program.
Skloňovali sa najmä Lisabonská zmluva a sloboda médií v Taliansku.
Desať noviniek okorenil náš fotoreportér aj zaujímavou fotogalériou.
Angelika Niebler sa zotavuje
Europoslanci s úľavou prijali správu, že ich nemecká kolegyňa Angelika Niebler sa zotavuje po tom, čo bola napadnutá v blízkosti Európskeho parlamentu v Bruseli.
Niektorí rečníci však mali výhrady k práci belgickej polície.
Lisabonská zmluva
Väčšina poslancov privítala výsledok írskeho referenda o Lisabonskej zmluve.
Šéf najsilnejšej frakcie ľudovcov Joseph Daul je presvedčený, že Íri tým povedali áno "bezpečnosti a spoločne zdieľaným hodnotám".
Česká ratifikácia
Viacero poslancov počas rozpravy k výsledku írskeho referenda spomenulo aj českého prezidenta Václava Klausa.
Práve jeho podpis ešte chýba, aby Česko plne ratifikovalo Lisabonskú zmluvu.
Líder socialistov Martin Schulz sa opýtal, či si [Klaus]"plne uvedomuje, že tento kontinent stojí pred rozhodujúcim momentom".
Prívalové dažde
V stredajších večerných hodinách sa v Bruseli spustil obrovský lejak.
Mohutná búrka zaplavila viaceré časti mesta a čiastočne ochromila dopravu.
Sloboda médií v Taliansku
Rozprava o slobode médií v Taliansku bola veľmi živá.
Eurokomisárku Viviane Reding počas jej vystúpenia prerušili niekoľkí poslanci.
So svojim kladivkom ich "spacifikovala" až Roberta Angelilli, ktorá rozpravu viedla.
Bankrot aeroliniek
Poslanci počas zasadnutia formálne požiadali komisára pre dopravu Antonia Tajaniho, aby začal diskusiu o posilnení práv leteckých pasažierov.
Jedným z návrhov je aj zriadenie fondu, ktorý by cestujúcim preplatil cenu letenky v prípade krachu leteckej spoločnosti.
Finančná podpora pre Abruzzo
V dôsledku aprílového zemetrasenia v talianskom regióne Abruzzo sa poslanci rozhodli vyčleniť 493 miliónov eur na pomoc tejto oblasti.
Kríza a pomoc chudobným krajinám
Proti finančnej kríze v budúcnosti poslanci navrhujú prijať také opatrenia, ktoré zabránia zneužitiu zo strany daňových rajov, daňovým únikom a nezákonnému odlivu kapitálu z rozvojových krajín.
Finalisti Sacharovovej ceny
Uplynulý týždeň sme sa tiež dozvedeli mená troch finalistov tohtoročnej Sacharovovej ceny za slobodu myslenia.
Laureátom sa 22. októbra stane jeden z trojice Izzeldin Abuelaiš, Dawit Isaak, alebo organizácia Memorial.
Slávnostné odovzdanie ceny je na programe 16. decembra.
Ďalšie zasadnutie v Bruseli
Najbližšie sa poslanci na plenárnom zasadnutí v Bruseli zídu 11. - 12. novembra.
Medzitým, v dňoch 19. - 22. októbra, prebehne plenárna schôdza v Štrasburgu.
Sacharovova cena Plenárne zasadnutie 7. - 8. októbra Rozprava o slobode informácií v Taliansku Vystúpenie Viviane Reding Program zasadnutia 19. - 22. októbra
SK
1
PHOTO
20091001PHT61652.jpg
SK
2
PHOTO
20091001PHT61670.jpg
SK
3
PHOTO
20091006PHT61975.jpg
SK
6
LINK
http://europa.eu/lisbon_treaty/index_sk.htm
SK
7
LINK
http://europa.eu/lisbon_treaty/full_text/index_sk.htm
SK
8
LINK
http://www.flickr.com/photos/european_parliament/sets/72157622529412412/show/
SK
9
PHOTO
20091006PHT61965.jpg
SK
10
LINK
/activities/committees/membersCom.do?language=SK&body=CRIS
SK
11
PHOTO
20091006PHT61977.jpg
SK
12
LINK
/wps-europarl-internet/frd/vod/player?date=20091008&language=sk
SK
13
LINK
http://www.flickr.com/photos/european_parliament/sets/72157622529412412/show/
SK
14
PHOTO
20091006PHT61971.jpg
SK
18
LINK
http://ec.europa.eu/transport/air/studies/doc/internal_market/2009_01_bankruptcy_exec_sum.pdf
SK
19
LINK
http://www.iata.org/NR/rdonlyres/8BDAFB17-EED8-45D3-92E2-590CD87A3144/0/FactSheetIndustryFactsSept09.pdf
SK
20
PHOTO
20091006PHT61969.jpg
SK
22
LINK
/sides/getVod.do?mode=chapter&language=SK&vodDateId=20090914-22:19:56-860
SK
23
LINK
/activities/committees/homeCom.do?language=SK&body=DEVE
SK
24
DIAPOPHOTO
20091009PHT62225.jpg
SK
25
DIAPOPHOTO
20091009PHT62231.jpg
SK
26
DIAPOPHOTO
20091009PHT62217.jpg
SK
27
DIAPOPHOTO
20091009PHT62229.jpg
SK
28
DIAPOPHOTO
20091009PHT62223.jpg
SK
29
DIAPOPHOTO
20091009PHT62221.jpg
SK
30
DIAPOPHOTO
20091009PHT62219.jpg
SK
31
DIAPOPHOTO
20091009PHT62227.jpg
SK
32
LINK
/sakharov/default_sk.htm
SK
35
LINK
/sides/getVod.do?mode=unit&language=EN&vodId=1254992554182
SK
36
LINK
/sides/indexPartSession.do?reference=2009-10-2&language=SK
-//EP//TEXT IM-PRESS 20091002STO61726 0 NOT XML V0//SK
-//EP//TEXT IM-PRESS 20071213STO15246 0 NOT XML V0//SK
-//EP//TEXT OQ O-2009-0089 0 NOT XML V0//SK
-//EP//TEXT IM-PRESS 20090929BRI61393 ITEM-004-SK NOT XML V0//SK
-//EP//TEXT IM-PRESS 20060727STO09976 0 NOT XML V0//SK
-//EP//TEXT TA P7-TA-2009-0029 0 NOT XML V0//SK
-//EP//TEXT IM-PRESS 20091002FCS61743 0 NOT XML V0//SK
-//EP//TEXT IM-PRESS 20091002FCS61743 0 NOT XML V0//SK
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
