A6-0211/2008
3.6.2008
*
SPRÁVA
o návrhu rozhodnutia Rady o zmene a doplnení Rokovacieho poriadku Súdneho dvora Európskych spoločenstiev v súvislosti s jazykovým režimom uplatniteľným na prieskumné konanie
(5953/2008 – C6‑0066/2008 – 2008/0801(CNS))
Výbor pre právne veci
Spravodajkyňa:
Lidia Joanna Geringer de Oedenberg
PE 405.785v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Pri pozmeňujúcich aktoch sa časti prevzaté z platného ustanovenia, ktoré chce Parlament zmeniť a doplniť, ktoré však Komisia nezmenila, označujú tučným písmom .
Prípadné vypustenia týkajúce sa takýchto častí textu sa označujú takto: [...].
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................6
POSTUP.....................................................................................................................................7
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu rozhodnutia Rady o zmene a doplnení Rokovacieho poriadku Súdneho dvora Európskych spoločenstiev v súvislosti s jazykovým režimom uplatniteľným na prieskumné konanie
(5953/2008 – C6‑0066/2008 – 2008/0801(CNS) )
(Konzultačný postup)
Európsky parlament ,
– so zreteľom na návrh rozhodnutia Rady (5953/2008),
– so zreteľom na druhý pododsek článku 245 Zmluvy o ES a druhý pododsek článku 160 Zmluvy o Euratome, v súlade s ktorými Rada konzultovala s Európskym parlamentom ( C6‑0066/2008 ),
– so zreteľom na stanovisko Komisie podľa druhého pododseku článku 245 Zmluvy o ES a podľa druhého pododseku článku 160 Zmluvy o Euratome k žiadosti o zmenu a doplnenie rokovacieho poriadku Súdneho dvora, pokiaľ ide o pravidlá používania jazykov v rámci postupu preskúmania, predloženej Súdnym dvorom v súlade s článkom 64 štatútu Súdneho dvora ( SEK(2008)0345 ),
– so zreteľom na článok 51 rokovacieho poriadku,
– so zreteľom na správu Výboru pre právne veci ( A6‑0211/2008 ),
1. schvaľuje návrh rozhodnutia Rady;
2. vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
3. žiada Radu o opätovnú konzultáciu, ak má v úmysle podstatne zmeniť text predložený na konzultáciu;
4. poveruje svojho predsedu, aby túto pozíciu postúpil Rade a Komisii.
DÔVODOVÁ SPRÁVA
Cieľom návrhu rozhodnutia Rady vychádzajúceho zo žiadosti Súdneho dvora je začleniť do rokovacieho poriadku Súdneho dvora ustanovenie, ktoré sa týka používania jazykov v rámci prieskumného konania v súlade s čl. 64 protokolu o štatúte Súdneho dvora a podľa postupu stanoveného v druhom pododseku čl. 245 Zmluvy o založení Európskeho spoločenstva a druhom pododseku čl. 160 Zmluvy o založení Európskeho spoločenstva pre atómovú energiu.
Prieskumné konanie Súdneho dvora o rozhodnutiach Súdu prvého stupňa je stanovené v čl. 225 ods. 2 a 3 Zmluvy o ES, ako aj v čl. 140 A ods. 2 a 3 Zmluvy o ESAE pre prípady, keď Súd prvého stupňa rozhoduje o opravných prostriedkoch podaných proti rozhodnutiu súdnej komory alebo rozhoduje o prejudiciálnych otázkach v osobitných oblastiach stanovených štatútom Súdneho dvora.
Štatút Súdneho dvora uvádza možnosť preskúmania v prípade, že prejudiciálne otázky spadajú do právomoci Súdu prvého stupňa.
Takáto situácia ešte nenastala, ale Súdny dvor však považuje za potrebné upraviť svoj rokovací poriadok, aby bolo možné uplatniť jazykový režim na toto nové prieskumné konanie.
Podľa navrhovanej zmeny rokovacieho poriadku by sa vložením článku 123a do Hlavy IVa jazykom konania stal jazyk rozhodnutia súdu, ktoré sa preskúmava.
Navrhované ustanovenie je teda v súlade s ustanovením čl. 110 rokovacieho poriadku o opravných prostriedkoch proti rozhodnutiam súdu.
Spravodajkyňa preto schvaľuje návrh rozhodnutia Rady.
POSTUP
Názov
Zmena a doplnenie rokovacieho poriadku Súdneho dvora v súvislosti s jazykovým režimom uplatniteľným na prieskumné konanie
Referenčné čísla
05953/2008 – C6-0066/2008 – 2008/0801(CNS)
Dátum konzultácie s EP
13.2.2008
Gestorský výbor
dátum oznámenia na schôdzi
JURI
21.2.2008
Spravodajkyňa
dátum menovania
Lidia Joanna Geringer de Oedenberg
26.2.2008
Dátum prijatia
29.5.2008
Výsledok záverečného hlasovania
+:
–:
0:
15
Poslanci prítomní na záverečnom hlasovaní
Bert Doorn, Giuseppe Gargani, Neena Gill, Piia-Noora Kauppi, Katalin Lévai, Manuel Medina Ortega, Aloyzas Sakalas, Francesco Enrico Speroni, Diana Wallis, Jaroslav Zvěřina
Náhradníci prítomní na záverečnom hlasovaní
Sharon Bowles, Luis de Grandes Pascual, Georgios Papastamkos, Gabriele Stauner
Náhradníci (čl. 178 ods. 2) prítomní na záverečnom hlasovaní
Mario Mauro
