Roamingové hovory opäť zlacnejú
Informačná spoločnosť
2011-06-30 - 13:39
Hovory z dovolenky opäť zlacnejú ©BELGA/Onoky/E.Audras Ceny za telefónne hovory zo zahraničia by mali od 1. júla opäť klesnúť.
Umožňuje to európska legislatíva o roamingu.
Európska únia chce, aby rozdiely medzi národnými a medzinárodnými hovormi úplne vymizli do roku 2015.
Európsky parlament podporuje presadzovanie pravidiel pre zníženie nákladov na volanie a sms-kovanie zo zahraničia už od ich prijatia v roku 2009.
Pre zákazníkov, ktorí cestujú do zahraničia, to v praxi od 1. júla 2011 znamená:
maximálnu cenu 35 centov za minútu volania z mobilných telefónov a 11 centov za prijaté hovory
maximálnu cenu 11 centov za SMS zo zahraničia (bez zmeny od roku 2010).
Prijatie správy je zadarmo.
Už od júla 2010 sú hlasové správy prijaté v zahraničí zdarma.
Operátori sú povinní poslať správu svojim zákazníkom s uvedením taríf, akonáhle vstúpi do ďalšej krajiny EÚ.
Aj keď Európska únia stanovila maximálnu cenu 50 centov za megabajt dát stiahnutých cez internet zo zahraničia, platí to pre operátorov, ktorí však nie sú povinní aplikovať nižšie ceny aj pre zákazníkov.
Niektorí preto stále platia viac ako dve euro za megabajt.
Cenový strop pre stiahnutie dát
Poslanci chcú zabrániť "šoku", aký zažívajú niektorí majitelia telefónov, keď si po návrate z dovolenky otvoria obálku s faktúrou.
Aby ste sa vyhli nepríjemným prekvapeniam, mal by byť prístup k internetu cez telefón za hranicami obmedzený stropom 50 euro za mesiac.
Zmena maximálneho stropu je na uvážení zákazníka.
Operátor musí klienta upozorniť, keď dosiahne 80% stropu.
Tieto sadzby sú platné len do júna 2012.
Európska komisia by mala predložiť nový plán s cieľom naďalej znižovať ceny tým, že zvýši konkurenciu medzi operátormi.
20110624STO22596 Európska komisia o lacnejšom roamingu (anglicky) Európska komisia o tarifách za telefonovanie (anglicky) Článok EP o roamingu z roku 2009
SK
1
PHOTO
20110628PHT22767.jpg
SK
2
LINK
http://ec.europa.eu/information_society/activities/roaming/index_en.htm
SK
3
LINK
http://ec.europa.eu/information_society/activities/roaming/tariffs/index_en.htm
-//EP//TEXT IM-PRESS 20090316STO51832 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
