Otázka na hodinu otázok H-0420/2010
Komisii
Schôdza: septembra II 2010
článok 116 rokovacieho poriadku
Salvatore Iacolino
(PPE) Vec: Ropné vrty v Stredozemnom mori
Len niekoľko mesiacov po nehode v Mexickom zálive sa spoločnosť British Petroleum údajne pripravuje začať v rámci dohody z roku 2007 prácu na piatich nových ropných vrtoch v líbyjských teritoriálnych vodách približne 600 kilometrov od pobrežia Sicílie, Malty a Grécka.
Vzhľadom na mimoriadnu biologickú rozmanitosť Stredozemného mora a na jeho charakter uzavretého mora bez dôležitej výmeny vody, môže Komisia zodpovedať tieto otázky?
Zamýšľa sprísniť kontroly morských vrtov a ak áno, akým spôsobom?
Domnieva sa, že by bolo možné vyhlásiť moratórium na vrty v Stredozemnom mori?
Plánuje naliehať na Líbyu, aby zohľadnila nadnárodný dosah na životné prostredie?
Má v úmysle zadefinovať skutkovú podstatu trestného činu v oblasti životného prostredia na európskej úrovni s cieľom odrádzať od nebezpečných činností v oblastiach, ktoré patria členským štátom?
Zváži možnosť zaviazať ropné spoločnosti pôsobiace v Európe k tomu, aby dodržiavali prísny kódex správania, ktorý by chránil osoby, životné prostredie a podnikateľské činnosti, ktoré sa v priebehu rokov úspešne rozvinuli, tak, ako je tomu v oblasti Stredozemného mora?
