A7-0039/2009
13.10.2009
*
SPRÁVA
o návrhu rozhodnutia Rady, ktorým sa Portugalsku povoľuje uplatňovať znížené sadzby spotrebnej dane v autonómnej oblasti Madeira na tam vyrábaný a spotrebúvaný rum a v autonómnej oblasti Azory na tam vyrábané a spotrebúvané likéry a destiláty
(KOM(2009)0259 – C7‑0104/2009 – 2009/0075(CNS))
Výbor pre regionálny rozvoj
Spravodajkyňa: Danuta Maria Hübner
(Zjednodušený postup – článok 46 ods. 1 rokovacieho poriadku)
PE 428.141v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Pri pozmeňujúcich aktoch sa časti prevzaté z platného ustanovenia, ktoré chce Parlament zmeniť a doplniť, ktoré však Komisia nezmenila, označujú tučným písmom .
Prípadné vypustenia týkajúce sa takýchto častí textu sa označujú takto: [...].
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................6
POSTUP.....................................................................................................................................8
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu rozhodnutia Rady, ktorým sa Portugalsku povoľuje uplatňovať znížené sadzby spotrebnej dane v autonómnej oblasti Madeira na tam vyrábaný a spotrebúvaný rum a v autonómnej oblasti Azory na tam vyrábané a spotrebúvané likéry a destiláty
( KOM(2009)0259 – C7‑0104/2009 – 2009/0075(CNS) )
(Konzultačný postup)
Európsky parlament ,
– so zreteľom na návrh Komisie pre Radu ( KOM(2009)0259 ),
– so zreteľom na článok 299 ods. 2 Zmluvy o ES, v súlade s ktorým Rada konzultovala s Európskym parlamentom ( C7‑0104/2009 ),
– so zreteľom na článok 55 a článok 46 ods. 1 rokovacieho poriadku,
– so zreteľom na správu Výboru pre regionálny rozvoj ( A7‑0039/2009 ),
1. schvaľuje návrh Komisie;
2. vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
3. žiada Radu o opätovnú konzultáciu, ak má v úmysle podstatne zmeniť návrh Komisie;
4. poveruje svojho predsedu, aby túto pozíciu postúpil Rade a Komisii.
DÔVODOVÁ SPRÁVA
Na základe dvoch žiadostí zo 16. júna 2008 a 20. júna 2008 požiadalo Portugalsko o predĺženie povolenia, ktoré získalo rozhodnutím Rady 2002/167/ES z 18. februára 2002, ktorým sa Portugalsku povolilo uplatňovať znížené sadzby spotrebnej dane v autonómnej oblasti Madeira na tam vyrábaný a spotrebúvaný rum a likéry a v autonómnej oblasti Azory na tam vyrábané a spotrebúvané likéry a destiláty.
Vo svojej dôvodovej správe nám Európska komisia podáva informáciu:
„Dané miestne odvetvie zamestnáva na Madeire okolo 130 pracovníkov a na Azorách okolo 90 pracovníkov.
Pestovanie a spracovávanie cukrovej trstiny a ovocia poskytuje na Madeire prácu pre približne 1000 poľnohospodárskych podnikov v rodinnom vlastníctve.
V roku 2007 bol trhový podiel výrobkov, na ktoré sa vzťahovala znížená sadzba spotrebnej dane, menší ako trhový podiel podobných výrobkov dovezených alebo dodaných z iných častí Spoločenstva (20,3 % na Madeire, 38,9 % na Azorách), a sú teda vystavené ich silnej konkurencii.
Navyše napriek uplatňovaniu zníženej sadzby spotrebnej dane je priemerná maloobchodná predajná cena (vrátane dane) lokálne vyrábaného rumu, likérov či destilátov na Madeire aj na Azorách vyššia ako je tomu u podobných výrobkoch s pôvodom v iných oblastiach.
Hlavné nevýhody, s ktorými sa stretávajú výrobcovia rumu, likérov a/alebo destilátov, vyplývajú z dodatočných nákladov súvisiacich s faktormi uvedenými v článku 299 ods. 2 Zmluvy (t. j. odľahlosť, ostrovná poloha, malá rozloha, náročné topografické a klimatické podmienky).
Suroviny poľnohospodárskeho pôvodu (podľa daného prípadu cukrová trstina, ovocie, rastliny, med, smotana, mlieko a víno) sú drahšie ako pri bežných podmienkach výroby.
Je to spôsobené malou veľkosťou a fragmentárnosťou poľnohospodárskych podnikov a nízkym stupňom mechanizácie, ktorý z toho vyplýva.
Vzhľadom na povrch, podnebie, pôdu a remeselnú výrobu je navyše v prípade Madeiry výstup zo spracovania cukrovej trstiny menší ako v ostatných odľahlých oblastiach.
V prípade Azor je ostrovná povaha vlastne dvojnásobná, keďže samotné ostrovy sa rozkladajú vo vzdialenosti 600 km, čo spôsobuje ďalšie dodatočné náklady na prepravu medzi ostrovmi.“
Ø Právny základ: smernica 92/84/EHS
Smernica Rady 92/84/EHS z 19. októbra 1992 o aproximácii sadzieb spotrebnej dane na alkohol a alkoholické nápoje. stanovuje tieto minimálne sadzby:
§ 0,748 ECU na hektoliter/stupeň Plato alebo 1,87 ECU na hektoliter na stupeň alkoholu pre pivo;
§ 0 ECU za hektoliter vína;
§ 45 ECU za hektoliter pre medziprodukty;
§ 550 ECU za hektoliter čistého alkoholu pre alkohol a alkohol obsiahnutý v iných výrobkoch.
Pre túto kategóriu štáty, ktoré uplatňujú spotrebnú daň vyššiu ako 1 000 ECU za hektoliter čistého alkoholu, ju môžu znížiť, ale nesmú ísť pod úroveň 1 000 ECU.
Znížená sadzba sa môže uplatňovať v niektorých regiónoch Grécka, Talianska a Portugalska.
Sadzby spotrebnej dane sa každé dva roky opätovne preskúmavajú a v prípade potreby sa upravujú.
Podobná situácia vo francúzskych zámorských departementoch a na Kanárskych ostrovoch
Podobná výnimka sa uplatňuje na výrobu tradičného rumu vyrábaného vo francúzskych zámorských departmentoch
Rozhodnutie Rady z 30. októbra 1995 predĺžené rozhodnutím Rady z 18. februára 2002 a platné do 31. decembra 2009. a na Kanárskych ostrovoch.
Ø Hodnotenie vplyvu:
Európska komisia uvádza toto:
„Hospodársky vplyv návrhu sa v podstate týka len výrobcov rumu a likérov na Madeire a výrobcov likérov a destilátov na Azorách a môže sa teda považovať za minimálny.
Ak by príslušní výrobcovia prišli o výhodu, ktorú predstavuje znížená sadzba spotrebnej dane, vyplývajúce zvýšenie maloobchodnej predajnej ceny by ohrozilo existenciu a prežitie týchto hospodárskych odvetví a takisto priamo či nepriamo súvisiacu zamestnanosť.“
Záver: Spravodajca sa domnieva, že hoci navrhované rozhodnutie má technickú podstatu, je dôležité, aby ho Parlament preskúmal s cieľom zabezpečiť, že naďalej pretrvávajú podmienky, podľa ktorých sa pôvodne udelilo povolenie, a dohliadať na to, aby žiadne odvetvie trhu nebolo neoprávnene zvýhodnené.
POSTUP
Názov
Znížené sadzby spotrebnej dane na Madeire a na Azorách
Referenčné čísla
KOM(2009)0259 – C7-0104/2009 – 2009/0075(CNS)
Dátum konzultácie s EP
23.7.2009
Gestorský výbor
dátum oznámenia na schôdzi
REGI
14.9.2009
Výbory požiadané o stanovisko
dátum oznámenia na schôdzi
ECON
14.9.2009
AGRI
14.9.2009
Bez predloženia stanoviska
dátum rozhodnutia
ECON
21.7.2009
AGRI
2.9.2009
Spravodaj kyňa
dátum menovania
Danuta Maria Hübner
6.10.2009
Predchádzajúci spravodajca
Elie Hoarau
Zjednodušený postup - dátum rozhodnutia
6.10.2009
Prerokovanie vo výbore
6.10.2009
Dátum prijatia
6.10.2009
