BRIEFING z EP 16. - 19. júna 2008
2008-06-12 - 15:05
Najdôležitejšie udalosti zasadnutia
Európsky parlament sa vyjadrí k vstupu SR do eurozóny
Europoslanci budú na júnovom zasadnutí v Štrasburgu hlasovať o postoji Európskeho parlamentu v otázke vstupu Slovenska do eurozóny.
Vzhľadom na to, že Parlament môže o tejto oblasti diskutovať len v rámci konzultačného postupu, výsledok hlasovania prijatie eura v SR neovplyvní.
Výbor EP pre hospodárske záležitosti už zaujal kladný postoj k prechodu z koruny na euro, čo signalizuje, že rovnako by malo dopadnúť aj hlasovanie v pléne, a to aj napriek námietkam niektorých europoslancov.
EP prerokuje smernicu o návrate nelegálnych imigrantov
Na zasadnutie EP sa v júni dostane dlho očakávaná smernica o návrate nelegálnych imigrantov do ich krajín pôvodu.
Ide o prvý pokus ustanoviť spoločnú politiku EÚ v tejto oblasti, pričom jej prijatie nemá mať vplyv na azylovú legislatívu členských krajín.
EÚ bude mať prísnejšie normy pre kvalitu vody
Poslanci EP budú v 2. čítaní hlasovať o smernici, ktorá sa zaoberá kvalitou vôd v riekach, jazerách a predbežných vodách EÚ.
Ďalší krok smerom k liberalizácii vnútorného trhu s energiou
EP prerokuje legislatívny balíček v oblasti vnútorného trhu s elektrinou.
EÚ musí do roku 2012 stabilizovať svoju produkciu odpadu
Poslanci Európskeho parlamentu prerokujú návrh smernice o odpadoch.
EP sa domnieva, že je potrebné do roku 2012 stabilizovať produkciu odpadu v porovnaní s celkovou produkciou v roku 2009.
Viac bezpečnosti pre chodcov a cyklistov na európskych cestách
Európsky parlament bude na nadchádzajúcom plenárnom zasadnutí hlasovať o návrhu nariadenia, ktorým sa zavádza súbor noriem na posilnenie bezpečnosti chodcov a cyklistov na verejných komunikáciách.
Zvýšenie bezpečnosti európskych diaľnic
EP sa vyjadrí k návrhu smernice o riadení bezpečnosti diaľničnej infraštruktúry.
Poslanci sa na neformálnom rokovaní s Radou a Komisiou dohodli na kompromisnom znení, podľa ktorého môžu zlepšenie diaľničnej infraštruktúry dosiahnuť najlepšie členské štáty a to tak, že si sami zvolia najvhodnejší spôsob, ako to dosiahnuť.
Inteligentné automobily môžu zachrániť tisíce ľudských životov
Poslanci EP budú hlasovať o iniciatívnej správe, ktorá sa zaoberá inteligentnými automobilmi.
Výbor pre dopravu sa domnieva, že veľký potenciál týchto automobilov je v súčasnosti stále nevyužitý, a to aj napriek tomu, že systém palubného tiesňového volania by mohol v Európe zachrániť ročne 2 500 životov a systém elektronickej kontroly stability až 4 000 životov.
Schvaľovanie nových komisárov
Európsky parlament bude v nadväznosti na vypočúvanie novo navrhnutých členov Komisie hlasovať o ich vymenovaní do funkcie.
Podpredsedovi Komisie Jacquesovi Barrotovi bude zverená oblasť spravodlivosti, slobody a bezpečnosti a bývalý poslanec Európskeho parlamentu Antonio Tajani bude vymenovaný za komisára pre dopravu.
Rada a Komisia: stav príprav na júnové zasadnutie Európskej rady
Poslanci EP budú v rámci prioritnej rozpravy diskutovať so zástupcami Rady a Komisie o prípravách na zasadnutie Európskej rady, ktoré sa bude konať 19. a 20. júna 2008.
Summit EÚ - Rusko
Poslanci Európskeho parlamentu si počas plenárneho zasadnutia vypočujú zástupcov Rady a Komisie, ktorí ich oboznámia s prípravami a programom nadchádzajúcej vrcholnej schôdzky EÚ - Rusko.
Pakistanská právnička a obhajkyňa ľudských práv Asma Jahangir v EP
Poslanci Európskeho parlamentu privítajú na slávnostnom plenárnom zasadnutí v stredu 18. júna osobitnú spravodajkyňu OSN pre slobodu náboženstva a vierovyznania, Asmu Jahangir, ktorá prijala pozvanie Parlamentu, aby vystúpila v pléne pri príležitosti Európskeho roka medzikultúrneho dialógu.
20080603BRI30699
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//SK
-//EP//TEXT IM-PRESS 20080603BRI30699 ITEM-001-SK DOC XML V0//SK
Euro
Európsky parlament sa vyjadrí k vstupu SR do eurozóny
2008-06-12 - 15:05
Europoslanci budú na júnovom zasadnutí v Štrasburgu hlasovať o postoji Európskeho parlamentu v otázke vstupu Slovenska do eurozóny.
Vzhľadom na to, že Parlament môže o tejto oblasti diskutovať len v rámci konzultačného postupu, výsledok hlasovania prijatie eura v SR neovplyvní.
Výbor EP pre hospodárske záležitosti už zaujal kladný postoj k prechodu z koruny na euro, čo signalizuje, že rovnako by malo dopadnúť aj hlasovanie v pléne, a to aj napriek námietkam niektorých europoslancov.
Správa EP o vstupe Slovenska do eurozóny, ktorú vypracoval maltský poslanec David CASA (EPP-ED, MT), podporuje prijatie jednotnej európskej meny od 1. januára 2009 a súhlasí s Európskou komisiou, že Slovensko splnilo požadované Maastrichtské kritériá.
Text zároveň zdôrazňuje, že je potrebné vyvinúť ďalšie úsilie zamerané na zníženie miery inflácie a tiež pokračovať v štrukturálnych hospodárskych reformách.
Poslanci ďalej v správe uvádzajú, že Európska centrálna banka identifikovala riziká súvisiace s udržateľnosťou nízkej miery inflácie a vyzývajú na ďalšiu fiškálnu konsolidáciu a vyrovnaný strednodobý rozpočet.
Sociálnych partnerov okrem toho správa EP vyzýva, aby v záujme udržania nízkej inflácie udržali rast príjmov v súlade s rastom produktivity.
Navrhovaná správa tiež vyzýva na pokračovanie štrukturálnych reforiem v oblasti pracovnej sily, služieb a produktových trhov a slovenskú vládu žiada o zabezpečenie konkurencieschopnosti, najmä čo sa týka citlivých sektorov, ako napr. sektoru energetiky.
Čo sa týka informovanosti verejnosti, správa EP vyjadruje obavy v súvislosti „s nízkou podporou eura medzi slovenskými občanmi“ a vyzýva preto na uskutočnenie informačnej kampane, ktorá by občanom vysvetlila všetky prínosy spoločnej meny.
Poslanci tiež hovoria o potrebe vykonania opatrení, ktoré by minimalizovali rast cien v období prechodu na novú menu a vyzývajú slovenskú vládu na zriadenie observatória, ktoré by na pravidelnej týždennej báze monitorovalo vývoj cien základných tovarov.
Cieľom je podľa nich najmä poukázať na nepravdivé tvrdenia o zvyšovaní cien v súvislosti s prechodom na euro.
Stručná história
Stratégia prijatia eura v SR bola slovenskou vládou schválená 8. septembra 2004, pričom za cieľový dátum bol určený rok 2009.
Do tzv. mechanizmu výmenných kurzov (ERM II) vstúpilo Slovensko 28. novembra 2005 a Maastrichtské kritériá splnilo v marci 2008.
O vyhodnotenie ich plnenia požiadalo Slovensko 4. apríla 2008.
Dňa 7. mája zverejnila Európska komisia konvergenčnú správu, v ktorej konštatovala splnenie týchto kritérií a odobrila zavedenie spoločnej európskej meny.
Ministri financií členských krajín Európskej únie (ECOFIN) následne na svojom zasadnutí 3. júna v Luxemburgu schválili vstup Slovenska do eurozóny v plánovanom termíne, k 1. januáru 2009.
Na júnovom summite EÚ (19. - 20. júna) dajú ešte formálny politický súhlas s týmto krokom európski lídri a celý proces sa definitívne ukončí 8. júla na ďalšom zasadnutí ECOFINU, na ktorom sa stanoví výmenný kurz slovenskej koruny voči euru.
Po Slovinsku, Malte a Cypre sa tak Slovensko stane v poradí štvrtou krajinou s euromenou spomedzi nových členských štátov, ktoré k EÚ pristúpili v máji 2004.
David CASA EPP-ED MT Dokument: Prijatie jednotnej meny Slovenskom 1. januára 2009
Číslo: A6-0231/2008
Procedúra: Konzultačný postup Text návrhu správy: Prijatie jednotnej meny Slovenskom 1. januára 2009
-//EP//TEXT REPORT A6-2008-0231 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//SK
-//EP//TEXT IM-PRESS 20080603BRI30699 ITEM-COVER-SK DOC XML V0//SK
-//EP//TEXT IM-PRESS 20080603BRI30699 ITEM-002-SK DOC XML V0//SK
Prisťahovalectvo
EP prerokuje smernicu o návrate nelegálnych imigrantov
2008-06-12 - 15:05
Na zasadnutie EP sa v júni dostane dlho očakávaná smernica o návrate nelegálnych imigrantov do ich krajín pôvodu.
Ide o prvý pokus ustanoviť spoločnú politiku EÚ v tejto oblasti, pričom jej prijatie nemá mať vplyv na azylovú legislatívu členských krajín.
Cieľom je odstrániť rozdiely pri vykonávaní repatriácie a dočasného zadržiavania migrantov, vyplývajúce zo vzájomne sa odlišujúcej praxe medzi členskými krajinami EÚ, a zaviesť jednotné pravidlá pre rešpektovanie ľudských práv dotknutých osôb.
Návrh smernice, ktorou sa budú poslanci zaoberať v rámci prvého čítania, upravuje spoločné pravidlá pre dočasné zadržiavanie ilegálnych imigrantov, pre zaobchádzanie s nimi a poskytnutie vhodných životných podmienok počas času zadržiavania, ako aj pravidlá pre ich návrat či repatriáciu do krajiny pôvodu.
Po viacerých rokoch náročných rokovaní sa zdá, že inštitúcie a krajiny EÚ sa na znení smernice dokázali dohodnúť.
Hlasovanie sa očakáva na júnovej plenárnej schôdzi Parlamentu v Štrasburgu, a ak návrh v podobe kompromisu medzi EP a Radou v tomto prvom čítaní v hlasovaní prejde, smernica by mala byť implementovaná do 24 mesiacov, okrem ustanovení týkajúcich sa právnej pomoci imigrantom, pri ktorých budú mať členské štáty na ich prevedenie do svojho právneho poriadku 36 mesiacov.
Spravodajcom k tejto správe v EP je europoslanec Manfred WEBER (EPP-ED, DE).
Čo prinesie smernica
Nová legislatíva má nelegálnym prisťahovalcom z tretích krajín poskytnúť určitý čas na " dobrovoľný návrat " do ich krajiny.
V kompromise medzi EP a Radou sa spomína 7 - 30 dní .
Ak sa imigrant počas tohto času dobrovoľne nevráti, úrady členského štátu EÚ, v ktorom sa zdržiava, mu budú môcť vydať " príkaz k vyhosteniu ".
Súčasťou príkazu na vyhostenie pritom bude aj zákaz opätovného vstupu pre túto osobu na celé územie EÚ, a to na presne stanovené obdobie ( maximálne 5 rokov ).
Ak sa imigrant do svojej krajiny vráti počas doby stanovenej pre dobrovoľný návrat, zákaz opätovného vstupu sa na neho vzťahovať nebude.
Členské krajiny budú o tejto možnosti rozhodovať prípad od prípadu.
Doba 5 rokov bude môcť byť predĺžená v prípade, ak by daná osoba predstavovala hrozbu pre bezpečnosť verejnosti alebo pre zachovanie verejného poriadku.
Počas čakania nelegálneho prisťahovalca na vykonanie vyhostenia bude môcť členský štát EÚ túto osobu dočasne zadržať v špeciálnom zariadení určenom na tento účel , a to v prípade, že bude existovať dôvodné podozrenie, že by sa pred vykonaním rozhodnutia mohla táto osoba pokúsiť ukrývať.
Návrh kompromisu medzi EP a Radou stanovuje dĺžku takéhoto zadržania na maximálne 6 mesiacov, s možnosťou predĺženia za určitých okolností o ďalších 12 mesiacov, pričom uvádza, že každá členská krajina bude mať právo toto obdobie skrátiť.
V súčasnosti sa doba zadržiavania v jednotlivých členských krajinách navzájom odlišuje, pričom na Slovensku je stanovená v maximálnom trvaní 180 dní, čo znamená, že je už teraz v súlade s novými pravidlami.
Spomínané predĺženie obdobia zadržania je umožnené pre prípady, že by proces repatriácie imigranta trval pridlho z dôvodu nedostatku spolupráce tejto osoby, chýbajúcej dokumentácie vyžiadanej od tretích krajín, alebo v prípade, že by daný imigrant predstavoval preukázateľnú hrozbu pre bezpečnosť verejnosti.
Smernica sa zaoberá aj životnými podmienkami takto zadržiavaných prisťahovalcov, ich právom na medicínsku starostlivosť, jednotu rodiny a vzdelanie pre ich deti.
Kompromisné znenie napr. prináša zásadu, že voči deťom nebudú používané donucovacie opatrenia, a namiesto zadržiavania budú navrhnuté alternatívne riešenia.
Maloleté nedoprevádzané deti budú môcť byť navyše vyhostené len vtedy, ak sa budú môcť vrátiť k svojej rodine či do adekvátnych zariadení.
Členské štáty budú tiež musieť prihliadať na situáciu v jednotlivých krajinách pôvodu prisťahovalcov, podľa zásady, že žiaden utečenec nemôže byť vyhostený do krajiny, kde by mohol byť ohrozený jeho život či sloboda.
O tom, či je tá-ktorá krajina bezpečná, bude rozhodovať EP spoločne s Radou.
Navrhovaný text okrem toho stanovuje tiež postupy pre prípady zadržania imigrantov, ktorým už bol vydaný príkaz k vyhosteniu v inej členskej krajine, než je tá, ktorá príkaz na vyhostenie vydala.
Uvádza pritom, že tieto postupy musia byť v súlade s ľudskými právami a ochranou dôstojnosti človeka.
Čo sa týka právnej pomoci nelegálnym imigrantom , kompromisné znenie smernice stanovuje, že jej poskytovanie bude povinné, avšak vždy v súlade s príslušnými vnútroštátnymi právnymi predpismi v oblasti právnej pomoci a tiež v súlade so smernicou z roku 2005 o žiadateľoch o azyl.
Na financovanie právnej pomoci bude možné využiť európsky fond pre navracanie utečencov, ktorý bol zriadený na obdobie rokov 2008–2013 s rozpočtom 676 miliónov eur.
Ako je to v súčasnosti
Postup vyhosťovania nelegálnych imigrantov funguje aj dnes, v rôznych členských krajinách Únie sa však navzájom odlišuje.
Čo sa týka ich zadržiavania, situácia v rámci EÚ takisto nie je jednotná.
V roku 2004 bolo v EÚ napríklad vydaných 650 000 rozhodnutí o návrate, pričom 48 000 imigrantov opustilo Úniu dobrovoľne a 164 000 nútene.
Po schválení novej smernice budú krajiny EÚ v takýchto prípadoch používať spoločné postupy, čím sa presun imigrantov z jedného členského štátu do iného (napr. do krajiny s benevolentnejšími pravidlami) stane minulosťou.
Manfred WEBER EPP-ED DE Dokument: Spoločné normy a postupy pri návrate štátnych príslušníkov tretích krajín s nezákonným pobytom
Číslo: a6-0339/2008
Procedúra: Postup spolurozhodovania 1. čítanie Text návrhu správy: Spoločné normy a postupy pri návrate štátnych príslušníkov tretích krajín s nezákonným pobytom
-//EP//TEXT REPORT A6-2007-0339 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//SK
-//EP//TEXT IM-PRESS 20080603BRI30699 ITEM-001-SK DOC XML V0//SK
-//EP//TEXT IM-PRESS 20080603BRI30699 ITEM-003-SK DOC XML V0//SK
Životné prostredie
EÚ bude mať prísnejšie normy pre kvalitu vody
2008-06-12 - 15:05
Poslanci EP budú v 2. čítaní hlasovať o smernici, ktorá sa zaoberá kvalitou vôd v riekach, jazerách a predbežných vodách EÚ.
Jej znenie okrem iného stanovuje zoznam 33 znečisťujúcich látok, ktoré budú kontrolované prísnymi normami environmentálnej kvality (ENK), pričom členské krajiny budú po vstupe legislatívy do platnosti povinné dosiahnuť stanovené štandardy kvality vôd do roku 2018.
Návrh smernice stanovuje normy environmentálnej kvality v prípade 33 znečisťujúcich látok (medzi ktoré patria napr. pesticídy, ťažké kovy a ďalšie škodliviny), ktoré sa často nachádzajú v riekach, jazerách či pobrežných vodách.
Pôsobenie spomínaných látok totiž môže vážne ohrozovať nielen ekosystémy, ale prostredníctvom potravinového reťazca aj ľudské zdravie.
Vzhľadom na to, že Rada a Parlament dospeli ku kompromisnému zneniu smernice, očakáva sa, že legislatíva bude môcť čoskoro vstúpiť do platnosti.
Poslanci sa budú smernicou zaoberať prostredníctvom správy poslankyne Anny LAPERROUZE (ALDE, FR).
Viac kontrolovaných látok
Podľa dohodnutého kompromisu budú členské štáty povinné uskutočniť pokrok pre dosiahnutie štandardov kvality vôd do roku 2018.
Tieto štandardy sa vypočítavajú ako maximálne povolené koncentrácie a ročné priemerné hodnoty.
13 z 33 znečisťujúcich látok, ktoré spadajú do pôsobnosti smernice (ako napríklad ťažké kovy či ortuť), už spadajú do kategórie "prioritné nebezpečné látky".
Poslanci preto vo svojej správe žiadajú Komisiu, aby zvážila preskúmanie ďalších 13 látok (vrátane dioxidov a PSB) a na jeho základe uvažovala o ich pridaní na zoznam prioritných či prioritne nebezpečných látok.
Ako v tejto súvislosti navrhovaný text uvádza , Komisia má o ich prípadnom zaradení rozhodnúť dva roky po vstupe smernice do platnosti (t.j. v roku 2011).
Do roku 2013 má navrhnúť environmentálne normy kvality pre nové prioritné látky, pričom, ich prijatie je stanovené na rok 2015, kedy vyprší lehota pre predloženie plánov správy povodia zo strany členských štátov.
Tento návrh kontrastuje s pôvodným postojom Rady a Komisie, ktoré si priali obmedziť kontroly povrchových vôd, okrem troch najnebezpečnejších látok, prenášajúcich sa prostredníctvom potravinového reťazca, t.j. ortuti, hexachlórbenzénu a hexchlórbutadiénu.
Obmedzený rozsah zmiešavacích zón
Vzhľadom na to, že v dohľadnej budúcnosti nebude možné zabezpečiť dodržiavanie všetkých noriem environmentálnej kvality v blízkosti zdrojov znečistenia vôd, budú môcť koncentrácie znečisťujúcich látok v týchto "zmiešavacích zónach" prekračovať stanovené limity za podmienky, že neovplyvnia dodržanie týchto noriem vo zvyšnej časti daného útvaru povrchových vôd.
Poslanci očakávajú, že členské štáty EÚ použijú po vymedzení "zmiešavacích zón" najlepšie dostupné techniky úpravy vody.
Do plánov povodia majú byť zahrnuté aj opatrenia na budúce opatrenia rozsahu zmiešavacích zón.
Zoznam vypúšťania a mapy
Smernica uvádza, že členské štáty budú povinné do roku 2009 vypracovať zoznam emisií, vypúšťania a úniku všetkých prioritných a znečisťujúcich látok pre každé povodie či jeho časť nachádzajúcu sa na ich území, vrátane máp.
Tieto zoznamy budú okrem iného obsahovať aj koncentrácie daných látok v sedimentoch a biotách (živých organizmoch).
Členské štáty, ktoré zdieľajú vodné útvary, by mali podľa navrhovaného textu tiež koordinovať svoje kontroly a spracovávanie zoznamov.
Vstup do platnosti
Po prijatí smernice dostanú členské krajiny 18 mesiacov na jej prevedenie do svojich právnych predpisov (účinná by teda mala byť od roku 2010).
Anne LAPERROUZE ALDE FR Dokument: Normy environmentálnej kvality v oblasti vodohospodárskej politiky
Číslo: A6-0192/2008
Procedúra: Postup spolurozhodovania 2. čítanie Text návrhu správy: Normy environmentálnej kvality v oblasti vodohospodárskej politiky
-//EP//TEXT REPORT A6-2008-0192 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//SK
-//EP//TEXT IM-PRESS 20080603BRI30699 ITEM-002-SK DOC XML V0//SK
-//EP//TEXT IM-PRESS 20080603BRI30699 ITEM-004-SK DOC XML V0//SK
Životné prostredie
EÚ musí do roku 2012 stabilizovať svoju produkciu odpadu
2008-06-12 - 15:05
Poslanci Európskeho parlamentu prerokujú návrh smernice o odpadoch.
EP sa domnieva, že je potrebné do roku 2012 stabilizovať produkciu odpadu v porovnaní s celkovou produkciou v roku 2009.
Vzhľadom k tomu, že EP, Rada a Komisia dospeli na rokovaniach ku kompromisnému zneniu, očakáva sa, že poslanci v pléne návrh veľkou väčšinou podporia.
Nová smernica by v tom prípade vstúpila do platnosti 20 dní od jej zverejnenia v Úradnom vestníku EÚ.
S ohľadom na dramatický nárast produkcie odpadu v Európskej únii navrhla Európska komisia v septembri 2005 revíziu smernice z roku 1975, ktorá stanoví pravidlá pre recykláciu.
Zároveň ukladá členským štátom povinnosť vypracovať záväzné národné programy na obmedzenie produkcie odpadu (plán pre nakladanie s odpadom a plán na predchádzanie vzniku odpadu).
Nová legislatíva taktiež zjednodušuje doterajší právny rámec.
Do rámcovej smernice začleňuje smernicu o nakladaní s odpadovými olejmi a smernicu o nebezpečnom odpade.
Rámcová smernica okrem toho stanovuje definície a základné pravidlá pre ďalšiu európsku legislatívu o odpadoch.
Záväzné ciele pre stabilizáciu, opätovné využitie a recyklácia odpadu
Správa poslankyne Caroline JACKSON (EPP-ED, UK), o ktorej bude Parlament hlasovať v druhom čítaní, uvádza, že produkcia odpadu musí byť do roku 2012 stabilizovaná v porovnaní s celkovou ročnou produkciou odpadu v roku 2009.
Päť rokov po vstupe revidovanej smernice do platnosti budú členské štáty povinné vypracovať programy na predchádzanie vzniku odpadu a stanoviť vhodné špecifické ciele stabilizácie, ktoré by umožňovali do roku 2020 výrazne znížiť produkciu odpadov.
Poslanci ďalej vyzývajú na stanovenie záväzných cieľov pre opätovné využitie a recykláciu.
Žiadajú preto členské štáty, aby prijali potrebné opatrenia pre dosiahnutie nasledovných cieľov: zasadiť sa o to, aby do roku 2020 podiel opätovného použitia a recyklácie komunálneho a podobného odpadu dosahoval najmenej 50% hmotnosti.
Pri stavebnom a demolačnom odpade by mal dosiahnuť tento podiel 70%.
Spaľovanie
Spaľovanie je jednou z najkontroverznejších otázok smernice.
Podľa platnej európskej legislatívy sú spaľovne komunálneho odpadu chápané ako "zariadenia na odstraňovanie odpadov".
Niektoré z týchto spaľovní, ktoré boli vybudované za účelom výroby energie, však môžu byť považované za "zariadenie na využitie odpadu".
Rada aj Komisia sa domnievajú, že spaľovanie odpadu by malo byť chápané ako jeho "využitie", a preto začlenili do svojich textov zmienku o energetickej účinnosti týchto spaľovní.
Poslanci v prvom čítaní však túto myšlienku zavrhli.
Výbor pre životné prostredie predložil na hlasovanie pozmeňovací návrh, ktorého cieľom malo byť zrušenie uvedeného odseku o energetickej účinnosti.
Tento pozmeňovací návrh však napokon nebol prijatý.
Po zložitých rokovaniach o tejto otázke dospel Parlament, Rada a Komisia k dohode, podľa ktorej bude smernica definovať spaľovanie ako "využitie" s tým, že zmienka o energetickej účinnosti bude šesť rokov od vstupu smernice do platnosti nanovo revidovaná.
Záväzná päťstupňová hierarchia spôsobov nakladania s odpadmi
Súčasťou kompromisného znenia je taktiež päťstupňová hierarchia ako nakladať s odpadmi, ktorá má umožniť efektívne predchádzanie a zníženie objemu produkcie odpadu.
Táto hierarchia uvádza poradie preferencií pre nakladanie s odpadmi: predchádzanie, opätovné použitie, recyklácia, ďalšie využitie a napokon šetrné odstránenie z hľadiska životného prostredia.
Hierarchia je záväzná a členské štáty by ju mali považovať za prioritu.
"Prijatie tejto smernice je dôležitým okamihom pre Parlament, ktorý zásadným spôsobom ovplyvnil jej znenie.
Pôvodný návrh Komisie obsahoval veľmi technické ustanovenia.
Poslanci však do smernice začlenili ciele v oblasti recyklácie a zdôraznili potrebu predchádzania vzniku odpadu.
Dali preto skutočný zmysel zámeru Komisie vytvoriť "recyklačnú spoločnosť", uviedla spravodajkyňa.
"Každý, kto tento balíček naďalej kritizuje, by si mal uvedomiť, že ďalšou alternatívou by nemusela byť lepšia legislatíva, ale návrat k smernici z roku 1975, ktorá neobsahuje žiadne ciele ani presné definície", dodala.
Číselné a štatistické údaje
V Európe sa každoročne vyprodukuje 1,8 miliárd ton odpadov, čo zodpovedá 3,5 tonám na osobu.
Tento objem rastie rýchlejšie ako HDP a menej než tretina odpadu je spätne recyklovaná.
Niektoré členské štáty vyvážajú na skládky až 90% svojho odpadu, iné len 10%.
Prevažnú časť celkového objemu odpadu tvorí predovšetkým odpad z domácností, obchodných činností (teda obchodov, reštaurácii, nemocníc atď.), priemyslu (napr. farmaceutické spoločnosti, odevný priemysel), poľnohospodárstva, stavebníctva a z demolácie, hutného priemyslu a výroby energie.
V roku 1995 vyprodukoval každý občan EÚ v priemere 460kg odpadov.
Do roku 2004 sa tento objem zvýšil na 520kg a očakáva sa, že v roku 2020 by mal dosiahnuť 680kg.
Tieto údaje dokazujú, že za 25 rokov došlo k 50% zvýšeniu produkcie odpadu.
Dôvodom je predovšetkým narastajúca konzumácia zo strany finálnych spotrebiteľov (priemerný nárast v EÚ-15 o 2% a v EÚ-12 o 4% do roku 2020).
Medzi členskými štátmi EÚ-15 a EÚ-12 sú však významné rozdiely.
Zatiaľ čo na jednu osobu z EÚ-15 pripadá v priemere 570kg odpadu, občan EÚ-12 vyprodukuje v priemere len 335kg.
Napriek tomu sa očakáva, že vzhľadom k spotrebiteľským trendom v EÚ-12 bude produkcia týchto krajín v blízkej budúcnosti dosahovať objem produkcie EÚ-15.
V roku 2005 bolo 49% odpadu vyvezených na skládky, 18% spálených a len 27% recyklovaných či kompostovaných.
Caroline JACKSON EPP-ED GB Dokument: Revízia rámcovej smernice o odpade
Číslo: A6-0162/2008
Procedúra: Postup spolurozhodovania 2. čítanie Text návrhu správy: Revízia rámcovej smernice o odpade
-//EP//TEXT REPORT A6-2008-0162 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//SK
-//EP//TEXT IM-PRESS 20080603BRI30699 ITEM-003-SK DOC XML V0//SK
-//EP//TEXT IM-PRESS 20080603BRI30699 ITEM-005-SK DOC XML V0//SK
Energetika
Ďalší krok smerom k liberalizácii vnútorného trhu s energiou
2008-06-12 - 15:05
EP prerokuje legislatívny balíček v oblasti vnútorného trhu s elektrinou.
Poslanci vo výbore sa z troch rôznych alternatív priklonili k možnosti úplného vlastníckeho oddelenia a prijali súčasne niekoľko opatrení na ochranu práv spotrebiteľov.
V otázke agentúry pre spoluprácu regulačných orgánov odvetví energetiky sa výbor na rozdiel od Komisie domnieva, že táto agentúra by mala mať regulačné právomoci.
Spomedzi všetkých návrhov na rozdelenie produkcie a prenosu energie zvolili poslanci prostredníctvom správy poslankyne Eluned MORGAN (PES, UK) o vnútornom trhu s elektrinou možnosť úplného vlastníckeho oddelenia.
To znamená, že spoločnosti a členské štáty nebudú môcť súčasne kontrolovať produkciu a dodávky elektriny a "priamo či nepriamo kontrolovať prevádzkovateľov prenosových sústav."
Výbor zároveň zamietol "tretiu alternatívu", ktorú podporovalo osem členských štátov a ktorá by členským štátom umožňovala liberalizovať svoje trhy, bez toho aby boli povinné ich najprv vlastnícky rozdeliť.
Návrh v zásade zahrňoval tri možnosti: vlastnícke oddelenie, systém nezávislých prevádzkovateľov sústav a právne oddelenie.
Pri analýze jednotlivých možností sa výbor rozhodol podporiť prvý z nich, teda úplné vlastnícke oddelenie.
Nakoľko vlastnícke oddelenie bolo možnosťou, ktorej dávala prednosť aj Európska komisia, navrhovala pôvodne, aby mali spoločnosti možnosť vyhnúť sa rozdeleniu delegovaním kontroly svojich prenosových sietí na tzv. nezávislých prevádzkovateľov sústav.
Výbor však prijal pozmeňovací návrh, ktorým túto možnosť úplne zavrhol, pretože by podľa jeho názoru vytvárala zbytočnú administratívnu záťaž a dodatočné náklady.
Poslanci taktiež podporili návrh Komisie, ktorým sa zakazuje, aby prenosové systémy či sústavy kontrolovala osoba alebo subjekt z tretej krajiny.
Prínos pre spotrebiteľov
Do návrhu smernice bolo začlenených niekoľko opatrení na podporu práv spotrebiteľov.
Poslanci sa domnievajú, že spotrebitelia by mali mať:
právo na bezplatné odstúpenie od zmluvy so svojim dodávateľom elektriny,
právo na kompenzáciu, ak poskytované služby nedosahujú príslušnú kvalitu (napr. v prípadne nesprávne vystavených či oneskorených faktúr),
prístup k informáciám o tom, ako postupovať v prípade nezhôd,
právo na zmenu dodávateľov v priebehu dvoch týždňov,
právo byť aspoň raz za tri mesiace informovaný o cenách a aktuálnej spotrebe elektriny,
prístup k "inteligentným meracím prístrojom" do 10 rokov po vstupe smernice do platnosti,
prístup k akémukoľvek dodávateľovi bez ohľadu na to, v akom členskom štáte má sídlo;
prístup k informáciám o environmentálnom dopade (emisie CO 2 a rádioaktívny odpad) produkcie elektriny zo strany dodávateľov,
právo na ochranu pred zneužívaním trhu: za týmto účelom musia mať vnútroštátne regulačné orgány možnosť stanoviť na nekonkurencieschopných trhoch pre danú a obmedzenú dobu cenové limity.
Okrem týchto ustanovení sa výbor zaoberal taktiež potrebami takzvaných "zraniteľných spotrebiteľov".
Rozhodol preto, že členské štáty by mali prijať vhodné opatrenia, ktoré by zaistili, aby počet osôb žijúcich v "energetickej chudobe" reálne klesol.
Členské štáty by sa mali v tejto súvislosti usilovať o zníženie nákladov na energiu pre domácnosti s nízkymi príjmami, napríklad, prostredníctvom politiky pozitívnej diskriminácie formou cenového zvýhodnenia ohrozených zákazníkov.
Ak sa podarí preukázať, že elektro-energetické spoločnosti presunuli na spotrebiteľov náklady na zabezpečenie osvedčenia systému obchodovania s emisiami, ktoré boli poskytnuté bezplatne, môžu členské štáty od týchto spoločností požadovať náhradu prostredníctvom dodatočných daní.
Otázky životného prostredia
Vzhľadom k zjavnej súvislosti medzi spotrebou energie a klimatickými zmenami sa členským štátom ponecháva možnosť uložiť prevádzkovateľom sústavy povinnosť uprednostniť výrobné zariadenie využívajúce obnoviteľné zdroje energie, odpad alebo zdroje vyrábajúce súčasne teplo a elektrinu, s výnimkou prípadov, ak by došlo k nesplneniu technických požiadaviek na vyrovnávanie alebo by bola ohrozená bezpečnosť a spoľahlivosť siete.
Parlament taktiež považuje za dôležité, aby mali členské štáty možnosť požadovať, aby boli najmenej 2% z príjmov z predaja elektriny domácnostiam vynaložené na financovanie programov energetickej účinnosti.
Regionálny rozmer
Parlament sa domnieva, že vnútroštátne regulačné orgány by mali vzájomne spolupracovať a integrovať svoje vnútroštátne trhy prinajmenšom na jednej alebo viacerých regionálnych úrovniach, čo je podľa EP prvý krok k plne liberalizovanému vnútroštátnemu trhu.
Podľa poslancov je taktiež potrebné začleniť "energetické ostrovy", ktoré v súčasnej dobe v Únii existujú.
Súčasťou legislatívneho balíčka v odvetví energetiky je taktiež správa poslanca Gila CHICHESTERA (EPP-ED, UK) o agentúre pre spoluprácu regulačných orgánov v odvetí energetiky a správa poslanca Aleja VIDAL-QUADRASA (EPP-ED, ES) o podmienkach prístupu do siete pre cezhraničný obchod s elektrinou.
V otázke agentúry pre spoluprácu regulačných orgánov v odvetví energetiky sa výbor na rozdiel od Komisie domnieva, že táto agentúra by mal mať regulačné právomoci a právo prijímať rozhodnutia.
Komisia v pôvodnom texte navrhovala zriadiť dva nové subjekty, Európsku sieť prenosných sústav pre elektrinu (ENTSOE) a pre plyn (ENTSOG), pričom každá z nich by bola oprávnená prijať:
kódexy pre:
- bezpečnostné pravidlá, vrátane pravidiel a postupov pre mimoriadne situácie,
- sieťové pripojenie a pravidlá pre prístup,
- cezhraničné prideľovacie kapacity a pravidlá pre riadenie preťaženia,
- pravidlá pre transparentnosť siete,
- pravidlá pre energetickú účinnosť.
10-ročný investičný plán,
ročný pracovný program,
výskumné plány.
Podľa tohto modelu by agentúra vzhľadom k obom ENTSO mala len poradnú úlohu.
Poslanci vo výbore napriek tomu odhlasovali, že ENTSO navrhnú na základe pokynov agentúry vyššie uvedené pravidlá, plány a kódexy, ktoré budú nakoniec predložené agentúre na schválenie.
Podľa EP by agentúra mala byť zodpovedná taktiež za monitorovanie prevádzania sieťových kódexov zo strany ENTSO.
Mala by mať taktiež hlavné slovo pri stanovení "otázok primárneho významu" pre rozvoj vnútorného trhu s elektrinou a plynom.
Európsky parlament bude schvaľovať riaditeľa agentúry a ten by mu mal súčasne predkladať pravidelne správu o svojej činnosti.
Sídlo agentúry bude v Bruseli.
Eluned MORGAN PSE GB Alejo VIDAL-QUADRAS EPP-ED ES Giles CHICHESTER EPP-ED GB Dokument: Vnútorný trh s elektrickou energiou
Číslo: A6-0191/2008
Procedúra: Postup spolurozhodovania 1. čítanie
Dokument: Podmienky prístupu do siete pre cezhraničné výmeny elektrickej energie
Číslo: A6-0228/2008
Procedúra: Postup spolurozhodovania 1. čítanie
Dokument: Agentúra pre spoluprácu energetických regulátorov
Číslo: A6-0226/2008
Procedúra: Postup spolurozhodovania 1. čítanie Text návrhu správy: Vnútorný trh s elektrickou energiou Text návrhu správy: Podmienky prístupu do siete pre cezhraničné výmeny elektrickej energie Text návrhu správy: Agentúra pre spoluprácu energetických regulátorov
-//EP//TEXT REPORT A6-2008-0191 0 NOT XML V0//SK
-//EP//TEXT REPORT A6-2008-0228 0 NOT XML V0//SK
-//EP//TEXT REPORT A6-2008-0226 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//SK
-//EP//TEXT IM-PRESS 20080603BRI30699 ITEM-004-SK DOC XML V0//SK
-//EP//TEXT IM-PRESS 20080603BRI30699 ITEM-006-SK DOC XML V0//SK
Doprava
Viac bezpečnosti pre chodcov a cyklistov na európskych cestách
2008-06-12 - 15:05
Európsky parlament bude na nadchádzajúcom plenárnom zasadnutí hlasovať o návrhu nariadenia, ktorým sa zavádza súbor noriem na posilnenie bezpečnosti chodcov a cyklistov na verejných komunikáciách.
Legislatíva zavádza nové technické požiadavky na osobné a úžitkové automobily, ako je systém asistencie pri brzdení, ktorý posilňuje účinnosť ABS.
Každý rok príde v EÚ o život najmenej 8 000 chodcov a cyklistov a ďalších 300 000 osôb utrpí zranenia na európskych cestách.
Európsky parlament preto bude na nadchádzajúcom plenárnom zasadnutí hlasovať o novom nariadení, ktoré si kladie za cieľ posilniť požiadavky zamerané na zvýšenie bezpečnosti zraniteľných užívateľov európskych ciest v prípade zrážky s motorovým vozidlom.
Parlamentný spravodajca, Francesco FERRARI (ALDE, IT), sa na znení tohto nariadenia dohodol s Radou.
Finálny text preberá prakticky všetky návrhy, ktoré k nemu predložil Parlament.
Nariadene sa bude vzťahovať na osobné automobily s maximálnym počtom 8 miest bez vodiča (kategória M1) a úžitkové automobily s maximálnou hmotnosťou 3,5 tony (kategórie N1).
Legislatíva reguluje taktiež systémy čelnej ochrany tak, aby bolo čo najviac znížené riziko zranenia chodcov a cyklistov.
Systém asistencie pri brzdení
Výrobcovia automobilov budú povinní zaručiť, aby automobily uvádzané na trh boli vybavené zariadením asistencie pri brzdení, BAS (Brake assistance system), ktorý sa aktivuje v prípade, ak vodič nestlačí brzdu dostatočne silne na spustenie systému ABS.
Pokiaľ ide o lehoty pre zavádzanie zmienených noriem, výrobcovia budú mať deväť mesiacov na to, aby vybavili týmto systémom všetky nové typy automobilov (modelov, ktoré doposiaľ nie sú na trhu).
Kompromisné znenie skracuje dobu pre vybavenie nových typov úžitkových vozidiel z 6,5 na 6 rokov.
V prípade nových automobilov (existujúcich modelov, ktoré doposiaľ neboli zaregistrované) sa táto lehota skracuje na dva roky.
Oproti 6 rokom, ktoré pôvodne navrhovala Európska komisia, sa 2-ročná lehota bude vzťahovať aj na automobily s hmotnosťou nad 2,5 tony (4x4).
Úžitkových vozidiel sa bude týkať 8-mesačná lehota.
Systémy čelnej ochrany
Vnútroštátne orgány odmietnu udeliť homologizáciu ES pre akýkoľvek z nových typov vozidiel či nových vozidiel vybavených systémom čelnej ochrany, ktoré nespĺňajú podmienky stanovené v nariadení.
Podmienky zahŕňajú aj súbor testov, ktoré majú vyhodnotiť prípadné dôsledky zrážky s chodcom, stanovenie bodu, pri ktorom dochádza k aktivácii ABS a kontrolu riadnej a spoľahlivej aktivácie systému asistencie pri brzdení.
Tieto ustanovenia budú uskutočnené v dvoch fázach.
Prvá fáza bude ukončená 31. decembra 2012 (Komisia pôvodne navrhovala lehotu do júna 2013).
Dĺžka trvania druhej fázy bude rôzna pre nové typy automobilov a nové automobily a bude sa riadiť taktiež druhom automobilu (osobné, úžitkové) a hmotnosťou (4 roky pre automobily s hmotnosťou nižšou ako 2,5 tony a 10,5 rokov pre automobily s vyššou hmotnosťou).
Systémy pre predchádzanie zrážok
Automobily vybavené systémom pre predchádzanie zrážok nebudú podliehať požiadavkám na testy, ktoré sú podmienkou pre získanie homologizácie ES.
Francesco FERRARI ALDE IT Dokument: Ochrana chodcov a iných zraniteľných účastníkov cestnej premávky
Číslo: A6-0081/2008
Procedúra: Postup spolurozhodovania 1. čítanie Text návrhu správy: Ochrana chodcov a iných zraniteľných účastníkov cestnej premávky
-//EP//TEXT REPORT A6-2008-0081 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//SK
-//EP//TEXT IM-PRESS 20080603BRI30699 ITEM-005-SK DOC XML V0//SK
-//EP//TEXT IM-PRESS 20080603BRI30699 ITEM-007-SK DOC XML V0//SK
Doprava
Zvýšenie bezpečnosti európskych diaľnic
2008-06-12 - 15:05
EP sa vyjadrí k návrhu smernice o riadení bezpečnosti diaľničnej infraštruktúry.
Poslanci sa na neformálnom rokovaní s Radou a Komisiou dohodli na kompromisnom znení, podľa ktorého môžu zlepšenie diaľničnej infraštruktúry dosiahnuť najlepšie členské štáty a to tak, že si sami zvolia najvhodnejší spôsob, ako to dosiahnuť.
Záväzné pokyny, ktoré boli súčasťou pôvodného návrhu, by podľa EP vytvárali zbytočnú administratívu záťaž a porušovali zásadu subsidiarity.
Návrh Komisie si kladie za cieľ modernizovať štandardy v oblasti riadenia bezpečnosti diaľničnej dopravy a stanoví hlavné smery a osvedčené postupy pre všetky fázy projektu infraštruktúry, vrátane hodnotenia dopadu a auditu bezpečnosti diaľničnej dopravy, riadenia bezpečnosti siete a bezpečnostných kontrol.
Výbor pre dopravu však v júni 2007 návrh Komisie zamietol a v júli 2008 vrátili poslanci v pléne návrh späť do výboru.
Parlament totiž dospel k názoru, že smernica v pôvodnom znení by porušovala zásadu subsidiarity a pokiaľ by pokyny v nej uvedené boli záväzné, vytvárali by zbytočne administratívnu záťaž.
V októbri 2007 preto Rada dopravu podporila návrh na prijatie smernice, ktorá by obsahovala pokyny len vo forme nezáväznej prílohy.
Na konci mája 2008 bola v rámci neformálnych trojstranných rokovaní uzavretá dohoda pre prvé čítanie.
Spravodajca, nemecký europoslanec Helmuth MARKOV (GUE/NGL, DE), preto predložil na hlasovanie v pléne príslušné pozmeňovacie návrhy, ktoré znenie tejto dohody zohľadňujú.
Výbor pre dopravu sa okrem toho domnieva, že smernica by sa mala obmedziť len na transeurópske siete a nemala by pokrývať celú diaľničnú infraštruktúru v Európe.
Hodnotenie a audit
Predložené pozmeňovanie návrhy sa týkajú hodnotenia dopadu bezpečnosti diaľničnej dopravy, ktoré by malo hrať kľúčovú úlohu pri výbere trás, kontrol úsekov s vysokou nehodovosťou a výskumu nevyhnutnom pre zvýšenie bezpečnosti európskych diaľnic.
Vývoj a demonštrácia komponentov, opatrení a metód (vrátane telematiky) a šírenie výsledkov výskumu hrajú podľa EP významnú úlohu pri zvyšovaní bezpečnosti diaľničnej infraštruktúry.
Poslanci sa ďalej domnievajú, že vodiči by mali byť upozorňovaní na úseky s vysokou nehodovosťou.
Dostatočné parkovacie kapacity
Parlament sa domnieva, že dostatočné množstvo parkovísk a odpočívadiel pozdĺž diaľnic je veľmi dôležité nielen pri predchádzaní trestných činov, ale aj pre bezpečnosť diaľničnej dopravy.
"Na parkoviskách si vodiči môžu vo vhodnej chvíli odpočinúť a pokračovať v ceste plne koncentrovaní", zdôrazňujú v tejto súvislosti europoslanci.
Zaistenie dostatočného množstva parkovísk a odpočívadiel by preto malo byť neoddeliteľnou súčasťou riadenia bezpečnosti diaľničnej infraštruktúry.
Rovnaké značky v Poľsku a Portugalsku
Poslanci taktiež pripomínajú, že členské štáty by mali zaistiť, aby boli v Poľsku i v Portugalsku umiestené značky upozorňujúce účastníkov dopravy na úseky diaľničnej infraštruktúry, na ktorých prebiehajú opravy a ktoré tak môžu ohroziť bezpečnosť účastníkov diaľničnej dopravy.
Tieto značky by súčasne mali zhŕňať aj svetelné značky, mali by sa nachádzať v bezpečnej vzdialenosti a spĺňať ustanovenia viedenskej dohody o dopravných značkách a signáloch.
Helmuth MARKOV GUE/NGL DE Dokument: Riadenie bezpečnosti cestnej infraštruktúry
Číslo: A6-0050/2008
Procedúra: Postup spolurozhodovania 1. čítanie Text návrhu správy: Riadenie bezpečnosti cestnej infraštruktúry
-//EP//TEXT REPORT A6-2008-0050 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//SK
-//EP//TEXT IM-PRESS 20080603BRI30699 ITEM-006-SK DOC XML V0//SK
-//EP//TEXT IM-PRESS 20080603BRI30699 ITEM-008-SK DOC XML V0//SK
Doprava
Inteligentné automobily môžu zachrániť tisíce ľudských životov
2008-06-12 - 15:05
Poslanci EP budú hlasovať o iniciatívnej správe, ktorá sa zaoberá inteligentnými automobilmi.
Výbor pre dopravu sa domnieva, že veľký potenciál týchto automobilov je v súčasnosti stále nevyužitý, a to aj napriek tomu, že systém palubného tiesňového volania by mohol v Európe zachrániť ročne 2 500 životov a systém elektronickej kontroly stability až 4 000 životov.
Poslanci preto zdôrazňujú potrebu zníženia ceny príslušných technológií a väčšej medializácie v tejto oblasti.
Poslanci v správe, ktorú vypracovala poslankyňa Zita GURMAI (PES, HU), zdôrazňujú, že systém inteligentných automobilov by mohol prispieť k výraznému zníženiu počtu úmrtí na európskych cestách (v súčasnej dobe je ich približne 41 000), k obmedzeniu dopravnej preťaženosti a pomohol by tiež pri riešení problémov v oblasti životného prostredia a verejného zdravia.
Nákladné systémy
Parlament s ľútosťou konštatuje, že miera rozšírenia inteligentných automobilov na trhu je stále príliš nízka.
Mnoho zákazníkov si tento systém nemôže dovoliť, a preto je podľa EP potrebné výrazne znížiť ich ceny.
Poslanci sa ďalej domnievajú, že je nutné poskytnúť verejnosti o inteligentných automobiloch lepšie a podrobnejšie informácie.
V tejto oblasti by mali hrať kľúčovú úlohu predajcovia automobilov, televízia a internet.
Celoeurópsky systém palubného tiesňového volania
Poslanci navrhujú zaviesť do roku 2010 celoeurópsky systém palubného tiesňového volania, tzv. eCall.
V prípade nehody systém eCall automaticky kontaktuje tiesňové služby a informuje ich o presnej polohe vozidla.
Podľa odhadov by po úplnom rozšírení tento systém mohol zachrániť v Európe každoročne až 2 500 životov.
Elektronická kontrola stability
Parlament žiada tiež zavedenie systému elektronickej kontroly stability (ESC).
ESC je počítačom ovládaná technológia zaisťujúca bezpečnosť vozidla, ktorá môže zabrániť zrážke tým, že zníži riziko šmyku.
Vďaka tomuto systému by bolo podľa odhadov možné zachrániť na európskych cestách až 4 000 životov ročne.
Poslanci preto podporujú cieľ dosiahnuť 100-percentú dostupnosť systému ESC v modelovom roku 2012.
IKT a životné prostredie
EP ďalej žiada Komisiu, aby vyvinula metodológiu na meranie dopadu informačných komunikačných technológií (IKT) na emisie CO 2 .
Domnievajú sa totiž, že týmto spôsobom by bolo možné obmedziť spotrebu palív a emisie.
Napríklad, adaptívny tempomat, ktorý prispôsobuje rýchlosť automobilu okolitej prevádzke, by mohol viesť celkovo až k 3% úspore paliva.
Prenosné a pohyblivé systémy
Parlament konštatuje, že sa zvýšilo používanie a dostupnosť prenosných alebo pohyblivých systémov zariadení založených na IKT a že trh s týmito zariadeniami aj naďalej trvalo rastie.
Poslanci v tejto súvislosti vyzývajú zúčastnené strany, aby pracovali na opatreniach vedúcich k zaisteniu bezpečného používania a inštalácie takýchto zariadení a k zjednodušeniu interakcie človek - stroj.
Vzdelávanie vodičov
Poslanci v neposlednom rade upozorňujú, že väčší pocit bezpečnosti často vedie vodiča k nezodpovednému riadeniu.
Domnievajú sa preto, že by sa mali prijať opatrenia zamerané na prevenciu a vzdelávanie vodičov v oblasti bezpečnosti cestnej premávky.
Zita GURMAI PSE HU Dokument: Smerom k bezpečnejšej, ekologickejšej a účinnejšej mobilite v Európe - práva správa o iniciatíve "Inteligentné vozidlo"
Číslo: A6-0169/2008
Procedúra: Iniciatívna správa Text návrhu správy: Smerom k bezpečnejšej, ekologickejšej a účinnejšej mobilite v Európe - prvá správa o iniciatíve "Inteligentné vozidlo"
-//EP//TEXT REPORT A6-2008-0169 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//SK
-//EP//TEXT IM-PRESS 20080603BRI30699 ITEM-007-SK DOC XML V0//SK
-//EP//TEXT IM-PRESS 20080603BRI30699 ITEM-009-SK DOC XML V0//SK
Inštitúcie
Schvaľovanie nových komisárov
2008-06-12 - 15:05
Európsky parlament bude v nadväznosti na vypočúvanie novo navrhnutých členov Komisie hlasovať o ich vymenovaní do funkcie.
Podpredsedovi Komisie Jacquesovi Barrotovi bude zverená oblasť spravodlivosti, slobody a bezpečnosti a bývalý poslanec Európskeho parlamentu Antonio Tajani bude vymenovaný za komisára pre dopravu.
O novo navrhnutých členoch Komisie sa bude hlasovať v stredu 18. júna v dopoludňajších hodinách.
Predchádzať mu bude vypočúvanie, na ktorom komisári zodpovedajú na písomného otázky poslancov.
Dotazník sa skladá z dvoch častí, zo všeobecnej časti súvisiacej s výkonom funkcie komisárov ako takej, a zo špecifickej časti, ktorá sa bližšie zaoberá oblasťou, za ktorú bude daný komisár zodpovedný.
Keďže Jacques Barrot zodpovedal všeobecnú časť už na začiatku svojho mandátu v roku 2004, bude odpovedať len na časť týkajúcu sa spravodlivosti, slobody a bezpečnosti.
Antoni Tajani, bývalý poslanec európskeho parlamentu, bol do funkcie člena Komisie navrhnutý po odchode Franca Frattiniho do vlády Silvia Berlusconiho.
Vzhľadom na to, že tieto dve funkcie sú nezlučiteľné, musel sa svojho poslaneckého mandátu vzdať.
Postup
Podľa Zmluvy o založení Európskeho spoločenstva schvaľuje členov Komisie, ako kolégium, Európsky parlament.
Ak sa v priebehu volebného obdobia jeden z komisárov svojho mandátu zriekne, bude na jeho post vymenovaný na zvyšné obdobie iný komisár, ktorého vymenuje Rada kvalifikovanou väčšinou.
V prípade, že je potrebné nahradiť jedného z členov Komisie v priebehu volebného obdobia, kontaktuje predseda Komisie predsedu Európskeho parlamentu, aby sa s ním dohodol, akým spôsobom zaistí vypočúvanie budúceho komisára pred EP.
Parlament sa súčasne zaviaže konať čo najrýchlejšie, aby mohol predsedu Komisie včas informovať o svojom postoji.
Rovnaký postup platí aj v prípade, ak dôjde k zmene oblasti, za ktoré je daný komisár zodpovedný.
Rokovací poriadok EP - voľba Komisie Členovia Komisie (2004 - 2009)
SK
2
LINK
http://ec.europa.eu/commission_barroso/index_sk.htm
-//EP//TEXT RULES-EP 20080519 RULE-099 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//SK
-//EP//TEXT IM-PRESS 20080603BRI30699 ITEM-008-SK DOC XML V0//SK
-//EP//TEXT IM-PRESS 20080603BRI30699 ITEM-010-SK DOC XML V0//SK
Európska rada
Rada a Komisia: stav príprav na júnové zasadnutie Európskej rady
2008-06-12 - 15:05
Poslanci EP budú v rámci prioritnej rozpravy diskutovať so zástupcami Rady a Komisie o prípravách na zasadnutie Európskej rady, ktoré sa bude konať 19. a 20. júna 2008.
Na programe rokovania sú otázky týkajúce sa stavu ratifikácie Lisabonskej zmluvy, politických dôsledkov zvyšovania cien potravín a implementácia agendy zo Solúna.
Na úvod plenárneho zasadnutia v stredu 18. júna oboznámia zástupcovia Rady a Komisie prítomných poslancov s programom rokovania nadchádzajúceho summitu predstaviteľov štátov vlád EÚ, ktorý sa bude konať 19. a 20. júna v Bruseli.
Prvým bodom rokovania Európskej rady bude bilancia ratifikácie Lisabonskej zmluvy.
Predsedníctvo predloží správu o stave príprav, ktoré prebiehajú v súlade so závermi Európskej rady z decembra 2007 tak, aby Lisabonská zmluva mohla byť uvedená do života bezprostredne po jej vstupe do platnosti v nadväznosti na ratifikáciu zo strany všetkých členských štátov.
V otázke zvyšujúcich sa cien potravín Európska rada zhodnotí súčasnú situáciu a posúdi jej dopad na Európsku úniu, vrátane prípadných dôsledkov pre rozvojovú, obchodnú, poľnohospodársku a energetickú politiku.
Pokiaľ ide o rozvoj vzťahov s krajinami západného Balkánu Európska rada posúdi realizáciu agendy zo Solúna a potvrdí európsku perspektívu krajín tohto regiónu.
Na základe nedávneho rozhodnutia Komisie následne prerokuje jednotlivé iniciatívy, ktoré si kladú za cieľ podporiť politický a hospodársky rozvoj týchto krajín.
V oblasti vonkajších vzťahov zhodnotia predstavitelia štátov a vlád pokrok dosiahnutý pri realizácii cieľov tisícročia a posúdia prijatie prípadných opatrení na urýchlenie činností v tejto oblasti.
V nadväznosti na vyhlásenie z marca 2008, Európska rada prerokuje taktiež otázku barcelonského procesu - Únie pre Stredozemie.
Zasadnutie Európskej rady 19. - 20.
6.
2008
SK
1
LINK
http://consilium.europa.eu/cms3_fo/showPage.asp?lang=SK&id=668&mode=g&name=
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//SK
-//EP//TEXT IM-PRESS 20080603BRI30699 ITEM-009-SK DOC XML V0//SK
-//EP//TEXT IM-PRESS 20080603BRI30699 ITEM-011-SK DOC XML V0//SK
Vonkajšie vzťahy
Summit EÚ - Rusko
2008-06-12 - 15:05
Poslanci Európskeho parlamentu si počas plenárneho zasadnutia vypočujú zástupcov Rady a Komisie, ktorí ich oboznámia s prípravami a programom nadchádzajúcej vrcholnej schôdzky EÚ - Rusko.
Hlavnou témou summitu bude otázka budúcej dohody o partnerstve a spolupráci, na ktorej znení dosiahla Rada kompromis.
Ďalšími bodmi rokovania zrejme bude konflikt medzi Ruskom a Gruzínskom kvôli Abchádzku a Južnému Osetsku a prehlásenie EP o prezidentských voľbách v Rusku.
Nasledujúca vrcholná schôdzka predstaviteľov Európskej únie a Ruska sa bude konať 26. a 27. júna 2008 na Sibíri.
Po istých výhradách zo strany Poľska a Litvy sa Rada dohodla na kompromisnom znení dohody o partnerstve a spolupráci s Ruskom, ktorá bude hlavnou témou summitu.
Ak Rusko vyjadrí súhlas so znením dohody, Rada je v zásade pripravená podpísať ju ešte tento mesiac.
Ďalším bodom rokovania bude s najväčšou pravdepodobnosťou otázka ruských intervencií v autonómnych republikách Abchádzko a Južné Osetsko v Gruzínsku.
Európsky parlament prijal na uplynulom plenárnom zasadnutí k tejto otázke spoločné uznesenie, v ktorom žiada Rusko, aby "okamžite stiahlo ďalšie jednotky z Abchádzka".
Európsky parlament neprijal od nástupu Dmitrija Medveďeva do prezidentského úradu žiadne spoločné uznesenie.
Preto sa zrejme zmieni aj o prezidentských voľbách, ktorých priebeh nepovažuje za úplne regulárny.
Uznesenie, ktoré Parlament prijme po rozprave so zástupcami Rady a Komisie, sa bude zaoberať taktiež otázkou nedostatočnej slobody tlače a obmedzovania občianskych slobôd.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//SK
-//EP//TEXT IM-PRESS 20080603BRI30699 ITEM-010-SK DOC XML V0//SK
-//EP//TEXT IM-PRESS 20080603BRI30699 ITEM-012-SK DOC XML V0//SK
Kultúra
Pakistanská právnička a obhajkyňa ľudských práv Asma Jahangir v EP
2008-06-12 - 15:05
Poslanci Európskeho parlamentu privítajú na slávnostnom plenárnom zasadnutí v stredu 18. júna osobitnú spravodajkyňu OSN pre slobodu náboženstva a vierovyznania, Asmu Jahangir, ktorá prijala pozvanie Parlamentu, aby vystúpila v pléne pri príležitosti Európskeho roka medzikultúrneho dialógu.
Asma Jahangir, pakistanská právnička a aktivistka v oblasti ľudských práv, venovala prevažnú časť svojho profesionálneho života boju za práva žien, detí a náboženských menšín v Pakistane.
Často pritom riskovala svoj život a osobnú bezpečnosť.
Vďaka svojej usilovnej pomoci ženám, ktoré sa už stali obeťami násilia zo strany svojich manželov či príbuzných, osobám obvineným z rúhania sa, a aj kvôli kritike na adresu politických strán, sa stala jednou z najkontroverznejších osobností Pakistanu.
Asma Jahangir je jednou z najhlasnejších kritikov pakistanských zákonov, podľa ktorých môže byť osoba obvinená z cudzoložstva či z rúhania sa odsúdená na trest smrti.
Nech už bol pôvodný zámer týchto zákonov akýkoľvek, ich uplatňovanie malo za následok uväznenie desiatok nevinných mužov a žien.
Ženy, ktoré sa stali obeťami znásilnenia, boli v mnohých prípadoch uväznené, zatiaľ čo páchatelia zostali na slobode.
Časté sú aj prípady uväznenia či smrti nevinných kresťanov, hinduistov a v niektorých prípadoch aj samotných moslimov.
Európsky rok medzikultúrneho dialógu
Európsky rok medzikultúrneho dialógu zahájil v slovinskej Ľubľane 8. januára 2008 spoločne s predsedom EP Hansom-Gertom PÖTTERINGOM slovinský premiér Janez JANŠA .
Cieľom tejto iniciatívy je podporiť dialóg medzi kultúrami, upevniť vzťahy medzi národmi a náboženstvami a posilniť povedomie o spoločnom základe pre spolužitie v Európe medzi európskymi občanmi.
Prvou z osobností, ktoré navštívili Európsky parlament v rámci Európskeho roka medzikultúrneho dialógu bol sýrsky duchovný vodca a najvyšší sunitský predstaviteľ Sýrie, Ahmed Badr El Din El Hassún, ktorý vo svojom prejave vydvihol človeka a ľudskú dôstojnosť.
Viac informácií o Asme Jahangir 2008 - Rok pre medzikultúrny dialóg
SK
1
LINK
http://www.unhchr.ch/html/menu2/7/b/execut/asma.htm
SK
2
LINK
http://ec.europa.eu/culture/portal/events/current/dialogue2008_en.htm
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080603BRI30699 FULL-TEXT DOC XML V0//SK
-//EP//TEXT IM-PRESS 20080603BRI30699 ITEM-011-SK DOC XML V0//SK
-//EP//TEXT IM-PRESS 20080603BRI30699 ITEM-COVER-SK DOC XML V0//SK
-//EP//TEXT IM-PRESS 20080603BRI30699 ITEM-001-SK DOC XML V0//SK
-//EP//TEXT IM-PRESS 20080603BRI30699 ITEM-002-SK DOC XML V0//SK
-//EP//TEXT IM-PRESS 20080603BRI30699 ITEM-003-SK DOC XML V0//SK
-//EP//TEXT IM-PRESS 20080603BRI30699 ITEM-004-SK DOC XML V0//SK
-//EP//TEXT IM-PRESS 20080603BRI30699 ITEM-005-SK DOC XML V0//SK
-//EP//TEXT IM-PRESS 20080603BRI30699 ITEM-006-SK DOC XML V0//SK
-//EP//TEXT IM-PRESS 20080603BRI30699 ITEM-007-SK DOC XML V0//SK
-//EP//TEXT IM-PRESS 20080603BRI30699 ITEM-008-SK DOC XML V0//SK
-//EP//TEXT IM-PRESS 20080603BRI30699 ITEM-009-SK DOC XML V0//SK
-//EP//TEXT IM-PRESS 20080603BRI30699 ITEM-010-SK DOC XML V0//SK
-//EP//TEXT IM-PRESS 20080603BRI30699 ITEM-011-SK DOC XML V0//SK
-//EP//TEXT IM-PRESS 20080603BRI30699 ITEM-012-SK DOC XML V0//SK
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20080603BRI30699 ITEM-COVER-SK DOC XML V0//SK
-//EP//TEXT IM-PRESS 20080603BRI30699 ITEM-001-SK DOC XML V0//SK
-//EP//TEXT IM-PRESS 20080603BRI30699 ITEM-002-SK DOC XML V0//SK
-//EP//TEXT IM-PRESS 20080603BRI30699 ITEM-003-SK DOC XML V0//SK
-//EP//TEXT IM-PRESS 20080603BRI30699 ITEM-004-SK DOC XML V0//SK
-//EP//TEXT IM-PRESS 20080603BRI30699 ITEM-005-SK DOC XML V0//SK
-//EP//TEXT IM-PRESS 20080603BRI30699 ITEM-006-SK DOC XML V0//SK
-//EP//TEXT IM-PRESS 20080603BRI30699 ITEM-007-SK DOC XML V0//SK
-//EP//TEXT IM-PRESS 20080603BRI30699 ITEM-008-SK DOC XML V0//SK
-//EP//TEXT IM-PRESS 20080603BRI30699 ITEM-009-SK DOC XML V0//SK
-//EP//TEXT IM-PRESS 20080603BRI30699 ITEM-010-SK DOC XML V0//SK
-//EP//TEXT IM-PRESS 20080603BRI30699 ITEM-011-SK DOC XML V0//SK
-//EP//TEXT IM-PRESS 20080603BRI30699 ITEM-012-SK DOC XML V0//SK
