Odpoveď pána Potočnika v mene Komisie
(22. decembra 2011)
Plán pre Európu efektívne využívajúcu zdroje, ktorý Komisia prijala 20. septembra, sa vzťahuje na kľúčové odvetvia a oblasti z hľadiska efektívneho využívania zdrojov, akými sú napríklad odpad, voda, nerasty, pôda, potraviny alebo výstavba Pre každú zo zahrnutých oblastí sa v pláne uvádzajú neodkladné opatrenia, ktoré má vykonať Komisia a členské štáty.
Tieto nové navrhované opatrenia by sa však mali vnímať ako doplnkové k existujúcim právnym predpisom.
V pláne sa zdôrazňuje, že na efektívnejšie využívanie zdrojov, napríklad pokiaľ ide o odpad, ovzdušie a vodu, je nevyhnutné, aby členské štáty úplne implementovali acquis Európskej únie.
Komisia nezamýšľa vypracovať usmernenia na efektívne využívanie zdrojov v každom odvetví.
