Denník : 07-06-2005
Redakcia: Zuzana Andrejčáková Tel. STR: (33) 388 17 4886 BRU: (32-2) 28 32 119 Sekretariát: Redakčná uzávierka: 18:35
Kódy parlamentných postupov
A
Správy a odporúčania
B
Rozhodnutia a ústne otázky
C
Dokumenty iných inštitúcií
*
Konzultačný postup
**I
Postup spolupráce (1. čítanie)
**II
Postup spolupráce (2. čítanie)
***
Postup súhlasu
***I
Postup spolurozhodovania (1. čítanie)
***II
Postup spolurozhodovania (2. čítanie)
***III
Postup spolurozhodovania (3. čítanie)
Skratky
- Politické skupiny: pozrite nasledujúcu stranu
BE
Belgicko
IT
Taliansko
PL
Poľsko
CZ
Česká republika
CY
Cyprus
PT
Portugalsko
DK
Dánsko
LV
Litva
SI
Slovinsko
DE
Nemecko
LT
Lotyšsko
SK
Slovenská republika
EE
Estónsko
LU
Luxembursko
FI
Fínsko
EL
Grécko
HU
Maďarsko
SE
Švédsko
ES
Španielsko
MT
Malta
UK
Veľká Británia
FR
Francúzsko
NL
Holandsko
IE
Írsko
AT
Rakúsko
V ý menn ý kurz
1 euro = 38,138 SKK slovenských korún .
Stav k 07.06.2005.
Politické skupiny Stav k 07.06.2005
PPE-DE
PSE
ALDE/ ADLE
Verts / ALE
GUE / NGL
IND / DEM
UEN
NI
Spolu
BE
6
7
6
2
3
24
CZ
14
2
6
1
1
24
DK
1
5
4
1
1
1
1
14
DE
49
23
7
13
7
99
EE
1
3
2
6
EL
11
8
4
1
24
ES
24
24
2
3
1
54
FR
17
31
11
6
3
3
7
78
IE
5
1
1
1
1
4
13
IT
24
16
12
2
7
4
9
4
78
CY
3
1
2
6
LV
3
1
1
4
9
LT
2
2
7
2
13
LU
3
1
1
1
6
HU
13
9
2
24
MT
2
3
5
NL
7
7
5
4
2
2
27
AT
6
7
2
3
18
PL
19
10
4
10
7
4
54
PT
9
12
3
24
SI
4
1
2
7
SK
8
3
3
14
FI
4
3
5
1
1
14
SE
5
5
3
1
2
3
19
UK
28
19
12
5
1
10
3
78
Spolu
268
200
88
42
41
36
27
30
732
* odchádzajúci poslanci: prichádzajúci poslanci: VILLIERS, Theresa 10.05.2005 BOWLES, Sharon Margaret 12.05.2005 HUHNE, Christopher 10.05.2005 LAVARRA, Vincenzo 24.05.2005 BRESSO, Mercedes 24.05.2005 RIVERA, Giovanni 25.05 HORTEFEUX, Brice 05.06.2005
Politické skupiny
PPE-DE
Skupina Európskej ľudovej strany (kresťanských demokratov) a Európskych demokratov
PSE
Socialistická skupina v Európskom parlamente
ALDE/ADLE
Skupina Aliancie liberálov a demokratov za Európu
GUE/NGL
Konfederatívna skupina Európskej zjednotenej ľavice - Nordická zelená ľavica
Verts/ALE
Skupina zelených/Európska slobodná aliancia
UEN
Skupina Únie za Európu národov
IND/DEM
Skupina nezávislosť/demokracia
NI
nezávislí poslanci
Energetika
Transeurópske siete v energetike
Anne LAPERROUZE (ALDE, FR)
Transeurópske siete v energetike
Dokument.: A6-0134/2005
Procedúra : Spolurozhodovací postup, 1.čítanie
Diskusia: 06.06.2005
Európska únia financuje určité projekty zmerané na infraštruktúru elektriny a plynu a ročne pri tom vynaloží približne 25 miliónov Euro na súvisiace podporné štúdie.
Väčšina z týchto projektov prekračuje národné hranice, alebo sa dotýka viacerých členských štátov súčasne.
Parlament preto dnes schválil správu poslankyne Anny LAPERROUZE (ALDE, FR), ktorej cieľom je aktualizácia a prehodnotenie zoznamov prioritných projektov v rámci transeurópskych sietí v oblasti energetiky, ako aj vyjasnenie úlohy Európskeho koordinátora pre túto sféru.
Účelom je nahradenie dvoch starších smerníc aktualizovanými pravidlami a zahrnutie projektov nevyhnutných na prepojenie nových členských štátov na vnútorný trh elektriny a plynu.
Text identifikuje projekty spoločného záujmu, ako aj tie, ktoré budú mať v najbližších rokoch prioritu.
Čo sa týka návrhu Komisie na dezignáciu Európskeho koordinátora, ktorý by vystupoval v jej mene v prioritných projektoch, poslanci požadujú ubezpečenie, že takýto koordinátori budú menovaní len v prípade, že by mali byť projekty implementované za obzvlášť komplexných a zložitých podmienok.
Kontaktná osoba: Constanze Beckerhoff (Štrasburg) tel.: (33-3) 881 73780 (Brusel ) tel.: (32-2) 28 44302 (32) 0498.983.550 e-mail: indu-press@europarl.eu.int
Spotreba energie a energetické služby
Mechtild ROTHE (PSE, DE)
Účinnosť konečnej spotreby energie, energetické služby
Dokument.: A6-0130/2005
Procedúra : Spolurozhodovací postup, 1.čítanie
Diskusia: 06.06.2005
Parlamentné plénum sa v pondelok 6.júna zaoberalo správou poslankyne Mechtildy ROTHE (PSE, DE), ktorej text požaduje flexibilnejší prístup a prísnejšie vytýčenie cieľov, s cieľom naviesť členské štáty na šetrenie energie.
Tieto požiadavky majú za cieľ zefektívnenie využívania energie v konečnej fáze spotreby.
Poslanci správu schválili počas zasadnutia 7.júna .
Počas rozpravy spravodajkyňa ROTHE zdôraznila skutočnosť, že dobré energetické systémy sú pre EÚ veľmi dôležitým zdrojom energie - bez výpadkov energie má EÚ totiž 20 až 30 percentný potenciál šetrenia.
Komisia navrhovala, aby boli členské štáty novou smernicou donútené ušetriť ročne 1% z energie poskytovanej alebo predanej konečným spotrebiteľom.
Poslanci sa však rozhodli pre ambicióznejšie záväzné ciele stanovené vždy na obdobie 3 rokov.
"V rokoch 2006 až 2015 by sa mal usporiť celkový objem energie vo výške 11,5%", tvrdia údaje prijatej správy.
V rokoch 2006 až 2009 treba podľa poslancov celkovo ušetriť najmenej 3 %.
To má dať členským štátom čas zaviesť úspešné programy zvýšenia účinnosti využívania energie, energetické služby a iné opatrenia zamerané na zvýšenie účinnosti využívania energie.
V období nasledujúcich troch rokov (2009 až 2012) by mali úspory stúpnuť na najmenej 4% (čo zodpovedá ročnému priemeru 1,3%) a nakoniec v rokoch 2012 až 2015 by mali úspory energie dosiahnuť 4,5% (ročný priemer 1,5%).
Eurokomisár Andris PIEBALGS v rozprave podčiarkol dôležitosť záväzných cieľov a vyjadril svoje presvedčenie, že sa Komisii a Parlamentu podarí o tomto bode presvedčiť členské štáty v Rade.
Podľa odhadov Komisie by ušetrenie 1% energie ročne pomohlo o polovicu znížiť emisie CO 2 a umožniť tak EÚ dodržať podmienky Kjótskeho protokolu požadujúceho 8% zníženie emisií v EÚ počas rokov 2008-2012.
Poslanci sú presvedčení, že Komisia musí mať možnosť zaviesť rôzne záväzné národné ciele pre zvýšenie účinnosti využívania energie založené na báze energetických ziskov členských štátov a ich potenciálu dospieť k takýmto ziskom.
Žiadajú tiež vypracovanie jasného, transparentného a nebyrokratického systému na kontrolu snáh členských štátov v tejto oblasti a odporúčajú zintenzívniť informovanosť a poradenstvo pre verejnosť o možných spôsoboch šetrenia energie.
Okrem toho by sa podľa pléna mali zaviesť také opatrenia, ktoré by podporili vytvorenie skutočného trhu v oblasti energetických služieb.
Preto poslanci odsúhlasili časť návrhu, ktorá požaduje aby členské štáty zabezpečili aktívnu podpora energetických služieb ako súčasti predaja energie zákazníkom, buď priamo, alebo cez iných poskytovateľov energetických služieb.
Odmietli však požiadavku Komisie, aby museli byť zákazníkom bezplatne poskytované energetické audity za účelom prehodnotenia ich potrieb šetrenia energie.
Kontaktná osoba: Constanze Beckerhoff (Štrasburg) tel.: (33-3) 881 73780 (Brusel ) tel.: (32-2) 28 44302 (32) 0498.983.550 e-mail: indu-press@europarl.eu.int
Spravodlivosť a vnútorné záležitosti
Boj proti terorizmu
Jaime María MAYOR OREJA (PPE/DE, ES)
Teroristické útoky: prevencia, príprava a odpoveď
Dokument.: A6-0166/2005
Procedúra : Iniciatívna správa
Diskusia: 07.06.2005
Stavros LAMBRINIDIS (PSE, EL)
Ochrana najdôležitejšej infraštruktúry v rámci boja proti terorizmu
Dokument.: A6-0161/2005
Procedúra : Iniciatívna správa
Diskusia: 07.06.2005
Mario BORGHEZIO (IND/DEM, IT)
Boj proti financovaniu terorizmu
Dokument.: A6-0159/2005
Procedúra : Iniciatívna správa
Diskusia: 07.06.2005
Antoine DUQUESNE (ALDE, BE)
Výmena údajov o boji terorizmu a ďalším vážnym formám kriminality
Dokument.: A6-0162/2005
Procedúra : Konzultačný postup
Diskusia: 07.06.2006
Antoine DUQUESNE (ALDE, BE)
Výmena informácií o teroristických trestných činoch
Dokument.: A6-0160/2005
Procedúra : Konzultačný postup
Diskusia: 07.06.2005
Antoine DUQUESNE (ALDE, BE)
Výmena informácií a spravodajských informácií tykajúcich sa teroristických útokov
Dokument.: A6-0165/2005
Procedúra : Iniciatívna správa
Diskusia: 07.06.2005
Otázka na ústnu odpoveď: Karl-Heinz FLORENZ (PPE/DE, DE)
Dokument.: B6-0243/2005 B6-0244/2005
Diskusia: 07.06.2005
Európsky parlament na júnovom plenárnom zasadnutí v Štrasburgu prerokoval a schválil aj balík správ k Akčnému plánu proti terorizmu, ktorým sa bude zaoberať Európska Rada na summite 16. a 17. júna v Bruseli.
Odporúčania schválené plénom sa zameriavajú na rôzne aspekty prevencie a reakcie na teroristické útoky.
Prevencia a príprava voči terorizmu
Správa Jaimeho M. MAYORA OREJA (PPE/DE, ES) odporúča, aby bola prevencia založená na informovanosti, verejnej diskusii o hrozbách terorizmu, kolektívnom odmietnutí terorizmu ako politickej stratégie a analýze tvrdení, ktorými sa niekedy ospravedlňuje neodsudzovanie terorizmu.
Zároveň je potrebné klásť dôraz na to, aby sa pravá povaha hrozieb nezveličovala a nevyvolávali sa falošné poplachy a strach.
Aj z tohto dôvodu bol už počas hlasovania vo Výbore zamietnutý návrh spravodajcu MAYORA OREJA presadzujúci "kampaň zameranú na zvýšenie informovanosti a vytvorenie postojov týkajúcich sa závažnosti tohto fenoménu" .
Poslanci naopak súhlasili s jeho návrhom, aby mal Európsky koordinátor protiteroristických opatrení dostatok prostriedkov nutných na koordináciu okamžitej reakcie na každý útok.
Únia by podľa výboru EP mala tiež posilniť pilotný projekt pomoci obetiam terorizmu tým, že by sa z neho stala trvalá rozpočtová položka.
Ochrana najdôležitejšej infraštruktúry
Schválením správy Stavrosa LAMBRINIDISA (PSE, EL) sa Parlament vyslovil za koordináciu únijnej stratégie ochrany zraniteľnej infraštruktúry pri teroristických útokoch či prírodných katastrofách.
Poslanci navrhujú harmonizáciu národných opatrení a vytvorenie Európskeho programu ochrany dôležitej infraštruktúry.
Financovať by ho mali členské štáty a/alebo majitelia infraštruktúry resp. jej operátori.
EP zároveň členské štáty vyzýva k výmene informácií o akýchkoľvek hrozbách a k vytvoreniu systému včasnej výstrahy.
Konečnú zodpovednosť však podľa poslancov majú mať majitelia či operátori zodpovední za denno-denný chod danej infraštruktúry za "asistencie, inštruktáže, podpory a monitoringu EÚ a členských štátov" ak ide o všetky úrovne verejnej moci.
Boj proti financovaniu terorizmu
Bojom proti financovaniu terorizmu sa zaoberá správa Mária BORGHEZIA (IND/DEM, IT).
Teroristi podľa neho často zneužívali prostriedky charitatívnych zbierok, pričom v niektorých prípadoch o tom darcovia či vedenie neziskových organizácií nevedeli a v iných prípadoch išlo naopak o vedomé zastrešovanie teroristických operácií.
Podľa správy by preto Európska únia mala stanoviť štandardné postupy na zabezpečenie maximálnej transparentnosti, podľa ktorých by sa smeli používať výlučne oficiálne bankové účty a iné formálne prostriedky prevodu peňazí.
Za najnaliehavejšie opatrenie však správa označuje revíziu smernice zaoberajúcu sa problematikou prania špinavých peňazí tak, aby sa vzťahovala aj na financovanie terorizmu.
Parlament takúto novelu schválil v prvom čítaní 26.mája na svojom plenárnom zasadnutí v Bruseli.
Akčný plán na boj proti terorizmu
Správa spravodajkyne Rosy DÍEZ GONZÁLEZ (PES, ES) navrhla zriadenie zvláštneho oddelenia pre pomoc obetiam terorizmu, za ktorý by zodpovedal Koordinátor EU pre boj proti terorizmu.
Dodatočný návrh spravodajkyne na zriadenie tzv. Európskeho fóra, na ktorom by dostali hlas obete terorizmu, však poslanci zamietli .
Plénum tiež odmietlo jej návrh, aby "teroristické útoky spadali do jurisdikcie Medzinárodného trestného tribunálu" .
V odsúhlasenom texte však ponechali návrh spravodajkyne, aby sa takéto zločiny nepremlčovali, odrážajúc tak presvedčenie, že činy tohto typu sú najvážnejšími a najneprípustnejšími činmi proti ľudskosti.
Výmena informácií o teroristických činoch
V ďalších dvoch schválených správach - oboch vypracovaných spravodajcom Antoinom DUQUESNE (ALDE, BE) - sa Parlament priklonil k návrhom Európskej komisie a Švédskej vlády na zlepšenie výmeny informácií o boji proti terorizmu a ďalších formách závažnej trestnej činnosti.
Komisia uprednostňuje sústreďovanie všetkých relevantných dát Európskym policajným úradom (EUROPOL) a Európskym orgánom pre justičnú spoluprácu (EUROJUST) v Haagu.
Švédsko namiesto centralizácie navrhuje výmenu údajov medzi členskými štátmi.
Obe správy spresňujú aspekty súvisiace s výmenou informácií o osobách odsúdených za terorizmus.
Parlament sa rozhodol trvať na tom, že EUROPOL a EUROJUST by mali dostávať informácie už o prvotnom odsúdení, teda ešte pred prípadným odvolaním sa, resp. vyčerpaním všetkých opravných prostriedkov.
Ochrana údajov v dnešnej rozprave zohrala takisto významnú rolu.
Parlament v nej požiadal Komisiu, aby prijala princípy upravujúce zber a spracovávanie údajov.
Schválená správa obsahuje aj odporúčania Rade, aby členské štáty proti terorizmu postupovali systematickejšie a koordinovanejšie.
Radu vyzýva, aby sa dohodla na príručke postupov pre policajtov, týkajúcej sa výmeny informácií a zriadila nástroj na výmenu poznatkov tajných služieb.
Navrhuje sa tiež harmonizácia pravidiel ochrany údajov v súlade s princípmi Haagskeho programu a vytvorenie Európskeho registra rozsudkov.
Kontaktná osoba: Maria Andrés Marìn (Štrasburg) tel.: (33-3) 881 73603 (Brusel ) tel.: (32-2) 28 44299 (32) 0498.983.590 e-mail: libe-press@europarl.eu.int
Uchovávanie telefonických dát a internetových správ za účelom vyšetrovania terorizmu.
Alexander PICKART ALVARO (ALDE, DE)
Prevencia, vyšetrovanie, odhaľovanie a stíhanie priestupkov a trestných činov vrátane terorizmu
Dokument.:A6-0000/2005
Procedúra : Konzultačný postup
Diskusia: 07.06.2005
Poslanci dnes v pléne odmietli návrh 4 členských štátov EÚ uchovávať údaje o používaní telefónov a internetu za účelom prevencie, vyšetrovania, odhaľovania a stíhania priestupkov a trestných činov vrátane terorizmu.
Francúzsko, Veľká Británia, Írsko a Švédsko predložili spoločný návrh, v ktorom okrem iného požadovali, aby operátori museli uchovávať dáta o používaní pevných telefónnych liniek, mobilných telefónov (vrátane SMS) a pripojenia na internet najmenej 12 a najdlhšie 36 mesiacov za účelom poskytovania týchto údajov v rámci súdnej spolupráce pri vyšetrovaní teroristických činov.
Toto opatrenie sa nemalo vzťahovať na samotný obsah komunikácie, ale len na potrebné záznamy.
Na základe správy predloženej spravodajcom Alexandrom Nunom ALVAROM (ALDE, DE) však Parlament iniciatívu zamietol.
Poslanci v pléne mali totiž pochybnosti o vhodnosti a právnom základe predloženého návrhu.
Počas rozpravy oznámil prítomný Eurokomisár Franco FRATTINI , že Komisia plánuje do leta predložiť nový návrh, vypracovaný na inom právnom základe.
Minister Nicolas SCHMIT sa zas za Radu vyjadril, že budú aj naďalej trvať na pôvodnom návrhu.
Parlament teda predložený text vrátil Výboru pre občianske slobody, spravodlivosť a vnútorné záležitosti na opätovné prerokovanie.
Kontaktná osoba: Maria Andrés Marìn (Štrasburg) tel.: (33-3) 881 73603 (Brusel ) tel.: (32-2) 28 44299 (32) 0498.983.590 e-mail: libe-press@europarl.eu.int
Rozpočtová kontrola
Ochrana finančných záujmov Spoločenstva a boj proti podvodom
Herbert BÖSCH (PSE, AT)
Ochrana finančných záujmov Spoločenstva a boj proti podvodom
Dokument.: A6-0151/2005
Procedúra : Iniciatívna správa
Diskusia: 06.06.2005
Členské štáty únie musia urobiť viac v boji proti podvodom a urýchliť navrátenie finančných prostriedkov z únijných fondov, ktoré boli minuté nelegálne.
Takéto je hlavné posolstvo výročnej správy Herberta BÖSCHA (PSE, AT) o ochrane finančných záujmov Spoločenstva a boji proti podvodom, ktorú dnes, 7.júna, schválil Európsky parlament.
BÖSCHOVA výročná správa uvádza, že v roku 2003 informovali členské štáty o nezrovnalostiach a podvodoch v celkovej výške 922 miliónov Euro.
Správa sa zameriava na škody vzniknuté pašovaním cigariet, neoprávneným využívaním fondov a činnosťou Európskeho úradu pre boj proti podvodom (OLAF).
Pašovaním cigariet prišla podľa odhadov Únia v roku 2003 o 200 miliónov Euro.
Parlament v tejto súvislosti privítal dohodu Európskej komisie s koncernom Philip Morris o spoločnom boji proti pašovaniu a vyzval členské štáty EÚ, aby sa k nej pripojili.
Schválením správy vyzvali poslanci aj k užšej spolupráci medzi členskými štátmi v boji proti tejto forme organizovaného zločinu.
Poslanci tiež vyjadrili svoju nespokojnosť s mierou návratnosti financií v prípadoch vyšetrovaných OLAF-om.
Z odhadovaných škôd vo výške 5,34 miliárd eur bolo spätne získaných zatiaľ len asi 100 miliónov eur, čo predstavuje iba 1,87% celkovej odhadnutej sumy škôd.
Parlament kladie zodpovednosť za túto situáciu predovšetkým na členské štáty.
Ich správy sú podľa EP neporiadne a neurobili dosť pre ochranu finančných záujmov Spoločenstva.
Činnosť OLAFU sa podľa Parlamentu musí sústrediť na prešetrovanie inštitúcií EÚ a výdavkov spravovaných priamo Komisiou.
Poslanci od Komisie a Rady do 31. decembra 2005 očakávajú konkrétne návrhy týkajúce sa budúcej úlohy OLAF-u v súvislosti s činnosťou Európskeho orgánu pre justičnú spoluprácu (EUROJUST) a Európskeho prokurátora.
Rozpočet
Stanovisko parlamentu k rozpočtu Únie na roky 2007 - 2013
Reimer BÖGE (PPE/DE, DE)
Politické výzvy a rozpočtové prostriedky rozšírenej Únie 2007 - 2013
Dokument.: A6-0153/2005
Procedúra : Iniciatívna správa
Diskusia: 07.06.2005
Ak sa chce Európska únia stať významným politickým a ekonomickým hráčom na svetovom poli, musí si na to zabezpečiť aj dostatok finančných prostriedkov.
Toto je základné východisko súčasných debát o návrhu dlhodobého rozpočtu EÚ, nazývanom aj pojmom "Finančné perspektívy Spoločenstva", o ktorom dnes poslanci diskutovali počas dlhej rozpravy v pléne.
V tomto roku sa musí vyjednať dlhodobý rozpočet na roky 2007 - 2013 a rokovania o dohode sú o to komplikovanejšie, že ide o rozpočet pre Úniu 25 členských štátov.
Predstavy Parlamentu, Komisie a Rady sa však v mnohých bodoch navzájom líšia a preto bude potrebné nájsť čo najlepšie riešenie v rámci možných kompromisov.
Podľa väčšiny poslancov tzv.
"Dočasného výboru pre politické výzvy a rozpočtové prostriedky rozšírenej únie", zodpovedného za správu k rozpočtu, je napríklad dôležitý princíp solidarity (ktorý je nevyhnutný na to, aby sa mohli vyrovnávať rozdiely medzi novými členskými štátmi a ostatnými, oveľa rozvinutejšími regiónmi Európy); ako aj podpora výskumu a vzdelávania; či finančná podpora iných oblastí sveta s cieľom udržania si istého politického vplyvu EÚ vo svete.
So zámerom zladiť funkčné obdobie Komisie a Parlamentu navrhla správa spravodajcu Reimera BÖGEHO (PPE/DE, DE), aby nový finančný rámec tentoraz platil len do roku 2011 a aby aj tie ďalšie boli iba päťročné.
Vzhľadom k tomu, že BÖGEHO podnet podporil Dočasný výbor veľkou väčšinou hlasov, počíta sa s podobne jasnou podporou aj v pléne.
Ako priority správa určila súdržnosť regiónov, hospodársky rast, zvýšenie zamestnanosti a udržateľný vývoj Únie.
V súvislosti s týmito prioritami výbor v BÖGEHO správe navrhuje stanoviť položku "platby" na 1,07% hrubého národného príjmu (GNI) - čo predstavuje 883 miliárd euro - a v položke "záväzky" navrhuje 1,18% GNI - teda 975 miliárd euro.
Komisia naproti tomu navrhuje tieto hodnoty stanoviť na 1,14 % GNI pri platbách a 1,24 % GNI pri záväzkoch.
Šesť členských štátov, označovaných aj pojmom "čistý platcovia" tzv. ("net contributors") má ešte vzdialenejší návrh vyjadrený hodnotami 0,91 % GNI pri platbách a 1 % GNI pri záväzkoch.
Medzi "čistých platcov" sa zaraďuje Nemecko, Francúzsko, Veľká Británia, Rakúsko, Holandsko a Švédsko a toto pomenovanie vychádza z faktu, že tieto krajiny v súčasnosti prispievajú do rozpočtu únie väčšou sumou, než akú z neho čerpajú.
Spravodajca BÖGE sa vyjadril, že má pochybnosti o tom, či by sumy navrhované členskými štátmi stačili na pokrytie skutočných potrieb EÚ.
Varoval napríklad, že ak sa výdavky nestanovia na aspoň 1,07% GNI, množstvo prioritných politík tým rozhodne utrpí.
Predseda Parlamentu José BORREL FONTELLES (PSE, ES) už členské štáty upozornil, že "bez dohody s Parlamentom nový finančný rámec nebude" a Parlament nebude akceptovať dohodu, ktorá by tak výrazne priškrcovala financie.
Ak by dohoda nebola možná, existujú dve možné alternatívy.
Buď by sa Únia vrátila k ročným rozpočtom s väčším vplyvom Parlamentu, no utrpeli by tým najmä tí, ktorí profitujú z Európskych fondov (a teda výskumníci, študenti, či chudobnejšie regióny), alebo by sa pokračovalo na základe súčasného rozpočtu, a to tak, že by sa súčasný rozpočtový strop prispôsobil na základe určitých kritérií.
Tým by však došlo k zápornej miere rastu a v platnosti by zostali v súčasnosti platné rozpočtové kapitoly.
Počas rozpravy v pléne sa spravodajca Reimer BÖGE (PPE/DE, DE) vyjadril v rovnakom duchu ako predseda Parlamentu.
Zopakoval, že bez súhlasu Parlamentu žiaden rozpočet nebude.
Dodal však, že Parlament nebude za takéto riešenie za každú cenu.
"Chceme reformu rozpočtu, paralelné obdobie mandátu Parlamentu a Komisie, a tiež aby boli práva Parlamentu v oblasti rozpočtu zachované. "
Zdôraznil, že hlavným zámerom musí byť rozpočtová disciplína a dôležitými prioritami nového rozpočtového rámca musí byť výskum a rozvoj.
Poslancov v pléne potom poprosil, aby v hlasovaní naplánovanom na nasledujúci deň schválili odporúčania jeho správy.
V mene Rady vystupujúci Nicolas SCHMIT ocenil "realizmus a koherentnosť" BÖGEHO správy.
Škrty v politikách súdržnosti označil za nevyhnutné rovnako ako dostatok prostriedkov na dosiahnutie revidovaných cieľov Lisabonskej stratégie, najmä hospodárskeho rastu, zamestnanosti, výskumu a sociálnej reformy.
Podľa predsedu Komisie Josého Manuela BARROSA existuje medzi Parlamentom a Komisiou "široký konsenzus" .
Dávajúc do kontextu diskusie o rozpočte a situáciu Únie po referendách vo Francúzsku a Holandsku sa vyjadril, že pri schvaľovaní finančných prostriedkov ide o "šancu ukázať, že dokážeme spoločne dosiahnuť zhodu, aby sme Európu znovu dali do pohybu".
Kompromis s členskými štátmi BARROSO označil za nutný, nie však za cenu "škrtov v oblasti solidarity".
Zo slovenských poslancov vystúpil v rozprave poslanec Sergej KOZLÍK (NI, SK).
"Európska únia nemá k dispozícii ideálne mechanizmy tvorby, ani smerovania zdrojov, a nemá ani prepracovane 10 - 20 ročné výhľady jednotlivých hospodárskych a ďalších politík" , začal svoje vystúpenie a odvolal sa na príklad dlhodobo neefektívne riadeného poľnohospodárstva.
Za tohto stavu podľa neho ani Dočasný výbor, ani spravodajca BÖGE, aj napriek enormnej práci, ktorú počas svojho príhovoru ocenil, nemohli dosiahnuť viac ako dosiahli - "kompromis, ktorý ma šancu prejsť hlasovaním v Európskom parlamente."
Poukazujúc na odlišné predstavy Parlamentu a Rady v oblasti zdrojov rozpočtu vyslovil svoj názor, že to ukazuje, že v budúcnosti nepôjde ani tak o indexové ukazovatele objemu disponibilných prostriedkov, ako o korektné mechanizmy ich rozdeľovania.
Preto bude podľa poslanca KOZLÍKA cesta ku konečnej dohode v oblasti finančného výhľadu EÚ ešte značne zložitá.
Po rozprave a zajtrajšom hlasovaní v pléne bude konečný názor Europoslancov na budúci rozpočet tlmočiť Európskej Rade predseda Parlamentu.
Urobí tak na jej summite konajúcom sa 16. a 17. júna v Bruseli.
Kontaktná osoba: Jean-Yves Loog (Štrasburg) tel.: (33-3) 881 76712 (Brusel ) tel.: (32-2) 28 44652 (32) 0498.983.589 e-mail: budg-press@europarl.eu.int
