Výbor EP trvá na zákaze obchodovania s nelegálne vyťaženým tropickým drevom
Životné prostredie
2010-05-11 - 18:32
Ako zastaviť ilegálnu ťažbu a ilegálny predaj dreva Tropické drevo je veľmi tvrdé a odolné Ročne sa nelegálne vyťaží 350 až 650 miliónov metrov kubických dreva Parlamentný výbor pre životné prostredie opätovne požaduje zákaz obchodovania s nelegálne vyťaženým drevom z tropických pralesov.
Poslanci tak vyslovujú nespokojnosť so zmenami, ktoré v návrhu zákona presadili ministri pre životné prostredie z krajín EÚ.
Autorka parlamentnej správy, britská poslankyňa zo skupiny zelených Caroline Lucas zdôrazňuje, že na hlavných bodoch textu sa vo výbore zhodli zástupcovia väčšiny politických skupín.
Ide predovšetkým o zákaz obchodovania s nelegálne vyťaženým tropickým drevom, rozšírenie povinností ohľadom označovania pôvodu výrobkov a stanovenie minimálnych noriem pre sankcie.
Obľúbený cieľ nelegálnej ťažby
Tropické drevo sa v mnohých prípadoch ťaží nelegálne, čo spôsobuje úbytok dažďových pralesov a pokles ceny dreva.
Odhaduje sa, že 20 až 40 % dreva pochádza práve z nelegálneho výrubu.
Hovoríme o odhadoch, pretože pravidlá označovania pôvodu nie sú dostatočne prísne.
Tropické drevo je obľúbené najmä kvôli svojmu vzhľadu, tvrdosti a odolnosti.
Ide napríklad o tíkový záhradný nábytok, mahagónovú skriňu, či okenné rámy z meranti.
Alternatívou by mohol byť európsky dub, no jeho cena je pomerne vysoká.
Poslanci trvajú na zákaze
Európsky parlament zákaz obchodovania s nelegálne vyťaženým tropickým drevom žiadal ešte v apríli 2009.
Ministri krajín EÚ však požiadavky novej legislatívy značne zmiernili.
Text tak už neobsahoval zákaz obchodovania a bližšie neurčoval sankcie.
Keďže sa názory Parlamentu a Rady značne odlišovali, návrh sa vrátil späť k poslancom.
Parlamentný výbor 4. mája 2010 schválil novú verziu návrhu, ktorá vracia do hry požiadavky poslancov z prvého čítania.
Parlament by mal o návrhu hlasovať na plenárnom zasadnutí v júli.
Medzitým by sa mali začať rokovania s Radou, aby sa našlo také znenie textu, ktoré by bolo prijateľné pre obe strany.
20100507STO74261 Tlačová správa po hlasovaní vo výbore (anglicky) Schválenie textu v EP v prvom čítaní (apríl 2009) Poslanci chcú zakázať dovoz nelegálne vyťaženého tropického dreva
SK
1
EUROPARL-TV
http://www.europarltv.europa.eu/swf/EmbedPlayer.swf?vid=e3c40f27-7675-49ff-8b16-8abb22387591 &cid=0c8dedcf-1098-46c9-9b85-6f2b0f0b120d&lang=sk&bitrate=512&loop=off&autoplay=off&startVolume=medium&showTitle=on&showBottom=off
-//EP//TEXT IM-PRESS 20100503IPR74018 0 NOT XML V0//SK
-//EP//TEXT TA P6-TA-2009-0225 0 NOT XML V0//SK
-//EP//TEXT IM-PRESS 20080930STO38425 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
