Utorok v plenárnom zasadnutí: nešírenie jadrových zbraní, teľacie mäso a bezpečnosť letectva
Inštitúcie
2007-03-14 - 13:23
Poslanci sa zaoberali aj on-line hudobným trhom v EÚ
V druhý deň plenárneho zasadnutia sa poslanci zaoberali najmä otázkou označovania teľacieho mäsa a tiež návrhom na rozšírenie pôsobnosti Európskej agentúry pre bezpečnosť letectva.
Na programe bola aj problematika nešírenia jadrových zbraní, pri ktorej poslanci vyzvali všetky štáty, ktorých zaväzuje zmluva o nešírení jadrových zbraní, aby svoje záväzky dodržiavali.
V rozprave, ktorá sa týkala témy nešírenia zbraní hromadného ničenia, odzneli požiadavky poslancov, aby bol Parlament lepšie informovaný a tiež viac zahrnutý do prípravy hodnotiacej konferencie Zmluvy o nešírení jadrových zbraní v roku 2010.
Prípravný výbor k tomuto podujatiu sa zíde už koncom apríla vo Viedni a poslanci by radi v delegácii Európskej únii videli aj niektorých svojich kolegov z pléna.
Čo presne je teľacina?
Na prvý pohľad môže byť odpoveď na tuto otázku jednoduchá.
Teľacina je mäso, ktoré pochádza z teliat.
Každý členský štát má však iné chovateľské a spotrebiteľské návyky, ktoré celú vec komplikujú.
Vek zvieraťa pri porazení, podobne ako druh krmiva totiž vplývajú na chuť aj vôňu mäsa.
Komisia prišla s návrhom tieto pravidlá zosúladiť a maximálny vek porazeného teľaťa stanovila na 12 mesiacov.
Poslanci návrh privítali, chýba im však režim sankcií.
Navrhujú preto opatrenia, ktoré členským štátom poskytnú možnosť vyvážených a odrádzajúcich sankcií v prípade porušenia stanovených pravidiel.
Letecká bezpečnosť
Od roku 1992 je za typové osvedčovanie lietadiel, motorov a vrtúľ v EÚ zodpovedná Európska agentúra pre bezpečnosť letectva.
Návrh Komisie odporúča rozšíriť pôsobnosť tejto agentúry s tým, aby pod ňu spadalo aj licencovanie pilotov, letová prevádzka a kontrola lietadiel z tretích krajín.
Autor parlamentnej správy k tomuto návrhu, rakúsky poslanec zo skupiny socialistov Jörg Leichtfried návrh Komisie víta, žiada však, aby sa začalo uvažovať aj o väčšom rozšírení pôsobnosti agentúry.
Tá by následne zahrňovala aj bezpečnosť letísk a letov a riadenie leteckej dopravy.
Legislatíva pre on-line hudbu
Poslanci ďalej schválili správu, ktorá je reakciou na rozhodnutie Komisie vypracovať odporúčanie pre správu on-line hudobného trhu v Európskej únii.
Tento postup si vyslúžil kritiku, pretože podľa poslancov by túto oblasť nemalo regulovať nezáväzné odporúčanie, ale riadna rámcová smernica.
Tá by zároveň spadala pod spolurozhodovací postup, kde by malo slovo Parlamentu rovnocennú váhu s hlasom ministrov členských štátov.
Poslanci sa tiež vyslovili za ochranu kultúrnej rozmanitosti hudobného trhu EÚ.
Okrem tejto správy Parlament rovnako schválil aj správu o rodovej rovnosti a správu o podnikovej sociálnej zodpovednosti.
Streda v plenárnom zasadnutí
V stredu si poslanci vypočujú vyhlásenie Rady a Komisie k Euro-stredomorským vzťahom a k budúcnosti európskeho letectva a diskutovať sa bude o Bosne a Hercegovine.
Priamy prenos môžete sledovať na nižšie uvedenom odkaze.
20070308STO03939 Priamy prenos EP: On-line hudba potrebuje záväznú legislatívu Poslanci vyzývajú na zrovnoprávnenie žien s mužmi Najdôležitejšie body zasadnutia EP 12. - 15. marca 2007
SK
1
PHOTO
20070314PHT04131.jpg
SK
2
LINK
/eplive/public/freetext_page_direct/20061120FTX00012-2101/default_sk.htm
-//EP//TEXT IM-PRESS 20070309IPR04001 0 NOT XML V0//SK
-//EP//TEXT IM-PRESS 20070308STO03932 0 NOT XML V0//SK
-//EP//TEXT IM-PRESS 20070228BRI03712 FULL-TEXT NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
