Odpoveď pána Lewandowského v mene Komisie
(7. decembra 2011)
Počas diskusie pred plenárnym hlasovaním o stanovisku Parlamentu k návrhu rozpočtu Komisia uznala stanovisko Parlamentu k návrhu rozpočtu na rok 2012, v ktorom sa vyzdvihuje veľký prínos, ktorý môžu predstavovať investície z rozpočtu EÚ zamerané na stratégiu EÚ 2020 pre prekonanie súčasnej hospodárskej krízy.
Komisia takisto vzala na vedomie zvýšenie výdavkov odhlasované v položke 4, predovšetkým v súvislosti s Palestínou.
Dňa 19. novembra 2011 dospel Zmierovací výbor k dohode o rozpočte na rok 2012.
Táto dohoda potvrdzuje priority, ktoré na rok 2012 navrhla Komisia, vrátane väčšiny posilnení záväzkov, ktoré Parlament odhlasoval a o ktorých sa zmienila vážená pani poslankyňa.
Zároveň dospeli k dohode o opravnom rozpočte č. 6/2011 aj obidve strany rozpočtového orgánu, a to predovšetkým v otázke zvýšených výdavkov v súvislosti s Palestínou, ktoré navrhla Komisia a ktorým sa doplnia finančné prostriedky odhlasované na rok 2012.
Zároveň sa Zmierovací výbor dohodol na výške platobných prostriedkov, ktoré odhlasovala Rada a o ktorých sa zmieňuje vážená pani poslankyňa.
Tieto znížené platobné prostriedky, ktoré zohľadňujú súčasnú finančnú situáciu, ktorej čelia členské štáty, môžu spôsobiť, že Únia nebude mať v priebehu roka dostatok platobných rozpočtových prostriedkov.
Komisia bude monitorovať plnenie platieb a predloží správu rozpočtovému orgánu.
V súlade so spoločným vyhlásením o výdavkoch, na ktorom sa dohodli obidve strany rozpočtového orgánu, bude podľa potreby Komisia možno musieť predložiť opravný rozpočet pre zvýšené platby.
