Vuk Jeremič vidí Srbsko v EÚ do 5 - 7 rokov
Vonkajšie vzťahy
2009-11-09 - 17:45
Vuk Jeremič Vo štvrtok 5. novembra zavítal do Európskeho parlamentu srbský minister zahraničných vecí Vuk Jeremič.
Ako v našom rozhovore zdôraznil, Srbsko striktne oddeľuje otázku statusu Kosova od vstupu Srbska do EÚ.
Zrušenie víz by zas mohlo vyviesť krajinu z izolácie a rozšíriť obzor mladým Srbom.
Kedy podľa vás Srbsko vstúpi do EÚ?
Je ťažké to predpovedať, no myslím si, že to bude za takých 5 až 7 rokov.
Znie to reálnejšie, pretože západný Balkán je v pozícii, kedy sa vstup stáva bezprostredne blízkym.
Je to však aj politické rozhodnutie členských štátov.
Srbsko sa musí usilovať vstúpiť tam čo najskôr.
Kedy predložíte žiadosť o vstup?
Máme vážny záujem urobiť tak ešte v tomto roku.
Naša vnútorná diskusia, kým smerom sa chceme vydať, je už uzavretá.
Vlani sme mali dva rôzne referendá (o prezidentských a parlamentných voľbách) a v obidvoch prípadoch prišla pozitívna odpoveď pokiaľ ide o budúcnosť v EÚ.
Srbská verejnosť nebola vždy naklonená členstvu v EÚ.
Ako je to teraz?
Koncom minulého roka a začiatkom tohto roka podpora dosiahla približne 85 %.
Dnes členstvo v EÚ podporuje asi 70 % obyvateľstva.
Zmenil sa názor potom, čo viacero krajín EÚ uznalo v roku 2008 Kosovo?
Je to niečo, čo neprospelo, nie je to pozitívne.
S európskymi partnermi, ktorí uznali Kosovo, sa nám podarilo rozmeniť túto otázku na drobné.
Prísne oddeľujeme proces európskej integrácie a rozhodnutie o budúcom statuse Kosova.
Toto je oficiálna politika Srbska a oficiálna politika EÚ.
A je veľmi dôležité, aby sme v tom pokračovali aj naďalej.
Ako môže Srbsko prispieť k EÚ?
Najväčším príspevkom je mier a stabilita v danom regióne.
Ďalší prínos je historický, kultúrny.
Do EÚ prinesieme naše dedičstvo, tradície, kultúru, zvyky, čím sa doplní rôznorodosť EÚ.
Veľmi ťažko sa dá predstaviť si stabilnú, mierovú a prosperujúcu časť Európy, keď je v nej čierna diera.
Som optimistom a dúfam, že ešte počas tejto generácie vstúpi do EÚ celý západný Balkán.
Ak sa pozriete na Srbsko ako na budúci členský štát EÚ, opísali by ste ho ako kotvu stability, alebo ako most medzi Európu a Ruskom?
V zmysle mieru a stability na Balkáne je to jednoznačne kotva.
Ak sa fyzicky pozriete na mapu, s určitosťou viete, kde tú kotvu spustiť.
Pokiaľ ide o Rusko, jedná sa o historický vzťah, ktorý trvá niekoľko storočí.
Používame rovnakú abecedu, máme rovnaké vierovyznanie.
Kultúrne sme si veľmi blízki, boli sme partnermi a spojencami vo svetových konfliktoch a Rusko je dnes dôležitým podporovateľom nášho diplomatického úsilia brániť svoje územie a suverenitu.
Rusko nás takisto podporuje pokiaľ ide o želanie stať sa členským štátom EÚ.
Takže Rusko je dobrým priateľom Srbska a vždy ním zostane.
Myslím si, že raz, keď Srbsko vstúpi do EÚ, môžeme pomôcť zlepšiť porozumenie medzi Ruskom a EÚ.
Bezvízový styk je záležitosťou niekoľkých týždňov.
Aké výhody prinesie srbským občanom a predovšetkým mladej generácii?
Bude to veľká úľava, ako keď padne obrovský balvan.
Je to pre nás, ako krajinu bývalej Juhoslávie, frustrujúce, pretože sme boli zvyknutí slobodne cestovať po celom svete - na východ, aj na západ.
To je obdobie, ktoré si pamätajú mnohí ľudia a návrat k tejto situácii prinesie úľavu typu "zase sme normálni".
Je to predovšetkým dôležité pre mladšiu generáciu, pretože vyrástla v období izolácie.
Táto nová generácia nikdy nemala možnosť vidieť, o čom je Európa.
Hovoríme, že členstvo v EÚ je skvelá vec a títo ľudia uvidia, čo to presne znamená.
Dnes ste sa rozprávali s predsedom EP Jerzym Buzekom.
Ako môže Srbsku v európskych ambíciách pomôcť Európsky parlament?
Po uplatňovaní Lisabonskej zmluvy bude Európsky parlament zohrávať stále väčšiu úlohu v živote Európy.
Tešíme sa na veľmi úzku spoluprácu s EP.
Čaká nás zaujímavé obdobie.
20091106STO63894 Jeremič: Srbsko si podá prihlášku do EÚ ešte v tomto roku (anglicky) Rozhovor s predsedom srbského parlamentu Oliverom Duličom Jacek Saryusz-Wolski: Budúcnosť Srbska aj Kosova leží v EÚ Výbor EP pre zahraničné veci Správa EÚ o pokroku Srbska na ceste do EÚ (anglicky)
SK
1
PHOTO
20091109PHT64036.jpg
SK
5
LINK
/activities/committees/homeCom.do;jsessionid=89231DBC2035FC44E9542A4491B32DAB.node2?language=SK&body=AFET
SK
6
LINK
https://webgate.ec.europa.eu/olacrf/20091014Elarg/SR_Rapport_to_press_13_10.pdf
-//EP//TEXT IM-PRESS 20091103IPR63568 0 NOT XML V0//SK
-//EP//TEXT IM-PRESS 20071012STO11625 0 NOT XML V0//SK
-//EP//TEXT IM-PRESS 20080204STO20426 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
