Otvorenie plenárneho zasadnutia: Spomienka na obete Fukušimy, terorizmus a povstanie v Sýrii
Inštitúcie
Plenárne zasadnutie
2012-03-12 - 21:38
Ján JAKUBOV BXL (+32) 2 28 34476 STR (+33) 3 881 73840 PORT (+32) 498 98 35 90 EMAIL jan.jakubov@europarl.europa.eu Ivana JANÍKOVÁ STAVROVSKÁ (+421) 259429695 STR (+33) 3 881 74880 PORT (+421) 905 215 051 EMAIL TlacoveOddelenie-sk@europarl.europa.eu EMAIL ivana.janikova@europarl.europa.eu ADDINFO (+421) 259 203 295 Jadrová katastrofa vo Fukušime z 11. marca 2011 bola zapríčinená ľudským zlyhaním, ktorému sa dalo predísť, uviedol predseda Európskeho parlamentu Martin Schulz na úvod plenárneho zasadnutia.
Zároveň pripomenul, že 11. marec je dňom pamiatky obetí terorizmu a odsúdil "zbabelé a anonymné" útoky, ako napríklad tie, ku ktorým došlo v Madride v roku 2004.
Odsúdil tiež zabitie tisícov Sýrčanov "brutálnou diktatúrou" prezidenta Bašara al-Assada od začiatku arabskej jari.
Napriek tomu, že zemetrasenie a cunami v Japonsku boli tragickými prírodnými katastrofami, najhoršia jadrová havárie od Černobyľu bola spôsobená ľuďmi.
Fukušime sa dalo predísť, uviedol Martin Schulz.
Japonsko bolo 11. marca 2011 spustošené trojitou katastrofou - mohutným zemetrasením, prívalovými vlnami cunami, ktoré dosahovali výšku 20 metrov a zničili 400km pobrežia a o deň neskôr výbuchom v jadrovej elektrárni Fukušima Dai-iči, ktorý viedol k roztaveniu jadra reaktora.
Martin Schulz vyjadril v mene Parlamentu sústrasť obetiam, ktoré prišli o život a ktorých počet dosiahol 19.000, ako aj tisíckam ďalších, ktorí stratili rodinných príslušníkov a priateľov, ale aj tým, ktorí pri úteku pred radiáciou navždy prišli o svoje domovy.
Predseda EP tiež ocenil odvahu ľudí, ktorí riskovali svoje životy, aby dostali poškodené reaktory opäť pod kontrolu.
Približne 30% energie v Európe dnes pochádza z jadra, poznamenal predseda EP Schulz.
Napriek tomu, že rozhodnutia v energetike sú v právomoci členských štátov, rozvodové siete sú prepojené a jadrová bezpečnosť sa týka nás všetkých, uviedol.
Martin Schulz znovu zopakoval svoju požiadavku, aby každá zo 130 jadrových elektrární v EÚ, ktorá neprejde súčasnými záťažovými testami, bola okamžite odpojená zo siete.
Terorizmus
Predseda EP pri príležitosti výročia teroristických útokov v Madride z 11. marca 2004 vyjadril v mene Parlamentu sústrasť rodinám a priateľom 200 zabitých a tisícov zranených obetí tohto útoku.
Zároveň vyjadril solidaritu Európskeho parlamentu so všetkými obeťami terorizmu od Bologne po Londýn.
Martin Schulz odsúdil "nechutné, zbabelé a anonymné" útoky a vyhlásil, že na podporu ich obetí je potrebné urobiť všetko, čo je v našich silách.
Európa si obete terorizmu pripomína každoročne 11. marca.
Sýria
Predseda EP poslancom pripomenul tisíce zavraždených ľudí v "otvorenej vojne," ktorú od začiatku tzv. arabskej jari rozpútala voči vlastnému obyvateľstvu "brutálna diktatúra" sýrskeho prezidenta Bašára al-Assada.
"Krviprelievanie sa nekončí," dodal Schulz vyzývajúc al-Assada, aby umožnil prístup humanitárnej pomoci k civilistom.
Vysoká predstaviteľka Únie pre zahraničnú politiku Catherine Ashton a medzinárodná komunita by mali podporiť snahy Kofiho Annana a Bezpečnostnej rady OSN o "správnu vec," dodal na záver.
Poslanci Európskeho parlamentu si obete sýrskeho režimu uctili minútou ticha.
Noví europoslanci
Martin Schulz oznámil, že Výbor EP pre právne veci schválil osvedčenia o zvolení poslancov Emera Costella (S&D, IE), Phila Benniona (ALDE, UK) a Nikosa Chrysogelosa (Zelení/EFA, EL).
Oznámil tiež, že poslanec Roger Helmer, pôvodne člen ECR, prešiel k skupine EFD.
Zmeny programu plenárneho zasadnutia
Utorok, 13. marca
O správe poslankyne Lichtenberger v súvislosti so žiadosťou o zbavenie imunity poslankyne Krisztiny Morvai, bude Parlament hlasovať v utorok.
Rozprava k správe poslankyne Quisthoudt-Rowohl o spoločnej obchodnej politike sa uskutoční v utorok v noci, po rozprave k správe tej istej poslankyne o autonómnych colných kvótach na dovoz vysokokvalitného hovädzieho mäsa.
Poslanci budú o oboch správach hlasovať v stredu napoludnie.
Streda, 14. marca
Vyhlásenie podpredsedníčky Európskej komisie a vysokej predstaviteľky EÚ pre zahraničné veci k situácii v Bielorusku sa uskutoční v stredu popoludní (po vyhlásení k situácii v Nigérii).
Európsky parlament prijme k situácii v Bielorusku samostatné uznesenie.
20120312IPR40412 Konečný návrh programu Spravodaj plenárneho zasadnutia Sledujte plenárne zasadnutie naživo EuroparlTV Audiovizuálna služba pre novinárov Tlačové konferencie
SK
1
LINK
/sides/indexPartSession.do?reference=2012-03&language=SK
SK
2
LINK
/news/sk/pressroom/newsletter
SK
3
LINK
/wps-europarl-internet/frd/live/live-video?language=sk
SK
4
LINK
http://www.europarltv.europa.eu/sk/home.aspx
SK
5
LINK
http://audiovisual.europarl.europa.eu/
SK
6
LINK
/wps-europarl-internet/frd/live/live-program;jsessionid=AB49150B30AA3A5091C5E8DC9052BCA0?language=sk
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
