P6_TA(2008)0610
Obchodovanie s emisnými kvótami skleníkových plynov ***I
A6-0406/2008
Legislatívne uznesenie Európskeho parlamentu zo 17. decembra 2008 o návrhu smernice Európskeho parlamentu a Rady, ktorou sa mení a dopĺňa smernica 2003/87/ES s cieľom zlepšiť a rozšíriť systém Spoločenstva na obchodovanie s emisnými kvótami skleníkových plynov ( KOM(2008)0016 – C6-0043/2008 – 2008/0013(COD) )
(Spolurozhodovací postup: prvé čítanie)
Európsky parlament
, –
so zreteľom na návrh Komisie pre Európsky parlament a Radu ( KOM(2008)0016 ),
–
so zreteľom na článok 251 ods. 2 a článok 175 ods. 1 Zmluvy o ES, v súlade s ktorými Komisia predložila návrh Európskemu parlamentu ( C6-0043/2008 ),
–
so zreteľom na článok 51 rokovacieho poriadku,
–
so zreteľom na správu Výboru pre životné prostredie, verejné zdravie a bezpečnosť potravín a stanoviská Výboru pre priemysel, výskum a energetiku, Výboru pre medzinárodný obchod, Výboru pre hospodárske a menové veci a Výboru pre regionálny rozvoj ( A6-0406/2008 ),
1.
schvaľuje zmenený a doplnený návrh Komisie;
2.
vyzýva Komisiu, aby mu vec znovu predložila, ak má v úmysle podstatne zmeniť svoj návrh, alebo ho nahradiť iným textom;
3.
berie na vedomie vyhlásenia Komisie uvedené v prílohe k tomuto uzneseniu;
4.
poveruje svojho predsedu, aby túto pozíciu postúpil Rade a Komisii.
P6_TC1-COD(2008)0013
Pozícia Európskeho parlamentu prijatá v prvom čítaní 17. decembra 2008 na účely prijatia smernice Európskeho parlamentu a Rady 2009/.../ES, ktorou sa mení a dopĺňa smernica 2003/87/ES s cieľom zlepšiť a rozšíriť schému Spoločenstva na obchodovanie s emisnými kvótami skleníkových plynov
(Keďže bola dosiahnutá dohoda medzi Európskym parlamentom a Radou, pozícia Európskeho parlamentu prijatá v prvom čítaní zodpovedá konečnému legislatívnemu aktu, smernici 2009/29/ES.)
PRÍLOHA
Vyhlásenia Komisie
Vyhlásenie Komisie k článku 10 ods. 3 o využívaní príjmov pochádzajúcich z obchodovania s kvótami formou aukcie
V období 2013 – 2016 budú môcť členské štáty využívať príjmy pochádzajúce z obchodovania s kvótami formou aukcie tiež na financovanie výstavby vysoko účinných elektrární vrátane nových elektrární pripravených na CCS.
V prípade nových zariadení s vyššou hodnotou účinnosti jadrovej elektrárne podľa prílohy 1 rozhodnutia Komisie z 21. decembra 2006 (2007/74/ES) Rozhodnutie Komisie z 21. decembra 2006, ktorým sa ustanovujú harmonizované referenčné hodnoty účinnosti samostatnej výroby elektriny a tepla pri uplatňovaní smernice Európskeho parlamentu a Rady 2004/8/ES (
oznámené pod číslom C(2006)6817
).
môžu členské štáty prispieť až do výšky 15 % celkových investičných nákladov na nové zariadenie pripravené na CCS.
Vyhlásenie Komisie k článku 10a ods. 4a
o usmerneniach Spoločenstva o štátnej pomoci na ochranu životného prostredia a systéme obchodovania s emisiami EÚ
Členské štáty môžu považovať za nevyhnutné dočasne poskytnúť niektorým zariadeniam kompenzáciu za ich náklady súvisiace s CO2 premietnuté do cien za elektrickú energiu, ak by ich tieto náklady mali vystaviť riziku presunu emisií.
Keďže nejestvuje medzinárodná dohoda, Komisia sa po vykonaní konzultácií s členskými štátmi zaväzuje do konca roku 2010 upraviť usmernenia Spoločenstva o štátnej pomoci na ochranu životného prostredia a zaviesť podrobné ustanovenie umožňujúce členským štátom poskytovať príslušnú štátnu pomoc.
Tieto ustanovenia budú nasledovať po zásadách, tak ako boli prezentované v dokumente predloženom Európskemu parlamentu a Rade 19. novembra 2008 (príloha 2, 15713/1/08).
