Poslanci EP si uctili obete zemetrasenia na Haiti minútou ticha
Inštitúcie
2010-01-18 - 19:35
Predseda Európskeho parlamentu Jerzy Buzek v pondelok 18. januára 2010 v Štrasburgu otvoril prvé tohtoročné plenárne zasadnutie.
Na úvod vyjadril ľútosť nad situáciou po zemetrasení na Haiti a odsúdil nedávnu popravu britského občana v Číne.
Poslanci si obete zemetrasenia na Haiti uctili minútou ticha.
"Dnes sú moje myšlienky s obyvateľmi Haiti, ktorých postihla obrovská tragédia v podobe zemetrasenia," uviedol Jerzy Buzek.
EÚ ako celok aj jednotlivé členské štáty prisľúbili Haiti vysokú finančnú pomoc a posielajú do oblasti 150 policajtov.
Predseda Parlamentu tiež s ľútosťou informoval, že zástupkyňa riaditeľa Delegácie EÚ na Haiti Pilar Juarezová Boalová je stále nezvestná.
Predseda Jerzy Buzek vyjadril ľútosť nad nedávnou popravou občana Veľkej Británie Akmala Shaikha v Číne.
Uviedol, že "Európsky parlament vždy odsudzoval a odsudzuje trest smrti a bude ďalej pokračovať v úsilí dosiahnuť moratórium na trest smrti".
Keďže Európsky parlament ešte nedostal oficiálnu informáciu o výsledkoch prvého kola prezidentských volieb na Ukrajine, predseda EP verí, že sa tieto voľby uskutočnili nestranne, a že aj druhé kolo bude vedené v tomto duchu.
Od 1. januára prevzalo Španielsko predsedníctvo Rady EÚ.
Predseda EP Jerzy Buzek dúfa, že nové predsedníctvo, ktoré bude fungovať podľa Lisabonskej zmluvy, dosiahne všetky svoje stanovené ciele.
Zmeny v programe
Poslanci rozhodli o týchto zmenách v programe plenárneho zasadnutia:
- diskusia o situácii na Haiti sa presunula zo štvrtka na utorok 19. januára popoludní za účasti vysokej predstaviteľky pre zahraničné veci Catherine Ashtonovej.
Debata o Tunisku sa presunula z utorka na štvrtok ráno, pričom jej súčasťou bude vyhlásenie Komisie.
Parlament bude o príslušnom uznesení hlasovať vo februári;
- na utorok plánovaná otázka na ústne zodpovedanie o obchodnej dohode s Južnou Kóreou sa presunula na februárové zasadnutie.
Diskusia o druhej revízii partnerstva medzi EÚ a krajinami Afriky, Karibiku a Pacifiku sa bude konať v utorok večer o 21h00, aby sa na nej mohol zúčastniť komisár Karel de Gucht;
- diskusia o ľudských právach, demokracii a vláde zákona pôvodne plánovaná na štvrtok popoludní sa bude konať vo štvrtok ráno o 10h00;
- poslanci odmietli návrh skupiny EFD, aby sa do programu pridalo hlasovanie o otázke subsidiarity v súvislosti s umiestňovaním krížov v talianskych školách.
Parlament o tejto téme diskutoval v decembri, lídri politických skupín neskôr rozhodli, že o príslušnom uznesení nebude EP hlasovať.
20100115IPR67405 Konečný návrh programu
SK
1
LINK
/sides/indexPartSession.do?reference=2010-01&language=SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
