11.7.2006
NÁVRH NA ZMENU A DOPLNENIE ROKOVACIEHO PORIADKU EURÓPSKEHO PARLAMENTU
ktorý v súlade s článkom 202 rokovacieho poriadku
predkladajú Alain Hutchinson a Martin Schulz
vloženie nového článku 148 a
dodržiavanie ľudských práv a základných slobôd
ROKOVACÍ PORIADOK EURÓPSKEHO PARLAMENTU
Súčasný text Pozmeňujúce a doplňujúce návrhy
Pozmeňujúci a doplňujúci návrh 1
Článok 148 a (nový)
Článok 148 a
Dodržiavanie ľudských práv a základných slobôd
1.
Ak politická skupina Európs keho parlamentu svojou podstatou, zložením alebo prostredníctvom poslancov Európskeho parlamentu, ktorí sú jej členmi, zjavným spôsobom a na základe zhodných indícií prejaví nepriateľský postoj k právam a slobodám, ktoré zaručuje Konvencia o ochrane ľudských práv a základných slobôd zo 4. novembra 1950 a dodatkové protokoly k tejto konvencii (rasizmus, xenofóbia, antisemitizmus, homofóbia, diskriminácia žien, atď.), Konferencia predsedov na základe trojpätinovej väčšiny hlasov, ktoré predstavujú minimálne tri politické skupiny, navrhne Európskemu parlamentu, aby zrušil štatút politickej skupiny Európskeho parlamentu, v zmysle článku 29 rokovacieho poriadku, čo bude mať za následok zrušenie príspevkov, výhod a administratívneho vybavenia, tak ako sa uvádza v článku 30 tohto rokovacieho poriadku.
2.
Ak poslanec Európskeho parlamentu zjavným spôsobom a na základe viacerých zhodných indícií prejaví nepriateľský postoj k právam a slobodám, ktoré zaručuje Konvencia o ochrane ľudských práv a základných slobôd zo 4. novembra 1950 a dodatkové protokoly k tejto konvencii (rasizmus, xenofóbia, antisemitizmus, homofóbia, diskriminácia žien, atď.), Konferencia predsedov na základe trojpätinovej väčšiny hlasov, ktoré predstavujú minimálne tri politické skupiny, po vypočutí príslušného poslanca, navrhne Parlamentu primerané sankcie.
Tieto sankcie sa môžu skladať z jedného alebo z viacerých nasledovných opatrení: a) strata práva na poberanie pobytového príspevku do konca funkčného ob dobia; b) bez toho, aby bolo dotknuté právo na hlasovanie na plenárnom zasadnutí a pod podmienkou, že sa v tomto prípade budú prísne dodržiavať pravidlá správania uvedené v článkoch 146 až 148, zákaz zúčastňovať sa na všetkých činnostiach Parlamentu až do konca funkčného obdobia; c) odobratie všetkých volebných mandátov vykonávaných v Parlamente, 3.
Tento sankčný návrh sa oznámi príslušnému poslancovi a predsedom orgánov, výborov a delegácií, ktorých je členom, predtým ako sa o ňom bude informovať na plenárnom zasadnutí.
4.
Tento sankčný návrh schváli Parlament dvojtretinovou väčšinou hlasov, čo predstavuje väčšinu jeho poslancov.
Or.
fr
