Rozhovor: Nikiforos Diamandouros o rastúcej úlohe Európskeho ombudsmana
Ombudsman
2010-05-03 - 15:29
Európsky ombudsman Nikiforos Diamandouros Rola Európskeho ombudsmana rastie Ľudia si jeho právomoci mýlia s právomocami národných ombudsmanov V utorok 4. mája Európsky ombudsman predstaví vo Výbore EP pre petície svoju výročnú správu.
Nikiforos Diamandouros už sedem rokov zodpovedá za to, aby inštitúcie EÚ konali zodpovedne a transparentne.
Zaujímalo nás, ako sa za ten čas funkcia ombudsmana zmenila a ako sa darí jeho nezáväzné rozhodnutia aplikovať v praxi.
V roku 2008 bolo 75 % sťažností vyhlásených za neprípustné.
Vie sa, čo vlastne ombudsman robí a aké sú jeho právomoci?
Nepanuje v tom tak trochu zmätok?
Toto číslo sa trochu znížilo.
Ale stále je to okolo 70 %.
Je veľmi ťažké, dokonca aj pre znalcov, pochopiť, že ak sa zákony EÚ porušia na úrovni štátu, nemožno sa obrátiť na mňa.
Ľudia by mali ísť za svojim národným ombudsmanom.
Toto sa vzťahuje na takmer 80 % neprípustných sťažností.
Z tohto dôvodu sme vytvorili Európsku sieť ombudsmanov, cez ktorú preposielame všetky sťažnosti tak, aby sa dostali do tej správnej inštitúcie.
Občan či sťažovateľ tak už nemusí obiehať úrady a zisťovať, ktorá inštitúcia je tá správna.
Inak povedané, robíme to za nich.
Takže na prvý pohľad máte pravdu: je v tom zmätok.
Ale je to taký druh zmätku, ktorý sa dá ľahko napraviť.
Ako sa zmenila práca ombudsmana počas vášho sedemročného pôsobenia v tejto funkcii?
Ako vašu prácu ovplyvnila Lisabonská zmluva?
Úrad ombudsmana sa za posledných sedem rokov veľmi zmenil.
Počet pracovníkov sa viac než zdvojnásobil: z 28 zamestnancov v roku 2003 na 65.
To svedčí o silnejúcom postavení, o raste a o lepšom dosahovaní cieľov.
Som presvedčený, že Lisabonská zmluva otvorí ďalšie príležitosti.
Charta základných práv má teraz rovnakú právnu silu ako zmluvy.
Je právne záväzná.
A nezabúdajme, že článok 41 Charty uznáva dobrú správu ako základné právo každého občana EÚ.
Lisabonská zmluva taktiež presunula všetky inštitúcie, úrady a agentúry pod môj mandát, vrátane Európskej rady.
A navyše mizne starý systém EÚ založený na troch pilieroch, pričom druhý pilier, zahraničná a bezpečnostná politika, ktorý bol predtým mimo môjho mandátu, už teraz spadá pod môj mandát.
Je logické očakávať, že toto všetko sa premietne do vyššieho počtu sťažností, čo bude zároveň znamenať viac príležitostí pre ombudsmana lepšie slúžiť občanom.
Hoci rozhodnutia ombudsmana nie sú právne záväzné, až v 70 % prípadov sú rešpektované.
Čím to je?
EÚ má veľmi silné právne tradície.
Teraz sa snaží zlepšiť svoj demokratický charakter.
To znamená, že sa veľmi rešpektujú, chápu a dodržiavajú pravidlá a rozhodnutia.
Nielen rozhodnutia súdov, ale pravidlá hry vo všeobecnosti.
Máte pravdu, že na ombudsmana sa obraciame ako na mimosúdnu inštitúciu.
Je to alternatíva k súdom a ja nemám právomoc vydávať záväzné rozhodnutia.
Ale skôr ako slabosť to považujem za výzvu.
Kvôli tomu totiž musím argumentovať tak presvedčivo, že pre druhých je veľmi ťažké neakceptovať moje rozhodnutie.
To ale neznamená, že sa vždy zhodneme, že niet frustrácie, alebo že sa hneď rozhodnutie akceptuje.
Niekedy to trvá dosť dlho.
Ale celkovo je percento akceptovaných rozhodnutí pomerne vysoké.
Som presvedčený, že je to pre nás všetkých dobré zadosťučinenie.
Európsky ombudsman
volí ho Európsky parlament
prešetruje sťažnosti na nesprávny úradný postup inštitúcií EÚ, jej orgánov či agentúr
nemôže sa súdnou cestou domáhať, aby bolo jeho rozhodnutie akceptované
môže však vydávať kritické pripomienky, odporúčania a osobitné správy
Európski ombudsmani sa doposiaľ zaoberali asi 35 000 prípadmi.
Iba k 16 z nich Parlament vydal osobitnú správu.
20100429STO73777 Európsky ombudsman Výbor EP pre petície Naživo:Vystúpenie ombudsmana v utorok 4. mája od 10:00
SK
1
PHOTO
20100427PHT73571.jpg
SK
2
LINK
http://www.ombudsman.europa.eu/home/sk/default.htm
SK
3
LINK
/activities/committees/homeCom.do?language=SK&body=PETI
SK
4
LINK
/wps-europarl-internet/frd/live/live-video?language=sk
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
