Čo môže pre vás urobiť Európsky ombudsman?
Ombudsman
2006-05-25 - 06:16
Európsky ombudsman P. Nikiforos Diamandouros
Dajme tomu, že chcete nahliadnuť do dokumentu EÚ a príslušná inštitúcia vám ho neposkytne.
Alebo si predstavte situáciu, že ste sa zúčastnili konkurzu na prácu v Európskom parlamente a súťaž sa vám zdala nespravodlivá.
Upozornili ste na vec, avšak k uspokojivému riešeniu nedošlo.
Tu vám môže pomôcť verejný ochranca práv známy aj pod názvom ombudsman.
Európsky verejný ochranca práv skúma sťažnosti na nekompetentný postup inštitúcií a orgánov Európskej únie.
Zvyčajne vedie vyšetrovanie na základe sťažností.
Tú môže podať každý občan EÚ, podnik, organizácia, alebo osoba s trvalým pobytom v EÚ.
Verejný ochranca práv však môže začať vyšetrovanie aj z vlastnej iniciatívy.
Ombudsman môže problém vyriešiť tak, že sťažnosť jednoducho posunie príslušnej inštitúcii.
V ostatných prípadoch sa pokúsi sprostredkovať riešenie, ktoré napraví nekompetentný postup a uspokojí sťažovateľa.
Ak nedôjde k zmiereniu, verejný ochranca práv môže vydať odporúčania a v prípade, že tieto nie sú akceptované, môže predložiť zvláštnu správu Európskemu parlamentu, ktorý ho menuje a ktorý môže urobiť adekvátne politické kroky.
Európskym verejným ochrancom práv je v súčasnosti bývalý grécky ombudsman P. Nikiforos Diamandouros.
Do jeho úradu býva doručených viac ako 300 sťažností mesačne a v roku 2005 dokázal pomôcť približne 75 % sťažovateľov.
Napríklad:
Organizácia Statewatch z Veľkej Británie, ktorá dohliada na občianske slobody v EÚ, obdŕžala pôvodne neposkytnuté dokumenty z Rady ministrov, akonáhle sa opierala o argumentáciu verejného ochrancu práv.
Parlament schválil nové vyhlásenie verejnej súťaže, potom, čo istá belgická architektka podala sťažnosť na nespravodlivý postup voči svojej osobe.
20060515STO08169 Európsky ombudsman
SK
1
PHOTO
20060510PHT08020.jpg
SK
2
LINK
http://www.ombudsman.europa.eu/home/sk/default.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
