V otvorení zasadnutia EP sa spomínalo Slovensko
Inštitúcie
2008-01-30 - 16:16
Predseda EP Hans-Gert PÖTTERING dnes o 15:00 otvoril ďalšie dvojdňové zasadnutie EP v Bruseli.
V jeho úvode poblahoželal Malte a Slovinsku k ratifikácii Lisabonskej zmluvy a spomenul, že kvôli vnútropolitickej situácii Slovensko zatiaľ odkladá hlasovanie, ktoré bolo naplánované na 29. januára.
V tejto súvislosti vyzval všetkých slovenských politických predstaviteľov, aby sa správali zodpovedne.
Po tomto vyhlásení nasledovalo hlasovanie o zmenách v programe zasadnutia.
Zmeny v programe zasadnutia:
Do programu zasadnutia pribudla rozprava o situácii na hraniciach medzi Egyptom a pásmom Gazy , hoci uznesenie k tejto problematike poslanci prijmú až na februárovom zasadnutí pléna.
Najdôležitejšie udalosti zasadnutia:
Na svojom druhom januárovom zasadnutí bude Európsky parlament v Bruseli diskutovať o mnohých aktuálnych otázkach, a tiež rozhodovať o dôležitej legislatíve.
Legislatívne najdôležitejším bodom zasadnutia bude druhé čítanie k smernici o liberalizácii poštových služieb v EÚ , pričom sa očakáva jej hladké prijatie.
Nová legislatíva zruší od roku 2011, resp. v niektorých členských krajinách (vrátane Slovenska) od roku 2013, monopol poštových prevádzkovateľov na poštové zásielky s hmotnosťou nižšou ako 50 gramov.
Parlament bude okrem toho v Bruseli schvaľovať uznesenie na tému stratégie EÚ pre rómsku problematiku a poslanci si vypočujú vyhlásenie Rady a Komisie k výsledkom konferencie o klimatických zmenách z Bali , k návrhom USA na výstavbu protiraketového radaru a vojenskej základne systému protiraketovej obrany v Českej republike a na území Poľska a tiež k situácii v Iráne a k situácii na hraniciach medzi Egyptom a pásmom Gazy .
Spomenutých rozpráv sa zúčastní aj vysoký predstaviteľ EÚ pre spoločnú zahraničnú a bezpečnostnú politiku (SZBP) Javier SOLANA .
20080129IPR19895
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
