Diskusia online: Svet bez jadrových zbraní?
Voľby 2009
Bezpečnosť a obrana
2009-04-23 - 12:32
"Hríb" je sprievodným javom výbuchu jadrovej zbrane Presne o rok sa bude opätovne prehodnocovať Zmluva o nešírení jadrových zbraní.
USA pritom nedávno vyhlásili záujem prijať konkrétne kroky k jadrovému odzbrojeniu.
To podporuje aj správa nemeckej poslankyne Angelika Beer, o ktorej sa bude v pléne rokovať vo štvrtok 23. apríla.
Čo si myslíte vy?
Je svet bez jadrových zbraní vôbec možný?
Zmluva o nešírení jadrových zbraní sa prehodnocuje každých päť rokov.
Od roku 2005 sa pritom najväčšie diskusie vedú okolo programu Severnej Kórey a Iránu.
Americký prezident Barack Obama pritom začiatkom apríla v Prahe vyhlásil, že USA podniknú kroky k vybudovaniu sveta bez jadrových zbraní.
Možnosť znížiť svoj jadrový arzenál naznačili aj Veľká Británia a Francúzsko.
Jadrové odzbrojovanie
Autorka parlamentnej správy, nemecká poslankyňa zo skupiny zelených, Angelika Beer takýto postoj víta.
"Vedúci politici z celého sveta vyzývajú na jadrové odzbrojenie," pripomína poslankyňa.
Podľa jej slov by EÚ mohla ukázať ostatným cestu a schváliť Dohovor o jadrových zbraniach.
Ide o navrhovanú zmluvu, ktorou by sa zakázal vývoj, testovanie, výroba, či používanie jadrových zbraní a stanovila by sa ich likvidácia.
Angelika Beer však zároveň ľutuje, že nie všetky členské štáty sú myšlienke jadrového odzbrojenia naklonené.
Parlamentná správa je tak "na pokraji toho, aby sa zmenila na prázdnu správu o nejasných a bezvýsledných krokoch k odzbrojeniu," dodáva.
Odporúčania krajinám EÚ
Angelika Beer preto v texte členské štáty EÚ vyzýva, aby lepšie uplatňovali a využívali pravidlá a nástroje nešírenia jadrových zbraní.
Podľa návrhu by sa zas výroba, používanie a spracovanie jadrového paliva mali dostať plne pod kontrolu posilnenej Medzinárodnej agentúry pre atómovú energiu (MAAE).
Zároveň by krajiny EÚ mali podporovať vytvorenie zmluvy o zákaze výroby štiepneho materiálu pre zbrane.
Správa tiež vyzdvihuje vzájomný dialóg, na ktorý nedávno poukázali aj europoslanci a americkí kongresmani.
Tí v spoločnom vyhlásení okrem iného zdôraznili, že "Irán s jadrovými zbraňami je neprijateľný".
Angelika Beer verí, že svet bez jadrových zbraní sa určite dá dosiahnuť.
Dostupnosť jadrových zbraní totiž podľa jej slov stále prináša riziko ich použitia - či už úmyselného alebo náhodného.
Čo si myslíte vy?
Aké kroky je potrebné prijať, aby sa zastavilo šírenie jadrových zbraní?
Prijímajú politici na celom svete za týmto účelom dosť opatrení?
Je vôbec svet bez jadrových zbraní reálny?
Svoje názory môžete pridať v sekcii "Voľby 2009" alebo prostredníctvom formulára, ktorý nájdete pod článkom na nižšie uvedenom odkaze.
Zmluva o nešírení jadrových zbraní
Zmluva o nešírení jadrových zbraní vstúpila do platnosti v roku 1970.
Doteraz ju podpísalo 189 krajín vrátane piatich jadrových veľmocí: USA, Ruska, Číny, Veľkej Británie a Francúzska
India a Pakistan síce jadrové zbrane majú, no zmluvu nepodpísali.
Zmluvnou stranou nie je ani Izrael, o ktorom sa verí, že jadrové zbrane vlastní.
Severná Kórea zmluvu ratifikovala, no v roku 2003 od nej odstúpila.
Irán sa môže k podobnému kroku uchýliť v budúcnosti.
20090422STO54148 Článok s formulárom pre diskusiu Správa Angeliky Beer Profil poslankyne Beer Bleskový prieskum o jadrových zbraniach Stratégia EÚ o nešírení jadrových zbraní (anglicky)
SK
1
PHOTO
20090417PHT53844.jpg
SK
2
LINK
/elections2009/headlines/product.htm?language=SK&ref=20090422STO54148
SK
4
LINK
/members/public/yourMep/view.do?language=SK&partNumber=1&name=beer&id=28234
SK
5
LINK
/elections2009/default.htm?language=SK
SK
6
LINK
http://europa.eu/scadplus/leg/en/lvb/l33234.htm
-//EP//TEXT REPORT A6-2009-0234 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
