Jasnejšie pravidlá pre medzinárodné rozvody
Občianske práva
2008-10-17 - 15:27
Každý rok sa v EÚ rozvedie státisíce párov Nárast mobility v rámci EÚ viedol aj k zvýšeniu počtu medzinárodných manželstiev.
Nie všetky uzavreté zväzky sú však trvalé.
Niektoré dvojice vidia riešenie v rozvode.
Situácia sa v takomto prípade môže poriadne skomplikovať.
Súd ktorej krajiny vás rozvedie a akú legislatívu pri tom uplatní?
Odpoveď na túto otázku hľadajú aj poslanci EP.
Každý rok sa v Európskej únii uzavrie 2,2 milióna manželstiev.
Približne 350 000 je medzinárodných.
Za také sa považujú manželstvá, kde má každý z manželov inú národnosť alebo kde každý z manželov žije v inom členskom štáte, prípadne žijú v krajine EÚ, ktorá je vlasťou len pre jedného či žiadneho z nich.
Jedná sa teda napríklad o manželstvo Taliana a Slovenky žijúcich v Taliansku, ale aj ten istý pár žijúci v Holandsku.
Štatistiky medzinárodných rozvodov sa od klasických veľmi neodlišujú.
Z celkových 875 000 rozvodov v EÚ pripadá na rozvody medzinárodných manželstiev 170 000 prípadov.
Väčšinou zo susedných krajín
Podľa štúdie z roku 2006 realizovanej v 14 krajinách EÚ sú medzinárodné manželstvá najčastejšie uzatvárané v susediacich krajinách, prípadne v krajinách so silným historickým či kultúrnym putom.
Zaujímavosťou pritom je, že kým v Belgicku a Luxembursku sa sobášia predovšetkým občania EÚ, v Česku, Holandsku či Estónsku ide prevažne o sobáše s občanmi tretích krajín.
Európska únia však nemá silné právomoci v oblasti rodinného práva.
Tie zostávajú aj naďalej v kompetencii členských štátov.
Každá krajina EÚ má tak vlastnú legislatívu, ktorá medzinárodné rozvody upravuje.
Niekde sa zohľadňuje pôvod jedného z manželov, inde nie.
Malta napríklad vôbec neumožňuje rozvod.
Rešpektuje však rozvod osôb v inom členskom štáte.
Harmonizácia pravidiel
Táto problematika sa v súčasnosti dostáva aj na pôdu Európskeho parlamentu.
V pondelok 20. októbra budú poslanci diskutovať o správe nemeckej socialistky Evelyn Gebhardt, ktorej text vychádza z návrhu Komisie.
Cieľom je harmonizovať pravidlá vo veciach rozvodu a právnej rozluky tak, aby manželia mohli ľahko predvídať, aké právo sa bude uplatňovať v prípade rozvodu.
Európski občania musia byť podľa nemeckej poslankyne "informovaní o svojich právach a plne ich aj využívať bez ohľadu na to, či žijú vo svojej krajine alebo nie".
Aby sa návrh stal zákonom, podporiť by ho museli všetky krajiny EÚ.
Švédsko sa však postavilo proti a podobný postoj zvažuje aj Holandsko.
Veľká Británia zas využila výnimku a rozhodla sa, že aj keby nový zákon schválený bol, na britské ostrovy sa vzťahovať nebude.
Hneď deväť členských štátov preto navrhuje, aby sa o nových pravidlách rozhodovalo prostredníctvom inštitútu "posilnenej spolupráce".
V takomto prípade by zákon platil len pre túto skupinu štátov.
Zdá sa teda, že návrh bude buď výrazne pozmenený, alebo úplne zamietnutý.
Parlament však napriek tomu chce ukázať, aký postoj k tejto problematike zaujíma.
Priamy prenos z rozpravy môžete sledovať na nižšie uvedenom odkaze v pondelok popoludní.
Hlasovanie je na programe v utorok.
20070913STO10370 Návrh správy poslankyne Gebhardt Výbor pre občianske slobody, spravodlivosť a vnútorné veci Návrh z dielne Komisie (anglicky) Štúdia z roku 2006 (anglicky) Štatistiky o medzinárodných manželstvách a rozvodoch (anglicky) Pravidlá pre rozvod na Slovensku Priamy prenos
SK
1
PHOTO
20070919PHT10501.jpg
SK
3
LINK
/activities/expert/committees/presentation.do?committee=2362&language=SK
SK
4
LINK
http://europa.eu/rapid/pressReleasesAction.do?reference=MEMO/06/287&format=HTML&aged=1&language=EN&guiLanguage=en
SK
5
LINK
http://ec.europa.eu/justice_home/news/consulting_public/divorce_matters/study.pdf
SK
6
LINK
http://epp.eurostat.ec.europa.eu/pls/portal/docs/PAGE/PGP_PRD_CAT_PREREL/PGE_CAT_PREREL_YEAR_2006/PGE_CAT_PREREL_YEAR_2006_MONTH_05/3-12052006-EN-AP.PDF
SK
7
LINK
http://ec.europa.eu/civiljustice/divorce/divorce_svk_sk.htm
SK
8
LINK
/eplive/public/livebroadcast_sk.htm
-//EP//TEXT REPORT A6-2008-0361 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
