Letiskové poplatky budú po novom odrážať kvalitu služieb
Doprava
2008-10-22 - 15:29
Letiskové poplatky by sa mali sprehľadniť V stredu podvečer budú poslanci diskutovať o správe, ktorá má stanoviť nové pravidlá vyrubovania letiskových poplatkov.
Po novom by tak mala vzniknúť priama súvislosť medzi poplatkami a kvalitou služieb, ktoré letisko ponúka.
To sa môže pretaviť aj do cien leteniek.
Niektoré letiská môžu v súčasnosti stanovovať letiskové poplatky takmer ľubovoľne.
Týka sa to najmä letísk v hlavným mestách, alebo tých, ktoré prepravujú milióny cestujúcich.
Keďže cena za poplatky je zahrnutá aj v letenke, okrem leteckej spoločnosti ju čiastočne hradia aj pasažieri.
Kvalita služieb, ktoré letisko poskytuje, však nemusí zodpovedať výške poplatku.
To sa však možno od roku 2010 zmení.
Po novom aj na letisku v Bratislave
V Európskom parlamente sa totiž rokuje o návrhu smernice, ktorá by zaviedla nové pravidlá ako vypočítať letiskové poplatky.
Týkali by sa najväčšieho letiska v každej krajine EÚ a tiež letísk, ktoré ročne prepravia aspoň päť miliónov cestujúcich.
V prípade Slovenska by sa teda jednalo o letisko v Bratislave.
Autor parlamentnej správy, nemecký socialista Ulrich Stockmann vysvetľuje: "Cestujúci budú chránení pred premrštenými poplatkami za prílet a odlet. (...)
Poplatky môžu byť roztriedené podľa ekologických kritérií (hlučnosť), čo občanom takisto prinesie výhody."
Podpora nových trás
Parlament tiež navrhuje, aby boli povolené ponuky na otvorenie nových trás do znevýhodnených a najvzdialenejších regiónov.
Z povinnosti platiť poplatky za služby by mali byť tiež vylúčení cestujúci so zdravotným postihnutím a cestujúci s obmedzenou schopnosťou pohybu.
Zriadiť by sa mal aj mechanizmus konzultácie s užívateľmi letísk a pravidlá na riešenie nezhôd medzi užívateľmi a letiskami.
Poslanci sa domnievajú, že tieto pravidlá sú nevyhnutné na zabezpečenie rovnakých podmienok pre prevádzkovateľov služieb a v konečnej fáze aj pre spotrebiteľov.
O nových pravidlách budú poslanci rokovať v stredu večer.
Hlasovanie je na programe vo štvrtok.
20081020STO39951 Priamy prenos z rozpravy: streda po 21:00 Spoločný systém letiskových poplatkov EÚ Návrh správy poslanca Ulricha Ďalšie články na tému doprava Výbor pre dopravu
SK
1
PHOTO
20081020PHT40035.jpg
SK
2
LINK
/eplive/public/livebroadcast_sk.htm
SK
5
LINK
/news/public/documents_par_theme/910/default_sk.htm
SK
6
LINK
/activities/committees/homeCom.do?body=TRAN&language=SK
-//EP//TEXT IM-PRESS 20081014BRI39372 ITEM-001-SK NOT XML V0//SK
-//EP//TEXT REPORT A6-2008-0375 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
