Tento týždeň: Hranice EÚ, ekonomika, poľnohospodárstvo Tento týždeň: Hranice EÚ, ekonomika, poľnohospodárstvo
Tento týždeň budú na programe EP predovšetkým schôdze výborov a politických skupín.
Poslanci sa týmto spôsobom pripravia na budúcotýždňové plenárne zasadnutie v Štrasburgu.
Predseda EP Hans-Gert Pöttering sa v Paríži zúčastní na prebratí predsedníctva EÚ a vo štvrtok v Bruseli otvorí konferenciu o potravinovej bezpečnosti.
V pondelok sa europoslanci z Výboru pre občianske práva a ich kolegovia z národných parlamentov stretnú v Bruseli za okrúhlym stolom.
Spoločne budú rokovať nielen o riadení hraníc EÚ, ale aj o ochrane osobných údajov.
V rovnaký deň zavíta do Výboru pre hospodárske a menové veci eurokomisár Joaquín Almunia a prednesie hodnotenie európskej ekonomiky.
Francúzske predsedníctvo
Predseda EP Hans-Gert Pöttering v utorok odcestuje do Paríža.
V hlavnom meste Francúzska sa totiž zúčastní slávnostného odovzdania predsedníckej stoličky EÚ.
Po polročnom slovinskom riadení EÚ tak štafetu na šesť mesiacov prevezme Paríž.
Vo štvrtok už predseda EP privíta účastníkov konferencie s názvom "Kto nakŕmi svet?".
Hlavnou témou podujatia organizovaného v priestoroch EP v Bruseli bude poľnohospodárska produkcia a ceny potravín.
Na podujatí sa okrem iných zúčastní komisárka pre poľnohospodárstvo Mariann Fischer Boel, francúzsky minister zahraničných vecí Bernard Kouchner či komisár pre rozvoj Louis Michel.
Čo nájdete na webe?
Aj tento týždeň sa sekcia Aktuality denne obohatí o dva nové články.
V utorok si priblížime program výmeny študentov Erasmus Mundus a vo štvrtok so dozviete viac o správe, ktorá navrhuje zakázať klonovanie zvierat na potravinárske účely.
V piatok sa vrátime k štvrtkovej konferencii o poľnohospodárstve.
20080627INS32918 Program EP na tento týždeň (anglicky) Viac o konferencii "Kto nakŕmi svet?"
