A7-0186/2010
7.6.2010
SPRÁVA
o výsledku rokovaní Výboru pre petície počas roku 2009
(2009/2139(INI))
Výbor pre petície
Spravodajca:
Carlos José Iturgaiz Angulo
PE 439.934v01-00
OBSAH
NÁVRH UZNESENIA EURÓPSKEHO PARLAMENTU.............................................3
DÔVODOVÁ SPRÁVA..............................................................................................11
VÝSLEDOK ZÁVEREČNÉHO HLASOVANIA VO VÝBORE.................................25
NÁVRH UZNESENIA EURÓPSKEHO PARLAMENTU
o výsledku rokovaní Výboru pre petície počas roku 2009
( 2009/2139(INI) )
Európsky parlament ,
– so zreteľom na predchádzajúce uznesenia o výsledku rokovaní Výboru pre petície,
– so zreteľom na články 24 a 227 Zmluvy o fungovaní Európskej únie,
– so zreteľom na články 10 a 11 Zmluvy o Európskej únii,
– so zreteľom na článok 48 a článok 202 ods. 8 rokovacieho poriadku,
– so zreteľom na správu Výboru pre petície ( A7‑0186/2010 ),
A. keďže činnosť Výboru pre petície v roku 2009 bola poznačená prechodom zo šiesteho do siedmeho volebného obdobia a zloženie výboru sa výrazne zmenilo, pretože dve tretiny predstavovali členovia, ktorí boli členmi výboru po prvý raz,
B. keďže v roku 2009 sa skončilo funkčné obdobie Európskeho ombudsmana a Výbor pre petície sa priamo podieľal na vypočutiach kandidátov na tento úrad,
C. keďže Lisabonská zmluva nadobudla platnosť 1. decembra 2009, čím vytvorila potrebné predpoklady zvýšenej účasti občanov na postupoch prijímania rozhodnutí EÚ v úsilí o posilnenie jej legitímnosti a zodpovednosti,
D. keďže občania EÚ sú priamo zastúpení Parlamentom a právo na petície, zakotvené v zmluve, je pre nich prostriedkom, vďaka ktorému sa môžu obracať na svojich zástupcov vždy, keď sa domnievajú, že ich práva boli porušené,
E. keďže uplatňovanie európskych právnych predpisov má priamy dosah na občanov, ktorí dokážu najlepšie posúdiť ich účinnosť a nedostatky a upozorňovať na medzery, ktoré treba vyplniť, aby sa zaručil súlad s cieľmi Únie,
F. so zreteľom na to, že európski občania, ako jednotlivci aj ako celok, sa na Parlament obracajú, aby dosiahli nápravu v prípade porušenia európskeho práva,
G. keďže Parlament je povinný prostredníctvom svojho Výboru pre petície vyšetrovať takéto problematické otázky a čo najviac sa snažiť o odstránenie týchto prípadov porušenia práva; keďže Výbor pre petície, s cieľom poskytnúť občanom čo najprimeranejšiu a najrýchlejšiu nápravu, naďalej posilňuje svoju spoluprácu s Komisiou, ostatnými parlamentnými výbormi, európskymi orgánmi, agentúrami a sieťami a členskými štátmi,
H. keďže počet petícií, ktoré Parlament dostal v roku 2009, sa oproti roku 2008 mierne zvýšil (t.j.
1924 v porovnaní s 1849) a potvrdila sa tendencia stúpajúceho počtu petícií, ktoré boli predložené elektronicky (približne 65 % takto podaných petícií v roku 2009 oproti 60 % v roku 2008),
I. keďže počet neprípustných petícií doručených v roku 2009 svedčí o tom, že sa treba ešte viac zamerať na lepšie informovanie občanov o právomociach Únie a úlohách jej jednotlivých inštitúcií,
J. keďže v mnohých prípadoch sa sťažnosti občanov, ktoré sú predmetom petícií adresovaných Parlamentu, týkajú rozhodnutí, ktoré prijali príslušné správne alebo súdne orgány v členských štátoch, a keďže občania potrebujú mechanizmy, prostredníctvom ktorých môžu brať vnútroštátne orgány na zodpovednosť za ich účasť v európskom legislatívnom procese a pri presadzovaní právnych predpisov,
K. keďže občania by mali byť oboznámení predovšetkým s tým, že – ako uznal Európsky ombudsman v rozhodnutí z decembra 2009, ktorým sa uzatvorilo vyšetrovanie vo veci 822/2009/BU vs.
Komisia – vnútroštátne súdne konania sú súčasťou vykonávania európskych právnych predpisov v členských štátoch a že Výbor pre petície sa nemôže zaoberať záležitosťami, ktoré sú predmetom vnútroštátnych súdnych konaní, ani preskúmavať výsledok takýchto konaní,
L. keďže Parlament sa stretáva s osobitným problémom pri petíciách, ktoré sa týkajú údajného pochybenia vnútroštátnych súdov, ktoré nepostupujú v súlade s článkom 267 ZFEÚ a nepožiadajú Súdny dvor o začatie prejudiciálneho konania, a to najmä ak Komisia nevyužíva svoje právomoci podľa článku 258, ktoré jej umožňujú prijať proti príslušnému členskému štátu opatrenia,
M. keďže postup podávania petícií sa od ostatných opravných prostriedkov, ktoré sú občanom k dispozícii na úrovni EÚ, napríklad od predkladania sťažností Európskemu ombudsmanovi alebo Komisii, líši svojimi pracovnými mechanizmami a aj tým, že petičné právo je všetkým občanom a osobám s pobytom v EÚ zaručené v ustanoveniach zmluvy,
N. keďže občania majú právo na rýchly opravný prostriedok prinášajúci riešenie a na vysokú mieru transparentnosti zo strany všetkých európskych inštitúcií a keďže Parlament opakovane žiada Komisiu, aby využívala svoje výsady ako strážkyňa zmlúv s cieľom konať proti porušeniu európskych právnych predpisov, na ktoré sťažovatelia poukazujú, najmä ak má transpozícia právnych predpisov EÚ na vnútroštátnej úrovni za následok ich porušenie,
O. keďže mnohé petície naďalej vyvolávajú obavy týkajúce sa transpozície a vykonávania európskych právnych predpisov o vnútornom trhu a životnom prostredí, a so zreteľom na predchádzajúcu výzvu, ktorou Výbor pre petície žiada Komisiu, aby zaručila posilnenie a zefektívnenie kontroly presadzovania vykonávania predpisov v týchto oblastiach,
P. keďže napriek tomu, že Komisia môže v plnej miere kontrolovať súlad s právnymi predpismi EÚ len vtedy, keď vnútroštátne orgány prijmú konečné rozhodnutie, je dôležité, najmä vo vzťahu k otázkam životného prostredia a všetkým prípadom, v ktorých je mimoriadne dôležité časové hľadisko, overovať už v počiatočnom štádiu, či miestne, regionálne a vnútroštátne orgány správne uplatňujú všetky príslušné procedurálne požiadavky v súlade s právom EÚ, a v prípade potreby podrobne analyzovať uplatňovanie platných právnych predpisov a ich dosah s cieľom získavať všetky potrebné informácie,
Q. keďže je dôležité predchádzať ďalším nenapraviteľným stratám biodiverzity, najmä v oblastiach vymedzených ako Natura 2000, a so zreteľom na to, že členské štáty sa zaviazali, že zaručia ochranu osobitných chránených oblastí v súlade so smernicou o biotopoch (92/43/EHS) a smernicou o vtákoch (79/409 EHS),
R. keďže petície zdôrazňujú vplyv európskych právnych predpisov na každodenný život občanov EÚ a berúc na vedomie potrebu vykonať všetky kroky potrebné na upevnenie pokroku, ktorý bol dosiahnutý v súvislosti s posilnením práv občanov EÚ,
S. keďže Výbor pre petície vo svojej predchádzajúcej správe o činnostiach a vo svojom stanovisku k výročnej správe Komisie týkajúcej sa monitorovania uplatňovania právnych predpisov Spoločenstva požiadal, aby bol pravidelne informovaný o stave konaní o porušení právnych predpisov vo veciach, na ktoré sa vzťahujú aj petície,
T. so zreteľom na to, že členské štáty majú primárnu zodpovednosť za správne transponovanie a presadzovanie európskych právnych predpisov, a so zreteľom na to, že mnohé z nich sa v roku 2009 stále viac zapájali do práce Výboru pre petície,
1. víta hladký prechod do nového volebného obdobia a poznamenáva, že veľká časť práce Výboru pre petície bola na rozdiel od ostatných parlamentných výborov prenesená do nového volebného obdobia, pretože preskúmanie obrovského počtu petícií nebolo ukončené;
2. víta nadobudnutie platnosti Lisabonskej zmluvy a je presvedčený, že Parlament sa bude dôsledne podieľať na rozvoji novej iniciatívy občanov, aby tento nástroj mohol v plnej miere plniť svoj účel a zaručiť vyššiu transparentnosť a zodpovednosť v procese prijímania rozhodnutí EÚ a zároveň umožnil občanom navrhovať zlepšenia alebo doplnenia právnych predpisov EÚ;
3. víta zelenú knihu o európskej iniciatíve občanov
KOM(2009) 622) v konečnom znení, 11.11.2009. , ktorú Komisia zverejnila na konci roka 2009 ako prvý krok smerom k prevedeniu koncepcie do praxe;
4. poukazuje na to, že Parlamentu boli doručené hromadné petície s viac ako miliónom podpisov, a zdôrazňuje potrebu zaručiť, aby občania boli plne oboznámení s tým, že medzi týmto druhom petície a iniciatívou občanov je rozdiel;
5. pripomína svoje uznesenie o iniciatíve občanov
Uznesenie Európskeho parlamentu zo 7. mája 2009, ktorým sa Komisia žiada, aby predložila návrh nariadenia Európskeho parlamentu a Rady o vykonávaní iniciatívy občanov (P6_TA (2009)0389). , na ktorom sa Výbor pre petície podieľal svojím stanoviskom; naliehavo vyzýva Komisiu, aby stanovila zrozumiteľné vykonávacie pravidlá, v ktorých budú jasne vymedzené úlohy a povinnosti inštitúcií zapojených do preskúmania a prijímania rozhodnutí;
6. víta právne záväzný charakter, ktorý nadobudla Charta základných práv nadobudnutím platnosti Lisabonskej zmluvy, a zdôrazňuje jej význam pri objasňovaní a zviditeľňovaní základných práv vo vzťahu ku všetkým občanom;
7. domnieva sa, že aj Únia aj jej členské štáty sú povinné zaručiť, aby základné práva obsiahnuté v charte boli dodržiavané v plnom rozsahu, a verí, že charta pomôže rozvíjať koncepciu občianstva Únie;
8. verí, že budú podniknuté všetky procedurálne kroky potrebné na zabezpečenie toho, aby sa urýchlene objasnili inštitucionálne aspekty pristúpenia EÚ k Európskemu dohovoru na ochranu ľudských práv a základných slobôd, a berie na vedomie zámer Výboru pre petície prispieť k činnosti Parlamentu v tejto oblasti;
9. pripomína svoju predchádzajúcu výzvu, že úplnú revíziu opravných prostriedkov, ktoré môžu občania EÚ uplatniť, by mali vykonať príslušné útvary Parlamentu a Komisie, a vyzdvihuje význam uskutočňovania rokovaní o revidovanej rámcovej dohode medzi Európskym parlamentom a Komisiou, aby sa plne zohľadnili rozšírené práva občanov EÚ najmä so zreteľom na európsku iniciatívu občanov;
10. víta kroky, ktoré podnikla Komisia s cieľom zefektívniť existujúce asistenčné služby pre verejnosť, aby boli občania informovaní o svojich právach v rámci EÚ a možnostiach opravných prostriedkov, ktoré majú k dispozícii v prípade porušenia, tým, že rôzne súvisiace internetové stránky (napríklad SOLVIT a ECC-Net) zoskupila v oddiele Vaše práva v EÚ na hlavnej internetovej stránke EÚ;
11. zdôrazňuje, že Parlament opakovane vyzýval Komisiu, aby vypracovala systém jasného zviditeľňovania rôznych mechanizmov podávania sťažností, ktoré sú občanom k dispozícii, a domnieva sa, že sú potrebné ďalšie opatrenia, aby sa podarilo splniť konečný cieľ, ktorým je to, aby sa stránka Vaše práva v EÚ stala jednoducho použiteľným jednotným kontaktným miestom na internete; očakáva prvé hodnotenia vykonávania jej akčného plánu za rok 2008
Akčný plán integrovaného prístupu k poskytovaniu asistenčných služieb občanom a podnikom – pracovný dokument Komisie SEK (2008)1882. , ktoré by mali byť vypracované v roku 2010;
12. pripomína svoje uznesenie o činnostiach Európskeho ombudsmana v roku 2008 a nabáda nového ombudsmana, aby sa naďalej usiloval posilňovať otvorenosť a zodpovednosť európskej administratívy a zaručiť, aby sa rozhodnutia prijímali čo najotvorenejším spôsobom a na úrovni, ktorá je čo najbližšie k občanom;
13. potvrdzuje odhodlanie podporovať úrad ombudsmana v jeho úsilí zvyšovať povedomie verejnosti o svojej práci a odhaľovať prípady nesprávneho úradného postupu európskych inštitúcií a konať proti nim; domnieva sa, že ombudsman predstavuje cenný zdroj informácií v celkovom úsilí o skvalitnenie európskej administratívy;
14. poznamenáva, že petície doručené v roku 2009, z ktorých takmer 40 % bolo označených za neprípustné, sa naďalej zameriavali na životné prostredie, základné práva, spravodlivosť a vnútorný trh; pokiaľ ide o geografické rozloženie, väčšina petícií sa týkala Únie ako celku, hneď za ňou nasledovalo Nemecko, Španielsko, Taliansko a Rumunsko, čo dokazuje, že občania bedlivo sledujú prácu Únie a žiadajú od nej činy;
15. uznáva význam práce predkladateľov petícií a Výboru pre petície vo vzťahu k ochrane prostredia v Únii; víta iniciatívu výboru objednať pred nadchádzajúcim medzinárodným rokom biodiverzity vypracovanie štúdie týkajúcej sa uplatňovania smernice o biotopoch, ktorú považuje za užitočný nástroj hodnotenia doterajšej stratégie EÚ týkajúcej sa biodiverzity a vypracúvanie novej;
16. konštatuje, že čoraz viac petícií poukazuje na problémy, s ktorými sa občania stretávajú pri výkone svojho práva na slobodu pohybu; tieto petície upozorňujú na príliš dlhé lehoty, ktoré prijímajúce členské štáty potrebujú na vydávanie povolení na pobyt rodinným príslušníkom z tretích krajín, ako aj na problémy s uplatňovaním hlasovacích práv a uznávaním kvalifikácií;
17. pripomína svoje predchádzajúce výzvy Komisii, aby predložila praktické návrhy na rozšírenie ochrany spotrebiteľov pred nespravodlivými obchodnými postupmi na malé podniky, ako to žiadal vo svojom uznesení o klamlivých adresárových spoločnostiach
Uznesenie Európskeho parlamentu zo 16. decembra 2008 o klamlivých adresárových spoločnostiach, Ú. v.
EÚ C 45E, 23.2.2010, s.
17-22. , keďže výbor naďalej prijíma petície od obetí podvodov zo strany adresárových spoločností;
18. je si vedomý kľúčovej úlohy, ktorú Komisia zohráva v súvislosti s činnosťou Výboru pre petície, ktorý sa pri posudzovaní petícií naďalej opiera o jej odborné poradenstvo, pričom zisťuje prípady porušenia európskych právnych predpisov a snaží sa o nápravu, a berie na vedomie úsilie Komisie o skrátenie celkovej lehoty, v ktorej reaguje na žiadosti výboru o vyšetrovanie, aby sa prípady, ktoré oznámia občania, vyriešili čo najskôr;
19. nabáda Komisiu, aby zakročila vždy v začiatočnom štádiu, keď petície signalizujú potenciálne poškodenie osobitne chránených území, a pripomenula príslušným vnútroštátnym orgánom ich záväzky týkajúce sa zaručenia celistvosti oblastí, ktoré sa podľa smernice ES 92/43 (smernica o biotopoch) označujú ako oblasti Natura 2000, a aby v prípade potreby prijala preventívne opatrenia na zabezpečenie súladu s európskymi právnymi predpismi;
20. víta novozvolených komisárov, a najmä nového člena Komisie zodpovedného za medziinštitucionálne vzťahy a administratívu, a verí, že budú s Výborom pre petície čo najužšie a najúčinnejšie spolupracovať a budú ho rešpektovať ako jeden z najdôležitejších komunikačných kanálov medzi občanmi a európskymi inštitúciami;
21. ľutuje, že Komisia sa stále musí zaoberať opakovanými výzvami výboru o úradné a pravidelné aktualizovanie informácií o tom, ako napredujú konania o porušení týkajúce sa otvorených petícií; poznamenáva, že z pohľadu transparentnosti je chvályhodné, že rozhodnutia Komisie o konaniach o porušení v súlade s článkami 258 a 260 zmluvy sú zverejňované raz za mesiac, ale nepredstavuje to primeranú reakciu na takéto žiadosti;
22. verí, že sledovaním konaní o porušení na základe tlačových oznámení Komisie a ich priraďovaním k príslušným petíciám by sa zbytočne mrhalo časom a prostriedkami výboru, najmä v prípade horizontálnych porušení, a žiada, aby Komisia informovala Výbor pre petície o všetkých relevantných konaniach týkajúcich sa porušenia predpisov;
23. zdôrazňuje svoje presvedčenie, že Komisia by mala občanom EÚ poskytovať tú istú mieru transparentnosti, či už podávajú formálnu sťažnosť alebo predkladajú Parlamentu petíciu, a opäť raz vyzýva Komisiu, aby zabezpečila väčšie uznanie petičných postupov a ich úlohy pri odhaľovaní prípadov porušenia európskych právnych predpisov, v súvislosti s ktorými sa neskôr otvárajú konania o porušení;
24. pripomína, že petície v mnohých prípadoch odhaľujú problémy súvisiace s transpozíciou a presadzovaním európskych právnych predpisov, a uznáva, že začatie konania o porušení nemusí občanom vždy priniesť okamžité riešenie ich problémov vzhľadom na priemernú dĺžku trvania konaní;
25. víta úsilie Komisie vypracovať alternatívne prostriedky na podporu lepšieho vykonávania európskych právnych predpisov, ako aj pozitívny prístup niektorých členských štátov, ktoré prijímajú opatrenia potrebné na nápravu porušenia už v počiatočnom štádiu implementácie;
26. víta väčšie zapojenie členských štátov do činnosti Výboru pre petície a prítomnosť ich zástupcov na jeho schôdzach; verí, že takáto spolupráca by sa mala posilniť, keďže prvoradou úlohou vnútroštátnych orgánov je presadzovať európske právne predpisy, ktoré už transponovali do svojho právneho poriadku;;
27. zdôrazňuje, že užšia spolupráca s členskými štátmi je pre prácu Výboru pre petície nesmierne dôležitá; je presvedčený, že jedným zo spôsobov ako to dosiahnuť by mohlo byť zintenzívnenie spolupráce s národnými parlamentmi, a to najmä v kontexte Lisabonskej zmluvy;
28. pobáda členské štáty, aby boli pripravené zohrávať transparentnejšiu a aktívnejšiu úlohu pri reagovaní na petície týkajúce sa vykonávania a presadzovania európskych právnych predpisov;
29. domnieva sa, že v súvislosti s Lisabonskou zmluvou by mal Výbor pre petície EP nadviazať užšie pracovné vzťahy s podobnými výbormi národných a regionálnych parlamentov členských štátov s cieľom podporovať spoločné chápanie petícií týkajúcich sa európskych otázok a zabezpečiť čo najrýchlejšiu odpoveď občanom na najvhodnejšej úrovni;
30. upozorňuje na závery svojho uznesenia o vplyve rozsiahlej urbanizácie v Španielsku a žiada španielske orgány, aby ďalej poskytovali hodnotenia prijatých opatrení, ako to robili doposiaľ;
31. berie na vedomie rastúci počet predkladateľov petícií, ktorí sa na Parlament obracajú so žiadosťou o nápravu vo veciach, ktoré nepatria do rozsahu pôsobností EÚ, napríklad výpočet dôchodkových nárokov, zabezpečovanie vykonania rozhodnutí vnútroštátnych súdov a nečinnosť vnútroštátnych správnych orgánov; Výbor pre petície sa všemožne snaží postupovať takéto sťažnosti príslušným vnútroštátnym orgánom;
32. domnieva sa, že hoci by sa malo podporovať čo najširšie používanie internetu, pretože uľahčuje komunikáciu s občanmi, treba nájsť riešenie ako zabrániť tomu, aby bol výbor zaťažovaný sťažnosťami, ktoré nie sú petíciami; domnieva sa, že jedným z riešení by mohla byť revízia postupu registrácie v Parlamente, a zodpovedných zamestnancov vyzýva, aby postupovali príslušné zložky Oddeleniu korešpondencie s občanmi, a neposielali ich Výboru pre petície;
33. zdôrazňuje potrebu naďalej pracovať na zvyšovaní transparentnosti riadenia petičnej agendy: na internej úrovni nepretržitou aktualizáciou aplikácie na podávanie elektronických petícií, ktorá poslancom umožňuje priamy prístup k súborom petícií, a na externej úrovni vytvorením užívateľsky jednoduchého, interaktívneho portálu petícií, ktorý by Parlamentu umožnil účinnejšie oslovovanie občanov a taktiež by verejnosti priblížil hlasovacie postupy a úlohy výboru;
34. podporuje myšlienku vytvoriť portál poskytujúci viacúrovňový interaktívny vzor petícií, ktorý by občanov informoval o tom, čo sa dá dosiahnuť predkladaním petícií Parlamentu, a o právomociach Parlamentu a ktorý by obsahoval odkazy na alternatívne opravné prostriedky na európskej a na národnej úrovni; žiada čo najpodrobnejší opis kompetencií Európskej únie v rôznych oblastiach, aby sa zabránilo zamieňaniu kompetencií Únie s vnútroštátnymi kompetenciami;
35. berie na vedomie, že realizácia takejto iniciatívy by si vyžiadala určité náklady, naliehavo však vyzýva príslušné správne útvary, aby sa spolu s Výborom pre petície pokúsili nájsť čo najvhodnejšie riešenie, pretože takýto portál bude mať rozhodujúci význam nielen pre zlepšenie vzťahov medzi Parlamentom a občanmi EÚ, ale aj pre zníženie počtu neprípustných petícií;
36. zdôrazňuje, že kým sa nájde uspokojujúce riešenie týkajúce sa zdrojov, je potrebné okamžite vylepšiť súčasnú internetovú stránku;
37. víta skutočnosť, že Parlament schválil nový rokovací poriadok a že boli zrevidované ustanovenia týkajúce sa riadenia petičnej agendy; podporuje prácu sekretariátu a zástupcov politických skupín na revidovanej príručke pre poslancov týkajúcej sa pravidiel a interných postupov Výboru pre petície, pretože takýto dokument bude nielen pomáhať poslancom pri ich práci, ale aj zvýši transparentnosť petičného postupu;
38. pripomína svoju výzvu adresovanú príslušným správnym oddeleniam, aby prijali opatrenia potrebné na vytvorenie elektronického registra, prostredníctvom ktorého môžu občania vyjadriť určitej petícii svoju podporu alebo od podpory odstúpiť v súlade s článkom 202 rokovacieho poriadku;
39. poveruje svojho predsedu, aby postúpil toto uznesenie a správu Výboru pre petície Rade, Komisii, Európskemu ombudsmanovi, vládam členských štátov, ich výborom pre petície a ombudsmanom alebo obdobným kompetentným orgánom.
DÔVODOVÁ SPRÁVA
Úvod
Na začiatku tejto výročnej správy je potrebné zdôrazniť, že rok 2009 nebol obyčajným, ale skôr výnimočným rokom, ktorý sa niesol v znamení európskych volieb a nadobudnutia platnosti Lisabonskej zmluvy.
Vplyv tejto druhej udalosti na prácu výboru bude možné pocítiť v nadchádzajúcich rokoch, zatiaľ čo európske voľby už výrazne ovplyvnili každodennú činnosť výboru.
Na rozdiel od ostatných parlamentných výborov je pre Výbor pre petície typické, že kalendár jeho činností sa neriadi legislatívnym programom Komisie, ale o ňom rozhodujú občania, ktorí uplatňujú svoje právo predkladať Európskemu parlamentu petície.
Rok 2009 sa vyznačoval prechodom zo šiesteho na siedme volebné obdobie a noví členovia výboru sa museli oboznámiť s jeho celkovou prácou.
Napriek výrazne zvýšenému počtu petícií, ktoré boli vybavené ku koncu volebného obdobia, bolo mnoho zložiek prenesených do nového volebného obdobia, a preto sa s nimi poslanci museli rýchlo oboznámiť, keďže naďalej prichádzali nové petície.
Treba poznamenať, že toto prebehlo úplne bez problémov a že aj predchádzajúci aj terajší výbor vyvinul maximálne úsilie na zabezpečenie toho, aby sa prechodné obdobie dotklo predkladateľov petícií čo najmenej.
Ostatné aspekty bežnej činnosti výboru, napríklad prieskumné návštevy, však museli byť preložené do roku 2010.
Vzhľadom na tieto okolnosti je cieľom správy za rok 2009 poskytnúť jasný prehľad činností výboru za uplynulý rok a následne aj lepšie pochopenie toho, čo znamená petičný postup Európskeho parlamentu, jeho možný výsledok, úspechy a hranice.
Štatistické údaje, napríklad o počte petícií, ktoré boli výboru doručené, či už ich výbor uzavrel alebo riešil, o počte krajín alebo tém predstavujú dôležitý kvantitatívny nástroj hodnotenia práce výboru.
Všetky ďalšie aspekty, ako sú vzťahy s ostatnými európskymi inštitúciami, vnútroštátnymi alebo regionálnymi orgánmi alebo inštitucionálne zmeny s priamym dosahom na činnosť výboru, dopĺňajú celkový obraz.
A napokon správa hodnotí pokrok dosiahnutý v oblasti vykonávania predchádzajúcich odporúčaní, ktorých cieľom bolo zlepšiť prácu výboru, a vyzdvihuje niektoré najdôležitejšie výzvy, ktorým bude výbor čeliť v súvislosti s nadobudnutím platnosti Lisabonskej zmluvy.
Predkladanie petícií Parlamentu – základné právo stanovené v článku 227 Zmluvy o fungovaní Európskej únie (predtým článok 194)
Nadobudnutie platnosti Lisabonskej zmluvy potvrdilo právo predkladať Európskemu parlamentu petície ako kľúčový prvok občianstva Európskej únie.
V článku 227 novej zmluvy (predtým článok 194) je stanovené, že občania Európskej únie, fyzické alebo právnické osoby s bydliskom alebo sídlom v Európskej únii môžu individuálne alebo spoločne s ďalšími občanmi alebo osobami predložiť Európskemu parlamentu petíciu vo veci, ktorá spadá do pôsobnosti Únie.
Presné znenie tohto článku poskytuje jasný obraz o tom, čo znamená predkladanie petícií Európskemu parlamentu: ide o nástroj umožňujúci občanom, aby sa na Parlament obracali s problémami, ktoré sa týkajú vplyvu rôznych politík a právnych predpisov EÚ na ich každodenný život.
Každoročné štatistiky ukazujú, že väčšina občanov sa na Parlament obracia so žiadosťou o pomoc v záležitostiach spojených so životným prostredím, základnými právami, súdnictvom, vnútorným trhom atď. Ostatní občania sa snažia presadiť svoj hlas predkladaním návrhov týkajúcich sa rozvoja európskych politík.
Posledným, avšak o nič menej dôležitým, faktom je počet občanov, ktorí sa obracajú na Európsky parlament s cieľom napadnúť rozhodnutia, ktoré prijali vnútroštátne orgány.
Vo väčšine týchto petícií sa tvrdí, že európske právne predpisy by neboli náležite presadené, zatiaľ čo predmetom niektorých iných je rozhodnutie vnútroštátnych súdov o právnom predpise alebo nedostatočné presadzovanie na administratívnej úrovni alebo Európsky parlament nemá s takýmito záležitosťami nič spoločné, nakoľko nepatria do pôsobnosti Únie.
Podľa štatistík bolo v roku 2009 Európskemu parlamentu doručených 1924 petícií, čo je nepatrné zvýšenie oproti roku 2008, kedy bolo predložených 1849 petícií.
Taktiež možno povedať, že takýto slabý rozdiel poukazuje na určitú stagnáciu po nepretržitom stúpajúcom vývoji zaznamenanom po rozšírení Únie v roku 2004 a v roku 2007.
Z celkového počtu petícií doručených v roku 2009 bolo asi 46 % vyhlásených za prípustné, čo je približne ten istý percentuálny podiel ako v roku 2008.
Z týchto 688 prípustných petícií bolo 655 poslaných pre informáciu Európskej komisii.
Treba zdôrazniť, že Komisia poslala asi 300 oznámení týkajúcich sa petícií zaregistrovaných v roku 2009.
Situácia v prípade neprípustných petícií je skoro rovnaká ako v predchádzajúcom roku (812 oproti 818).
Keďže podiel neprípustných petícií je naďalej veľmi veľký (viac ako polovica všetkých doručených petícií), je jasné, že treba venovať zvýšené úsilie posilneniu predchádzajúcich a súčasných odporúčaní zameraných na lepšie informovanie občanov o právomociach EÚ.
Rozhodnutie o petícii
Počet
petícií
%
Počet petícií
%
2009
2008
Prípustné
688
45,9
708
46,4
Neprípustné
812
54,1
818
53,6
Prípustné a uzavreté
420
N/A
354
N/A
Poslané EK na vyjadrenie stanoviska
655
N/A
729
N/A
Poslané na vyjadrenie stanoviska iným orgánom
33
N/A
53
N/A
Poslané pre informáciu iným orgánom
207
N/A
207
N/A
Nezaregistrované
4
N/A
6
N/A
Ďalej treba uviesť, že zhruba dve tretiny všetkých petícií z roku 2009, t. j.
1232, boli v začiatočnom štádiu postupu uzavreté, či už preto, lebo sa ukázali ako neprípustné, alebo boli napriek svojej prípustnosti uzavreté hneď potom, ako boli predkladatelia informovaní o danej záležitosti alebo odkázaní na iné výbory EP, do pôsobnosti ktorých tieto petície patria.
Aj tu sú údaje z roku 2009 porovnateľné s údajmi z roku 2008, ako možno vidieť v tabuľkách:
2009
Rozhodnutie o petícii
Počet petícií
Percentuálny podiel
Prípustné
1 062
56,3
Neprípustné
818
43,4
Nezaregistrované
6
0,3
2008
Rozhodnutie o petícii
Počet petícií
Percentuálny podiel
Prípustné
1 108
57,6
Neprípustné
812
42,2
Nezaregistrované
4
0,2
Vzhľadom na uvedené treba pripomenúť, že poslanci opakovane upozorňovali na petície, ktoré nie sú petíciami, pričom argumentovali tým, že ich spracovanie je zbytočné mrhanie časom.
Hoci neexistuje definícia toho, čo nie je petíciou, je potrebné jasne odlíšiť takéto podania od petícií, ktoré sa považujú za neprípustné, pretože nespadajú do rozsahu pôsobnosti EÚ.
To, čo nie je petíciou možno opísať ako stručné osobné vyhlásenie alebo komentár o politikách EÚ alebo o tom, ako by sa mali rozvíjať.
V tomto ohľade je na internetovej stránke Európskeho parlamentu venovanej téme Petície jasne uvedené, že Výbor pre petície sa nezaoberá žiadosťami o informácie ani všeobecnými pripomienkami k politike EÚ.
Ďalej sú občania upozornení na to, že výbor neskúma ani neodpovedá na petície, ktoré obsahujú hrubé výrazy alebo ktorých obsah nie je relevantný.
Preto možno povedať len toľko, že výbor musí naďalej klásť dôraz na to, aby občanom lepšie objasňoval, čo znamená obracať sa na Európsky parlament prostredníctvom petícií, a na zlepšovanie postupu ich registrovania v Európskom parlamente.
V porovnaní s rokom 2008 boli zaznamenané niektoré zmeny, pokiaľ ide o krajiny na čele zoznamu: Európska únia ako celok je na prvom mieste, hneď za ňou Nemecko, Španielsko, Taliansko a Rumunsko (ktoré si oproti roku 2008 vymenili miesta).
Malta sa prekvapujúco ocitla na úplne poslednom mieste tabuľky za Slovinskom a Litvou, keďže z tejto krajiny bolo doručených len 9 petícií na rozdiel od 20 z predchádzajúceho roka.
2009
Dotknutý štát
Počet petícií
%
Európska únia
403
18,6
Nemecko
298
13,8
Španielsko
279
12,9
Taliansko
176
8,1
Rumunsko
143
6,6
Poľsko
100
4,6
Iné
764
35,3
2008
Dotknutý štát
Počet petícií
%
Európska únia
330
15,9
Nemecko
265
12,8
Španielsko
226
10,9
Rumunsko
207
10,0
Taliansko
184
8,9
Poľsko
105
5,1
Spojené kráľovstvo
99
4,8
Grécko
97
4,7
Francúzsko
86
4,1
Ako už bolo povedané, oblasťou, ktorá predkladateľov petícií zaujíma najviac, je životné prostredie, ďalšími sú základné práva, justícia a vnútorný trh, zatiaľ čo počet petícií týkajúcich sa reštitúcie majetku v roku 2008 klesol.
2009
Témy
Počet petícií
Percentuálny podiel
Životné prostredie
228
9,7
Základné práva
164
7,0
Justícia
159
6,8
Vnútorný trh
142
6,0
Vlastníctvo a reštitúcie
133
5,6
Zamestnanosť
105
4,5
Zdravie
104
4,4
Doprava
101
4,3
Sociálne veci
93
4,0
Vzdelávanie a kultúra
82
3,5
Iné
1,043
44,3
2008
Témy
Počet petícií
Percentuálny podiel
Životné prostredie
311
12,8
Základné práva
208
8,6
Vlastníctvo a reštitúcie
149
6,1
Justícia
147
6,1
Vnútorný trh
130
5,4
Sociálne veci
118
4,9
Doprava
117
4,8
Zdravie
116
4,8
Vzdelávanie a kultúra
105
4,3
Zamestnanosť
89
3,7
Iné
938
38,6
Skutočnosť, že európskych občanov neustále znepokojuje životné prostredie, nie je nijako prekvapujúca.
Európske právne predpisy v tejto oblasti sú založené na zásade subsidiarity a občania, ktorí sa na Parlament obracajú so žiadosťou o pomoc vždy, keď sa domnievajú, že regionálne alebo vnútroštátne orgány im nevenujú pozornosť, nie vždy vidia jasnú hranicu medzi právomocami štátov a EÚ.
V tejto súvislosti výbor uvítal oznámenie Komisie o vykonávaní environmentálneho práva Európskeho spoločenstva (KOM(2008)773) ako prvý krok k zabezpečeniu lepších kontrol presadzovania v tejto oblasti
Stanovisko Výboru pre petície k monitorovaniu uplatňovania práva Spoločenstva (2007) ( 2008/2337(INI) ), spravodajkyňa výboru požiadaného o stanovisko: Diana Wallis (31.3.2009). .
Pokiaľ ide o základné práva, malo by sa rozlišovať medzi petíciami, ktorých predmetom sú justičné omyly, nedostatočné presadzovanie rozhodnutí vnútroštátnych súdov alebo porušovanie práva obrátiť sa na súd a práva na spravodlivý proces na vnútroštátnej úrovni na jednej strane a petíciami zameranými na ochranu práv zaručených európskymi právnymi predpismi a súdnymi rozhodnutiami o vnútornom trhu na druhej strane.
Preto výbor v roku 2009 podporil pracovný dokument Diany Wallisovej o oznámení Komisie o priestore slobody, bezpečnosti a spravodlivosti občanov, tzv. Štokholmskom programe.
Poukazuje sa v ňom na celý rad problematických aspektov, na ktoré upozorňujú predkladatelia petícií, napríklad problémy rodinných príslušníkov z tretích krajín pri získavaní dokladov o povolení na pobyt v krajine pobytu (najmä v Spojenom kráľovstve), nejednotný výklad smernice ES č. 2004/38, konkrétne ohľadne kritérií na získanie trvalého pobytu, problémy predkladateľov petícií pri výkone hlasovacích práv alebo uznávaní kvalifikácií.
Výbor už viackrát odporučil predkladateľom petícií, aby používali SOLVIT, čo je neformálny mechanizmus, vďaka ktorému možno v krátkom čase dosiahnuť účinné riešenia.
Treba zdôrazniť, že obmedzenia spojené s ochranou údajov bránia výboru v tom, aby sám posielal petície sieti SOLVIT, a preto môže v týchto otázkach predkladateľom petícií len poskytovať poradenstvo.
Ostáva teda na predkladateľovi petície, či túto možnosť využije alebo nevyužije a či výboru oznámi výsledok prípadného postúpenia záležitosti sieti SOLVIT.
Nepatrné zmeny možno pozorovať aj v poradí petícií podľa jazyka: zatiaľ čo v rokoch 2009 a 2008 predkladatelia vo svojich petíciách najviac používali nemčinu a angličtinu, taliančina si vymenila miesto so španielčinou a najmenej sa používala slovinčina, maltčina a estónčina.
2009
Jazyk
Počet petícií
Percentuálny podiel
Nemčina
548
28,5
Angličtina
343
17,8
Španielčina
237
12,3
Taliančina
203
10,6
Poľština
116
6,0
Rumunčina
110
5,7
Francúzština
107
5,6
Iné
260
13,5
2008
Jazyk
Počet petícií
Percentuálny podiel
Nemčina
437
23,2
Angličtina
395
20,9
Taliančina
222
11,8
Španielčina
193
10,2
Rumunčina
155
8,2
Francúzština
131
6,9
Poľština
101
5,4
Gréčtina
87
4,6
Iné
165
8,7
Z hľadiska národností sú najaktívnejšími predkladateľmi petícií Nemci, hneď po nich Španieli a Taliani (aj v tomto aspekte sa poradie Španielov a Talianov oproti roku 2008 vymenilo).
Ďalšie miesta obsadili rumunskí, poľskí a britskí prekladatelia petícií.
Na posledných miestach sú občania Českej republiky, Estónska a Luxemburska, ktorí v roku 2009 podali spolu jedenásť petícií.
2009
Štátna príslušnosť hlavného predkladateľa petície
Počet petícií
Percentuálny podiel
Nemecko
496
25,8
Španielsko
237
12,3
Taliansko
219
11,4
Rumunsko
150
7,8
Poľsko
131
6,8
Spojené kráľovstvo
121
6,3
Francúzsko
79
4,1
Grécko
78
4,1
Iné
414
21,5
2008
Štátna príslušnosť hlavného predkladateľa petície
Počet petícií
Percentuálny podiel
Nemecko
412
21,8
Taliansko
245
12,9
Španielsko
197
10,4
Rumunsko
189
10,0
Spojené kráľovstvo
144
7,6
Poľsko
112
5,9
Grécko
102
5,4
Francúzsko
91
4,8
Iné
400
21,1
Pokiaľ ide o spôsob predkladania petícií, potvrdil sa doterajší trend: predkladatelia používajú na podávanie petícií viac internet ako tradičnú listovú formu (v roku 2009 bolo elektronickou poštou doručených 62,6 % petícií v porovnaní s 59,2 % v roku 2008).
2009
Formát
petícií
Počet
petícií
%
Elektronické
1,204
62,6
Listy
720
37,4
2008
Formát petícií
Počet petícií
%
Elektronické
1,117
59,2
Listy
769
40,8
Hoci štatistické údaje predstavujú užitočný nástroj, vďaka ktorému môže výbor hodnotiť svoju celoročnú činnosť, je potrebné ich dôsledne sledovať vzhľadom na to, že celkové výsledky môže ovplyvniť niekoľko prvkov, napr. petície sa môžu týkať jednej alebo viacerých oblastí, jednej alebo viacerých krajín; môžu ich podávať jednotlivci alebo združenia a v niektorých prípadoch môžu mať formu hromadných petícií, ku ktorým je pripojený veľký počet podpisov.
Okrem toho sa predkladatelia môžu rozhodnúť, že dokumenty predložia vo svojom rodnom jazyku alebo v akomkoľvek inom úradnom jazyku Únie.
Štatistiky však ukazujú, že závery z predchádzajúcej výročnej správy naďalej platia.
Ako už bolo uvedené, väčšina petícií vyhlásených za neprípustné je teda dôkazom toho, že naďalej je nejasná otázka európskych a národných kompetencií, právomocí inštitúcií EÚ a Rady Európy, najmä Súdu pre ľudské práva.
Predchádzajúce výzvy na zvýšenie snahy lepšie informovať občanov o tom, čo všetko znamená petičný postup a čo možno dosiahnuť podaním petície Parlamentu, sú preto oveľa aktuálnejšie ako kedykoľvek predtým.
Jedným zo spôsobov, ktorý by sa mohol preskúmať, je vylepšenie internetovej stránky na tému Petície , ktorá sa nachádza na portáli Európskeho parlamentu, takže občania predkladajúci petície prostredníctvom formulára online by dostali všetky potrebné informácie
o právomociach Parlamentu, posudzovaní petícií, práci výboru a možnostiach urýchliť nápravu využitím iných sietí, ktoré sú občanom k dispozícii na úrovni EÚ alebo členských štátov (SOLVIT, Európska sieť spotrebiteľských centier, Európsky ombudsman, národný ombudsman alebo národné parlamentné výbory pre petície).
Predchádzajúce správy obsahovali výzvu, aby sa rôzne mechanizmy sťažností, ktoré majú občania k dispozícii na úrovni EÚ, jasne zviditeľnili zriadením jednotného kontaktného miesta, kde by sa občanom poskytovali usmernenia, ktorými by sa riadili pri riešení prípadov, ak sa domnievajú, že ich práva boli porušené.
Toto je aj naďalej veľmi dôležitým cieľom, ktorý treba splniť.
Iniciatíva Európskej komisie zhromaždiť formálne aj neformálne mechanizmy podávania sťažností na stránke Vaše práva v EÚ v rámci portálu europa.eu je zásadným krokom vpred.
Mal by sa však robiť jasnejší rozdiel medzi formálnymi mechanizmami (sťažnosti adresované Komisii, petície Parlamentu, sťažnosti Európskemu ombudsmanovi) a neformálnymi mechanizmami (siete SOLVIT, ECC-net atď.).
Mohla by sa vyvinúť interaktívnejšia internetová stránka umožňujúca občanom, aby získali informácie, ktoré potrebujú predtým, ako sa rozhodnú, že sa sami priamo obrátia na niektorú z inštitúcií alebo že využijú niektorý z mechanizmov.
Vzťahy s Európskou komisiou
Európska komisia zostáva prirodzeným partnerom výboru pri riešení petícií, keďže členovia sa naďalej opierajú o znalecké posudky jej služieb pri skúmaní záležitostí, ktoré sú predmetom petícií.
Keďže sa pracovné vzťahy medzi týmito dvomi orgánmi neustále zlepšujú, výbor aj naďalej nalieha na Komisiu, aby skracovala lehoty, v rámci ktorých reaguje na žiadosti o vyšetrovanie.
Jeden z osobitných aspektov, ktorému sa musia venovať obidve strany, sa týka spôsobu, ktorým Komisia informuje výbor o napredovaní konaní o porušení priamo súvisiacich s petíciami.
Hoci Komisia tvrdí, že svoje rozhodnutia o porušeniach uverejňuje každý mesiac, treba poznamenať, že sa zverejňujú až od fázy, v ktorej je k dispozícii odôvodnené stanovisko, pričom výnimkou sú prípady nedodržania súladu s rozsudkami súdu, v ktorých je uverejnenie možné už vo fáze listu alebo formálneho oznámenia, pokiaľ Komisia nerozhodne inak.
Vzhľadom na počet prípadov a skutočnosť, že je ťažké vopred povedať, akým tempom bude určitá záležitosť napredovať, a že neexistuje vyhľadávací nástroj, ktorý by umožnil nájsť konkrétny prípad porušenia, mesačné monitorovanie tejto databázy by znamenalo zbytočné mrhanie ľudskými silami a časom.
Okrem toho by sa mali prijať ďalšie opatrenia, aby Komisia automaticky oznamovala výboru každý pokrok v konaniach súvisiacich s petíciami.
Vzťahy s Európskym ombudsmanom: vypočutia kandidátov na túto funkciu
Jednou z hlavných priorít výboru v roku 2009 bolo organizovanie vypočutí uchádzačov o funkciu Európskeho ombudsmana.
Poslancom, ktorí boli úplne novými členmi výboru alebo dokonca Parlamentu, sa podarilo úspešne si splniť úlohy.
Za zmienku stojí, že prvá správa, ktorú prijal nový výbor, sa týkala činnosti Európskeho ombudsmana
Správa o výročnej správe o činnosti európskeho ombudsmana za rok 2008 ( 2009/2088(INI) ), spravodajkyňa Chrysoula Paliadeli (A7/0020/2009). za rok 2008.
Zdôrazňuje sa v nej, že úloha ombudsmana pri ochrane záujmov občanov EÚ vo vzťahu k inštitúciám a orgánom Európskej únie sa za 14 rokov od vytvorenia úradu posilnila, a to najmä vďaka nezávislosti jeho úradu a demokratickej kontrole, ktorú nad transparentnosťou jeho činností vykonáva Európsky parlament.
Poslanci v nej zdôraznili svoje presvedčenie, že úloha ombudsmana spočíva vo zvyšovaní otvorenosti a zodpovednosti pri prijímaní rozhodnutí a v administratívnej štruktúre Európskej únie, čím predstavuje základný prínos k vytváraniu Únie, v ktorej sa rozhodnutia prijímajú „čo najotvorenejšie a čo najbližšie k občanovi“
Hlava I, článok 1 ods. 2 Zmluvy o fungovaní Európskej únie (C115/9.5.2008, s.
16). .
Vyzývajú v nej ombudsmana, aby pokračoval vo svojom úsilí zlepšovať informovanosť o svojej práci a účinne propagoval svoje činnosti.
Závery
Ak bol rok 2009 rokom zmien, od roku 2010 sa očakáva, že pre výbor prinesie nové výzvy.
Komisia by mala Európskemu parlamentu a Rade predložiť svoj návrh nariadenia o iniciatíve občanov, pričom výbor vypracuje stanovisko k správe, ktorú má vypracovať Výbor pre ústavné veci.
Okrem toho sa v dôsledku nadobudnutia platnosti Lisabonskej zmluvy stala Charta základných práv právne záväznou.
V tejto chvíli je ťažké vopred povedať, aký to bude mať vplyv na činnosť výboru, avšak základné práva sú jednou z tém, na ktoré predkladatelia petícií sústavne poukazujú.
V blízkej budúcnosti bude možno potrebných niekoľko objasnení o uplatňovaní charty.
PRÍLOHY:
Dotknutý štát
Počet petícií
2009
2008
Európska únia
403
330
Členské štáty EÚ
1 630
1 647
Nemecko
298
265
Španielsko
279
226
Taliansko
176
184
Rumunsko
143
207
Poľsko
100
105
Spojené kráľovstvo
83
99
Grécko
74
97
Francúzsko
73
86
Bulharsko
56
65
Írsko
37
58
Portugalsko
37
24
Holandsko
35
24
Rakúsko
34
20
Belgicko
30
32
Maďarsko
25
18
Fínsko
20
36
Slovensko
19
9
Švédsko
17
12
Dánsko
14
6
Litva
14
7
Cyprus
13
9
Česká republika
13
15
Slovinsko
12
7
Lotyšsko
11
7
Malta
9
21
Estónsko
4
2
Luxembursko
4
6
Jazyk petície
Počet petícií
2009
2008
Nemčina
548
437
Angličtina
343
395
Španielčina
237
193
Taliančina
203
222
Poľština
116
101
Rumunčina
110
155
Francúzština
107
131
Gréčtina
61
87
Holandčina
46
33
Bulharčina
37
31
Portugalčina
27
26
Fínčina
19
35
Maďarčina
16
15
Slovenčina
11
5
Dánčina
9
4
Švédčina
8
6
Lotyština
7
2
Litovčina
7
2
Čeština
4
3
Slovinčina
4
2
Maltčina
2
Estónčina
1
1
Text v niekoľkých jazykoch
1
Bez určenia
Spolu
1 924
1 886
Štátna príslušnosť hlavného predkladateľa
Počet petícií
2009
2008
Členské štáty EÚ
1 879
1 845
Nemecko
496
412
Španielsko
237
197
Taliansko
219
245
Rumunsko
150
189
Poľsko
131
112
Spojené kráľovstvo
121
144
Francúzsko
79
91
Grécko
78
102
Bulharsko
54
60
Holandsko
44
33
Rakúsko
38
21
Portugalsko
32
25
Írsko
31
59
Belgicko
27
31
Fínsko
26
40
Maďarsko
17
20
Slovensko
14
8
Dánsko
13
5
Švédsko
13
10
Lotyšsko
11
5
Malta
11
16
Slovinsko
10
5
Cyprus
8
1
Litva
8
5
Česká republika
6
6
Estónsko
3
1
Luxembursko
2
2
VÝSLEDOK ZÁVEREČNÉHO HLASOVANIA VO VÝBORE
Dátum prijatia
1.6.2010
Výsledok záverečného hlasovania
+:
–:
0:
20
2
Poslanci prítomní na záverečnom hlasovaní
Margrete Auken, Elena Băsescu, Victor Boştinaru, Simon Busuttil, Michael Cashman, Bairbre de Brún, Pascale Gruny, Carlos José Iturgaiz Angulo, Peter Jahr, Lena Kolarska-Bobińska, Erminia Mazzoni, Willy Meyer, Mariya Nedelcheva, Nikolaos Salavrakos, Angelika Werthmann, Tatjana Ždanoka
Náhradníci prítomní na záverečnom hlasovaní
Pablo Arias Echeverría, Kinga Göncz, Marian Harkin, Axel Voss
Náhradníci (čl. 187 ods. 2) prítomní na záverečnom hlasovaní
Enrique Guerrero Salom, Andres Perello Rodriguez
