Nižšie ceny za roamingové služby od 1. júla 2009
Voľby 2009
Priemysel
2009-04-22 - 17:16
Poslanci Európskeho parlamentu odhlasovali 22. apríla väčšinou hlasov správu o znížení poplatkov za roamingové mobilné telefónne hovory a textové správy, ako aj za používanie internetu cez mobilný telefón zo zahraničia.
Novinkou sú najmä limity pre roky 2010 a 2011 a lacnejšie služby dátového roamingu.
Plénum hlasovalo v 1. čítaní (postup spolurozhodovania) o kompromisnom návrhu po dohode s Radou EÚ o predĺžení nariadenia o roamingu z roku 2007.
Poslanci prijali návrh v pomere hlasov 646:22:9.
Zníženie cien za roamingové telefónne hovory
Kompromisný návrh nestanovuje roamingové ceny v tarifách určených Spoločenstvom, ale určuje limity, v rámci ktorých by si mobilní operátori mali konkurovať ponukou nižších cien.
Domáci operátori budú môcť účtovať svojím zákazníkom roamingové telefónne hovory týmto spôsobom:
od 1. júla 2009: najviac 0,43 EUR za minútu (bez DPH) za uskutočňované roamingové hovory a najviac 0,19 EUR za minútu (bez DPH) za prijímané roamingové hovory,
od 1. júla 2010: najviac 0,39 EUR za minútu (bez DPH) za uskutočňované roamingové hovory a najviac 0,15 EUR za minútu (bez DPH) za prijímané roamingové hovory,
od 1. júla 2011: najviac 0,35 EUR za minútu (bez DPH) za uskutočňované roamingové hovory a najviac 0,11 EUR za minútu (bez DPH) za prijímané roamingové hovory.
Ako hovorí kompromisný návrh, od 1. júla 2009 by operátori mali účtovať svojím zákazníkom hovory po sekundách, ale môžu využiť aj tzv. počiatočnú minimálnu účtovaciu jednotku 30 sekúnd.
Lacnejšie služby dátového roamingu
Parlament a české predsedníctvo Rady sa zhodli s Komisiou, že roamingové textové správy (SMS) by mali stáť najviac 0,11 EUR (bez DPH) a to od 1. júla 2009.
Iné dátové roamingové služby (ako posielanie emailov a obrázkov alebo prehliadanie webu z mobilných telefónov alebo prenosných počítačov-laptopov) budú regulované na veľkoobchodnej úrovni, čo znamená, že budú ochranné limity pre tarify, ktoré zahraničný, tzv. navštívený operátor účtuje domácemu operátorovi roamingového zákazníka na základe kilobajtov:
od 1. júla 2009: najviac 1,00 EUR za megabajt (bez DPH),
od 1. júla 2010: najviac 0,80 EUR za megabajt (bez DPH),
od 1. júla 2011: najviac 0,50 EUR za megabajt (bez DPH).
Podľa kompromisného návrhu by sa malo dať predísť tzv. šokom z účtov.
Zákazníci, ktorí používajú roaming, by od 1. marca 2010 mali mať možnosť zvoliť si bezplatne maximálny finančný limit.
Parlament a české predsedníctvo sa dohodli, aby bol jeden z limitov stanovený na 50 EUR (bez DPH) alebo na odpovedajúci objem dát.
Tento limit by sa mal automaticky týkať všetkých zákazníkov, ktorí si nevybrali inak do 1. júla 2010.
Podľa neformálnej dohody bude musieť poskytovateľ upozorniť svojich zákazníkov, keď dosiahnu 80 percent z dohodnutého limitu.
V momente dosiahnutia limitu by mal poslať ďalšie upozornenie vrátane návodu, ako má zákazník postupovať, ak si želá pokračovať v dátovom roamingu.
Ak užívateľ neodpovie, poskytovateľ by mal zastaviť všetky dátové roamingové služby.
Hodnotenie v roku 2011, skončenie platnosti nariadenia v júni 2012
Na základe iniciatívy poslancov EP bude musieť Komisia najneskôr v polovici roka 2011 zhodnotiť okrem iného aj "mieru do akej zákazníci profitovali vďaka skutočným zníženiam cien roamingových služieb" a mieru konkurencie malých, nezávislých alebo novo spustených prevádzkovateľov.
Návrh žiada ešte naviac Komisiu, aby pre vytvorenie konkurencieschopného vnútorného trhu v oblasti roamingu stanovila aj iné metódy ako cenovú reguláciu.
Ako uvádza kompromisný návrh, platnosť nariadenia skončí 30. júna 2012.
20090421IPR54062 Konečné znenie prijatého textu nájdete po jeho publikovaní prostredníctvom vyhľadávača tu
SK
1
LINK
/activities/plenary/ta.do?language=SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
