EÚ sa zameriava na podporu základných ľudských práv
Ľudské práva
2006-09-15 - 11:59
Agentúra pre základné práva by mala vzniknúť začiatkom roka 2007
Európska únia plánuje začiatkom roka 2007 zriadiť Agentúru pre základné práva, ktorej cieľom bude podporovať rešpektovanie základných ľudských práv. Tie sú totiž hlavnými princípmi a cieľmi Únie a jej členských štátov.
V tejto súvislosti poslanci požadujú, aby bola nová agentúra nezávislá, zodpovedná a efektívna, a aby sa jej pole pôsobnosti rozšírilo aj na aktivity EÚ v oblasti bezpečnosti a spravodlivosti.
Predstavitelia členských štátov sa 12. a 13. decembra 2003 na zasadnutí Európskej rady dohodli, že Európske stredisko pre monitorovanie rasizmu a xenofóbie so sídlom vo Viedni transformujú na Agentúru pre základné práva.
Nová agentúra sa bude odvolávať na Chartu základných práv, ktorá vyzdvihuje fakt, že Únia je založená na princípoch demokracie, ľudských práv a základných slobôd.
Vznikne tak centrum odborných znalostí o otázkach základných práv na úrovni EÚ, ktorého úlohou bude zhromažďovať, spracovávať a analyzovať údaje, pripravovať stanoviská a odporúčania pre členské štáty a inštitúcie EÚ, spolupracovať s občianskou spoločnosťou a zvyšovať verejnú informovanosť.
Agentúra by mala byť nezávislá a efektívna
K návrhu Komisie na zriadenie tejto agentúry prijal Výbor EP pre občianske slobody, spravodlivosť a vnútorné veci správu maďarskej poslankyne Kingy Gál zo skupiny Európskej ľudovej strany - Európski demokrati.
"Zriadenie agentúry je mimoriadne dôležité najmä kvôli prebiehajúcemu procesu ratifikácie Ústavnej zmluvy EÚ.
(Charta základných práv je totiž jej súčasťou.)
EÚ by mala okamžite prijať opatrenia na inštitucionalizáciu ochrany základných práv a slobôd občanov.
Agentúra by sa stala dôležitým nástrojom na dosiahnutie tohto cieľa za predpokladu, že nový úrad bude nezávislý, zodpovedný, a efektívny.
Inštitúcie EÚ sa mali už dávno dohodnúť na vytvorení orgánu, ktorý by vyplnil medzeru v tejto oblasti," uviedla Kinga Gál.
Rozšírenie na oblasť bezpečnosti a spravodlivosti
Pre členov Výboru pre občianske slobody je kľúčovým bodom návrhu najmä pôsobnosť agentúry v tzv. treťom pilieri, ktorý zahŕňa medzivládnu spoluprácu polície a súdnictva, či boj proti terorizmu.
V takom prípade by mohla agentúra napríklad zaujať stanovisko k dohode o poskytovaní údajov o európskych leteckých pasažieroch americkým úradom.
Poslanci tiež navrhujú, aby sa pôsobnosť úradu neobmedzovala len na štáty EÚ, ale aj na kandidátske krajiny a krajiny, ktoré s Úniou uzavreli Stabilizačnú a asociačnú dohodu.
Členovia výboru sa ďalej domnievajú, že Parlament by mal mať pri určovaní päťročného rámca agentúry a navrhovaní kandidátov na post jej riaditeľa konzultačnú právomoc.
Kedy agentúra vznikne?
Po tom, čo výbor schválil správu Kingy Gál, Komisia, Rada a Parlament začnú rokovania o rozsahu pôsobnosti agentúry.
V prípade, že sa dohodnú, poslanci budú o správe hlasovať na plenárnom zasadnutí EP v Bruseli 11. a 12. októbra.
"Úprimne dúfam, že sa dopracujeme k dobrému kompromisu tak, aby Agentúra pre základné práva mohla efektívne asistovať rozhodovacím orgánom EÚ a aby mohla poskytovať objektívne a spoľahlivé údaje."
20060915STO10742 Agentúra pre základné práva by mala pokrývať aj aktivity EÚ v oblasti bezpečnosti a spravodlivosti Výbor pre občianske slobody, spravodlivosť a vnútorné veci Charta základných práv Agentúra základných práv
SK
1
PHOTO
20060915PHT10748.jpg
SK
3
LINK
/activities/expert/committees/presentation.do?committee=1248&language=SK
SK
4
LINK
http://ec.europa.eu/justice_home/unit/charte/index_en.html
SK
5
LINK
http://ec.europa.eu/justice_home/fsj/rights/fsj_rights_agency_en.htm
-//EP//TEXT IM-PRESS 20060911IPR10523 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
