26.1.2011 B7-0082/2011 NÁVRH UZNESENIA predložený na základe otázok na ústne zodpovedanie B7‑0667/2010 , B7‑0801/2010 , B7‑0805/2010 , B7‑0806/2010 a B7‑0806/2010
v súlade s článkom 115 ods. 5 rokovacieho poriadku
o kríze týkajúcej sa odpadu v Kampánii
Bairbre de Brún
,
Willy Meyer
,
Marisa Matias
, Nikos Chountis
v mene skupiny GUE/NGL
PE455.911v01-00 B7‑0082/2011 Uznesenie Európskeho parlamentu o kríze týkajúcej sa odpadu v Kampánii
Európsky parlament ,
– so zreteľom na smernicu 75/42/EHS o odpadoch, a najmä na jej článok 4,
– so zreteľom na smernicu 91/689/EHS o nebezpečnom odpade, a najmä na jej článok 2,
– so zreteľom na smernicu 99/31/ES o skládkach odpadu, a najmä na jej článok 11 a prílohu II,
– so zreteľom na revíziu rámcovej smernice o odpadoch (2008/98/ES), a najmä na jej články 17 a 18,
– so zreteľom na svoje uznesenie z 19. novembra 2003 o rámcovej smernici o odpadoch Prijaté texty, P5_TA(2003)0508 .
,
– so zreteľom na svoje uznesenie zo 16. septembra 1998 o oznámení Komisie Európskemu parlamentu a Rade o uplatňovaní smerníc o odpadovom hospodárstve Ú. v.
ES C 313, 12.10.1998, s.
0053 – 0099.
,
– so zreteľom na pracovný dokument o vyšetrovacej misii Výboru EP pre petície do talianskej Kampánie, ktorá sa uskutočnila 28. – 30. apríla 2010,
– so zreteľom na zákon 123/2008 Talianskej republiky uverejnený 14. júla 2008,
– so zreteľom na smernicu 2008/99 o ochrane životného prostredia prostredníctvom trestného práva,
– so zreteľom na rozsudok Európskeho súdneho dvora v prípade C-135/05 z 26. apríla 2007,
– so zreteľom na rozsudok Európskeho súdneho dvora v prípade C-297/05 zo 4. marca 2010,
– so zreteľom na články 191 a 260 Zmluvy o fungovaní Európskej únie,
– so zreteľom na smernicu 2003/35/ES, ktorou sa ustanovuje účasť verejnosti pri navrhovaní určitých plánov a programov týkajúcich sa životného prostredia, a najmä na jej článok 2,
– so zreteľom na Aarhuský dohovor,
– so zreteľom na článok 115 ods. 5 rokovacieho poriadku,
A. keďže kríza týkajúca sa odpadu v provincii Kampánia je najdramatickejšou kapitolou v histórii problémového odpadového hospodárstva v mnohých častiach Talianska, okrem iného v provinciách Lazio, Kalábria a Sicília, a keďže vo všetkých týchto regiónoch bol v deväťdesiatych rokoch vyhlásený núdzový stav týkajúci sa odpadu a boli vymenovaní vládni komisári s osobitnými právomocami a finančnými prostriedkami,
B. keďže výsledkom mnohých petícií, ktoré boli počas celého problematického obdobia adresované Výboru pre petície ako reakcia na problémy odpadového hospodárstva v tomto regióne, bolo 5. októbra 2010 takmer jednomyseľné prijatie pracovného dokumentu PETI_DT(2010)442870.
o výsledkoch vyšetrovacej misie v Kampánii v Taliansku, ktorá sa uskutočnila 28. – 30. apríla 2010,
C. keďže po kríze z leta 2008 vypukla čoskoro po tom, ako Výbor pre petície prijal správu o tejto misii, nová kríza a bol obnovený núdzový stav; keďže zverejnenie následných výnimočných opatrení, ako napríklad otváranie nových skládok odpadu, vyvolalo hlasné protesty,
D. keďže počiatočné riešenie spočívajúce vo výrobe „ekobalov” (odpadu stlačeného do balov) a organického odpadu sa nakoniec prijalo v nesúlade so zákonom; keďže v dôsledku nedostatočného filtrovania alebo výberu odpadu sa v dočasných skládkach podľa odhadov nahromadilo vyše šesť miliónov ekobalov s nízkou kvalitou a podozrením na obsah toxického odpadu,
E. keďže prvá spaľovňa v Acerre sa uviedla do prevádzky až v marci 2010, no jej fungovanie nebolo spoľahlivé v dôsledku chýbajúcej vhodnej infraštruktúry na triedenie a spracovanie odpadu; keďže očividne neexistujú jasné obmedzenia, čo sa týka spaľovaného odpadu, a keďže pretrvávajú obavy z toxického popola, ktorý vzniká pri spaľovaní,
F. keďže v súvislosti s redukciou odpadu a recykláciou domového odpadu sa dosiahol iba minimálny pokrok a domový a ostatný odpad sa aj naďalej priváža na skládky netriedený, v niektorých prípadoch očividne zmiešaný s rôznymi druhmi priemyselného odpadu,
G. keďže mnohé skládky odpadu boli vyhlásené za oblasti strategického významu a občania a miestne orgány vrátane polície tým stratili možnosť presvedčiť sa, čo sa na skládky vlastne prináša; keďže prevažná väčšina skládok je súkromných bez náležitej licencie alebo povolenia a bez verejnej kontroly ich riadenia,
H. keďže kľúčovou črtou pravidiel o núdzovom stave, ktoré vyhlasujú komisári, je ich právomoc odkloniť sa od nariadení a kontrol vrátane výnimky z posudzovania dopadu na životné prostredie a zákonov o verejnom obstarávaní, ako aj zdanlivo nekontrolovaný prístup k verejným financiám; keďže im bola udelená právomoc rozhodnúť o mieste prevádzok, skládok a spaľovní, a tiež o obstarávateľských podnikoch, a keďže nie sú povinní informovať o svojich rozhodnutiach miestne orgány ani obyvateľov; keďže samotný systém komisárov sa stal terčom ostrej kritiky a prebieha niekoľko súdnych vyšetrovaní a keďže odpadové hospodárstvo tak, ako ho uskutočňujú komisári pre núdzový stav, považuje väčšina obyvateľstva za súčasť problému, a nie za jeho riešenie,
I. keďže podľa Aarhuského dohovoru majú občania právo byť informovaní o situácii na svojom území a povinnosťou orgánov je poskytovať informácie a motivovať občanov, aby si vypestovali zodpovedný postoj a správanie; keďže v súlade so smernicou 2003/35/ES majú členské štáty zabezpečiť, aby verejnosť dostala včas reálnu možnosť zúčastniť sa na príprave a úprave či revízii plánov alebo programov, ktoré sa majú vypracovávať,
J. keďže občania, ktorí vyjadrili svoj nesúhlas so súčasnou situáciou, alebo ktorí sa snažili navrhnúť alternatívne riešenia, boli ignorovaní alebo verejne odsúvaní na okraj; keďže hlavnou odpoveďou celoštátnych politických orgánov bolo uvalenie prísnej vojenskej kontroly na skládkach odpadov a v spaľovni v Acerre; keďže počas nedávnych verejných demonštrácií proti tomuto problému došlo aj k zatýkaniu osôb a je jasné, že vzťah medzi občanmi a verejnými orgánmi sa prudko zhoršil a že nesúhlas verejnosti bude ďalej narastať,
K. keďže spôsob, akým komisári spravujú núdzový stav a ich neúspešné snahy o prekonanie problémov sa v dôsledku chýbajúcich inštitucionálnych kontrol a rovnováhy zhoršil, čo otvára cestu novým možnostiam pre organizovaný zločin; keďže existuje jasný dôkaz dlhotrvajúceho zapojenia skupín organizovaného zločinu, konkrétne skupiny Camorra, do lukratívneho procesu nakladania s odpadom vrátane vyvážania toxického odpadu z podnikov v severnom Taliansku na stovky nezákonných skládok či dokonca do mora; keďže je nepochopiteľné, že by žiaden úrad nevedel o aktivitách takéhoto rozsahu;
L. keďže v roku 2007 Európska komisia rozhodla pozastaviť vyplatenie príspevkov vo výške 135 miliónov EUR z rozpočtového obdobia 2006 – 2013 na účely projektov týkajúcich sa odpadu a ďalších 10,5 milióna EUR z rozpočtového obdobia 2000 – 2006, kým nebude zrušený systém komisárov,
M. keďže súčasný odpadový cyklus sa naďalej najviac opiera o skládky a spaľovne, čo je v rozpore s usmerneniami novej rámcovej smernice o odpadoch (2008/98/ES); keďže naďalej neexistuje ucelený plán odpadového hospodárstva v tomto regióne, ktorý by bol v súlade so zásadami legislatívy EÚ o odpadoch, rešpektoval hierarchiu nakladania s odpadom a a no plán bezpečného využívania skládok alebo spaľovania,
N. keďže skutočnosť, že nebezpečný odpad sa mieša a/alebo odstraňuje spolu s domovým a organickým odpadom a skutočnosť, že pri rozhodovaní o miestach skládok odpadu napríklad v Chiaiane, sa dostatočne neprihliadalo na geologické a hydrologické faktory, spôsobila vysoké riziko znečistenia okolitej pôdy a zdrojov podzemnej vody; keďže ide o porušenie článkov 17 a 18 rámcovej smernice o odpadoch, ako aj smernice o skládkach,
O. keďže skládka Cava Sari v obci Terzigno, ktorá sa nachádza v sieti Natura 2000 národného parku Vezuv a patrí do svetového dedičstva UNESCO, predstavuje porušenie požiadaviek o postupoch prijímania odpadov podľa smernice o skládkach,
P. keďže Súdny dvor vo svojom rozsudku z 26. apríla 2007 v prípade C-135/05 vyhlásil, že Talianska republika tým, že neprijala potrebné opatrenia na zabezpečenie zhodnocovania alebo zneškodňovania odpadu bez ohrozenia ľudského zdravia a bez využívania postupov a metód, ktoré by mohli ohroziť životné prostredie, a že nezakázala svojvoľné opúšťanie, ukladanie alebo nekontrolované zneškodňovanie odpadu, nesplnila svoje povinnosti, ktoré jej vyplývajú zo zákonov Spoločenstva; keďže vo svojom nedávnom rozsudku zo 4. marca 2010 v prípade C-297/08 Súdny dvor vyhlásil, že neprijatím potrebných opatrení v regióne Kampánia Talianska republika nesplnila svoje povinnosti podľa článkov 4 a 5 smernice 2006/12/ES,
Q. keďže tento Parlament už vo svojom uznesení zo 16. septembra 1998 o vykonávaní smerníc o odpadovom hospodárstve žiadal, aby sa začalo systematické konanie vo veci porušenia predpisov proti členským štátom, ktoré nedodržiavajú všetky ustanovenia týchto smerníc, a aby sa štvrťročne poskytoval zoznam prípadov konania proti členským štátom na Súdnom dvore za nedodržiavanie pravidiel, a to vrátane prípadov, o ktorých už Súdny dvor rozhodol, ako aj zoznamu pokút, ktoré udelil, a vo svojom uznesení z 19. novembra 2003 k správe o plnení rámcovej smernice o odpadoch tiež požadoval dôkladné a sústavné sledovanie a koordináciu vykonávania platných právnych predpisov o odpadoch;
1. vyzýva na urýchlené nájdenie trvalo udržateľného riešenia, ktoré bude spĺňať kritériá EÚ, konkrétne vykonávanie plánu odpadového hospodárstva, v ktorom predstavuje dodržiavanie hierarchie nakladania s odpadom podľa smernice 2008/98/ES dôležitý základ;
2. pripomína, že súlad s právnymi predpismi EÚ o odpade si v Kampánii vyžaduje veľmi energické úsilie o zníženie objemu odpadu a zmenu smerom k predchádzaniu vzniku odpadu, jeho znižovaniu, opätovnému používaniu a recyklácii, a to zabezpečením zodpovedajúcej infraštruktúry, a konštatuje, že treba klásť väčší dôraz na zhodnocovanie organického odpadu najmä v tomto prevažne poľnohospodárskom regióne, čo je oblasť, ktorej sa zjavne dosiaľ nevenovala veľká pozornosť;
3. domnieva sa, že dlhodobé výnimočné opatrenia, ktoré prijímajú talianske orgány vrátane vymenúvania osobitných komisárov alebo označovania skládok odpadu za miesta „strategického záujmu“ pod kontrolou armády, sú kontraproduktívne, a obáva sa, že zaužívaná neprehľadnosť v odpadovom hospodárstve zo strany verejných inštitúcií skôr uľahčila vyššiu prítomnosť skupín organizovaného zločinu, než by jej zabránila, a to tak v oficiálnom odpadovom hospodárstve v regióne, ako aj v nelegálnom zneškodňovaní priemyselného odpadu; požaduje preto zo strany rôznych zodpovedných orgánov oveľa väčšiu mieru transparentnosti;
4. zdôrazňuje dôležitosť obnovy dôvery prostredníctvom štruktúrovaného dialógu s občanmi a rôznymi orgánmi a medzi rôznymi úrovňami štátnej správy uskutočňovaného v štruktúrovanom rámci; vyjadruje poľutovanie nad inkrimináciou občanov, ktorí pokojne protestujú proti otváraniu nových skládok, a nad násilím, ktorému čelia zo strany bezpečnostných zložiek;
5. žiada, aby Komisia naďalej zadržala sine die prostriedky EÚ pridelené na projekty súvisiace s odpadmi v regióne a ponechala ich zmrazené dovtedy, kým sa nevypracuje overiteľný plán nakladania s odpadom a neschvália ho všetky zúčastnené strany;
6. upriamuje pozornosť na 7 miliónov ton ekobalov, ktoré sa nahromadili na skládkach, najmä na skládke Taverna del Ré, a zdôrazňuje, že je dôležité, aby sa po náležitom posúdení presného obsahu odstránili a zneškodnili; trvá na tom, že k zneškodneniu týchto ekobalov musí dôjsť až po vhodnom spracovaní Pokiaľ ide o najnovšie, v súčasnosti sa zdá, že jediným vhodným postupom je spaľovanie v špecializovaných spaľovniach, pričom sa zároveň riadne ozdravuje súčasná skládka; spaľovanie „mumifikovaného“ starého odpadu nie je možné, preto by sa malo využiť ukladanie len na úradne schválených skládkach, ktoré spĺňajú predpisy smernice EÚ o skládkach.
a v súlade s plánom nakladania s odpadom, v ktorom sa jasne stanovujú miesta pre každý typ spracovania a ktorý sa opiera o zákonné postupy;
7. konštatuje, že je potrebné venovať naliehavú pozornosť otvorenej a nezákonnej skládke zmiešaného a bližšie neurčeného odpadu neďaleko Ferandelle, a požaduje presadzovanie prísnych kontrolných a riadiacich opatrení; pripomína príslušným orgánom, že v súlade so smernicou SPE/IPKZ Smernica 2010/75 Európskeho parlamentu a Rady z 24. novembra 2010 o priemyselných emisiách, uverejnená v Ú. v.
EÚ L 334 zo 17.12.2010
musia zabezpečiť prísnu kontrolu nakladania so špecifickými druhmi priemyselných odpadov, bez ohľadu na ich pôvod; poznamenáva tiež, že musia byť zriadené osobitne určené miesta, ktoré sú v súlade s ustanoveniami smerníc EÚ, čím sa zabezpečí vytvorenie vhodnej infraštruktúry pre priemyselný, zvláštny a toxický odpad; požaduje vysvetlenie, prečo sa nevyužíva skládka, ktorá bola plánovaná na prijímanie organického odpadu, a požaduje jej uvedenie do prevádzky za predpokladu, že spĺňa kritériá stanovené v smernici o nakladaní s odpadom;
8. vyjadruje poľutovanie nad otvorením skládok v chránených prírodných oblastiach v národnom parku Vezuv, napríklad v oblasti mesta Terzigno; rozhodne sa vyslovuje proti akýmkoľvek plánom rozširovania týchto skládok a považuje návrh otvorenia druhej skládky v oblasti mesta Terzigno (Cava Vitiello) za neprijateľnú chybu; navrhuje Komisii, aby v prípade, ak dôjde k rozšíreniu existujúcich skládok v chránených prírodných oblastiach alebo otvoreniu nových skládok v oblastiach Natura 2000, požiadala Súdny dvor o návrh na predbežné opatrenie;
9. nalieha na taliansku vládu, aby konala v tejto veci v súlade s právnymi predpismi EÚ, konkrétne aby rešpektovala dva najnovšie rozsudky Európskeho súdneho dvora a napravila všetky uvedené prípady porušenia právnych predpisov EÚ, pričom pripomína povinnosť prijať opatrenia s cieľom zabezpečiť dodržiavanie ustanovení acquis communautaire EÚ na všetkých úrovniach;
10. vyzýva Komisiu, aby využila všetky svoje právomoci a dohliadala na to, aby príslušné orgány v Taliansku skutočne zabezpečili riadny zber, triedenie a spracovanie odpadu, napríklad systematickými kontrolami, a aby regionálne orgány predložili dôveryhodný plán;
11. domnieva sa, že bremeno vyčistenia území v Kampánii, ktoré boli kontaminované rôznymi druhmi odpadu, by nemali niesť daňovníci, ale podľa zásady znečisťovateľ platí tí, ktorí sú za znečistenie zodpovední;
12. poznamenáva, že Taliansko do stanoveného termínu 26. decembra 2010 neoznámilo, že transponovalo smernicu 2008/99/ES o ochrane životného prostredia prostredníctvom trestného práva, ale očakáva, že bude v plnom rozsahu dodržiavať túto smernicu a uplatňovať sankcie podľa jednotlivých trestných činov proti životného prostrediu, ktoré sú vymenované v smernici, a to aj voči právnickým osobám, za predpokladu, že budú splnené príslušné podmienky;
13. vyzýva Komisiu, aby voči Taliansku začala bezodkladne postup, ktorý sa uplatňuje pri porušovaní pravidiel podľa článku 260 ZFEÚ s cieľom určiť sankcie, ktoré zaručia, že Taliansko bude rešpektovať rozhodnutie súdu, a zabezpečia najmä to, aby boli existujúce skládky v súlade s právnymi predpismi EÚ; domnieva sa, že v súlade s rozsudkom Európskeho súdneho dvora vo veci C-304/02 by bolo vhodné uložiť Taliansku peňažnú pokutu za dlhodobé porušovanie smerníc EÚ v uplynulých rokoch a pokutu za každý ďalší deň;
14. poveruje svojho predsedu, aby postúpil toto uznesenie Rade, Komisii a vláde a parlamentu Talianskej republiky.
