Otázka na hodinu otázok H-0589/2010
Rade
Schôdza: decembra 2010
článok 116 rokovacieho poriadku
Nikolaos Chountis
(GUE/NGL) Vec: Trvalý mechanizmus stability a účasť súkromných bánk
Rada 28. októbra 2010 schválila súbor inštitucionálnych zmien, ktoré navrhla osobitná pracovná skupina.
Okrem iného predpokladá prijatie trvalého mechanizmu finančnej stability, v rámci ktorého bude určitú úlohu zohrávať súkromný sektor.
Prezident Európskej centrálnej banky a predseda Euroskupiny však v súvislosti s účasťou súkromných bánk na trvalom mechanizme vyjadrili výhrady a uviedli, že by to v prípade ekonomicky slabých krajín viedlo k zvýšeniu ceny pôžičiek.
Mohla by Rada uviesť, prečo bola účasť súkromného sektora na trvalom mechanizme finančnej stability schválená?
Na čo má slúžiť?
Otvára sa tým cesta k mechanizmu kontrolovaného bankrotu štátov eurozóny?
Zaoberá sa Rada obavami, ktoré vyjadrili páni Trichet a Juncker?
