Otvorenie zasadnutia
Inštitúcie
2006-04-03 - 17:51
Predseda EP Josep BORRELL FONTELLES otvoril 3. apríla 2006 ďalšie z plenárnych zasadnutí EP v Štrasburgu.
V jeho úvode spomenul, že bývalý prezident Libérie, obvinený z vojnových zločinov a zločinov proti ľudskosti páchaných v Sierra Leone, bol zatknutý a vydaný do tejto krajiny, čo korešponduje aj so žiadosťami Európskeho parlamentu vyjadrenými prostredníctvom rezolúcií EP z februára a marca 2005.
Taktiež prítomných poslancov informoval o zaradení žiadosti socialistickej skupiny (PES) o presunutie hlasovania správy o prechodných obdobiach z utorka na stredu.
Poslanci túto žiadosť hlasovaním odobrili, rozprava teda prebehne v utorok 4. apríla, tak ako to bolo plánované, hlasovať sa však bude až v stredu.
Najdôležitejšie udalosti zasadnutia:
Tohtotýždňovému plenárnemu zasadnutiu bude dominovať niekoľko ekonomických tém.
V utorok prediskutujú poslanci hospodárske smerovanie EÚ a Komisia im odhalí svoj pozmenený návrh Smernice o službách .
V stredu zas rakúsky kancelár Wolfgang Schüssel oboznámi EP s výsledkami jarného samitu Rady , ktorý sa týkal prevažne ekonomiky a predseda EP Josep Borrell spolu s lídrami politických skupín zhodnotí výsledky posledných vyjednávaní o finančnej perspektíve .
Ukrajinské, bieloruské a izraelské voľby dostanú takisto priestor.
Prerokuje sa však aj mnoho iných otázok.
Ide napríklad o správu o prechodných obdobiach brániacich voľnému pohybu pracovníkov v EÚ, dopad vtáčej chrípky na trh , či dve správy o obmedzení skleníkových plynov .
V utorok 4. apríla o 15:00 predstaví Európska komisia poslancom nielen svoj pozmenený návrh Smernice o službách, ale aj písomné usmernenia o uplatňovaní Smernice o vysielaní pracovníkov .
V rámci rozpravy o izraelských voľbách a situácii na Blízkom východe predstúpi pred plénum aj vysoký predstaviteľ EÚ pre spoločnú zahraničnú a bezpečnostnú politiku Javiera SOLANA .
Plénum Európskeho parlamentu prerokuje tiež dve správy, ktorých cieľom je zjednodušenie prístupu občanov k dokumentom a informáciám z rokovaní orgánov EÚ a tiež správu o podpore aktívneho euroobčianstva .
20060330IPR06837
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
