Odpoveď pána Rehna v mene Komisie
(23. decembra 2011)
Predstavitelia štátov G20 prijali v dňoch 3. – 4. novembra 2011 v Cannes záväzok, že zabezpečia, aby Medzinárodný menový fond (MMF) mal i naďalej dostatočné zdroje, aby mohol zohrávať systémovú úlohu v prospech všetkých svojich členov a aby bol v prípade potreby pripravený zabezpečiť včasnú mobilizáciu dodatočných zdrojov.
Prípadné zvýšenie zdrojov MMF nevyhnutne neznamená, že tretie krajiny by získali väčší vplyv na rozhodnutia dotýkajúce sa eurozóny.
Po prvé, krajiny EÚ/eurozóny sú stále jedným z najväčších prispievateľov do zdrojov MMF (krajiny EÚ majú spolu hlasovací podiel v MMF 30,9 %, čo je najvyšší podiel, po ktorom nasleduje USA so 16,7 %) a prispejú aj k možnému ďalšiemu zvýšeniu zdrojov fondu.
Po druhé, programy v krajinách eurozóny v súčasnosti spolufinancuje EÚ (dve tretiny) a MMF (jedna tretina) a misie v programových krajinách eurozóny vedie tzv. trojka, teda tak EÚ (Európska centrálna banka a Komisia), ako aj MMF.
Zabezpečí sa tým náležitý vplyv eurozóny.
