Predseda irackého parlamentu podporuje pevnejšie vzťahy s EP
Vonkajšie vzťahy
2007-10-02 - 15:42
Mahmúd al-Mašhadání
V pondelok zavítal do Parlamentu predseda irackého parlamentu Mahmúd al-Mašhadání.
Na rokovaní s predsedom EP Pötteringom diskutoval o irackých utečencoch, o vzájomných vzťahoch, o vytvorení novej dvojstrannej medziparlamentnej delegácie a tiež o úlohe, ktorú bude EÚ v regióne zohrávať v budúcnosti.
Dvojdňovú návštevu ukončí utorková diskusia vo výbore EP pre zahraničné veci.
Predseda EP Hans-Gert Pöttering v úvode ubezpečil irackého hosťa, že Parlament hlboko ľutuje utrpenie irackého ľudu.
Aj preto Parlament nalieha, aby Irak získal zvrchovanosť.
"Trváme na irackej zvrchovanosti...Myslím si, že medzinárodné spoločenstvo je zodpovedné urobiť všetko preto, aby mier, zvrchovanosť, sloboda a demokracia mali v Iraku šancu," uviedol Pöttering.
Pöttering: Bez bezpečnosti niet nádeje
Z pohľadu predsedu EP je však najdôležitejšie stabilizovať situáciu v krajine.
"V rámci našich možností a našej zodpovednosti podporujeme všetky snahy o etnické a náboženské zmierenie.
Doteraz sme hospodársky a sociálne podporovali rozvoj krajiny, a budeme v tom aj pokračovať.
Uvedomujeme si, že bezpečnosť je základom všetkého.
Bez nej niet nádeje!"
Na ceste za hospodárskou prosperitou by zas Iračania podľa Pötteringa mali čo najviac využívať nerastné bohatstvo, ktorým ich krajina oplýva.
Európsky parlament už vyjadril pripravenosť vybudovať stálu delegáciu medzi EP a irackým parlamentom.
Mahmúd al-Mašhadání túto myšlienku vrelo privítal.
"V súčasnosti skúmame tento projekt...Existuje už prvotný plán štruktúry, na ktorom budeme ďalej pracovať," dodal.
Predsedovi irackého parlamentu sme položili niekoľko otázok aj my.
Iračania sa s entuziazmom zúčastnili parlamentných volieb a masívne podporili novú ústavu krajiny.
Prečo je však stále tak ťažké obnoviť normálny politický život?
"Kvôli okupácii!" jednoznačne uviedol al-Mašhadání.
"Nedisponujeme ešte úplnou zvrchovanosťou...a žiaden demokratický proces alebo pokus nemožno uskutočniť bez toho, aby najskôr existovala úplná zvrchovanosť.
Poznáte Petraeusov plán, ktorý schválil americký Kongres?
( Pozn red: čiastočné stiahnutie amerických vojsk z Iraku )...Je akceptovateľné, že sa tak deje v zastúpení rozvinutých krajín?
Je prirodzené, že o budúcnosti a plánoch pre Irak sa rozhoduje v americkom Kongrese?
Ohľadom zvrchovanosti teda existuje veľký problém a veľká lož."
Čo môže urobiť EÚ na politickom či diplomatickom poli, aby pomohla Iraku prekonať súčasné problémy a upevniť demokraciu?
"V prvom rade dúfame, že OSN dokáže zohrať dôležitú úlohu a že EÚ nám pomôže bojovať proti chudobe," uviedol Mahmúd al-Mašhadání.
Zároveň požiadal, aby Európsky parlament "pomohol Iračanom vybudovať demokraciu...s jeho podporou uspejeme v otázke bezpečnosti a zvrchovanosti, čo bude znamenať začiatok budúcnosti našej krajiny."
Vzťahy medzi EÚ a Irakom sa podľa hovorcu vyvíjajú priaznivo.
"Veľmi nás teší, že EÚ otvorila svoju náruč a svoje uši...rátame preto s pevným priateľstvom."
Čo si sľubujete od návštevy v Európskom parlamente?
"Očakávam, že Európsky parlament podporí iracký parlament a rekonštrukciu našej krajiny...a tiež vyváži americký pobyt v Iraku."
20071002STO11087 September 2007: Poslanci svedkami ťažkých podmienok irackých utečencov v Sýrii Máj 2007: Referendum v meste Kirkuk (anglicky) November 2006: Iracký vicepremiér v Európskom parlamente Júl 2005: Uznesenie EP o Iraku Oficiálna stránka predsedu EP (anglicky) Výbor EP pre zahraničné vzťahy
SK
1
PHOTO
20071002PHT11097.jpg
SK
6
LINK
/president/defaulten.htm
SK
7
LINK
/activities/expert/committees/presentation.do?committee=2346&rewritten&language=SK
-//EP//TEXT IM-PRESS 20070913STO10367 0 NOT XML V0//SK
-//EP//TEXT IM-PRESS 20070507IPR06344 0 NOT XML V0//SK
-//EP//TEXT IM-PRESS 20061124STO00300 0 NOT XML V0//SK
-//EP//TEXT TA P6-TA-2005-0288 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
