Otázka na písomné zodpovedanie E-012479/2011
Komisii
článok 117 rokovacieho poriadku
Monika Flašíková Beňová (S&D)
(10. januára 2012)
Vec: Obmedzenie schengenského priestoru
Vo Francúzsku už dlhší čas prevládajú antischengenské nálady a krajina spochybňuje správnosť a účelnosť fungovania systému bez hraničných kontrol tak, ako je v súčasnosti nastavený.
Svoj postoj krajina prejavila už v minulosti v kauze vyhosťovania rómskeho obyvateľstva alebo zablokovaním tuniských migrantov, ktorí cestovali vlakmi z Talianska.
Prezident republiky nedávno vyhlásil, že hlavný problém vidí v príleve lacného tovaru z Číny, v príleve lacnej pracovnej sily z postkomunistických členských krajín a v príleve migrantov.
Systém územia bez hraničných kontrol 22 členských štátov EÚ, Nórska, Švajčiarska a Islandu navrhuje prehodnotiť.
—
Myslí si Komisia, že možné obmedzenie schengenského priestoru by bolo v súlade so súčasne platnou legislatívou Európskej únie?
