Otázka na písomné zodpovedanie E-011627/2011
Komisii
článok 117 rokovacieho poriadku
Monika Flašíková Beňová (S&D)
(9. decembra 2011)
Vec: Znižovanie chudoby ako hnacia sila pre inklúziu a obnovu rastu
Komisia zverejnila nový ročný prieskum rastu pre rok 2012.
Urobila tak o mesiac skôr, ako pôvodne plánovala.
Správa stanovuje priority rozpočtových politík Európskej únie na najbližších 12 mesiacov.
Európska sieť proti chudobe v tejto súvislosti predložila svoje hodnotenie prvého roka stratégie Európa 2020 a načrtla päť prioritných oblastí činnosti na splnenie cieľa znižovania chudoby v rámci Európskej únie.
Konkrétne ide o obnovenie normálneho úverovania v oblasti ekonomiky, podporu rastu a konkurencieschopnosti, boj proti nezamestnanosti a negatívnemu dopadu krízy v sociálnej oblasti, modernizáciu verejnej správy a pokračovanie v diferencovanej fiškálnej konsolidácií zohľadňujúcej rast.
—
Aké konkrétne opatrenia mieni Európska komisia prijať v súvislosti s odporúčaniami Európskej siete proti chudobe?
