Politika EÚ v oblasti športu očami poslancov
Šport
2008-05-14 - 15:53
Doping ničí podstatu a hodnoty športu
Šport je v spoločnosti veľmi dôležitý.
Zlepšuje zdravie, podporuje sociálnu integráciu a tiež kultúrne hodnoty.
Čoraz častejšie sa však v súvislosti s profesionálnym zápolením objavujú prípady dopingu, rasizmu, násilia, dohodnutých zápasov, korupcie, nezákonného stávkovania či prania špinavých peňazí.
Poslanci EP preto 8. mája vyzvali Komisiu, aby prišla s presnejšími opatreniami ako aplikovať právo EÚ v tejto oblasti.
Schválená nelegislatívna správa gréckeho poslanca zo skupiny ľudovcov a európskych demokratov Manolisa Mavrommatisa je reakciou na minuloročnú Bielu knihu o športe z dielne Európskej komisie.
Šport ako zamestnávateľ
Schválený text konštatuje, že športu sa pravidelne venuje až 60% Európanov.
Dokazuje to aj viac než 700 000 športových klubov, ktoré pôsobia v rámci 27 členských štátov.
Šport má však vplyv aj na hospodársky rast a zamestnanosť.
Len v roku 2004 napríklad športové aktivity vyprodukovali 3,4% HDP EÚ a poskytli pracovné miesto pre 15 miliónov ľudí.
Hoci poslanci vítajú dokument Komisie z júla 2007, vo svojej správe navrhujú niekoľko nových opatrení.
Predovšetkým by sa mali posilniť pravidlá ohľadom dopingu.
Obchod s dopingom by mohol byť postihovaný rovnako ako obchod s drogami.
Poslanci pritom varujú aj pred príliš nabitým športovým programom, ktorý na športovcov vytvára tlak.
Preferovať odchovancov
Vo futbale by sa podľa názoru poslancov nemali zaviesť špeciálne kvóty pre hráčov z istých krajín.
Na druhej strane je však potrebné uprednostňovať domácich odchovancov.
Prísnejšie by sa tiež malo uplatňovať pravidlo Medzinárodnej futbalovej asociácie FIFA, ktoré zakazuje prestup hráčov mladších než 16 rokov.
Poslanci tiež navrhujú, aby futbalisti museli podpísať prvý profesionálny kontrakt s klubom, ktorý ich vychoval.
Zisky z lotérií by mali byť rozdeľované spravodlivejšie a zabudnúť by sa nemalo ani televízne práva.
Poslanci v tejto súvislosti navrhujú vytvoriť zoznam najatraktívnejších športových podujatí, ktoré by boli prístupné na voľne dostupných televíznych kanáloch.
Ide napríklad o Olympijské hry, futbalové majstrovstvá sveta či Európy.
20080513STO28749 Poslanci sa vyjadrili k politike EÚ v oblasti športu Schválené uznesenie z 8. mája Európsky futbal pod drobnohľadom
SK
1
PHOTO
20080514PHT28843.jpg
SK
2
LINK
//news/expert/infopress_page/041-28228-128-05-19-906-20080430IPR28013-07-05-2008-2008-true/default_sk.htm
-//EP//TEXT TA P6-TA-2008-0198 0 NOT XML V0//SK
-//EP//TEXT IM-PRESS 20070323FCS04520 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
