P7_TA(2009)0101
Ratifikácia a plnenie aktualizovaných dohovorov MOP
B7-0165 a 0166/2009
Uznesenie Európskeho parlamentu z 26. novembra 2009 o dohovoroch, ktoré MOP označila ako aktualizované
Európsky parlament
, –
so zreteľom na dohovory, ktoré Medzinárodná organizácia práce (MOP) označila ako aktualizované,
–
so zreteľom na vyhlásenie MOP o sociálnej spravodlivosti a spravodlivej globalizácii, prijaté 10. júna 2008,
–
so zreteľom na Globálny pakt MOP pre zachovanie pracovných miest, prijatý 19. júna 2009,
–
so zreteľom na oznámenie Komisie z 2. júla 2008 o o obnovenej sociálnej agende ( KOM(2008)0412 ),
–
so zreteľom na svoje uznesenie zo 6. mája 2009 o obnovenej sociálnej agende Prijaté texty, P6_TA(2009)0370 .
,
–
so zreteľom na oznámenie Komisie z 18. mája 2004 o Sociálnej dimenzii globalizácie – prínos politiky EÚ k rovnomernému rozdeleniu úžitku ( KOM(2004)0383 ),
–
so zreteľom na oznámenie Komisie z 24. mája 2006 nazvané Podpora dôstojnej práce pre všetkých - príspevok EÚ k plneniu programu o dôstojnej práci vo svete ( KOM(2006)0249 ),
–
so zreteľom na rozsudok Súdneho dvora Európskych Spoločenstiev vo veci C-45/07
Komisia/Grécko
Ú. v.
EÚ C 82, 4.4.2009, s.
3.
o vonkajšej právomoci členských štátov,
–
so zreteľom na Lisabonskú stratégiu pre rast a zamestnanosť,
–
so zreteľom na článok 115 ods. 5 rokovacieho poriadku,
A.
keďže základnými prvkami trvalo udržateľného hospodárskeho a sociálneho rozvoja sú základné hodnoty slobody, ľudskej dôstojnosti, sociálnej spravodlivosti, sociálneho zabezpečenia a rovnosti,
B.
keďže tieto zásady majú ešte väčší význam v súčasnej svetovej hospodárskej kríze a kríze zamestnanosti,
C.
keďže MOP od roku 1919 presadzuje a vypracúva systém medzinárodných pracovných noriem, ktoré sa vzťahujú na širokú škálu oblastí vrátane práce, zamestnania, sociálneho zabezpečenia, sociálnej politiky a s nimi súvisiacich ľudských práv,
D.
keďže je potrebné zabezpečiť súlad vnútorných a vonkajších politík EÚ,
1.
víta dohovory. ktoré MOP označila ako aktualizované, ako výsledok tripartitného postupu v rámci MOP, do ktorého boli zapojení zamestnávatelia, pracovníci a vlády;
2.
vyzýva členské štáty, aby zvážili silné sociálne argumenty pre ratifikáciu a vykonávanie dohovorov, ktoré MOP označila ako aktualizované, v súlade so zmluvami o EÚ;
3.
vyzýva Komisiu, aby Európskemu parlamentu a členským štátom presne označila dohovory, ktoré patria do právomoci EÚ a pri ktorých sa uplatňuje zásada subsidiarity;
4.
vyzýva designovaného prezidenta EÚ, aby v rámci svojho mandátu zaujal čo najambicióznejší postoj a podnecoval členské štáty ratifikovať a vykonávať aktualizované dohovory MOP;
5.
vyzýva Komisiu, aby zvážila prijatie odporúčania, ktorým by členské štáty podnietila ratifikovať dohovory, ktoré MOP označila ako aktualizované, a aktívne prispela k ich vykonávaniu, zohľadňujúc zásadu subsidiarity;
6.
poveruje svojho predsedu, aby toto uznesenie postúpil Rade a Komisii a vládam a parlamentom členských štátov.
