A6-0137/2009
13.3.2009
***I
SPRÁVA
o návrhu smernice Európskeho parlamentu a Rady o strojových zariadeniach na aplikáciu pesticídov, ktorou sa mení a dopĺňa smernica 2006/42/ES zo 17. mája 2006 o strojových zariadeniach
(KOM(2008)0535 – C6‑0307/2008 – 2008/0172(COD))
Výbor pre vnútorný trh a ochranu spotrebiteľa
Spravodajca:
Leopold Józef Rutowicz
PE 418.349v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Pri pozmeňujúcich aktoch sa časti prevzaté z platného ustanovenia, ktoré chce Parlament zmeniť a doplniť, ktoré však Komisia nezmenila, označujú tučným písmom .
Prípadné vypustenia týkajúce sa takýchto častí textu sa označujú takto: [...].
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA...........................................................................................................23
POSTUP...................................................................................................................................27
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu smernice Európskeho parlamentu a Rady o strojových zariadeniach na aplikáciu pesticídov, ktorou sa mení a dopĺňa smernica 2006/42/ES zo 17. mája 2006 o strojových zariadeniach
( KOM(2008)0535 – C6‑0307/2008 – 2008/0172(COD) )
(Spolurozhodovací postup: prvé čítanie)
Európsky parlament ,
– so zreteľom na návrh Komisie pre Európsky parlament a Radu ( KOM(2008)0535 ),
– so zreteľom na článok 251 ods. 2 a článok 95 Zmluvy o ES, v súlade s ktorými Komisia predložila návrh Európskemu parlamentu ( C6‑0307/2008 ),
– so zreteľom na článok 51 rokovacieho poriadku,
– so zreteľom na správu Výboru pre vnútorný trh a ochranu spotrebiteľa ( A6‑0137/2009 ),
1. schvaľuje zmenený a doplnený návrh Komisie;
2. žiada Komisiu, aby mu vec znovu predložila, ak má v úmysle podstatne zmeniť svoj návrh alebo ho nahradiť iným textom;
3. poveruje svojho predsedu, aby túto pozíciu postúpil Rade a Komisii.
Pozmeňujúci a doplňujúci návrh
1
Návrh smernice – pozmeňujúci akt
Odôvodnenie 4a (nové)
Text predložený Komisiou
Pozmeňujúci a doplňujúci návrh
(4a) Medzi strojové zariadenia na aplikáciu pesticídov patria samohybné, ťahané, nesené, polonesené a na lietadle namontované strojové zariadenia, ako aj nepohyblivé strojové zariadenia určené na aplikáciu pesticídov na odborné a spotrebiteľské účely.
Patria medzi ne aj poháňané alebo ručne ovládané prenosné a ručné strojové zariadenia s tlakovou komorou.
Vzhľadom na takýto široký a rozmanitý rozsah výrobkov by sa určité ustanovenia tejto smernice mali vzťahovať len na určité typy strojových zariadení.
Pozmeňujúci a doplňujúci návrh
2
Návrh smernice – pozmeňujúci akt
Odôvodnenie 4b (nové)
Text predložený Komisiou
Pozmeňujúci a doplňujúci návrh
(4b) Táto smernica sa obmedzuje na základné požiadavky, ktoré musia strojové zariadenia na aplikáciu pesticídov spĺňať pred uvedením na trh a/alebo do prevádzky, pričom európske organizácie pre normalizáciu sú zodpovedné za vypracovanie technických noriem stanovujúcich podrobné špecifikácie pre rozličné kategórie týchto strojových zariadení s cieľom umožniť výrobcom splniť tieto požiadavky.
Rovnako je dôležité, aby sa na vytváraní harmonizovaných noriem rovnocenne zúčastnili všetky zainteresované strany vrátane priemyselných, poľnohospodárskych a environmentálnych organizácií, aby sa zabezpečilo, že sa prijmú na základe jednoznačnej dohody všetkých zúčastnených strán.
Pozmeňujúci a doplňujúci návrh
3
Návrh smernice – pozmeňujúci akt
Odôvodnenie 4c (nové)
Text predložený Komisiou
Pozmeňujúci a doplňujúci návrh
(4c) Pri stanovení požiadaviek týkajúcich sa ochrany životného prostredia a zdravia pre strojové zariadenia na aplikáciu pesticídov by sa mala uplatniť zásada predbežnej opatrnosti v súlade s judikatúrou Súdneho dvora Európskych spoločenstiev a oznámením Komisie z 2. februára 2000 o uplatniteľnosti zásady predbežnej opatrnosti (KOM/2000/0001).
Odôvodnenie
Zavedenie zásady predbežnej opatrnosti do textu smernice prispieva k ochrane životného prostredia, a tým podporuje cieľ smernice.
Pozmeňujúci a doplňujúci návrh
4
Návrh smernice – pozmeňujúci akt
Článok 1 – bod 1
Smernica 2006/42/ES
Článok 2 – písmeno m
Text predložený Komisiou
Pozmeňujúci a doplňujúci návrh
(m) „základné požiadavky na ochranu zdravia a bezpečnosť“ sú povinné opatrenia zabezpečujúce , aby výrobky neohrozovali zdravie alebo bezpečnosť osôb a v prípade potreby domáce zvieratá, majetok alebo životné prostredie .
(m) „základné požiadavky na ochranu zdravia a bezpečnosť“ sú povinné opatrenia týkajúce sa navrhovania a výroby produktov podliehajúcich tejto smernici, aby sa zabezpečila vysoká úroveň ochrany zdravia a bezpečnosti osôb a v prípade potreby domácich zvierat, majetku a podľa možnosti životného prostredia .
Základné zdravotné a bezpečnostné požiadavky na ochranu životného prostredia sa uplatňujú len na strojové zariadenia podľa oddielu 2.4 prílohy 1.
Odôvodnenie
Je nevyhnutné zaradiť novú definíciu „základných požiadaviek na ochranu zdravia a bezpečnosť“ vrátane odkazu na ochranu životného prostredia, aby sa zamedzila potreba viacerých odkazov na tento termín v smernici o strojových zariadeniach.
Tento pozmeňujúci a doplňujúci návrh takisto objasňuje rozsah pôsobnosti v súvislosti s uplatňovaním ochrany životného prostredia .
Pozmeňujúci a doplňujúci návrh
5
Návrh smernice – pozmeňujúci akt
Článok 1 – bod 2
Smernica 2006/42/ES
Článok 4 – odsek 1
Text predložený Komisiou
Pozmeňujúci a doplňujúci návrh
1.
Členské štáty prijmú všetky primerané opatrenia, aby zabezpečili, že strojové zariadenia možno uviesť na trh a/alebo do prevádzky iba vtedy, ak pri správnej inštalácii, udržiavaní a používaní na zamýšľaný účel alebo za podmienok, ktoré možno rozumne predpokladať, spĺňajú príslušné ustanovenia tejto smernice a neohrozujú zdravie a bezpečnosť osôb alebo v prípade potreby, domáce zvieratá, majetok alebo životné prostredie.“
1.
Členské štáty prijmú všetky primerané opatrenia, aby zabezpečili, že strojové zariadenia možno uviesť na trh a/alebo do prevádzky iba vtedy, ak pri správnej inštalácii, udržiavaní a používaní na zamýšľaný účel alebo za podmienok, ktoré možno rozumne predpokladať, spĺňajú príslušné ustanovenia tejto smernice a neohrozujú zdravie a bezpečnosť osôb a v prípade potreby, domáce zvieratá, majetok a podľa možnosti životné prostredie.“
Odôvodnenie
Objasnenie rozsahu pôsobnosti ochrany životného prostredia v smernici o strojových zariadeniach .
Pozmeňujúci a doplňujúci návrh
6
Návrh smernice – pozmeňujúci akt
Článok 1 – bod 3
Smernica 2006/42/ES
Článok 9 – odsek 3 – prvý pododsek
Text predložený Komisiou
Pozmeňujúci a doplňujúci návrh
V prípadoch uvedených v odseku 1 uskutoční Komisia konzultácie s členskými štátmi a inými zúčastnenými stranami, pričom uvedie opatrenia, ktoré zamýšľa prijať na účely zabezpečenia vysokej úrovne ochrany zdravia a bezpečnosti osôb na úrovni Spoločenstva a v prípade potreby domácich zvierat, majetku alebo životného prostredia.
V prípadoch uvedených v odseku 1 uskutoční Komisia konzultácie s členskými štátmi a inými zúčastnenými stranami, pričom uvedie opatrenia, ktoré zamýšľa prijať na účely zabezpečenia vysokej úrovne ochrany zdravia a bezpečnosti osôb na úrovni Spoločenstva a v prípade potreby domácich zvierat, majetku a podľa možnosti životného prostredia.“
Odôvodnenie
Objasnenie rozsahu pôsobnosti ochrany životného prostredia v smernici o strojových zariadeniach.
Pozmeňujúci a doplňujúci návrh
7
Návrh smernice – pozmeňujúci akt
Článok 1 – bod 4
Smernica 2006/42/ES
Článok 11 – odsek 1
Text predložený Komisiou
Pozmeňujúci a doplňujúci návrh
1.
Ak členský štát zistí, že strojové zariadenie, na ktoré sa vzťahuje táto smernica, s označením CE, ktoré sprevádza vyhlásenie o zhode ES a ktoré sa používa v súlade so zamýšľaným účelom alebo za podmienok, ktoré možno rozumne predpokladať, môže ohroziť zdravie a bezpečnosť osôb alebo v prípade potreby domáce zvieratá, majetok alebo životné prostredie, prijme všetky primerané opatrenia na stiahnutie takého strojového zariadenia z trhu, na zakázanie jeho uvedenia na trh a/alebo do prevádzky alebo na obmedzenie jeho voľného pohybu.
1.
Ak členský štát zistí, že strojové zariadenie, na ktoré sa vzťahuje táto smernica, s označením CE, ktoré sprevádza vyhlásenie o zhode ES a ktoré sa používa v súlade so zamýšľaným účelom alebo za podmienok, ktoré možno rozumne predpokladať, môže ohroziť zdravie a bezpečnosť osôb a v prípade potreby domáce zvieratá, majetok a prípadne životné prostredie, prijme všetky primerané opatrenia na stiahnutie takého strojového zariadenia z trhu, na zakázanie jeho uvedenia na trh a/alebo do prevádzky alebo na obmedzenie jeho voľného pohybu.
Odôvodnenie
Objasnenie rozsahu pôsobnosti ochrany životného prostredia v smernici o strojových zariadeniach.
Pozmeňujúci a doplňujúci návrh
8
Návrh smernice – pozmeňujúci akt
Článok 1 – bod 5 – písmeno a
Smernica 2006/42/ES
Príloha I – Všeobecné zásady – bod 1 – odsek 2 – zarážka 3
Text predložený Komisiou
Pozmeňujúci a doplňujúci návrh
– odhadne riziká, pričom vezme do úvahy závažnosť možného úrazu alebo poškodenia zdravia a v prípade potreby životného prostredia a pravdepodobnosť ich výskytu,
– odhadne riziká, pričom vezme do úvahy závažnosť možného úrazu alebo ujmy na zdraví a bezpečnosť osôb a v prípade potreby domácich zvierat, poškodenia majetku, prípadne životného prostredia a pravdepodobnosť ich výskytu,
Odôvodnenie
Objasnenie rozsahu pôsobnosti ochrany životného prostredia v smernici o strojových zariadeniach.
Pozmeňujúci a doplňujúci návrh
9
Návrh smernice – pozmeňujúci akt
Článok 1 – bod 5 – písmeno aa (nové)
Smernica 2006/42/ES
Príloha I – Všeobecné zásady – bod 4
Text predložený Komisiou
Pozmeňujúci a doplňujúci návrh
(aa) Bod 4 vo všeobecných zásadách sa nahrádza takto:
„4.
Táto príloha je usporiadaná do niekoľkých častí.
Prvá časť má všeobecný rozsah a týka sa všetkých druhov strojových zariadení.
Ďalšie časti sa vzťahujú na určité druhy konkrétnych nebezpečenstiev.
Napriek tomu je nevyhnutné preštudovať celú prílohu s cieľom nadobudnúť istotu, že boli splnené všetky príslušné základné požiadavky.
Pri navrhovaní strojových zariadení sa zohľadňujú požiadavky zo všeobecnej časti a požiadavky z jednej alebo viacerých ďalších častí na základe výsledkov posúdenia rizík vykonávaného v súlade s bodom 1 týchto všeobecných zásad.
Základné zdravotné a bezpečnostné požiadavky na ochranu životného prostredia sa uplatňujú len na strojové zariadenia podľa oddielu 2.4.“
Odôvodnenie
Objasnenie rozsahu pôsobnosti ochrany životného prostredia v smer nici o strojových zariadeniach.
Pozmeňujúci a doplňujúci návrh
10
Návrh smernice – pozmeňujúci akt
Článok 1 – bod 5 – písmeno ab (nové)
Smernica 2006/42/ES
Príloha I – bod 1.1.1 – písmeno a
Text predložený Komisiou
Pozmeňujúci a doplňujúci návrh
(ab) písmeno a) bodu 1.1.1 sa nahrádza takto:
„ ( a) „ nebezpečenstvo“ je možný zdroj úrazu alebo ujmy na zdraví a ohrozenia bezpečnosti osôb prípadne domácich zvierat, majetku a životného prostredia,“
Odôvodnenie
Objasnenie rozsahu pôsobnosti ochrany životného prostredia v smernici o strojových zariadeniach.
Pozmeňujúci a doplňujúci návrh
11
Návrh smernice – pozmeňujúci akt
Článok 1 – bod 5 – písmeno ac (nové)
Smernica 2006/42/ES
Príloha I – bod 1.1.1 – písmeno e
Text predložený Komisiou
Pozmeňujúci a doplňujúci návrh
(ac) písmeno e) bodu 1.1.1 sa nahrádza takto:
„(e) „ riziko“ je spojenie pravdepodobnosti a závažnosti úrazu alebo ujmy na zdraví a ohrozenia bezpečnosti osôb prípadne domácich zvierat, majetku prípadne životného prostredia , ktoré môžu vyplynúť z nebezpečnej situácie;“
Odôvodnenie
Objasnenie rozsahu pôsobnosti ochrany životného prostredia v smernici o strojových zariadeniach.
Pozmeňujúci a doplňujúci návrh
12
Návrh smernice – pozmeňujúci akt
Článok 1 – bod 5 – písmeno ad (nové)
Smernica 2006/42/ES
Príloha I – bod 1.1.2 – písmeno a
Text predložený Komisiou
Pozmeňujúci a doplňujúci návrh
(ad) písmeno a) bodu 1.1.2 sa nahrádza takto:
„(a) strojové zariadenia musia byť navrhované a konštruované takým spôsobom, aby boli prispôsobené pre svoju funkciu a aby ich bolo možné prevádzkovať, nastavovať a udržiavať tak, aby sa zabránilo akýmkoľvek možným zraneniam alebo ujme na zdraví a ohrozeniu bezpečnosti osôb prípadne domácich zvierat, majetku prípadne životného prostredia pri vykonávaní týchto činností za predpokladaných podmienok, pričom je potrebné zohľadniť aj ich rozumne predpokladané nesprávne použitie.“
Odôvodnenie
Objasnenie rozsahu pôsobnosti ochrany životného prostredia v smernici o strojových zariadeniach.
Pozmeňujúci a doplňujúci návrh
13
Návrh smernice – pozmeňujúci akt
Článok 1 – bod 5 – písmeno ae (nové)
Smernica 2006/42/ES
Príloha I – bod 1.1.3
Text predložený Komisiou
Pozmeňujúci a doplňujúci návrh
(ae) bod 1.1.3 sa nahrádza takto :
„Materiály, používané pri konštrukcii strojových zariadení, alebo výrobky, používané alebo vytvorené v priebehu používania strojových zariadení, nesmú ohrozovať zdravie a bezpečnosť osôb prípadne domáce zvieratá, majetok prípadne životné prostredie .
Najmä v prípadoch, keď sa používajú kvapaliny, musia byť strojové zariadenia navrhované a konštruované takým spôsobom, aby sa predchádzalo rizikám spôsobeným plnením, používaním, regeneráciou alebo vypúšťaním.“
Odôvodnenie
Objasnenie rozsahu pôsobnosti ochrany životného prostredia v smernici o strojových zariadeniach.
Pozmeňujúci a doplňujúci návrh
14
Návrh smernice – pozmeňujúci akt
Článok 1 – bod 5 – písmeno b – bod ii
Smernica 2006/42/ES
Príloha I – oddiel 2.4 – bod 2.4.1
Text predložený Komisiou
Pozmeňujúci a doplňujúci návrh
2.4.1 Vymedzenie pojmu
2.4.1 Vymedzenie pojmu
„Strojové zariadenie na aplikáciu pesticídov“ je strojové zariadenie osobitne určené na aplikáciu prípravkov na ochranu rastlín vymedzených v nariadení (ES) č. […] alebo biocídnych výrobkov na ochranu proti škodlivým činiteľom, ktoré patria k typom výrobkov 14 až 19 vymedzeným v prílohe V k smernici 98/8/ES.
„Strojové zariadenie na aplikáciu pesticídov“ je strojové zariadenie osobitne určené na aplikáciu prípravkov na ochranu rastlín vymedzených v nariadení (ES) č. […] alebo biocídnych výrobkov na ochranu proti škodlivým činiteľom, ktoré patria k typom výrobkov 14 až 19 vymedzeným v prílohe V k smernici 98/8/ES.
Na účely tejto smernice sa strojové zariadenie, ktoré sa používa na aplikáciu materiálov obsahujúcich pesticídy, považuje za strojové zariadenie na aplikáciu pesticídov a musí spĺňať príslušné dodatočné podmienky stanovené v tejto časti.
Odôvodnenie
Cieľom tohto pozmeňujúceho a doplňujúceho návrhu je začleniť do rozsahu pôsobnosti smernice aj sejacie strojové zariadenia používané na výsev osív obaľovaných pesticídom.
Materiál obsahujúci pesticídy spôsobil výrazný úhyn včiel vo viacerých európskych krajinách a používanie sejacích strojových zariadení s nadmerným tlakom môže tiež viesť k vypúšťaniu vysokého množstva pesticídneho prachu do okolia.
Správny návrh a konštrukcia takýchto strojových zariadení preto môže zohrať dôležitú úlohu pri znížení negatívneho vplyvu materiálov obsahujúcich pesticídy.
Pozmeňujúci a doplňujúci návrh
15
Návrh smernice – pozmeňujúci akt
Článok 1 – bod 5 – písmeno b – bod ii
Smernica 2006/42/ES
Príloha I – oddiel 2.4 – bod 2.4.2
Text predložený Komisiou
Pozmeňujúci a doplňujúci návrh
2.4.2 Všeobecné informácie
2.4.2 Všeobecné informácie
Strojové zariadenie na aplikáciu pesticídov musí byť navrhnuté a skonštruované tak , aby sa mohlo používať, nastaviť a udržiavať bez toho, aby došlo k zbytočnému poškodeniu životného prostredia.
Strojové zariadenie na aplikáciu pesticídov musí byť navrhnuté, skonštruované a vybavené tak, aby sa mohlo používať, nastaviť a udržiavať bez toho, aby došlo k zbytočnému poškodeniu životného prostredia a ľudského zdravia.
Treba pritom zohľadniť požiadavky zásady predbežnej opatrnosti.
Pozmeňujúci a doplňujúci návrh
16
Návrh smernice – pozmeňujúci akt
Článok 2 – bod 5 – písmeno b – bod ii
Smernica 2006/42/ES
Príloha I – oddiel 2.4 – bod 2.4.3
Text predložený Komisiou
Pozmeňujúci a doplňujúci návrh
2.4.3 Kontroly a monitorovanie
2.4.3 Kontroly a monitorovanie
Prevádzka strojového zariadenia sa musí dať kontrolovať a monitorovať z miest obsluhy.
Prevádzka strojového zariadenia sa musí dať ľahko a presne kontrolovať, monitorovať a okamžite zastaviť z miest obsluhy.
Pozmeňujúci a doplňujúci návrh
17
Návrh smernice – pozmeňujúci akt
Článok 1 – bod 5 – písmeno b – bod ii
Smernica 2006/42/ES
Príloha I – oddiel 2.4 – bod 2.4.3.1 (nový)
Text predložený Komisiou
Pozmeňujúci a doplňujúci návrh
2.4.3.1 Meracie systémy
Strojové zariadenie musí byť vybavené presnými meracími systémami, aby sa zabezpečila presná a bezpečná aplikácia pesticídov, a v prípade potreby prístrojmi na meranie rýchlosti a smeru vetra a teploty vzduchu.
Meracie systémy musia byť jasne čitateľné z miesta obsluhy.
Pozmeňujúci a doplňujúci návrh
18
Návrh smernice – pozmeňujúci akt
Článok 1 – bod 5 – písmeno b – bod ii
Smernica 2006/42/ES
Príloha I – oddiel 2.4 – bod 2.4.3.2 (nový)
Text predložený Komisiou
Pozmeňujúci a doplňujúci návrh
2.4.3.2 Trysky
Trysky musia byť navrhnuté a skonštruované tak, aby kvapky mali primeranú veľkosť, s cieľom zabrániť unášaniu postreku.
Po zastavení aplikácie nesmie dôjsť k nijakému kvapkaniu z trysiek.
Musí byť zabezpečená možnosť merať prietok každej trysky.
Pozmeňujúci a doplňujúci návrh
19
Návrh smernice – pozmeňujúci akt
Článok 1 – bod 5 – písmeno b – bod ii
Smernica 2006/42/ES
Príloha I – oddiel 2.4 – bod 2.4.4
Text predložený Komisiou
Pozmeňujúci a doplňujúci návrh
2.4.4 Plnenie a vyprázdnenie
2.4.4 Plnenie a vyprázdnenie
Strojové zariadenie musí byť navrhnuté a skonštruované tak, aby sa uľahčilo presné plnenie a úplné vyprázdnenie a aby sa zabránilo akémukoľvek neúmyselnému rozptýleniu pesticídu počas týchto činností.
Strojové zariadenie musí byť navrhnuté a skonštruované tak, aby sa uľahčilo presné plnenie potrebným množstvom pesticídov a zabezpečilo ľahké a úplné vyprázdnenie a aby sa zároveň zabránilo rozliatiu pesticídu počas týchto činností.
Strojové zariadenie musí byť vybavené zodpovedajúcim prístrojom na zabránenie kontaminácie vodného zdroja počas týchto činností.
Plniace prístroje musia byť podľa potreby navrhnuté tak, aby sa zabránilo návratu kvapaliny z nádrže do plniaceho zásobníka.
Pozmeňujúci a doplňujúci návrh
20
Návrh smernice – pozmeňujúci akt
Článok 1 – bod 5 – písmeno b – bod ii
Smernica 2006/42/ES
Príloha I – oddiel 2.4 – bod 2.4.5.2 – pododsek 2
Text predložený Komisiou
Pozmeňujúci a doplňujúci návrh
2.4.5.2 Rozloženie a uloženie
2.4.5.2 Rozloženie a uloženie
Musí sa zabrániť stratám pri zastavení funkcie aplikácie pesticídu.
Na tento účel sa musia prípadne použiť mechanické clony (kryty a/alebo tunely).
Strojové zariadenie sa musí pri veterných a teplotných podmienkach, ktoré vedú k stratám pesticídov na necieľovej ploche, samo zastaviť.
Odôvodnenie
Existujú technické prostriedky, ktoré bránia poškodeniu životného prostredia.
Musia sa však nasadiť dôsledne, aby bolo možné splniť cieľ tejto smernice.
Pozmeňujúci a doplňujúci návrh
21
Návrh smernice – pozmeňujúci akt
Článok 1 – bod 5 – písmeno b – bod ii
Smernica 2006/42/ES
Príloha I – oddiel 2.4 – bod 2.4.5.2a (nový)
Text predložený Komisiou
Pozmeňujúci a doplňujúci návrh
2.4.5.2a Predchádzanie vyliatiu a úniku
Strojové zariadenie musí byť navrhnuté a skonštruované tak, aby sa zabránilo stratám, keď je funkcia aplikácie pesticídov vypnutá.
Nikdy nesmie dôjsť k úniku.
Pozmeňujúci a doplňujúci návrh
22
Návrh smernice – pozmeňujúci akt
Článok 1 – bod 5 – písmeno b – bod ii
Smernica 2006/42/ES
Príloha I – oddiel 2.4 – bod 2.4.5.2b (nový)
Text predložený Komisiou
Pozmeňujúci a doplňujúci návrh
2.4.5.2b Zariadenia využívajúce vzduch
Ak to umožňuje účel strojového zariadenia, musí byť podľa možnosti navrhnuté a skonštruované s postrekovacím mechanizmom poháňaným vzduchom, aby sa zabezpečilo presnejšie nanesenie pesticídov.
Pozmeňujúci a doplňujúci návrh
23
Návrh smernice – pozmeňujúci akt
Článok 1 – bod 5 – písmeno b – bod ii
Smernica 2006/42/ES
Príloha I – oddiel 2.4 – bod 2.4.5.2c (nový)
Text predložený Komisiou
Pozmeňujúci a doplňujúci návrh
2.4.5.2c Tunelové postrekovacie zariadenia
Ak to umožňuje účel strojového zariadenia, musí byť podľa možnosti navrhnuté a skonštruované s tunelovým postrekovacím zariadením, aby sa zabezpečilo presnejšie nanesenie pesticídov.
Pozmeňujúci a doplňujúci návrh
24
Návrh smernice – pozmeňujúci akt
Článok 1 – bod 5 – písmeno b – bod ii
Smernica 2006/42/ES
Príloha I – oddiel 2.4 – bod 2.4.6.1
Text predložený Komisiou
Pozmeňujúci a doplňujúci návrh
2.4.6.1 Čistenie
2.4.6.1 Čistenie
Strojové zariadenie musí byť navrhnuté a skonštruované tak, aby sa zjednodušilo jeho čistenie, najmä čistenie nádrže.
Strojové zariadenie musí byť navrhnuté a skonštruované tak , aby ho bolo možné jednoducho a riadne očistiť, a to najmä jeho nádrž alebo nádobu bez toho, aby sa znečistilo životné prostredie .
Pozmeňujúci a doplňujúci návrh
25
Návrh smernice – pozmeňujúci akt
Článok 1 – bod 5 – písmeno b – bod ii
Smernica 2006/42/ES
Príloha I – oddiel 2.4 – bod 2.4.6.2
Text predložený Komisiou
Pozmeňujúci a doplňujúci návrh
2.4.6.2 Servis
2.4.6.2 Servis
Strojové zariadenie musí byť navrhnuté a skonštruované tak, aby sa zjednodušila výmena opotrebovaných častí.
K strojovému zariadeniu sa musia dať pripojiť potrebné meracie prístroje na kontrolu jeho správnej činnosti.
Strojové zariadenie musí byť navrhnuté a skonštruované tak, aby sa zjednodušila výmena opotrebovaných častí bez toho, aby došlo ku kontaminácii životného prostredia.
Pozmeňujúci a doplňujúci návrh
26
Návrh smernice – pozmeňujúci akt
Článok 1 – bod 5 – písmeno b – bod ii
Smernica 2006/42/ES
Príloha I – oddiel 2.4 – bod 2.4.6.2a (nový)
Text predložený Komisiou
Pozmeňujúci a doplňujúci návrh
2.4.6.2a Kontroly
K strojovému zariadeniu sa musia dať pripojiť potrebné meracie prístroje na kontrolu jeho správnej činnosti.
Pozmeňujúci a doplňujúci návrh
27
Návrh smernice – pozmeňujúci akt
Článok 1 – bod 5 – písmeno b – bod ii
Smernica 2006/42/ES
Príloha I – oddiel 2.4 – bod 2.4.7.2
Text predložený Komisiou
Pozmeňujúci a doplňujúci návrh
2.4.7.2 Filtre
2.4.7.2 Filtre
Filtre a sitá musia byť označené tak, aby ich typ a veľkosť oka sita sa dali určiť priamo alebo z informácií uvedených v pokynoch.
Filtre a sitá musia byť označené tak, aby ich typ a veľkosť sa dali určiť priamo alebo z informácií uvedených v pokynoch.
Odôvodnenie
Netreba uvádzať odkaz na veľkosť oka, lebo ako jednotka bežne používaná pre filtre, nie je vhodná pre postrekovače, pri ktorých je správne uvádzať priepustnosť vlákien.
Jednotka veľkosti oka definovaná ako počet vlákien na palec nezohľadňuje priemer vlákna t.j. dva filtre s rovnakou veľkosťou oka môžu mať inú hodnotu priepustnosti.
ISO 19732 vychádza z tohto pojmu priepustnosti.
Preto treba prestať používať pojem oko a v revízii EN 12761 by sa mal uviesť odkaz na klasifikáciu podľa ISO 19732.
Pozmeňujúci a doplňujúci návrh
28
Návrh smernice – pozmeňujúci akt
Článok 1 – bod 5 – písmeno b – bod ii
Smernica 2006/42/ES
Príloha I – oddiel 2.4 – bod 2.4.7.2a (nový)
Text predložený Komisiou
Pozmeňujúci a doplňujúci návrh
2.4.7.2a Označenie používaného pesticídu
Strojové zariadenie musí byť v prípade potreby vybavené špeciálnym držiakom, na ktorý môže obsluha umiestniť názov používaného pesticídu.
Odôvodnenie
Táto informácia bude užitočná pre zdravotný personál, ak bude obsluhujúca osoba mať zdravotné problémy alebo pre verejné orgány v prípade nehody spojenej s únikom pesticídu.
Pozmeňujúci a doplňujúci návrh
29
Návrh smernice – pozmeňujúci akt
Článok 1 – bod 5 – písmeno b – bod ii
Smernica 2006/42/ES
Príloha I – oddiel 2.4 – bod 2.4.8 – písmeno a
Text predložený Komisiou
Pozmeňujúci a doplňujúci návrh
(a) preventívne opatrenia, ktoré sa majú prijať počas plnenia , vyprázdňovania a čistenia, aby sa predišlo znečisteniu životného prostredia;
(a) preventívne opatrenia, ktoré sa majú prijať počas miešania, plnenia, postrekovania , vyprázdňovania, čistenia , servisných zásahov a prepravy, aby sa predišlo zasiahnutiu obsluhy a znečisteniu životného prostredia, najmä pôdy a vody ,
Pozmeňujúci a doplňujúci návrh
30
Návrh smernice – pozmeňujúci akt
Článok 1 – bod 5 – písmeno b – bod ii
Smernica 2006/42/ES
Príloha I – oddiel 2.4 – bod 2.4.8 – písmeno b
Text predložený Komisiou
Pozmeňujúci a doplňujúci návrh
(b) podmienky používania a zodpovedajúca príprava a nastavenia na zabezpečenie rovnomerného rozloženia a homogénneho uloženia pesticídov, ktoré zabránia stratám;
(b) podrobné podmienky používania pre rôzne predpokladané prevádzkové prostredia vrátane zodpovedajúcej prípravy a nastavení potrebných na zabezpečenie rovnomerného rozloženia a homogénneho uloženia pesticídov na cieľových plochách, aby sa čo najviac obmedzili straty na necieľových plochách;
Pozmeňujúci a doplňujúci návrh
31
Návrh smernice – pozmeňujúci akt
Článok 1 – bod 5 – písmeno b – bod ii
Smernica 2006/42/ES
Príloha I – oddiel 2.4 – bod 2.4.8 – písmeno ba (nové)
Text predložený Komisiou
Pozmeňujúci a doplňujúci návrh
(ba) preventívne opatrenia, ktoré sa majú prijať, aby sa zabránilo posunu postreku berúc do úvahy rôzne parametre, ako sú trysky, tlak, výška ramena, rýchlosť vetra a rýchlosť jazdy;
Pozmeňujúci a doplňujúci návrh
32
Návrh smernice – pozmeňujúci akt
Článok 1 – bod 5 – písmeno b – bod ii
Smernica 2006/42/ES
Príloha I – oddiel 2.4 – bod 2.4.8 – písmeno bb (nové)
Text predložený Komisiou
Pozmeňujúci a doplňujúci návrh
(bb) informácie o typoch pesticídov, ktoré môžu spôsobiť nesprávne fungovanie strojového zariadenia, a obmedzeniach týkajúcich sa použitia konkrétnych pesticídov;
Pozmeňujúci a doplňujúci návrh
33
Návrh smernice – pozmeňujúci akt
Článok 1 – bod 5 – písmeno b – bod ii
Smernica 2006/42/ES
Príloha I – oddiel 2.4 – bod 2.4.8 – písmeno d
Text predložený Komisiou
Pozmeňujúci a doplňujúci návrh
(d) typ a veľkosť oka sít a filtrov;
(d) typ a veľkosť sít a filtrov;
Pozmeňujúci a doplňujúci návrh
34
Návrh smernice – pozmeňujúci akt
Článok 1 – bod 5 – písmeno b – bod ii
Smernica 2006/42/ES
Príloha I – oddiel 2.4 – bod 2.4.8 – písmeno e
Text predložený Komisiou
Pozmeňujúci a doplňujúci návrh
(e) frekvencia overovania a kritériá na výmenu trysiek, sít a filtrov ;
(e) frekvencia overovania a kritériá na výmenu súčiastok náchylných na opotrebenie, ktoré ovplyvňujú správne fungovanie strojového zariadenia, ako sú trysky, sitá a filtre;
Pozmeňujúci a doplňujúci návrh
35
Návrh smernice – pozmeňujúci akt
Článok 1 – bod 5 – písmeno b – bod ii
Smernica 2006/42/ES
Príloha I – oddiel 2.4 – bod 2.4.8 – písmeno g
Text predložený Komisiou
Pozmeňujúci a doplňujúci návrh
(g) pripojenie a používanie akýchkoľvek špeciálnych zariadení alebo príslušenstva;
(g) pripojenie a používanie akýchkoľvek špeciálnych zariadení alebo príslušenstva a potrebné predbežné opatrenia, ktoré treba prijať ;
Pozmeňujúci a doplňujúci návrh
36
Návrh smernice – pozmeňujúci akt
Článok 1 – bod 5 – písmeno b – bod ii
Smernica 2006/42/ES
Príloha I – oddiel 2.4 – bod 2.4.8 – písmeno ga (nové)
Text predložený Komisiou
Pozmeňujúci a doplňujúci návrh
(ga) návod na zapojenie potrebných meracích prístrojov;
Pozmeňujúci a doplňujúci návrh
37
Návrh smernice – pozmeňujúci akt
Článok 1 – bod 5 – písmeno b – bod ii
Smernica 2006/42/ES
Príloha I – oddiel 2.4 – bod 2.4.8 – písmeno h
Text predložený Komisiou
Pozmeňujúci a doplňujúci návrh
(h) kontroly, ktoré sa majú vykonávať na strojovom zariadení v súlade s príslušnými ustanoveniami smernice […].“
(h) prvky strojového zariadenia , ktoré treba skontrolovať s cieľom zabezpečiť jeho správne fungovanie v súlade s príslušnými ustanoveniami smernice […].
Pozmeňujúci a doplňujúci návrh
38
Návrh smernice – pozmeňujúci akt
Článok 2 – odsek 1 – pododseky 1 a 2
Text predložený Komisiou
Pozmeňujúci a doplňujúci návrh
1.
Členské štáty prijmú a uverejnia opatrenia potrebné na dosiahnutie súladu s touto smernicou najneskôr do [DÁTUM…].
Bezodkladne o tom informujú Komisiu.
1.
Členské štáty prijmú a uverejnia ustanovenia potrebné na dosiahnutie súladu s touto smernicou do ...*.
Bezodkladne o tom informujú Komisiu.
Tieto opatrenia sa uplatňujú s účinnosťou od [DÁTUM…].
Tieto ustanovenia uplatňujú s účinnosťou od ...**
___________
*12 mesiacov odo dňa nadobudnutia účinnosti tejto smernice.
*18 mesiacov odo dňa nadobudnutia účinnosti tejto smernice.
DÔVODOVÁ SPRÁVA
Súvislosti predloženého návrhu
Dňa 12. júla 2006 Európska komisia predstavila tematickú stratégiu trvalo udržateľného využívania pesticídov zameranú na zníženie celkových rizík a negatívneho vplyvu pesticídov na ľudské zdravie a životné prostredie.
Tematická stratégia bola doplnená o návrh smernice, ktorou sa ustanovuje rámec pre opatrenie Spoločenstva na dosiahnutie trvalo udržateľného využívania pesticídov (ďalej len „rámcová smernica“) a návrh nariadenia o uvádzaní prípravkov na ochranu rastlín na trh.
Jedným z cieľov rámcovej smernice je stanoviť požiadavky na členské štáty, aby vytvorili systém pravidelnej údržby a kontrol zariadení na aplikáciu pesticídov, ktoré sa už v praxi používajú.
V záujme stanovenia požiadaviek z hľadiska životného prostredia týkajúcich sa navrhovania a konštrukcie nových zariadení sú však potrebné aj doplňujúce legislatívne opatrenia.
Komisia na tento účel teraz navrhuje smernicu o strojových zariadeniach na aplikáciu pesticídov, ktorou sa mení a dopĺňa smernica 2006/42/ES (ďalej len smernica o strojových zariadeniach).
Návrh Komisie
Smernica o strojových zariadeniach 2006/42/ES, ktorá nadobudne účinnosť od 29. decembra 2009 (dovtedy ostáva v účinnosti smernica o strojových zariadeniach 98/37/ES), stanovuje základné požiadavky na ochranu zdravia a bezpečnosť, ktoré musia spĺňať strojové zariadenia uvádzané na vnútorný trh, ak majú využívať výhody voľného pohybu v rámci Spoločenstva.
Smernica o strojových zariadeniach sa už vzťahuje na strojové zariadenia na aplikáciu pesticídov, pokiaľ ide o ochranu zdravia a bezpečnosť osôb obsluhujúcich tieto zariadenia a iných osôb vystavených ich účinkom.
Tento návrh pozmeňuje a dopĺňa smernicu o strojových zariadeniach v záujme zavedenia osobitných základných požiadaviek týkajúcich sa ochrany životného prostredia.
Opatrenia jednotlivých štátov a potreba harmonizácie
Aj keď právne predpisy Spoločenstva v súčasnosti neobsahujú požiadavky na ochranu životného prostredia v prípade strojových zariadení na aplikáciu pesticídov, niekoľko členských štátov zaviedlo vnútroštátne opatrenia (technické požiadavky a certifikačné postupy), ktoré treba dodržiavať pri uvádzaní nových strojových zariadení na ich trhy, zatiaľ čo iné členské štáty oznámili návrhy nariadení v tejto oblasti.
Ponechanie určovania požiadaviek na takéto strojové zariadenia z hľadiska životného prostredia na členských štátoch by viedlo k pretrvávaniu alebo násobeniu rôznych vnútroštátnych ustanovení a postupov s podobným cieľom.
To by bolo prekážkou pre voľný pohyb tovaru v rámci Spoločenstva a spôsobilo znevýhodnenie a zbytočné náklady pre priemysel, a najmä pre malé a stredné podniky, ktoré sú typickým výrobcom postrekovačov.
Harmonizácia požiadaviek na ochranu životného prostredia a postupov hodnotenia súladu strojových zariadení na aplikáciu pesticídov je predpokladom pre dosiahnutie rovnakej úrovne ochrany životného prostredia v celej EÚ, ale tiež pre zabezpečenie spravodlivej súťaže medzi výrobcami a umožnenie voľného pohybu takýchto produktov v rámci Spoločenstva.
Harmonizované normy
Keďže ide o smernicu s novým prístupom, smernica o strojových zariadeniach presadzuje harmonizáciu prostredníctvom kombinácie povinných zdravotných a bezpečnostných požiadaviek a dobrovoľných harmonizovaných noriem vypracovaných európskymi normalizačnými organizáciami, ktoré obsahujú podrobné špecifikácie umožňujúce dodržiavať základné požiadavky smernice.
Aj keď uplatňovanie noriem je dobrovoľné, tieto normy sú svojou povahou usmerneniami, a preto majú aj určitý vplyv na navrhovanie a konštrukciu strojových zariadení.
So zreteľom na strojové zariadenia na aplikáciu pesticídov Európsky výbor pre normalizáciu (CEN) vyvinul harmonizované normy týkajúce sa zdravia a bezpečnosti obsluhujúceho personálu.
V roku 2001 prijal aj normu (EN 12761) ustanovujúcu podrobné špecifikácie pre minimalizáciu environmentálnych rizík vyplývajúcich z používania týchto strojových zariadení.
Medzinárodná organizácia pre normalizáciu (ISO) tiež vypracovala niekoľko noriem, ktoré zabezpečujú vysoký stupeň integrácie vysokých technológií do strojových zariadení na aplikáciu pesticídov a jednotné kritériá pre hodnotenie postrekových systémov z hľadiska kvality práce, bezpečnosti obsluhujúceho personálu a ochrany životného prostredia.
Po dosiahnutí politickej dohody o tejto smernici Komisia udelí riadny mandát CEN na prispôsobenie normy EN 12761 a vypracovanie akýchkoľvek potrebných nových noriem s cieľom podporiť základné požiadavky novej smernice na rôzne kategórie strojových zariadení na aplikáciu pesticídov.
Všeobecné stanovisko spravodajcu
Spravodajca plne podporuje iniciatívu Komisie, ktorej cieľom je pozmeniť a doplniť smernicu o strojových zariadeniach v záujme harmonizácie požiadaviek na strojové zariadenia na aplikáciu pesticídov z hľadiska životného prostredia.
Správne navrhovanie a konštruovanie týchto strojových zariadení zohrávajú významnú úlohu pri znižovaní nepriaznivých vplyvov pesticídov na ľudské zdravie a životné prostredie.
Postrekovače vyhovujúce novým požiadavkám budú mať nižšiu spotrebu pesticídov a znížia straty spôsobené manipuláciou s produktmi počas miešania, plnenia, rozprašovania a čistenia.
Náklady, ktoré vynaložia tí výrobcovia, ktorí musia výrazne zvýšiť úroveň svojich výrobkov, pravdepodobne povedú k zvýšeniu cien pre používateľov, pokiaľ to umožnia podmienky na trhu.
Výsledné priemerné ročné zníženie používania pesticídov však určite povedie k úsporám na strane používateľov, ktorými sa pravdepodobne vykompenzuje možné zvýšenie cien niektorých postrekových zariadení.
Okrem toho možné náklady spojené s uplatňovaním nových harmonizovaných požiadaviek sa vyvážia znížením nákladov vyplývajúcich z rozdielov v normách, a to najmä v administratívnej oblasti, ktoré museli výrobcovia vynakladať pri uplatňovaní rozdielnych vnútroštátnych nariadení a postupov.
Navrhnutá smernica preto spĺňa svoj cieľ t.j. zabezpečuje spoločnú úroveň ochrany životného prostredia a zároveň zabraňuje rozdrobenosti regulačného rámca v Spoločenstve, ktorá môže spôsobovať vysoké náklady pre podniky obchodujúce za hranicami.
Spravodajca sa však domnieva, že v záujme dosiahnutia požadovaných cieľov ochrany životného prostredia a ľudského zdravia treba spresniť a vysvetliť viaceré body, a zároveň zabezpečiť rovnaké podmienky pre výrobcov a spravodlivú súťaž na vnútornom trhu.
Preto navrhuje niekoľko pozmeňujúcich a doplňujúcich návrhov so všeobecným cieľom zjednodušiť, objasniť a posilniť ustanovenia navrhnuté Komisiou.
Spravodajca zohľadnil diskusie, ktoré sa uskutočnili počas seminára organizovaného Výborom pre vnútorný trh a ochranu spotrebiteľa 11. decembra 2008, ako aj podnety od viacerých zainteresovaných strán, inštitúcií a akademickej obce, ako sú Európsky výbor pre normalizáciu (CEN), Európsky výbor združení výrobcov poľnohospodárskych strojov (CEMA), Európska akčná sieť proti pesticídom (Pesticide Action Network-Europe), Orgalime (Európske združenie strojárskeho priemyslu), Inštitút Juliusa Kühna – federálny výskumný ústav pestovaných plodín (JKI – Nemecko) a Katedra poľnohospodárskych mechanizmov a informatiky poľnohospodárskej univerzity v Krakove.
Návrhy spravodajcu sa sústreďujú na tieto otázky:
1.
Rozsah pôsobnosti tejto smernice
Spravodajca si je vedomý toho, že všeobecný odkaz na ochranu životného prostredia v návrhu Komisie vyvolal obavy u zástupcov priemyslu a mnohých členských štátov, pokiaľ ide o možné neplánované rozšírenie uplatňovania požiadaviek na ochranu životného prostredia na iné typy strojových zariadení podliehajúcich smernici o strojových zariadeniach.
Spravodajca sa domnieva, že tento všeobecný odkaz na ochranu životného prostredia by sa mal v texte smernice zachovať, pričom je potrebné objasniť, že požiadavky na ochranu životného prostredia sa budú vzťahovať len na zariadenia na aplikáciu pesticídov.
Požiadavky na iné druhy zariadení by sa možno mohli uviesť v budúcnosti v nadväznosti na hodnotenie vplyvu zo strany Komisie.
2.
Požiadavky na strojové zariadenia na aplikáciu pesticídov týkajúce sa ochrany životného prostredia (príloha I, oddiel 2.4)
Spravodajca predložil aj niekoľko pozmeňujúcich a doplňujúcich návrhov o jednotlivých bodoch oddielu 2.4 zameraných na posilnenie požiadaviek na strojové zariadenia na aplikáciu pesticídov z hľadiska životného prostredia s cieľom zabezpečiť, že sa budú navrhovať a konštruovať tak, aby sa zaručila vysoká úroveň ochrany ľudského zdravia a životného prostredia.
Navrhujú sa tiež ustanovenia na zlepšenie pokynov výrobcov týchto strojových zariadení.
3.
Dôsledný odkaz na ochranu životného prostredia
Nakoniec sa zavádza súbor pozmeňujúcich a doplňujúcich návrhov k rôznym článkom smernice o strojových zariadeniach, ktorých všeobecným cieľom je dôsledný odkaz na ochranu domácich zvierat, majetku a životného prostredia.
POSTUP
Názov
Strojové zariadenia na aplikáciu pesticídov
Referenčné čísla
KOM(2008)0535 – C6-0307/2008 – 2008/0172(COD)
Dátum predloženia v EP
5.9.2008
Gestorský výbor
Dátum oznámenia na schôdzi
IMCO
23.9.2008
Výbory požiadané o stanovisko
Dátum oznámenia na schôdzi
ENVI
23.9.2008
AGRI
23.9.2008
Bez predloženia stanoviska
Dátum rozhodnutia
ENVI
7.10.2008
AGRI
9.9.2008
Spravodajca
Dátum menovania
Leopold Józef Rutowicz
7.10.2008
Prerokovanie vo výbore
10.11.2008
11.2.2009
9.3.2009
Dátum prijatia
9.3.2009
Výsledok záverečného hlasovania
+:
–:
0:
32
Poslanci prítomní na záverečnom hlasovaní
Gabriela Creţu, Janelly Fourtou, Evelyne Gebhardt, Ioan Lucian Hămbăşan, Malcolm Harbour, Pierre Jonckheer, Eija-Riitta Korhola, Lasse Lehtinen, Nickolay Mladenov, Catherine Neris, Bill Newton Dunn, Zita Pleštinská, Karin Riis-Jørgensen, Zuzana Roithová, Heide Rühle, Leopold Józef Rutowicz, Christel Schaldemose, Eva-Britt Svensson, Marianne Thyssen, Jacques Toubon, Bernadette Vergnaud
Náhradníci prítomní na záverečnom hlasovaní
Emmanouil Angelakas, Wolfgang Bulfon, Colm Burke, Jan Cremers, Magor Imre Csibi, José Ribeiro e Castro, Søren Bo Søndergaard, Anja Weisgerber
Náhradníci (čl. 178 ods. 2) prítomní na záverečnom hlasovaní
Christofer Fjellner, Jim Higgins, Maria Grazia Pagano
Dátum predloženia
16.3.2009
