A6-0214/2008
4.6.2008
***I
SPRÁVA
o návrhu nariadenia Európskeho parlamentu a Rady o predkladaní štatistických údajov o jednotlivých výlovoch členských štátov vykonávajúcich rybolov v severovýchodnom Atlantiku (prepracované znenie)
(KOM(2007)0763 – C6‑0440/2007 – 2007/0268(COD))
Výbor pre právne veci
Spravodajca:
József Szájer
(Prepracované znenie – článok 80a rokovacieho poriadku)
PE 405.788v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Pri pozmeňujúcich aktoch sa časti prevzaté z platného ustanovenia, ktoré chce Parlament zmeniť a doplniť, ktoré však Komisia nezmenila, označujú tučným písmom .
Prípadné vypustenia týkajúce sa takýchto pasáží sa označujú takto: [...].
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................6
STANOVISKO Výboru pre rybné hospodárstvo ...................................................7
PRÍLOHA: STANOVISKO PORADNEJ PRACOVNEJ SKUPINY ZLOŽENEJ Z PRÁVNYCH ÚTVAROV VO FORME LISTU 11
POSTUP...................................................................................................................................13
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu nariadenia Európskeho parlamentu a Rady o predkladaní štatistických údajov o jednotlivých výlovoch členských štátov vykonávajúcich rybolov v severovýchodnom Atlantiku (prepracované znenie)
( KOM(2007)0763 – C6‑0440/2007 – 2007/0268(COD) )
(Spolurozhodovací postup – prepracované znenie)
Európsky parlament ,
– so zreteľom na návrh Komisie pre Európsky parlament a Radu ( KOM(2007)0763 ),
– so zreteľom na článok 251 ods. 2 a článok 285 ods. 1 Zmluvy o ES, v súlade s ktorými Komisia predložila návrh Európskemu parlamentu ( C6‑0440/2007 ),
– so zreteľom na Medziinštitucionálnu dohodu z 28. novembra 2001 o systematickejšom používaní postupu prepracovania právnych aktov
Ú. v.
ES C 77, 28.3.2002, s.
1. ,
– so zreteľom na článok 80a a článok 51 rokovacieho poriadku,
– so zreteľom na správu Výboru pre právne veci a stanovisko Výboru pre rybné hospodárstvo ( A6‑0214/2008 ),
A. keďže podľa poradnej pracovnej skupiny zloženej z právnych útvarov Európskeho parlamentu, Rady a Komisie spomínaný návrh neobsahuje žiadne zásadné zmeny ani doplnenia okrem tých, ktoré sú ako zmeny a doplnenia označené v návrhu, a keďže, pokiaľ ide o kodifikáciu nezmenených ustanovení existujúcich textov, návrh obsahuje jasnú kodifikáciu týchto textov bez akýchkoľvek obsahových zmien,
1. schvaľuje návrh Komisie upravený podľa odporúčaní poradnej pracovnej skupiny zloženej z právnych útvarov Európskeho parlamentu, Rady a Komisie;
2. žiada Komisiu, aby mu vec znovu predložila, ak má v úmysle podstatne zmeniť svoj návrh, alebo ho nahradiť iným textom;
3. poveruje svojho predsedu, aby túto pozíciu postúpil Rade a Komisii.
DÔVODOVÁ SPRÁVA
Rozhodnutie Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu
Ú. v.
ES C 203, 17.7.1999, s.
1. , bolo zmenené a doplnené rozhodnutím Rady 2006/512/ES zo 17. júla 2006
Ú. v.
EÚ L 200, 22.7.2006, s.
11. .
V článku 5a zmeneného a doplneného rozhodnutia 1999/468/ES sa zaviedol nový regulačný postup s kontrolou (RPS) pre opatrenia so všeobecnou pôsobnosťou, ktorých cieľom je zmeniť a doplniť nepodstatné prvky základného aktu prijatého podľa spolurozhodovacieho postupu okrem iného vypustením niektorých z týchto prvkov alebo doplnením nových nepodstatných prvkov .
Po preskúmaní jestvujúcich právnych predpisov a prebiehajúcich postupov
KOM(2007)0740 .
Európska komisia okrem iného predložila tento prepracovaný návrh, ktorý zmenila z formy kodifikácie s cieľom zapracovať zmeny a doplnenia potrebné na zosúladenie s RPS.
Konferencia predsedov vo svojom rozhodnutí z 12. decembra 2007 určila Výbor pre právne veci ako gestorský výbor, ktorý sa má zaoberať týmto zosúladením komitológie, a špecializované výbory stanovila ako výbory požiadané o stanovisko.
Konferencia predsedov výborov odsúhlasila 15. januára 2008 formy spolupráce medzi Výborom pre právne veci a ostatnými zúčastnenými výbormi.
Vzhľadom na skutočnosť, že navrhované zosúladenie s RPS je dokončené a po konzultácii so sektorovým výborom zodpovedným za tento prípad, Výbor pre právne veci nenavrhuje žiadne zmeny a doplnenia, okrem technických úprav navrhovaných poradnou pracovnou skupinou právnych útvarov.
3.4.2008
STANOVISKO Výboru pre rybné hospodárstvo
pre Výbor pre právne veci
k návrhu nariadenia Európskeho parlamentu a Rady o predkladaní štatistických údajov o jednotlivých výlovoch členských štátov vykonávajúcich rybolov v severovýchodnom Atlantiku (prepracované znenie)
( KOM(2007)0763 – C6‑0440/2007 – 2007/0268(COD) )
Spravodajca:
Philippe Morillon
app
STRUČNÉ ODÔVODNENIE
I- Návrh Komisie
Kodifikáciu nariadenia Rady (EHS) č. 3880/91 zo 17. decembra 1991 o predkladaní štatistických údajov o jednotlivých výlovoch členských štátov vykonávajúcich rybolov v severovýchodnom Atlantiku iniciovala Komisia a príslušný návrh bol predložený legislatívnemu orgánu
KOM (2006) 497 v konečnom znení. .
Nové nariadenie malo nahradiť viaceré právne akty zahrnuté do neho (príloha VI k súčasnému návrhu nariadenia).
Rozhodnutie Rady 1999/468/ES, ktorým sa ustanovujú postupy pre výkon vykonávacích právomocí prenesených na Komisiu
Ú. v.
ES L 184, 17.7.1999, s.
23. , bolo medzičasom zmenené a doplnené rozhodnutím 2006/512/ES
Rozhodnutie, ktoré nadobudlo účinnosť 23.
7.
2006 (Ú. v.
EÚ L 200, 22.7.2006, s.
11). , ktorým sa zaviedol regulačný postup s kontrolou .
V súlade so spoločným vyhlásením Európskeho parlamentu, Rady a Komisie
Ú. v.
EÚ C 255, 21.10.2006, s.
1. zo 17. júla 2006 týkajúcim sa rozhodnutia 2006/512/ES, aby sa tento nový postup vzťahoval na už účinné nástroje prijaté podľa postupu uvedeného v článku 251 zmluvy, sa tieto nástroje musia prispôsobiť v súlade s uplatniteľnými postupmi.
Preto je potrebné prepracovať kodifikáciu nariadenia (EHS) č. 2018/93 s cieľom zapracovať zmeny a doplnenia potrebné na prispôsobenie novému komitologickému postupu.
II- Všeobecný kontext
Podmienky uplatňovania regulačného postupu s kontrolou sú vymedzené v novom článku 5a rozhodnutia 1999/468/EHS v zmenenej a doplnenej podobe: základný právny nástroj sa musí prijať v rámci postupu spolurozhodovania a musí oprávňovať Komisiu na prijímanie „opatrení so všeobecnou pôsobnosťou, ktorých cieľom je zmeniť a doplniť nepodstatné prvky tohto aktu okrem iného vypustením niektorých z týchto prvkov alebo doplnením nových nepodstatných prvkov“ (ďalej len „kvázi legislatívne opatrenia“).
Európsky parlament, Rada a Komisia sa v spoločnom vyhlásení z júla 2006 dohodli na pôvodnom zozname základných právnych aktov, ktoré sa musia urýchlene zosúladiť s regulačným postupom s kontrolou (prioritné zosúladenie).
Komisia prijala 23. novembra 2007 oznámenie o celkovom prispôsobení právnych aktov regulačnému postupu s kontrolou (KOM(2007)740 v konečnom znení), v ktorom stanovila 225 legislatívnych aktov, ktoré by sa mali takisto prispôsobiť a ktoré sa uvádzajú na troch zoznamoch: zoznam 1 („všeobecný zoznam“) – 156 legislatívnych aktov, ktoré sa prispôsobia prostredníctvom pozmeňovacích nariadení, takzvaných „omnibusov“
Pozri dokumenty ( KOM(2007)0741 , KOM (2007)0824 a KOM(2007)0822 , často nazývané ako 1., 2. a 3. „omnibus“. ; zoznam 2 („zoznam aktov v procese kodifikácie“) – 23 aktov , ktoré sa upravia buď legislatívnou úpravou alebo zmenou kodifikovaného návrhu na prepracovaný návrh, podľa fázy dosiahnutej v rámci kodifikačného procesu; zoznam 3 („zoznam ďalších aktov , ktoré je potrebné upraviť“) – akty, ktoré je potrebné prispôsobiť buď v rámci podstatnej zmeny a podstatného doplnenia základného aktu, ktoré budú prekračovať rámec aspektov spadajúcich výlučne do komitologického postupu, alebo zmena a doplnenie nebudú nutné vzhľadom na zrušenie aktu.
III- Poznámky spravodajcu
Tento legislatívny návrh Komisie, ktorý je predmetom skúmania, je zahrnutý v zozname 2 a uplatňuje sa v ňom postup prepracovaného znenia
Prijatie nového právneho aktu, ktorým sa do jedného textu zapracovávajú vecné zmeny skoršieho právneho aktu a nezmenené ustanovenia tohto právneho aktu. .
Konferencia predsedov rozhodla 12. decembra 2007 vymenovať Výbor pre právne veci za gestorský výbor pre prispôsobenie platných právnych nástrojov novému komitologickému postupu a jednotlivé špecializované výbory za výbory požiadané o stanovisko.
Podľa stanoviska poradnej pracovnej skupiny právnych útvarov Európskeho parlamentu, Rady a Komisie
Medziinštitucionálna dohoda z 28. novembra 2001 o systematickejšom používaní postupu prepracovania právnych aktov, Ú. v.
ES C 77, 28.3.2002, s.
1. z 25. januára 2008 tento návrh Komisie neobsahuje žiadne podstatné zmeny okrem tých, ktoré v ňom boli označené za podstatné; v stanovisku sa ďalej uvádza, pokiaľ ide o nezmenené ustanovenia predchádzajúcich aktov zavádzajúcich tieto podstatné úpravy, že Komisia sa obmedzuje na jednoduchú kodifikáciu bez obsahových zmien.
Poradná pracovná skupina vo svojom stanovisku zdôrazňuje aj niekoľko technických úprav, ktoré sú potrebné na to, aby bol návrh v súlade s pravidlami kodifikácie.
Spravodajca sa domnieva, že by bolo vhodné vykonať tieto technické úpravy.
Rozhodnutie o tejto otázke je však v pôsobnosti Výboru pre právne veci.
V súvislosti s navrhovanými podstatnými zmenami (pozri články 2 a 5 a odôvodnenia 1, 9 a 10) sa spravodajca domnieva, že sa obmedzujú na návrh úplného a správneho zosúladenia s novým regulačným postupom s kontrolou.
Nový postup zodpovedá tomu, čo EP žiada už dlhšiu dobu v súvislosti s posilnením jeho práv na kontrolu vykonávania legislatívnych aktov prijatých v rámci postupu spolurozhodovania.
EP sa bude môcť vysloviť proti plánovaným „kvázi legislatívnym“
Najmä prispôsobenie zoznamu druhov a štatistických oblastí rybolovu, popis týchto oblastí a povolený stupeň
zhromažďovania údajov. opatreniam v lehotách a za podmienok, ktoré sú stanovené v odsekoch 3 a 4 nového článku 5a zmeneného a doplneného rozhodnutia 1999/468/EHS, ak sa domnieva, že tieto opatrenia presahujú vykonávacie právomoci stanovené v základnom akte alebo že nie sú v súlade s cieľom alebo obsahom základného aktu alebo nedodržiavajú zásadu subsidiarity alebo proporcionality.
******
Výbor pre rybné hospodárstvo vyzýva Výbor pre právne veci, aby ako gestorský výbor navrhol schválenie návrhu Komisie.
POSTUP
Názov
Štatistické údaje o jednotlivých výlovoch v severovýchodnom Atlantiku (prepracované znenie)
Referenčné čísla
KOM(2007)0763 – C6-0440/2007 – 2007/0268(COD)
Gestorský výbor
JURI
Výbor, ktorý predložil stanovisko
dátum oznámenia na schôdzi
PECH
19.2.2008
Spravodajca výboru požiadaného o stanovisko
dátum menovania
Philippe Morillon
19.12.2007
Dátum prijatia
3.4.2008
Výsledok záverečného hlasovania
+:
–:
0:
26
Poslanci prítomní na záverečnom hlasovaní
Elspeth Attwooll, Marie-Hélène Aubert, Luis Manuel Capoulas Santos, Paulo Casaca, Zdzisław Kazimierz Chmielewski, Emanuel Jardim Fernandes, Carmen Fraga Estévez, Duarte Freitas, Ioannis Gklavakis, Alfred Gomolka, Pedro Guerreiro, Heinz Kindermann, Rosa Miguélez Ramos, Philippe Morillon, Seán Ó Neachtain, Willi Piecyk, Catherine Stihler, Margie Sudre, Daniel Varela Suanzes-Carpegna, Cornelis Visser
Náhradníci prítomní na záverečnom hlasovaní
Ole Christensen, Josu Ortuondo Larrea, Raül Romeva i Rueda, Thomas Wise
Náhradníci (čl. 178 ods. 2) prítomní na záverečnom hlasovaní
Ilda Figueiredo, Willem Schuth
PRÍLOHA: STANOVISKO PORADNEJ PRACOVNEJ SKUPINY ZLOŽENEJ Z PRÁVNYCH ÚTVAROV VO FORME LISTU
STANOVISKO
PRE EURÓPSKY PARLAMENT
RADU
KOMISIU
Návrh nariadenia Európskeho parlamentu a Rady o predkladaní štatistických údajov o jednotlivých výlovoch členských štátov vykonávajúcich rybolov v severovýchodnom Atlantiku (prepracované znenie)
KOM(2007)763 v konečnom znení z 29.
11.
2007 – 2007/0268(COD)
So zreteľom na Medziinštitucionálnu dohodu z 28. novembra 2001 o štruktúrovanejšom využívaní postupu prepracúvania právnych aktov a najmä na jej bod 9 poradná pracovná skupina zložená z príslušných právnych útvarov Európskeho parlamentu, Rady a Komisie na svojom zasadnutí dňa 12. decembra 2007 preskúmala uvedený návrh predložený Komisiou.
Počas tohto zasadnutia
Poradná pracovná skupina mala k dispozícii anglickú, francúzsku a nemeckú jazykovú verziu návrhu a pracovala na základe anglickej verzie, ktorá bola pôvodnou jazykovou verziou prerokovávaného textu. bol preskúmaný návrh nariadenia Európskeho parlamentu a Rady, ktorým sa prepracúva nariadenie Rady (EHS) č. 3880/91 zo 17. decembra 1991 o predkladaní štatistických údajov o jednotlivých výlovoch členských štátov vykonávajúcich rybolov v severovýchodnom Atlantiku, pričom poradná pracovná skupina dospela spoločnou dohodou k tomuto stanovisku:
1) V preambule prepracovaného znenia by sa mal vypustiť text odôvodnenia č. 5, ktorý zodpovedá textu existujúceho odôvodnenia č. 4 nariadenia (EHS) č. 3880/91.
V dôsledku toho by sa mali všetky nasledujúce odôvodnenia prečíslovať.
2) V článku 5 ods. 1 by sa znenie „ Stálemu výboru pre štatistiku poľnohospodárstva “ malo upraviť na znenie „ Stálemu výboru pre štatistiku poľnohospodárstva “. (netýka sa slovenského znenia)
V dôsledku toho poradná pracovná skupina po preskúmaní návrhu dospela k jednomyseľnému záveru, že návrh neobsahuje nijaké podstatné zmeny a doplnenia okrem tých, ktoré sú ako také označené v návrhu alebo v tomto stanovisku.
Pracovná skupina v súvislosti s kodifikáciou nezmenených ustanovení predchádzajúceho aktu obsahujúceho podstatné zmeny a doplnenia konštatovala, že návrh je len jednoduchou kodifikáciou existujúcich textov bez obsahových zmien.
C. PENNERA J.-C. PIRIS M. PETITE
právny poradca právny poradca generálny riaditeľ
POSTUP
Názov
Štatistické údaje o jednotlivých výlovoch v severovýchodnom Atlantiku (prepracované znenie)
Referenčné čísla
KOM(2007)0763 – C6-0440/2007 – 2007/0268(COD)
Dátum predloženia v EP
29.11.2007
Gestorský výbor
dátum oznámenia na schôdzi
JURI
19.2.2008
Výbory požiadané o stanovisko
dátum oznámenia na schôdzi
PECH
19.2.2008
Spravodajca
dátum menovania
József Szájer
19.12.2007
Dátum prijatia
28.5.2008
Výsledok záverečného hlasovania
+:
–:
0:
15
Poslanci prítomní na záverečnom hlasovaní
Marek Aleksander Czarnecki, Bert Doorn, Giuseppe Gargani, Lidia Joanna Geringer de Oedenberg, Katalin Lévai, Hartmut Nassauer, Aloyzas Sakalas, Francesco Enrico Speroni, Diana Wallis, Jaroslav Zvěřina, Tadeusz Zwiefka
Náhradníci prítomní na záverečnom hlasovaní
Sharon Bowles, Brian Crowley, Gabriele Stauner, József Szájer
