D-AF
Prezentácia a právomoci
Bonnská dohoda z roku 2001 a dohoda s Afganistanom (Afghanistan Compact), prijatá na konferencii v Londýne 31. januára 2006, predstavujú rámec medzinárodnej spolupráce s Afganistanom.
Delegácia EP pre vzťahy s Afganistanom, ktorá bola zriadená 11. apríla 2007, sa skladá zo 14 členov a 9 náhradníkov.
Vzťahy medzi Európskym parlamentom a afganským parlamentom (národným zhromaždením) nemajú dlhú tradíciu.
Cieľom prvej návštevy ad hoc delegácie Európskeho parlamentu v Afganistane, ktorá sa uskutočnila 14. – 19. júla, bolo lepšie porozumieť politickej situácii v súvislosti s prvými parlamentnými voľbami, ktoré sa konali 18. septembra 2005.
Pri tejto príležitosti bola do Kábulu vyslaná volebná pozorovateľská misia Európskeho parlamentu.
Ďalšie medziparlamentné stretnutie – návšteva afganskej delegácie, ktorú viedol pán Muhammad Yunus QANONI, predseda afganského národného zhromaždenia (Wolesi džirga) – sa konalo 11. – 13. decembra 2006 v Štrasburgu.
Prvá návšteva afganského parlamentu v Bruseli sa na pozvanie nedávno zriadenej Delegácie EP pre vzťahy s Afganistanom uskutočnila 26. – 30. novembra 2007.
Návštevu viedol pán Mohammad Arif Noorzai, podpredseda zhromaždenia Wolesi džirga.
20080522DDE29670
