P6_TA(2007)0569
Vymenovanie za člena Dvora audítorov (Ioannis Sarmas)
A6-0434/2007
Rozhodnutie Európskeho parlamentu z 29. novembra 2007 o návrhu na vymenovanie Ioannisa Sarmasa za člena Dvora audítorov ( C6-0309/2007 – 2007/0818(CNS) )
Európsky parlament
, –
so zreteľom na článok 247 ods. 3 Zmluvy o ES a článok 160b ods. 3 Zmluvy o Euratome, v súlade s ktorými Rada konzultovala s Európskym parlamentom ( C6-0309/2007 ),
–
so zreteľom na skutočnosť, že Výbor pre kontrolu rozpočtu na svojej schôdzi, ktorá sa konala 6. novembra 2007 vypočul kandidáta Rady na člena Dvora audítorov a posúdil jeho kvalifikačné predpoklady z hľadiska kritérií stanovených v článku 247 ods. 2 Zmluvy o ES a článku 160b ods. 2 Zmluvy o Euratome,
–
so zreteľom na článok 101 rokovacieho poriadku,
–
so zreteľom na správu Výboru pre kontrolu rozpočtu ( A6-0434/2007 ),
1.
súhlasí s vymenovaním Ioannisa Sarmasa za člena Dvora audítorov;
2.
poveruje svojho predsedu, aby toto rozhodnutie postúpil Rade a pre informáciu Dvoru audítorov a ostatným inštitúciám Európskeho spoločenstva a kontrolným orgánom členských štátov.
